
„Ochii veșnic stau de pază, ochi de demon ce visează." 


Corbul, Edgar Allan Poe 


Prolog 
SKODI 


Londra, închisoarea Newgate, toamna anului 1858 


-0O să te doară al naibii de tare, îl preveni Walters, cu vocea lui 
marcată de consumul exagerat de tutun și de funinginea din cartie- 
rul East End. 

După voce, putea trece lesne drept un bărbat în vârstă, dar îl 
trădau trăsăturile copilărești ale chipului susținut de un gât lung și 
subțire ca o prăjină. 

-Am constatat că începe să-mi placă durerea. 

Chiar în timp ce rostea aceste cuvinte, băiatul se întrebă dacă în- 
tr-adevăr așa stăteau lucrurile. În închisoarea Newgate, cu toţii erau 
nevoiți să înveţe să cadă la pace cu durerea, altfel riscau să sufere în 
permanenţă. Nu exista scăpare, iar băiatul învățase, la fel ca tova- 
tășii lui, să lase durerea și suferinţa să se insinueze, să-i analizeze 
efectele și apoi să o dea mai departe cu o eficiență diabolică. 

Băiatul devenea bărbat. La 18 ani, deja era șeful bărbaţilor ma- 
turi. Walters, care de departe era cel mai mare și mai puternic om 
pe care îi fusese dat să-l cunoască, îi executa ordinele și îi stătea 
alături fără să crâcnească. La fel cum făceau toți ceilalți. Unii îi dă- 
deau ascultare pentru că îl plăceau și îl respectau. Alţii, pentru că 
îi erau datori. Dar cei mai mulți se conformau de teamă. De fapt, 
realitatea era că toți îi știau de frică. Se temeau de el. Pentru că el 
aducea durerea. 

- Dă-i drumul odată! îi ceru lui Walters. 

Ținând strâns pana ascuţită între degetele cărnoase, Walters în- 
muie vârful în cerneală. Gesturile îi erau surprinzător de delicate, se 
gândi băiatul, contrariat că o asemenea namilă de om era capabilă de 
fineţe. De altfel, tocmai precizia şi atenţia la detalii îl transformaseră 
pe Walters într-unul dintre cei mai faimoși falsificatori din Imperiul 
Britanic. Și tot din cauza lor ajunsese după gratii. 


Kerrigan Byrne 


În închisoare, veleitățile artistice ale lui Walters găsiseră o 
altă formă de manifestare. La fel ca alții ca el, nu avusese înco- 
tro și fusese nevoit să se adapteze și să-și găsească o ocupaţie ca 
să nu simtă că zidurile groase şi gri ale închisorii îl strivesc. Tre- 
buia să rămână alert, concentrat, ca să nu înnebunească. Sau ca 
să țină monștrii la distanță. Căci în penumbrele acelui loc al chi- 
nului și al suferinței sălășluiau fel şi fel de întrupări odioase ale 
naturii umane. 

-Unde ziceai că te-ai pricopsit cu asta? întrebă Walters arătând 
spre cicatricea deasupra căreia desena cu abilitate linii prelungi cu 
cerneală neagră. 

-De la primul nemernic pe care l-am omorât, minți băiatul. 
Un pirat. 

Reputația era esențială într-o închisoare, iar el știa că era cu atât 
mai de temut cu cât se înconjura de o aură mai plină de pericol și de 
mister. Și, la drept vorbind, își dădea seama că nici în afara acelor zi- 
duri lucrurile nu stăteau altfel. Băiatul nu lăsase niciodată adevărul 
să strice o poveste captivantă, mai ales dacă acea poveste îl făcea să 
pară un infractor redutabil. Adevărul era că, în ziua în care fusese 
arestat, șterpelise harta și sigiliul de la un istoric danez amabil și 
sărac, care luase masa cu mama lui. 

Tot în acea zi, trupul fără viaţă al lui Caroline Morley fusese scos 
din Tamisa. 

Reuși să mascheze emoția care, spre surprinderea lui, îl cuprin- 
sese din nou la amintirea fetei cu părul de aur. Chiar în acel mo- 
ment, simți primele înțepături în antebraţ. Pe măsură ce vârful 
ascuţit îi străpungea pielea, băiatul reușea, în sfârșit, să se lase 
pradă uitării, căci durerea îl distrăgea de la ce simţea și ce gândea. 
Era mult mai uşor să îndure acea durere decât amintirea morții 
lui Caroline. 

În timp ce Walters îşi vedea de treabă, mintea băiatului lucra 
asiduu. Făcea planuri. Planuri de atac. Planuri de apărare. Estimări 
peste estimări. Cum ar fi fost să-i iasă planul? Atunci, frații Inimă 
Neagră puteau stăpâni imperiul până să împlinească 20 de ani. 

Își stăpâni entuziasmul și freamătul din stomac. Ultima lună în 
acea gaură de iad avea să fie, fără îndoială, cumplită. La fel ca tatua- 
jul, când ultimele momente în care vârful ascuțit apăsa pielea înainte 
de a o străpunge erau cele mai dureroase. 

Voia să se termine odată. Să tragă din nou în piept aerul proas- 
păt al nopţii. Să mănânce mâncare fără viermi și să bea apă care 

nu mirosea a urină şi nu avea gust de ouă clocite. Visa la un pat proas- 
păt făcut, dar s-ar fi mulțumit să doarmă și direct pe pământ. Numai 
să aibă o pătură care să-i țină cât de cât de cald. Își dorea nespus ceva 
moale. Măcar o vorbă bună și o priveliște frumoasă. 

În anii petrecuți la Newgate, aproape că uitase că în viață pot 
exista asemenea plăceri. În schimb, le trăia în visele care îi populau 
nopțile. Visele îi erau atât de vii și de intense! 

~ Povestește-mi din nou ce a zis piratul, îi ceru Walters, ștergând 
şiroaiele de sânge cu o cârpă curată. Dacă vorbești și rămâi nemișcat, 
totul trece mai repede. 

Băiatul încuviință din cap. Își amintea perfect povestea cu care 
istoricul Johan Sandergaard îi încântase pe el și pe mama lui într-o 
seară, la cină. Când le povestise întâmplarea, ochii de obicei reci şi 
distanţi ai bărbatului sclipiseră de parcă ar fi fost cuprinși de flăcări, 
de focul pe care îl moștenise de la străbunii lui. 

-Legenda spune că, la vreo 50 de ani după crucificarea lui lisus, 
Claudius, primul roman care a avut succes în campania de invadare 
a Britaniei, a scris în jurnalul personal că a descoperit pe acele pă- 
mânturi ceva absolut uluitor, care îl va face mai bogat decât orice 
alt împărat. Însă nu a putut aduce cu el acel lucru atât de valoros, 
din pricina luptelor grele cu tribul băștinaș. Atunci, în disperare de 
cauză, l-a sigilat şi l-a lăsat în păstrarea Sigiliului Dragonului Scit, 
purtătorul de drapel al cavaleriei romane. Știi bine ce apără dragonii, 
nu-i așa? 

-Şi un copil ştie că apără comori. 

Walters înmuie din nou pana de scris, ștergând dârele de sânge 
care se prelingeau pe braţul băiatului. Apăsarea și ștergerea repetată 
a rănilor inflamau pielea și așa chinuită. Băiatul rezistă dorinței de a 
scrâșni din dinți și afișă o grimasă care semăna cu un zâmbet. 

- Întocmai, confirmă el, deşi sunetele abia își făceau loc printre 
dinţii strânși. Claudius a fost otrăvit și a murit înainte să se întoarcă 
în Britania, iar unicul indiciu rămas a fost acest sigiliu. 

Priviră amândoi imaginea de pe sigiliu: un dragon cu gheare uria- 
şe și cu limba subțire ițindu-se printre colții înfricoșători și cuvintele 
NIGRAE AQUAE gravate sub el. Când Dougan, fratele lui de cruce, îl 
învățase să citească, băiatul sperase că avea să afle ce însemnau acele 
două cuvinte. Din păcate, încă nu reușise. Cu siguranţă, erau în altă 
limbă decât engleza. 

— Dar ce legătură are sigiliul cu harta? vru să ştie Walters, în timp 
ce trasa cu exactitate liniile și începea să contureze sigiliul pe pielea 
băiatului. 

-900 de ani mai târziu, regele danez Sweyn Forkbeard a invadat 
Britania. O singură redută a rămas în picioare, ținută de trei eroi an- 
glo-saxoni și o mână de săteni. Ei au ținut piept unei oștiri de 2 000 
de oameni. Se spune că apărau o avere secretă, o comoară magică 
îngropată, care le dădea puteri nebănuite. Învinşi, danezii s-au adă- 
postit pe o insuliță unde au dat peste o peşteră păzită de un dragon. 
De dragonul ăsta. În peșteră, se afla o comoară atât de mare, încât 
nu au putut să o transporte în Danemarca. Şi gândește-te că aveau o 
flotă pentru 2 000 de oameni! 

-Cred și eu! exclamă Walters, clătinând din capul mare și ple- 
Șuv, care cu greu se sprijinea de ceva prea gros și scurt ca să poată fi 
numit gât. 

Continua să lucreze concentrat, desenându-i literele la îndo- 
itura cotului. Aproape amețit de durere, băiatul abia mai simțea 
înțepăturile. 

-Acea descoperire parcă i-a dat aripi regelui Sweyn. A pornit la 
atac contra lui Maldon și a acceptat bani ca să părăsească Britania. 
Regele Sweyn n-a reușit niciodată să recupereze comoara, care a ră- 
mas acolo până în zilele noastre. Iar acel loc e marcat de dragon pe 
harta asta. 

-De unde ştii? întrebă Walters. 

-Sweyn i-a lăsat harta fiicei lui, numai că fata își ura tatăl și nu 
avea încredere în el. Așa că nu a încercat niciodată să dea de urma 
comorii, iar harta a rămas într-o bibliotecă din Danemarca. Până de 
curând. 

-Nu știu ce să zic... Astea nu prea arată a străzi. lar eu am umblat 
prin destule locuri, spuse Walters, arătând neîncrezător către liniile 
ciudate ale desenului. 

-Nu cred că sunt străzi, răspunse băiatul. Vikingii erau regii mă- 
rilor, marinari, deci aș crede că hărţile lor nu reprezentau drumuri 
pe pământ, ci pe apă. 

Walters rămase nemișcat, studiind iar desenul, însă cu alți ochi. 

— Hm... Zău că așa pare! 

- Exact. 

- Păi, asta ai de gând să faci peste o lună, când scapi de aici? Să 
cauţi comoara? 

-0 s-o caut până când o s-o găsesc, jură băiatul. 

Când Walters termină desenul, băiatul era epuizat, dar mulțumit. 
Tatuajul arăta extraordinar. Nu mai văzuse ceva așa de reușit. 

Walters își ascunse uneltele într-o crăpătură din zid. 

-0O să-i spui şi lui Dougan? întrebă el. 

-Cum altfel? O să-i spun de îndată ce o să schimbăm din nou 
celulele. 

Băiatul se îndreptă spre zidul cel mai îndepărtat al celulei, de lân- 
pă salteaua de paie a lui Dougan, și mișcă o piatră. Băgă mâna, scoase 
câteva obiecte de contrabandă, apoi trase următoarea piatră. Acolo 
se afla ascunzătoarea pe care nici un gardian nu s-ar mai fi obosit să 
o caute odată ce ar fi dat peste prima. 

-Îi las lui harta și sigiliul. Pentru tine, pentru Murdoch și pen- 
tru Tallow. Dar Dougan mai are de ispășit trei ani, așa că o să caut 
comoara câtă vreme el încă e aici. Poate că, până când ieșiți toți, 
dau de ea. Și o să vă trimit vorbă. O să mă întorc după voi. După 
voi toți. 

-Sigur că da... 

Băiatul ridică privirea cu un aer sever, gata să-l certe pe Walters 
pentru lipsa lui de respect. Dar expresia de tristețe și melancolie de 
pe chipul falsificatorului îl opri. 

Walters ajunsese cu multă vreme în urmă să se îndoiască de oa- 
meni, de intențiile și de vorbele lor. Îl privea pe băiat cu milă, dar 
fără dispreț. Cu blândeţe, dar fără încredere. 

-O să mă întorc. Chiar am s-o fac. 

Walters se întoarse spre el. 

-Mai bine te-ai bandaja înainte de a începe să muncim mâine la 
calea ferată. N-ai vrea să putrezească pielea pe tine. 

O să-i arate el lui Walters, își spuse băiatul. Avea să distrugă zi- 
durile acelei închisori. Nu avea de gând să-şi abandoneze tovarășii. 
Ei erau familia lui. Își înghiți nemulțumirile și puse pietrele la loc, 
mascând ascunzătoarea. A doua zi de dimineață, avea să-i spună lui 
Dougan unde să caute harta. Walters stinse lumânarea la lumina că- 
reia lucrase și o ascunse într-un loc unde paznicilor nu avea să le dea 
prin minte să caute. 

Băiatul se întinse cât era de lung, cu mâinile împreunate peste 
burta care îi zvâcnea de foame, şi privi în întuneric. Rănile provocate 
de tatuaj pulsau, dar cu ajutorul lor număra secundele. Mirosul lu- 
mânării stinse fu o scurtă alinare a dorinţei de răzbunare ce se agăța 
de acele ziduri vechi. 

Imediat ce avea să scape din acel loc, voia să îl caute pe Cedric. Era 
prietenul lui cel mai vechi și cel mai potrivit om care să-l însoțească 
în marea aventură. Dougan îi devenise frate de cruce în închisoarea 
Newgate, dar cu Cedric se întovărășise pe când trăiau amândoi pe 
străzi. De altfel, ajunsese după gratii pentru că luase asupra lui crima 
comisă de tovarășul lui. Nu ezitase nici o clipă să se sacrifice. Simțise 
că îi era dator după moartea surorii gemene a lui Cedric. 

Caroline... Caroline cea dulce era dusă pe veci. 

Nu-i era clar de ce pașii grei pe care îi auzi pe culoar îl treziră din 
visare. Paznicii de noapte își făceau rondul din oră în oră. De data 
asta însă, după zgomote, își dădu seama că își făcuseră apariția mai 
mulți gardieni ca de obicei, iar un violent sentiment de anticipare 
cuprinse noaptea grea și umedă. 

Închisoarea era un loc unde fiecare deținut învăţa să simtă peri- 
colul în aer. Mai ales deținuții foarte tineri, la fel ca el. După gratii, 
era o lume cu totul diferită față de cea de afară, mai cu seamă că pră- 
dătorii, mult mai numeroși decât victimele, erau dispuși să se sfâșie 
între ei pentru dreptul de a-l transforma pe el în pradă. 

La început, asta se întâmplase. Înainte să apară Dougan și 
Argent. Înainte de frații Inimă Neagră. Sări în picioare când auzi 
scârţâitul bine cunoscut al ușii celulei. Avea pregătit cuțitul de obsi- 
dian pe care îl găsise în tuneluri. 

Camera fără geamuri fu brusc luminată de felinare care îl orbeau. 
Nu vedea nimic, dar se năpusti înainte cu forța și viteza dezvoltate 
trudind zilnic la săpatul liniei ferate de sub oraș. Reuși să taie ceva. 
Pe cineva. Simţi pe mână un șuvoi de sânge cald. 

La naiba! Cuţitul îi alunecă din mână din cauza sângelui. 

Când i se limpeziră ochii, văzu că Walters fu izbit cu capul de zidul 
celulei, lăsând în urmă o pată de sânge. 

Cinci gardieni îl înconjurară pe băiat şi-l încolțiră în încăperea 
unde cu greu aveau loc să doarmă doi adulți. 

-Dougan Mackenzie? rânji sergentul, care se apropie atât de 
mult, încât băiatul îi putea număra firele de tutun dintre dinți. 

- Nu! Nu sunt Dougan Mackenzie. Sunt Dor... 

- Salutări de la taică-tu! 

Băiatul reuși să pareze primele lovituri cu brațul proaspăt tatuat. 
Durerea îl înnebunea, transformându-l în fiară. Văzu însă prea târ- 
ziu bâta ce îl izbi cu putere în tâmplă. Și cizma care îi zdrobi glezna. 
Căzu lat pe jos. Începu să numere secundele în ritmul loviturilor pe 
care le încasa cu o regularitate aproape demonică. În ritmul în care 

i se frângeau oasele și îi țâșnea sângele. Ultimul lui gând se îndreptă 
spre Walters și vorbele pe care i le spusese. Walters avusese dreptate 
să aibă îndoieli în privința lui. 

Nu avea să pornească niciodată în căutarea comorii. 

Nu avea să se întoarcă niciodată să-și ia prietenii cu el. 

Pentru că nimeni nu se putea întoarce din morți. 


Capitolul 1 
SEES 


Dacă Lorelai Weatherstoke n-ar fi admirat, de la fereastra trăsurii, 
norii de furtună, nu ar fi observat trupul gol care zăcea la rădăcina 
unui frasin bătrân de pe marginea drumului. 

- Tată, priveşte! exclamă ea, prinzându-l de mână pe Sir Robert. 

Vru să mai spună ceva, dar fu copleșită de imaginea aceea. Avea 
15 ani și nu văzuse niciodată un bărbat dezbrăcat. Cu atât mai puțin 
unul mort. 

Zăcea cu faţa în jos, cu braţele întinse de o parte și de alta a ca- 
pului, de parcă ar fi încercat să înoate prin iarba firavă. Era plin de 
vânătăi, de răni, de sânge. Trupul longilin era diferit de al ei în toate 
modurile posibile. 

Simţi că i se strânge inima. Nu reușea să scoată nici un sunet. Își 
spuse că bietului om sigur îi era foarte frig, dar alungă degrabă gân- 
dul acela absurd, în timp ce trăsura își continua drumul. 

Mortul devenea una cu frigul. Învăţase asta când își sărutase 
mama pe frunte, la înmormântare. 

- Ce-i, rățușcă? 

Cu toate că tatăl ei deținea titlu de baron, familia Weatherstoke, 
din care făcea parte, nu avea sânge albastru și nu petrecuse suficient 
timp la Londra ca să scape de accentul provincial de Essex. 

Lui Lorelai nu-i lipsise acel accent în perioada petrecută la școală, 
în Mayfair. Prima ei grijă acolo fusese să scape cât mai repede de el și 
să adopte accentul londonez. Dar, când tatăl ei i se adresase, nu atât 
accentul, cât cuvintele lui o luaseră prin surprindere. Unele dintre 
colegele ei de la Internatul Braithwaite puteau fi cumplit de crude și 
rele cu ea, dar nici una nu reușise să o facă să se simtă atât de prost 
cum o făceau cei din familia ei când o strigau „rățușcă“. 

-E un... Uite, un bărbat! Un cadavru... 

Dar nu! Dumnezeule, cadavrul tocmai se mișcase! Sau i se pă- 
ruse? Își lipi fața de fereastră, încercând să distingă ceva în ploaia 

torențială. Reuși să vadă că bărbatul strângea pumnii, făcând efor- 
turi disperate să se târască. 

- Oprește! strigă ea, tremurând. Oprește trăsura! 

-Dar ce-ţi veni? 

Mortimer, fratele ei mai mare, care stătea pe bancheta din față, se 
aplecă spre fereastră și trase perdeaua. 

- Blimey! E un cadavru însângerat pe marginea drumului! 

Lovi de trei ori în plafonul trăsuri, iar vizitiul se opri. 

-Cred că trăiește! exclamă Lorelai. Jur că am văzut când s-a miş- 
cat. Trebuie să-l ajutăm! 

Dădu să deschidă portiera trăsurii, dar fratele ei o opri. 

-Credeam că școala aceea sclifosită și scumpă te va transforma 
un pic. Dar ai rămas la fel de idioată, rățușco! 

Sprâncenele stufoase ale lui Mortimer rareori se separau, dar 
se uneau într-o linie perfect dreaptă și extrem de groasă când băr- 
batul afișa acea expresie de dispreț amestecat cu dezgust adresată 
lui Lorelai. 

-Ce să caute o împiedicată ca tine în noroiul ăsta? 

-Mai bine ne-am vedea de drum spre Brentwood, propuse Sir 
Robert pe un ton împăciuitor. lar când ajungem acolo, trimitem o 
trăsură-ambulanță să-l ia. 

- Dar până atunci trebuie să aibă cineva grijă de el, insistă Lorelai. 
Trebuie să-l salvăm, nu? 

-N-am văzut atâta sânge de când sunt! 

Ochii fratelui ei aveau o expresie de curiozitate morbidă. Nici 
urmă de milă. 

-Mä duc să-l văd de aproape. 

-Vin și eu. 

În clipa următoare, Lorelai se trezi îmbrâncită cu răutate înapoi 
pe bancheta de catifea. 

-Tu rămâi cu tata! Îl iau pe vizitiu cu mine. 

Ca de obicei, Sir Robert Weatherstoke nu spuse nimic și nu-și 
contrazise unicul fiu, așa că Mortimer sări din trăsură și trânti ușa 
după el. 

Lorelai nu-și mai învinovăţea tatăl. Influenţa și dominaţia 
lui Mortimer deveniseră mult prea puternice, iar tatăl lor făcuse 
definitiv pasul înapoi. Mortimer devenise mai autoritar. Și mult 
mai crud. 

Încercând să-și potolească tremurul piciorului, privi cum cei doi 
bărbaţi înaintau în potopul de afară, la lumina gri a înserării, în care 
se mai puteau distinge doar variațiile de culori. Nenorocitul era în- 
tins pe jos, iar carnea lui însângerată contrasta cu verdele intens al 
ierbii de primăvară. 

Când Mortimer și vizitiul ajunseră lângă el, bărbatul se ghemui 
cu un efort aproape supraomenesc. Aducea cu un melc care încercă 
să se refugieze sub carapace. Doar că trupul lui zdrobit nu era pro- 
tejat de nimic. 

Lorelai își înghiți nodul din gât, încercând din răsputeri să-și ţină 
în frâu bătăile inimii. Îi urmări pe cei doi în timp ce îl ridicau pe băr- 
bat de la pământ, susținându-l de o parte și de alta. Mortimer era cel 
mai înalt bărbat pe care îl cunoștea, dar rănitul părea chiar mai înalt, 
după felul în care îi atârnau picioarele în noroi. Capul îi căzuse pe un 
umăr, așa că trăsăturile nu i se distingeau deloc. În schimb, alte părți 
ale corpului erau cât se poate de vizibile, iar Lorelai nu-și putea lua 
ochii de la ele. 

Se strădui să nu-l privească de la brâu în jos și aproape că reuși. În 
astfel de situaţii dramatice, pudoarea nu mai avea mare importanță, 
dar, chiar și așa, bietul om merita să își păstreze ce-i mai rămăsese 
din demnitatea unei ființe umane. Așa că doar trase cu ochiul o dată 
sau de două ori la zona interzisă, apoi își mută privirea mai sus. 

Muschii ce i se întrezăreau sub brațele ridicate erau umbre odioa- 
se de beznă desenate de traume. Zona coastelor îi era vânătă într-o 
parte și roșie în cealaltă. Răni adânci îi întrerupeau liniile simetrice 
ale abdomenului, de parcă ar fi fost lovit în mod repetat. 

Când cei trei se apropiară, Lorelai observă că acolo unde crezuse 
că văzuse sânge era, de fapt, ceva mult mai înfiorător. Părea că îi 
fuseseră smulse bucăţi de carne. Smulse, nu mușcate. Carnea vie era 
vizibilă în zona umerilor, a pieptului, a șoldurilor și a coapselor. Oare 
să fi fost arsuri? 

- Doamne, Dumnezeule, cum de încă e în viață?! 

Tonul șocat al tatălui ei îi aminti lui Lorelai că era și el prin preaj- 
mă. Se grăbiră amândoi să deschidă portiera, iar Mortimer și vizitiul 
urcară cu greu trupul pe podeaua trăsurii. 

-N-o mai duce mult dacă nu ne grăbim. Nu cred că mai rezistă 
până în Brentwood, spuse vizitiul. 

Lorelai își dădu jos pelerina și înveli trupul tremurând. 

-Trebuie să facem tot posibilul, insistă ea. E vreun doctor în 
Brentwood? 

-Şi încă unul bun! 

- Du-ne acolo fără întârziere! 

- Sigur, domnişoară. 

Vizitiul închise portiera, sări la locul lui și dădu bice cailor, care 
porniră în galop. Chiar atunci, de pe buzele albite și pline de crus- 
te ale rănitului ieși cel mai tragic sunet pe care îi fusese dat să-l 
audă. Omul își scoase brațul de sub pelerină, încercând să-și pro- 
tejeze faţa, iar gestul îi frânse inima lui Lorelai. Nu simțise în viața 
ei atâta milă. Arsura începea de la baza gâtului și îi ajungea până 
la maxilar. 

Resimţea aproape dureros mila și compasiunea față de acel om. 
Fu nevoită să clipească iute ca să-și stăpânească lacrimile, apoi tuși, 
pentru a-și alunga emoțiile, scoțând un sunet cu care liniștise multe 
dintre animalele rănite de pe râul Blackwater. 

Respirația rănitului devenea tot mai slabă, iar pielea părea din 
ce în ce mai palidă. Era pe moarte. Fără să stea pe gânduri, Lorelai 
își scoase o mănuşă și își apăsă ușor mâna peste a lui, cuprinzându-i 
degetele între ale ei. 

-Nu pleca! Rămâi aici, rămâi cu mine! 

Mâna lui aspră și murdară o prinse pe a ei cu atâta forţă încât 
Lorelai aproape că ţipă de durere. Bărbatul rămase cu ochii închiși, 
dar își întoarse ușor fața spre ea. Acel mic gest prin care îi arăta că 
era conștient și că îi simțea prezența o încurajă. Poate chiar îi aducea 
un pic de alinare, se gândi ea. 

-0O să te faci bine, șopti ea. 

-De ce îl minţi pe amărât? întrebă Mortimer cu o strâmbătură 
încărcată de dispreț. Nu e vreo gâsculiță cu aripa rănită, nici un pisoi 
șchiop, precum cei pe care îi tot aduni tu. Ce are el nu o să se rezolve 
cu un bandaj, cu o masă caldă sau cu unul dintre cântecele tale ciripi- 
toare. O să moară, Lorelai! 

-N-ai de unde să știi! replică ea pe un ton mai aspru decât 
intenționase. 

Necugetarea îi fu pedepsită cu o palmă. 

-Iar tu n-ai de unde să știi ce o să-ți fac dacă-mi mai vorbeşti 
vreodată așa! 

Într-o asemenea situație, orice fată ar fi căutat protecţia tatălui. 
I-ar fi cerut, măcar din priviri, să intervină. Însă Lorelai învățase cu 
mult timp în urmă că nu avea cine să o protejeze. 

Așa că plecă ochii și se strădui să ignore durerea arzătoare din 
obrazul lovit. Știa că Mortimer avea să interpreteze gestul ca pe o 
dovadă de supunere, dar, în realitate, singurul motiv pentru care ple- 
ca privirea era să nu i se vadă furia care mocnea în ea. Învățase cum 
să se comporte în preajma fratelui ei în momentele de criză, fiind ea 
însăși mirată că dăduse dovadă de o asemenea nesăbuinţă. Ştia exact 
de ce era capabil Mortimer. Strânsoarea puternică a rănitului nu era 
nimic în comparaţie cu durerea pe care fratele ei i-o provoca cel puțin 
o dată pe lună. 

Ignorând pulsaţia dureroasă din picior, Lorelai nu-l luă în seamă 
pe Mortimer şi se aplecă ușor spre rănit. Îi dădu la o parte o șuviță 
de păr ud doar ca să constate că ochiul pe care îl acoperea era atât de 
umflat, încât bărbatului i-ar fi fost probabil imposibil să-l deschidă 
Chiar dacă ar fi fost treaz. 

De pe bancheta opusă, Mortimer se aplecă, la rândul lui, studiin- 
du-l pe rănit cu o expresie plină de curiozitate și dezgust. 

-Mă întreb ce a pățit. În viața mea n-am văzut pe cineva care s-o 
fi încasat în așa hal. 

Lorelai făcu eforturi să-și controleze expresia feţei la auzul vor- 
belor remarcii fratelui ei. Mortimer avea doar 20 de ani și, în afară 
de violențele din viaţa lui sportivă, singurele acte de cruzime la care 
asistase erau cele pe care el însuşi le comisese. 

-Cine să fi făcut așa ceva? Să fi fost oare o bandă de tâlhari la 
drumul mare? se întrebă cu glas tare Sir Robert, care începu să 
se foiască neliniștit şi să caute în bezna de afară posibile siluete 
de răufăcători. 

-E posibil, zise Mortimer nepăsător. Dacă nu cumva e el însuși 
un tâlhar. Suntem îngrijorător de aproape de Colțul Spânzuraţilor. 

- Mortimer, nu-mi spune că ai adus un criminal la noi în trăsură! 
Ce o să spună lumea? se îngrijoră Sir Robert. 

Mottoul familiei Weatherstoke era Fortunam maris!, dar, dacă ar 
fi întrebat-o cineva, Lorelai ar fi spus că adevăratul motto era Quid 
dicam homines? 


1 Norocul provine din mare 
2 Ce o să spună lumea? 

Era replica preferată a tatălui ei și, în același timp, cea mai mare 
temere a lui. Așa stăteau lucrurile de când se știa. 

Lorelai deschise gura, vrând să protesteze, dar fratele ei i-o luă 
înainte cu o strălucire stranie în ochii precum safirele. 

-După părerea mea, a fost atacat cu bună-știință. El a fost ţinta. 
Cineva ar provoca astfel de răni cuiva numai dacă ar vrea să se răz- 
bune sau să-l omoare pe nefericit. Poate că e un gentleman care are 
datorii prea mari la jocuri și nu le-a putut plăti. Sau, cine ştie, poate 
că niște buni creștini l-au prins că le necinstea sora, deși lui i-au lăsat 
acea parte intactă, nu-i așa, rățușcă? 

Înroșindu-se ca racul, Lorelai nu avu forța să susțină privirea pli- 
nă de cruzime a fratelui ei. Să-i vadă ochii. Tocmai ochii erau singura 
asemănare dintre ei doi. Tatăl lor spunea că sunt bijuteriile familiei 
Weatherstoke. Iar ea ura să se privească în oglindă, pentru că tot ce 
vedea erau ochii fratelui ei uitându-se fix la ea. 

În schimb, privi cu atenție unghiile murdare ale bărbatului pe 
care îl ținea de mână. Și mâna îi era toată o rană. Pielea îi plesnise ca 
după o lovitură violentă. Indiferent de motivele pentru care fusese 
atacat, nu stătuse cu mâinile în sân. Se împotrivise. 

-Nu cred că e un gentleman, constată ea. Are prea multe bătă- 
turi. Are mână de fermier. Sau poate de grăjdar. 

Nu era nevoie să facă un efort de imaginaţie ca să aibă în fața 
ochilor imaginea acelor mâini strângând cu putere hamurile unui ar- 
măsar năbădăios. Două bestii mari măsurându-și forțele. 

-Mai curând, ajutor de grăjdar, pufni Mortimer. Pun rămășag pe 
toată moștenirea mea că e mai tânăr decât mine. 

-Cum poți să-ți dai seama? 

Le era imposibil să-i vadă trăsăturile, așa că Lorelai nu avea nici 
un indiciu cât de mic în privința vârstei rănitului. Părul nu avea fire 
cărunte, în jurul buzelor umflate nu se întrevedeau riduri. Tot ce-și 
putea da seama era că bărbatul nu era bătrân. Dar în afară de asta... 

-Nu are mult păr pe corp. Se vede că încă nu e adult. 

-Dar e atât de înalt! obiectă ea. Și se vede că a fost ars rău pe 
piept, așa că poate i-a ars și părul. 

-Nu la pieptul lui mă refer, toanto, ci la... 

- Mortimer, te rog! 

Lorelai tresări. Rostite de tatăl lor, acele cuvinte erau aproa- 
pe o mustrare adresată lui Mortimer. Fratele ei chiar avea o minte 

murdară. Ghinionul ei fu că de data asta și-ar fi dorit sincer ca el 
să-și termine fraza. Trăsura trecu în viteză peste un dâmb, zgudu- 
indu-i puternic. Lorelai fu cât pe ce să cadă grămadă peste bietul 
bărbat. Rănitul încercase să strige de durere, dar din gât nu-i ieșise 
decât un geamăt greu. 

-Îmi pare rău! Îmi pare tare rău, scânci ea. 

Căzu în genunchi și se aplecă deasupra lui. Cu mâna liberă căută 
câteva clipe o zonă teafără pe care să o atingă, ca într-o mângâiere, 
fără să-i provoace durere. Dar nu găsi nici una. Trupul îi era tot o 
rană. O lacrimă i se prelinse pe obraji și căzu pe degetele lui. 

-Mai bine te-ai așeza la loc, rățușcă. 

Vocea tatălui ei o duse cu gândul la sunetul unui ceainic în care 
apa e pe cale să dea în clocot. 

-Nu se cade ca o fată de rangul tău să stea în genunchi pe podea. 

Lorelai oftă și se strădui să se sprijine de piciorul sănătos și să 
se prindă cu mâna de catifeaua banchetei. Însă ceva îi trăgea brațul, 
împiedicând-o să se ridice. Mai făcu o încercare. 

— Ți-am zis să te ridici! repetă Sir Robert iritat. 

-Nu pot, gemu ea, nevenindu-i să creadă. Nu mă lasă să mă 
ridic. 

-Ce e asta? întrebă Mortimer, înlăturând pojghiţa de noroi de pe 
braţul bărbatului. 

Atunci observă că, sub stratul de murdărie, pe piele se contura 
un desen ciudat, cu tușe negre. Era o imagine făcută cu pricepere, cu 
unghiuri și curbe meșteșugite, deopotrivă interesante și sinistre, dar 
greu de deslușit din cauza rănilor. 

-Să fie un fel de pasăre? Sau un șarpe? 

- Nu, răspunse Lorelai, scrutând cu privirea liniile și formele 
neobișnuite. E un dragon. 


Capitolul 2 
CLER 


Inspira agonie și expira chin și teamă. 

Ca întotdeauna. De când se ştia. De o eternitate. 

Strângea din dinți ca să nu se lase copleșit de isteria și confuzia 
provocate de valurile de durere și disconfort pe care le simțea din cli- 
pa în care se trezea. Zăcea cât putea de nemișcat. Zăcea în beznă, căci 
bandajele care îi acopereau ochii nu-i îngăduiau să vadă nici o rază de 
lumină. Zăcea și își începea lista. O listă pe care adăuga, într-o frene- 
zie și cu o hotărâre vecină cu încăpățânarea, noi și noi nume. 

Ştia că se născuse într-o groapă comună, moșit de foc și de chin. 
Lumea în care venise îi era necunoscută. Fraţi îi erau corbii care 
se ospătau din cadavre. Focul era leşia turnată peste cadavre, ca să se 
dezintegreze mai repede. Chinul fusese cu totul altceva. Suferea de 
amnezie, cuvânt care nu îi spunea nimic. Dar auzea voci după voci, 
voci fără trup, repetând acel cuvânt cu o uimire crescândă. Fusese 
lovit la cap atât de tare, încât i-l înfășuraseră cu totul. Doar gura nu îi 
era bandajată. Durerile de cap îl săgetau aproape în permanenţă, iar 
una dintre tâmple îi zvâcnea dureros și fără încetare. 

Știa despre el că trăise în Anglia, dar nu știa unde anume. Era 
frânt în cel puțin cinci locuri: glezna, coastele, clavicula și nasul. Și la 
ochi se spărsese ceva. Era roșu și umflat. 

Cu o zi în urmă, reușise să se ridice în capul oaselor și își putuse 
ridica umărul rănit ceva mai sus decât cu o seară înainte, dar braţul 
îi rămânea imobilizat de un bandaj. Arsurile nu mai supurau şi înce- 
peau să se cicatrizeze. Și, cu toate că nu vedea, auzea cât se poate de 
bine. Asta era tot ce știa despre el. Erau deja săptămâni bune de când 
dormea printre străini și se afla în grija lor. 

Unul era un doctor grijuliu, pe nume Holcomb. Era un individ 
mai curând eficient decât binevoitor. Avea glasul aspru, dar atinge- 
rea blândă. Cele mai multe lucruri despre el însuși le aflase de la Hol- 
comb, cu sau fără voia bunului doctor. 

Altul era un bătrân zăpăcit, Sir Robert Weatherstoke, conte de 
Southbourne. Anxios. Demoralizat. Slab. Avea mereu cu el un obiect 
ciudat, care ticăia. Oare era un ceas? Pașii lui sunau precum o hârtie 
trasă pe podea, iar vocea îi tremura adesea când vorbea în șoaptă. 

Pe celălalt ar fi vrut să-l ucidă: Mortimer Weatherstoke. Tot tim- 
pul avea un ton sarcastic. Fiecare observație făcută de el era stranie 
şi morbidă. Fiecare replică era o insultă la adresa celui care tocmai 
vorbise. Pășea ca și cum ar fi lovit podeaua cu niște ciocane, iar tem- 
peratura din cameră creștea brusc la apariţia lui, în rarele ocazii când 
binevoia să intre în încăpere. Inima îi era plină de ură, iar limba, 
de venin. 

Și mai era ea... 

Fata pentru care se trezea în fiecare dimineață. 

Doctorul Holcomb îi spunea „domnișoara Weatherstoke“. Ceilalți 
doi o numeau „rățușcă“. 

Într-o bună zi, când el urma să aibă un cuvânt de spus, nimeni 
nu avea să i se mai adreseze astfel. Își dorea să știe cum o chema mai 
mult decât voia să-și afle propriul nume. Când se gândea la ea, inima 
îi bătea mai tare, iar trupul îi era cuprins de o căldură plăcută. Vocea 
ei îngerească îl adusese înapoi, îl făcuse să se întoarcă de la marginea 
abisului deasupra căruia plutise în zilele febrile. 

„Nu pleca“, murmurase ea. „Rămâi aici, rămâi cu mine!“ 

lar el rămăsese. 

Rămăsese în viață doar pentru că îi ceruse ea. 

Ori de câte ori moartea încercase să îl seducă, promițându-i că 
avea să-i curme suferința, voise să-i mai audă vocea o dată. Apoi încă 
o dată. Atingerea degetelor ei compensa cumva teroarea unui trecut 
fără urme, a unui trecut neștiut. Brusc, nu mai conta cine fusese sau 
ce avea să se aleagă de el. 

Măsura timpul în funcție de perioadele chinuitoare dintre vizi- 
tele ei. 

Ea îi fusese alături când îl aduseseră, îl lăsaseră, îl cususeră sau 
când îi puseseră și schimbaseră bandajele. ÎI atinsese. Îi murmurase 
cuvinte de încurajare și îi lăudase progresele. Îi promisese că avea să 
se facă bine. 

Uneori, îi cânta. Vocea îi era dulce, cu tonalități înalte și... com- 
plet lipsită de talent. Dumnezeule, cânta de-a dreptul groaznic! Dar, 

de fiecare dată când termina de cântat, el își vindea sufletul diavolu- 
lui în schimbul unui alt cântec. 

Căci nici infernul, nici raiul nu însemnau nimic fără ea. 

Absolut nimic. 

Noaptea, ea îi era rugăciune. Îi era lumina călăuzitoare în beznă. 
Îi era trecut și prezent. Și viitor. 

Și nici măcar nu o văzuse vreodată. 

Nici nu conta cum arăta. Inima lui luase deja hotărârea de a bate 
pentru ea. 

Ciuli urechile, căci auzi zgomotul ușii de la capătul culoarului. 
Făcu eforturi să își controleze respiraţia și să nu se lase copleșit de 
nerăbdarea care îi vibra în tot trupul. Înghiți în sec când ușa se des- 
chise aproape fără zgomot, grație balamalelor bine unse. Pașii ei erau 
precum ecoul bătăilor inimii lui. 

Uneori, stătea în dreapta patului, dar de această dată mica adân- 
citură din saltea îi spuse că se așezase chiar pe pat. Făcu eforturi 
uriașe să nu se rostogolească spre ea. Să nu se cuibărească lângă ea. 
Îşi mișcă mâna pe care o ţinea pe piept și strânse pumnul. Tresări, 
știind că ea urma să îl atingă, dar fără să știe când. Momentele dintre 
apariţia ei şi clipa când îl atingea erau agonie pură. 

El nu-i vorbise niciodată. Nu încercase să o atingă. Nu doar pen- 
tru că trupul rănit și chinuit nu i-ar fi îngăduit, ci pentru că simțea 
cumva că atingerea lui avea să-i întineze perfecțiunea. Își imagina 
că avea degetele murdare, pătate de genul de vină și rușine ce nu ar 
putea fi șterse vreodată. De fiecare dată când deschidea gura să vor- 
bească, cuvintele îi înghețau în gât, căci se temea cumplit de reacția 
ei, se temea că avea să fie dezgustată și se putea retrage. Așa că se 
închidea în el, iar și iar, în tăcere. 

Dacă stătea nemișcat, poate că ea nu avea să plece. Dacă nu spu- 
nea nimic, nu o putea insulta. 

Dacă nu respira, poate că ea îl atingea. 

Spre uimirea lui, chiar așa se întâmplă. 

Ca un răspuns la rugăciunile lui fierbinți, degetele ei îi apucară 
ușor încheietura și îi prinseră mâna sănătoasă între palmele ei mici 
și delicate. 

-Am vești extraordinare, șopti ea, ca și cum i-ar fi împărtășit 
un secret incredibil. Doctorul Holcomb îți scoate azi bandajele de 
la cap. 

Îi luă aproape un minut să înțeleagă. Rămas cu gura căscată, 
nu-și putea controla uimirea. Și nu neapărat pentru că avea șansa de 
a vedea din nou sau de a respira iar pe nas. Ci pentru că ea îi dusese 
mâna la pieptul ei. 

Exact sub linia gâtului. Simţea o margine fină de dantelă și un 
rând de nasturi minusculi. Ea își lăsă obrazul pe mâna lui, iar el îi 
simți zâmbetul. 

Pe toți sfinții, dacă era să moară în acel moment, ar fi murit feri- 
cit. Zâmbise datorită lui. 

În cameră intră doctorul Holcomb, cu pași mari și siguri. 

-la zi, băiete, crezi că poţi să stai iar în capul oaselor? 

Cu doctorul Holcomb mai vorbise. Îi răspunsese la întrebări când 
rămăseseră singuri. Dar nu mai fusese nevoit să articuleze în timp 
ce cotul i se rezema de pieptul tânăr al domnișoarei Weatherstoke. 
Fără să își dea seama, încuviință din cap, iar Holcomb îl apucă de 
subsuori și îl ajută să se sprijine de perne. Lumea parcă se clătină, 
dar ea continuă să îi țină mâna între palmele ei. Strânsoarea ei îi era 
ancoră. Doar datorită ei nu se prăbușea, cu toate că urechile îi țiuiau 
iar ameţeala îl chinuia. 

-Eşti gata? întrebă Holcomb. 

El înghiți în sec şi încuviință din cap. 

Zgomotul făcut de foarfecă îi răsună în urechi. Își ținu respirația 
când simţi că strânsoarea bandajelor slăbește, iar strânsoarea mâi- 
nilor ei sporește. Nu-și dădea seama cine tremura mai tare, el sau 
ea. Sau poate amândoi. Doctorul scoase pansamentele din nas și din 
jurul nasului, apoi le îndepărtă pe cele de pe ochi. Pleoapele i se des- 
chiseră imediat. 

Vedea safire dansând într-o mare de aur. 

- Mă vezi? șopti ea cu răsuflarea tăiată. 

Ar fi vrut să îi răspundă. Chiar s-ar fi cuvenit să o facă. Dar trupul 
nu-l asculta, iar cuvintele refuzau să i se formeze pe buze. 

- Închide ochii! îi ceru doctorul Holcomb. 

Ascultă ordinul și își simţi pleoapele și nasul scăldate în apă caldă 
și şterse cu o cârpă moale. Clipi și deschise din nou ochii cât putu de 
repede. Vederea lui deja tânjea după ea. 

-Mă vezi! exclamă ea. 


25 


Kerrigan Byrne 


Dacă o vedea? O sorbea din priviri! O devora. Fiecare detaliu al 
chipului ei îi umplea memoria flămândă, cu o precizie aproape neo- 
menească. Nu voia să mai vadă nimic altceva. 

Curba minunată a obrajilor ei radianţi, cu gropițe. Zâmbetul 
încântător. Buzele pline și expresive. Cârlionții neîmblânziți care se 
revărsau precum mierea pe rochia de culoarea piersicii. Nu era poet, 
de asta era sigur, căci fiecare cuvânt care îi venea în minte era deopo- 
trivă banal și nepotrivit. 

Nu exista nimic cu care să o poată compara. Nici metafore potri- 
vite. Își amintea însă că acolo, în groapa comună, se târâse până în 
dreptul unei statui ce reprezenta un înger. Un înger blând, cu obrajii 
plini, dar solemn, cu cârlionții de piatră atingând cartea de rugăciuni 
pe care o ţinea în mâini. Avea capul ușor înclinat într-o parte și îi 
privea cu duioșie pe cei dragi care părăsiseră această lume. Gândul 
că acelui înger — sau cuiva ca ea — i-ar putea fi dor de el, că l-ar putea 
iubi, presupunând că ar trece pe lumea cealaltă, îi dăduse puteri, for- 
ţa de a se târî prin furtună, plin de arsuri, de răni și de fracturi, până 
la marginea drumului. 

În săptămânile pe care le petrecuse în pat, în beznă, când dure- 
rea îi lăsase câteva clipe de luciditate, înțelesese câteva lucruri. Nu 
venise nimeni după el, deși bătrânul conte trimisese vorbă în toate 
cele patru zări. Se trezise într-o groapă a săracilor rezervată celor 
neiubiți, nedoriți. Sau, mai rău, celor condamnaţi. Avea un dușman. 
Un dușman care îl omorâse în bătaie. Sau, cel puțin, încercase și era 
convins că reușise. 

lar acum avea un înger păzitor în carne și oase. Un înger mai fru- 
mos decât lucrarea oricărui artist. lar chipul îngerului fusese plăs- 
muit, fără îndoială, chiar de mâna Celui de Sus. 

Era tânără. Foarte tânără. 

Dar el? 

Nu tocmai tânăr. Cel puțin așa se simţea. Se simțea bătrân ca 
însuși timpul. 

Trăseseră draperiile și aprinseseră o singură lumânare pentru 
momentul când aveau să îi desfacă bandajele, dar părea că încăperea 
era luminată de soarele aprins al amiezii. Lumina pe care o emana ea 
pornea din interior, era pură și parcă desprinsă din altă lume. Ochii 
mari străluceau ca nestematele, pielea îi era proaspătă, aproape ne- 
pământeană. Întreaga ei ființă părea prea frumoasă ca să fie reală. 

Prea celestă ca să fie muritoare. Prea strălucitoare ca să fie făurită 
din același aluat ca el. 

lar el... 

„Oh, fir-ar să fie! Oare cum arăt?“ 

Avea nevoie de ceva. De un lucru care nu era pe masa de toaletă 
din cealaltă parte a încăperii, nici pe noptiera de lângă pat, ci... 

Acolo. Lângă lavoarul din dreapta lui. 

O oglindă. 

-Mai bine... mai bine nu te uiţi chiar acum. 

Nasul ei fin se încreți ușor, cu o expresie de îngrijorare, în clipa în 
care ea își dădu seama care era motivul neliniștii lui. 

Lui i se înmuiară umerii. Ar fi vrut să-și scoată ochii. Ar fi dat 
orice ca ea să-și mute privirea și să-l lase să plece. Inima i se zbătea în 
piept, chinuită. Căci ea îi confirmase cele mai negre temeri. 

-Sunt un monstru, gemu el. 

Oare era vocea lui? Aspră, la fel ca pietrele din groapa din care 
se smulsese. 

La naiba, erau primele cuvinte pe care i le adresa! 

- Ah, nu! exclamă ea și îi strânse mâna. Să nu crezi așa ceva! Ești 
o minune. Un miracol! 

Ochii îi străluceau, sinceri și luminoși, dar el nu mai găsea forța 
să-i privească. 

-Nu-i nevoie să minți. 

Căută privirea doctorului Holcomb, iar ochii lui mici și inexpre- 
sivi îl făcură să se crispeze. 

-Nasul e aproape vindecat, dar nu e atât de drept cum aș fi 
sperat, iar întreaga zonă este mai umflată decât aș fi vrut. Dar rănile 
superficiale se vor vindeca în curând. Cel mai mult va dura până când 
ți se va reface glezna. Nu trebuie să o soliciți deloc până când nu îţi 
scot ghipsul. Adică vreo două săptămâni. 

Doctorul ridică lumânarea şi i-o puse în dreptul ochilor, urmărin- 
du-i cu atenţie mișcările. 

Ar fi vrut să fugă de acel bărbat. Impulsul era atât de puternic, 
încât îl făcu să tresară, iar sângele începu să-i fiarbă. Furia feroce se 
împletea cu teama. Holcomb se prefăcu abil că nu observă nimic. 

-Ochiul e în continuare roșu, dar reacționează la lumină și la 
mișcare. Vezi la fel de bine ca înainte? 

Adevărul era că habar nu avea. 

— Cred... Da, cred că văd bine. 

-Una peste alta, domnișoara Weatherstoke are dreptate. Recupe- 
rarea ta e de-a dreptul miraculoasă. Ca să fiu cinstit, nu credeam că 
vei supraviețui. 

- Vezi? îl încurajă ea. Ești un miracol, nu un monstru. Trebuie să 
faci ceva monstruos ca să poți fi considerat un monstru. 

Făcuse. 

Revelația îl lovi drept în piept. 

Iar dovada era tocmai reacţia lui instinctivă și violentă față de tot 
şi de toate. 

În afară de ea. 

Începu să caute cu disperare prin lacunele din creierul lui, să sco- 
tocească după cea mai mică urmă de trecut. Nu găsi nimic. Nu își 
amintea nici cum îl chema, nici vârsta sau originea. Nici măcar ce 
culoare aveau ochii și părul lui. 

Cu toate acestea, anumite instincte primare îl făcuseră să-și înțe- 
leagă natura înfricoșătoare a firii sale. Știa de ce ar fi fost capabil un 
monstru. Remarcase tot ce ar fi remarcat un monstru. 

Putea ucide. Putea ucide cu acel cuțitaș special pentru deschis 
scrisorile, cu perna pe care își odihnea capul, cu urciorul de apă spart 
în cioburi letale. Putea tăia o arteră sau chiar o jugulară dacă era ne- 
voie. Știa exact cât de gravă ar fi fost fiecare lovitură. Și cât timp i-ar 
fi luat. Unde să aplice cea mai mare presiune. 

Durerea și suferinţa îl ţintuiau în acel pat, dar ele nu-i erau 
doar dușmani, ci și unelte. Prietene. Singurele prietene pe care și 
le amintea. 

Cum era posibil să nu știe nimic despre el, dar să conștientizeze 
totuși acele lucruri? 

Atingerea doctorului îi provoca repulsie într-un fel confuz, dar 
ferm. Un bărbat puternic cu ochi reci. Cineva care deținea mai multă 
putere decât el. 

Deocamdată. 

Nu se putea împăca deloc cu acest lucru. De ce? De ce oare? 

Îi aruncă doctorului o privire prudentă, în timp ce acesta îi lua 
pulsul. La rândul lui, Holcomb îl privi ciudat. 

-Mă duc... mă duc să-l anunţ pe conte. Veniți cu mine, domnișoa- 
ră Weatherstoke? continuă el când ajunse în pragul ușii. 

-O să rămân aici. Vreau să-l conving pe pacientul nostru să bea 
două înghițituri de supă. 

-Sunteţi sigură că e bine să rămâneți singură cu un... 

-Totul va fi bine, doctore Holcomb, mulțumesc. 

Până și felul în care îl expedia semăna cu un compliment. 

-Cum spuneți, răspunse doctorul, mijind ochii. 

Și apoi rămaseră singuri. 

Oare auzea cât de tare îi bătea inima? Vedea cât de repede i se 
înălța și îi cobora pieptul? Oare simțea și altceva decât milă atunci 
când îl privea? 

Ea îi dădu drumul la mână și luă bolul cu supă de la căpătâiul 
patului. 

Își duse mâna sănătoasă în dreptul inimii, care mai tare îl durea 
decât bătea. 

-Nu ţi-e foame? întrebă ea pe un ton vesel. 

El dădu din cap. Îi era prea greu să-şi găsească cuvintele. Mânca- 
rea era ultimul lucru la care se putea gândi. Cel puţin nu de față cu 
ea. Era o lady, iar asta se vedea în cele mai mici gesturi. Dacă în timp 
ce mânca avea să facă vreun gest penibil? 

-E foarte gustoasă, continuă ea, ridicând lingura. Te-am hrănit zi 
de zi de când ai ajuns la noi. Supa asta e preferata ta. 

Așa să fie? Privi cu neîncredere lichidul maroniu, întrebându-se 
ce anume plutea la suprafaţă. 

-Vrei să gust eu prima? 

Lingura era plină cu supă şi legume. Și era delicios de aproape de 
buzele ei îmbietoare și roz. El simţi că i se usucă gura privind-o cum 
savurează mâncarea. 

- Mm, gemu ea apreciativ. E grozavă. E absolut delicioasă azi! 

Reacția propriului trup îl punea într-o situație jenantă. Își încru- 
cișă cât putu de discret picioarele și își înăbuși geamătul de durere pe 
care i-l provocase mișcarea bruscă. 

-Trebuie să te hrănești ca să-ţi recapeți puterile. Nu ţi-e poftă de 
nimic? Ce ţi-ar plăcea? îl întrebă ea privindu-l îngrijorată. 

-Numele tău... 

Rosti cuvintele înainte să le poată cumpăni. Ea clipi, iar mâna în 
care ţinea bolul îi tremură ușor. Se îmbujoră, iar roșeaţa din obraji 
era mai degrabă de culoarea piersicii decât roz, imagine care i se în- 
tipări în minte. 

- Lorelai. Mă numesc Lorelai Weatherstoke. 

Lorelai... Nici nu îndrăznea să îi rostească numele. Se temea că 
l-ar fi întinat. Era un nume parcă desprins din poeme. Mai întâi, tre- 
buia să îl repete. Nu o dată, ci de nenumărate ori. Voia să îl rostească 
înainte de a se încumeta să i se adreseze. 

-Eşti un bărbat de cuvânt? întrebă ea atât de poetic. 

Îi stătu inima. 

— Adică? 

Oare era un om de cuvânt? Simţea cu toată ființa că nu era. 

- Spuneai că o să mănânci. 

- Ah, da... 

Era o promisiune pe care și-o putea respecta, fără îndoială. De 
fapt, ceva îi spunea că niciodată nu ar fi încălcat o promisiune pe care 
i-ar fi făcut-o ei. Mai bine ar fi murit decât să-și încalce cuvântul. 

Ea băgă lingura în supă și apoi i-o duse la buze, timp în care, fără 
să își dea seama, își mișcă buzele ca și cum ar fi gustat ea însăși din 
mâncare. Deschise gura, apoi o închise, imitându-i mișcările. Apoi 
înghiți, de parcă ar fi încercat să îl învețe cum se face. ÎI fixa atât 
de intens cu privirea, încât el nu simţi gustul mâncării decât la 
a doua lingură. 

Fata nu-l păcălise. Supa era, într-adevăr, foarte bună. Conţinea 
bucăți hrănitoare de carne slabă și morcovi dulci, era îngroșată cu 
cartofi și avea ierburi aromatice. Se mai ghicea în ea un gust extrem 
de bun pe care nu-l putea însă identifica. Ceva îi spunea că nu avuse- 
se parte prea des de mâncare atât de gustoasă. 

Atinse lingura cu vârful limbii și zăbovi câteva clipe, savurând 
acea intimitate furată a faptului că folosea aceeași lingură pe care 
buzele și limba ei o atinseseră și că gustau din aceeași mâncare. Poate 
că ingredientul secret era chiar ea. 

-Probabil te întrebi ce anume din supa asta te face să-ți lase gura 
apă, presupuse ea. 

El clipi nedumerit. Nu era cu putință să-i ghicească gândurile! 
El alungă iute acel gând. Dacă ar fi fost așa, fata ar fi fugit de mult 
din încăpere. Descoperi că, dacă voia să înghită un dumicat, trebuia 
să evite să-i privească buzele, chipul, gâtul, pieptul... Pur și simplu, 
era de preferat să nu o privească. Îşi fixă privirea asupra micii pietre 
prinse de lobul urechii ei. 

Lumina se reflecta în ea ca într-un dans, ca flacăra unei lumânări, 
ca un diamant ce împrăștia irizații albastre, roz și verzi. Oare fusese 
făurit dintr-o scoică? Ea îi întinse din nou lingura, iar privirea lui fu 
atrasă de o nuanţă ciudată pe care pielea ei o avea la încheietură. Sub 
faldurile delicate ale mânecii, se distingea clar urma unei vânătăi. 
Oare își făcuse rău singură? 

- Sare, spuse ea, cu tonul cu care i-ar fi împărtășit un mare 
secret. 

- Poftim? 

Ea profită de nedumerirea lui ca să-i îndese încă o lingură cu supă, 
iar el se văzu nevoit să mestece. 

- Sarea Black Water e cea mai bună și cea mai rară din lume, adău- 
gă ea. Nu-i ușor de procurat, căci nu se găsește în cantități mari, dar 
localnicii reușesc să facă rost. 

Îi făcu poznaș cu ochiul, iar el aproape că se înecă. 

Lorelai. Numele îi era la fel de unduitor precum pletele blonde 
care îi treceau de umeri. Câteva șuvițe mai scurte îi încadrau fața ca 
o aură. Era atât de frumoasă și avea un nume așa de frumos! Oare 
de ce... 

-Ei de ce îţi spun rățușcă? 

Ea păli. 

-Nu ştii? 

El roși, la fel de jenat ca ea, blestemându-se că deschisese gura. 
Şi-ar fi înghițit limba de jenă. Ar fi făcut orice ca ea să nu se mai 
uite la el cu acea expresie îngrozită. Probabil avea legătură cu faptul 
că una din buze îi era răsfrântă. Ar fi trebuit să-și dea seama fără să o 
mai întrebe. Spetase însă că i se spunea așa mai mult ca alint, nu ca 
jignire. Sau că avea legătură cu faptul că voia să salveze orice mică 
viețuitoare, în special boboci de rață orfani. Într-unul dintre rarele 
lui momente de luciditate, ea îi povestise despre mica ei menajerie. 
Ascultând-o, reușise să nu se mai gândească, pentru câteva clipe, la 
durerile cumplite care îl făceau să vrea să-și smulgă carnea de pe el. 

Privi mâneca lungă a cămășii de pe el. Sigur nu era a lui. Era plin 
de cruste oribile pe braţ, pe trunchi, pe mijloc. Nu le vedea, dar le 
resimțea teribil de dureros. 

-Acum mult timp, mi-am rupt glezna, murmură ea. Ca tine. Doar 
că a mea nu s-a vindecat prea bine. 

Îi întinse încă o lingură de supă și, cu un zâmbet, îi dădu de înțe- 
les că încheiase subiectul. El mâncă ascultător. 

Zgomotul unor pași grei alungă liniştea. Ușa se dădu la perete, 
iar în cameră intră Mortimer Weatherstoke. Nemernicul era masiv, 
blond, înalt, exact așa cum și-l imaginase. Îi privi cu aerul unui suve- 
ran care asista la uciderea vânatului care urma să îi fie oferit la cină 
şi care găsea măcelul deopotrivă revoltător și fascinant. 

-Doctorul Holcomb mi-a zis că s-a trezit amărâtul... Dumne- 
zeule mare! exclamă el, iar trăsăturile i se crispară. E de-a dreptul 
grotesc. E chiar mai rău decât credeam, rățușcă! 

-Ba deloc! se răsti ea la fratele ei. Chiar deloc, continuă ea, pri- 
vind spre pat dornică să îl liniștească. Doctorul Holcomb a spus că 
ai avut mare noroc că a plouat așa de tare în ziua în care au tur- 
nat leșie pe tine. Apa i-a redus efectul, adăugă ea aproape șoptit. Ai 
avut noroc că arsurile nu s-au infectat. O să-ţi revii pe deplin după ce 
vei scăpa de cruste. Dar ar fi mai bine să nu le privești până atunci. 
Îmi promiți? 

E] deschise gura, dar nu apucă să protesteze, căci se trezi cu încă 
o lingură cu supă între buze. Îngerul lui păzitor era mai creativ decât 
anticipase. 

Se uită la ambii frați în timp ce se căznea să mestece o bucată cam 
ațoasă de carne. Mortimer își așeză mâna cu manichiură îngrijită pe 
umărul lui Lorelai, iar ea sări ca arsă. 

Inima băiatului începu să bată nebunește. Vânătaia de la încheie- 
tură... În forma ei, se ghicea urma unui deget. Sau a două degete. Era 
convins că, dacă i-ar fi ridicat mâneca, ar fi descoperit și alte vânătăi 
făcute de mâna necioplitului de lângă ea. 

-Chiar nu ţii minte nimic? întrebă Mortimer, trecându-și dege- 
tele prin părul cu câteva nuanțe mai deschis decât al surorii lui. Nici 
cum te cheamă, nici cine îţi sunt părinţii? Nici unde locuiești? 

El înghiți îmbucătura și, odată cu ea, furia care îl cuprindea ori 
de câte ori se gândea la toate lucrurile pe care nu și le putea aminti. 
Clătină din cap. 

-Se mai întâmplă, din ce înțeleg, continuă Mortimer, mușcân- 
du-și buza de sus, deasupra căreia începuse să-i mijească mustața, 
făcându-l să arate ca un pui care încă nu-și schimbase complet pena- 
jul. Li se întâmplă în special soldaților. Eşti soldat? 

Ce întrebare stupidă! 

-Nu... Nu ştiu. 

Privirile li se întâlniră și știu brusc că ochii îi erau negri. Negri 
de furie și de ură. Părul lui Lorelai avea culoarea grâului copt, cu re- 
flexii aurii, iar pielea fără cusur era sărutată de soare, ca o mărturie 
a numeroaselor ore petrecute afară, în aer liber. În contrast, pielea 
lui Mortimer era pur și simplu galbenă. Chiar sălcie. Părul, mustața 
ridicolă și pielea palidă îi dădeau un aspect bolnăvicios, evidenţiat de 
haina de casă în nuanța muștarului. Avea însă ceva ce inspira forță 
brută, de primată. Braţele îi erau prea lungi în comparaţie cu trun- 
chiul scurt. Postura lui exprima forță și o apatie insolentă. Arăta ca 
o gorilă aurie. 

Naiba să-l ia, abia dacă părea uman! 

- Poftim, spuse Lorelai, dându-i încă o lingură de supă și stră- 
duindu-se să risipească tensiunea din încăpere. Crezi că poți ter- 
mina porția? 

-Îți place iepurele, așa-i? întrebă Mortimer. 

- lepurele? făcu ea, încruntându-se ușor. Bucătăreasa nu a ajuns 
azi la piață. Sau, în sfârșit, ai prins tu vreunul în cursă? 

- Nu, răspunse Mortimer, pronunțând apăsat, cu o privire crudă 
și încântată. 

— Mortimer, ce ai făcut? 

Ea lăsă jos bolul cu supă și se ridică, înfruntându-și fratele. Pe 
chip i se citea teama, un sentiment pe care băiatul nu reușea să-l 
înțeleagă. 

-De ce m-aș deranja să prind iepuri în cursă când avem chiar aici, 
în gospodărie? 

Mortimer savura expresia de groază de pe chipul surorii lui. Se 
bucura de reacţia ei mai întâi șocată, apoi îngrozită și, în cele din 
urmă, zdrobită. 

- Nu! gemu ea. Mortimer... cum ai putut să faci așa ceva? 

Fratele ei ridică absent din umeri. 

- Ei, haide, rățușcă! lepurii sunt iepuri. Ce contează dacă sunt 
prinși în cursă sau luaţi direct din cușcă? Tot tocană devin. 

-Dar știai că sunt ai mei! l-am salvat când erau aproape morți de 
foame. Le-am dat nume, Mortimer! Erau prietenii mei! 

-Şi acum au devenit mâncarea ta, replică Mortimer, încântat 
de sine. 

- l-am... i-am mâncat, șopti ea, pălind. 

Brusc, Lorelai simți cum i se contractă stomacul. Își duse mâinile 
la gură și icni tremurând. Apoi ieși în grabă din cameră, atât cât îi 
permitea piciorul beteag. 

-Mă amuz teribil de fiecare dată când o văd alergând, chicoti 
Mortimer. 

Cuprins de un cumplit sentiment de neputinţă, băiatul nu se 
putu ridica din pat pentru a o urmări cu privirea. Văzu doar cum 
se rezemă ușor de perete, înainte de a dispărea pe hol, ca o furtună 
de bucle și durere. Furia aproape că îl împiedică să respire, iar pe 
buze simți un gust amar. Îl dureau fălcile, iar de furie, i se puse un 
nod în gât, pe care îl simțea ca o bucată de cărbune încins. 

- Prostuță mai e! o compătimi Mortimer. Când avea să elibereze 
iepurii ăia proști, unde crezi că ajungeau? În cursele întinse de mine, 
desigur. Sau pe mâinile altui vânător, iar de acolo, la măcelar. Cine să 
mai înțeleagă femeile? 

-Ai făcut-o special, reuşi el să șoptească, descleștându-și cu greu 
gura. Ca să o rănești. 

Ochii albaștri ai lui Mortimer se întunecară. 

-Fii cu băgare de seamă, ologule! Tata a fost de acord să rămâi la 
noi numai pentru că am vrut eu. 

-De ce? 

Voise să știe de ce era atât de crud cu dulcea lui soră, însă Morti- 
mer înţelese greșit întrebarea. 

-Din plictiseală, răspunse, ridicând iar din umeri, pentru a-și ex- 
prima mai bine lipsa de interes față de tot ce îl înconjura. lar tu ești 
un mister pe care vreau să-l deslușesc. 

Se părea că furia îl făcea să se simtă bine. Îi circula prin vene ca 
oţelul topit, transformându-l într-o armă letală. Senzaţia devenise 
mai puternică decât durerea permanentă pe care i-o provocau glezna 
ruptă, capul și împunsătura ascuţită pe care o resimțea în zona coas- 
telor ori de câte ori inspira sau expira. Îl făcea mai puternic. Îl mo- 
dela. Ştia cum să-și folosească furia precum o armă. Dar nu în clipa 
aceea. Nu încă. Trebuia să aștepte până ce se întrema. Mortimer nu 
terminase ce avea de spus. 

-Dacă te-ai fi văzut... Dacă ai fi văzut cum îţi fierbeau rănile, apoi 
explodau. Și ce miros cumplit! lar rățușca asta era mereu la căpă- 
tâiul tău, făcând pe asistenta doctorului Holcomb. Aducea fel și fel 
de plante medicinale, făcea amestecuri și poțiuni. Mă mir că nu te-a 


34 


Ducele cu tatuaj —— 


otrăvit cu prostiile alea ale ei. Sau că nu ţi-a provocat o pântecăraie 
soră cu moartea. 

Amândoi își îndreptară privirile spre hol, în direcţia în care fugise 
Lorelai. 

-Vezi să nu te atașezi de ea! pufni Mortimer. Pentru ea, ești doar 
un animăluț rănit, precum cele pe care îi place să creadă că le sal- 
vează. Când te vei face bine, te va elibera în maldărul de rahat din 
care te-ai târât. Niciodată nu-și păstrează prea mult pacienții. Unde 
mai pui că o oloagă de viță nobilă nu poate să se arate interesată de 
un olog de joasă speţă. E drept însă că m-aș tăvăli de râs să vă văd 
ducându-vă pe undeva. 

Fierbinţeala din vene i se transformă brusc în gheaţă. Trupul 
i se întări dureros aproape. Sângele învolburat se potoli, în aştepta- 
rea următoarei comenzi. Crezuse că avea să se înfurie și mai tare, că 
urma să răbufnească. Dar nu. Simțea că avusese și în trecut astfel de 
trăiri. Chiar înainte de a face moarte de om. Și nu o dată. 

Era calm. Rece. Aproape... la pândă. 

„Aşa, deci“, își spuse. „Chiar sunt un monstru.“ Se simţea împă- 
cat. Mai mult, aproape bucuros de descoperire. 

-Te crezi periculos, nu? întrebă Mortimer, care îi intuise trăirile. 

-Nu mă cred în nici un fel. 

- Nu zic nu, poate chiar ești. Am fost cu doctorul Holcomb la acea 
groapă comună. E plin de victime ale holerei din East End, pentru 
care regina a plătit bani grei ca să fie duse și îngropate cât mai de- 
parte de oraș. Printre ele, câțiva spânzurați, executaţi probabil pen- 
tru faptele lor deosebite. Uneori, înainte să se arunce cu leșie, câte 
o victimă reușește să iasă la suprafaţă printre cadavre. Mortimer se 
aplecă spre el, iar chipul lui pătrățos se apropie neplăcut de mult. 
Doctorul Halcomb spune că ești prea zdravăn ca să fi suferit vreo- 
dată de holeră. Ai răni în zona gâtului, dar nu sunt urme de frân- 
ghie. Așa că ne întrebăm care e treaba cu tine. Oare ești criminal 
sau victimă? 

Probabil şi una, și alta. 

Mortimer îi strânse braţul rănit. 

-Poate că într-o bună zi ne vom lămuri care dintre noi este mai 
periculos. 

Se ridică și pufni ironic, apoi se îndepărtă cu mâinile la spate, cu 
același aer indolent cu care venise. Băiatul rămase singur, cu pieptul 


35 


Kerrigan Byrne 


tremurând în lumina lumânării care abia mai pâlpâia. Se simțea pri- 
zonier în acel trup neajutorat. 

Ei, bine, Mortimer Weatherstoke avea să afle foarte multe lucruri 
despre el. 

În ziua în care el urma să-l pedepsească pe fratele lui Lorelai pen- 
tru că o lovise. 

Şi pentru că o făcuse să plângă. 


Capitolul 3 
SES 


Mâna în care ţinea lampa îi tremura, azvârlind în jur fulgere si- 
nistre de lumină. Lorelai înainta pe hol cât de repede îi îngăduia pi- 
ciorul beteag. Inima îi bătea să-i spargă pieptul. I se părea chiar că 
bătăile inimii răsună pe culoarul care ducea spre aripa de est a co- 
nacului Southbourne Grove. Respirația precipitată îi răsuna ca niște 
focuri de armă în liniștea nopții. Fantomele aveau s-o audă, fără doar 
și poate. 

Când se trezise şi auzise acele zgomote oribile, crezuse că Cirus și 
Ioana d'Arc se încinseseră iar la joacă. Cei doi ogari aveau împreună 
doar șapte picioare, trei ochi și o coadă, dar se jucau ca niște căţeluși. 
Numai că uneori joaca lor se transforma în încăierare. Cu toate aces- 
tea, nu erau animale nocturne. Sunetele cumplite, ceva între țipăt și 
urlet de fiară rănită, se auzeau din camera lui. Ea se opri în dreptul 
ușii și își lipii urechea de lemnul rece. 

Nu știa nici un animal care să scoată astfel de sunete. Și nici 
un om. 

Suferinţa care răzbătea din acele gemete era atât de sinistră, încât 
părea din altă lume. Mai întâi, se auzea un scâncet. Apoi un geamăt, 
ca o chemare. Urma o lamentare prelungă, ce nu era nici plânset, 
nici țipăt. Era cu mâna pe clanță, dar ceva o făcea să ezite. Dacă nu 
era singur în încăpere? Dacă cineva îi făcea rău? Căci așa părea. Oare 
n-ar fi fost mai bine să fugă și să ceară ajutor? Dacă acela care îi făcea 
rău era chiar Mortimer? La acel gând, apăsă iute pe clanţă şi intră 
în cameră. 

Lorelai nu era sigură dacă trebuia să fie ușurată văzând că trupul 
lui mare era prins într-o încleştare cu bezna. Și cu demonii care se 
pare că îi bântuiau visele. Cu două zile în urmă, doctoral Holcomb îi 
scosese bandajul care îi ținea fixat braţul rănit. 

Privea cum mâinile lui lungi se luptau cu disperare să alunge ata- 
catori nevăzuți. 

-N-o să-mi veniţi de hac! gemu el gâtuit. Nu în noaptea asta! 

Cine să-i vină de hac? Și de ce? 

Puse lampa pe un dulap de lângă ușă, convinsă că n-ar fi fost 
în siguranţă în preajma lui, judecând după felul în care dădea din 
mâini. Se aventură mai aproape și observă că cearșafurile de sub el 
erau ude și boțite. Cămașa de noapte era aruncată pe podea, de parcă 
şi-ar fi smuls-o, văzând în ea un dușman. Șoldurile suple i se miş- 
cau neobosite, iar capul îi zăcea într-o parte, cu gâtul tensionat și 
venele pulsând. 

-O să regreți amarnic dacă îndrăznești să mă atingi! 

- Cine, eu? scânci ea, împreunându-și mâinile. 

-O să vă spintec pe toți și o să vă pângăresc leşurile. Nu glumesc 
deloc! 

- Poftim? icni ea. 

Vocea îi suna mai tânără decât când era treaz. În acea bravadă se 
simţea o undă de groază. 

- Lăsaţi-mă să plec, ceru el amenințător. Lăsaţi-mă să plec, conti- 
nuă, aproape rugător de data asta. 

Implora și se lupta să-și țină atacatorii la distanţă, dar era tot mai 
limpede că ducea o luptă pe care o pierdea. Și că miza era cumplită. 
Dumnezeule mare, bine ar fi fost să fie doar un vis, nu retrăirea unei 
amintiri! Lorelai simți că, într-un fel sau altul, trebuia să-i pună ca- 
păt chinului. Ştia că pumnii lui strânși aveau forța unor ciocane, dar 
nu avea de ales, trebuia să se apropie. 

Irosi secunde prețioase planificându-și fiecare mișcare. Oare cum 
trebuia atins un bărbat în plin coșmar violent pentru a nu fi rănit? 

Caii speriați trebuiau atinși pe greabăn. Șarpele se prindea din 
spate, de cap. Iepurele se lua de picioarele din spate şi se atârna de 
câteva ori în jos până când i se scurgea sângele în cap și se calma. Câi- 
nele trebuia prins cu degetele de gât, așa cum l-ar apuca un mascul 
conducător cu colții. Apoi fiecare animăluţ trebuia mângâiat și alinat 
până când căpăta încredere. Numai că primul pas era întotdeauna 
supunerea — imobilizarea animalului —, pentru ca și el, și ea să fie în 
siguranță. Principala regulă, indiferent dacă era vorba despre crea- 
turi mici sau mari, era să le evite cu orice preț faţa. 

Dar cum se proceda cu oamenii? Nu ştia cum să liniștească un 
astfel de suflet chinuit și violent. În asemenea cazuri, de obicei se 
retrăgea. Doar că acum era o situație specială. Un geamăt prelung 
o făcu să ia instinctiv decizia de a se apropia. Când ajunse lângă el, 

văzu că avea obrajii uzi de lacrimi, iar părul ca abanosul era asudat. 
Cineva îi făcea rău, iar ea nu putea să îndure acest lucru. Se aplecă 
înspre el și se feri în ultima clipă când mâinile lui mari încercară să o 
apuce de gât. Își puse palma pe pieptul bandajat, atentă să nu îl apese 
prea tare și să nu îi provoace durere. 

- Trezeşte-te! îi ceru ea. Întoarce-te! 

Două mâini uriașe îi prinseră brațele ca niște cătușe, iar el se trezi 
cu un suspin. Trupul îi tremura de parcă ar fi fost cuprins de con- 
vulsii. Lorelai îi luă mâinile și i le îndepărtă de piept, gemând de du- 
rere și de teamă. Era aproape sigură că avea să-i frângă oasele, atât 
de tare o strângea. lar spre marea ei uimire, el nu slăbi strânsoarea. 
O privi drept în ochi — privirea îi fierbea ca lava încinsă a unui vulcan, 
golită de orice altă expresie în afară de o furie dezlănțuită. Ca un câi- 
ne gata de atac, își dezvelise dinții ascuțiți și ameninţători. Respira 
greu, de parcă alergase o milă. Nu arăta deloc ca bărbatul pe care îl 
hrănise cu mâna ei cu doar câteva zile în urmă. Bărbatul pe care 
îl avea în față putea fi... un monstru. 

-Eu sunt, spuse ea cu glas pierit. Sunt Lorelai. 

El o eliberă la fel de repede precum o înșfăcase. Scoase un geamăt 
prelung și își privi uluit și furios mâinile, ca și cum l-ar fi trădat. Pă- 
rea că voia să și le smulgă din încheieturi. Degetele ei tremurânde îi 
atinseră fruntea încinsă de febră. Când îl atingea, parcă simțea mici 
fiori electrici. 

-Ai visat, murmură ea. Eşti în siguranţă. A fost doar un vis. 

El nu-i răspunse, dar ochii i se umplură de lacrimi care începu- 
ră să i se prelingă pe obraji, aproape de tâmple, amestecându-se cu 
broboanele de transpirație. Respira greu. Cute adânci i se formară la 
rădăcina nasului, iar întregul chip i se încordă. 

-Ai dureri, înțelese ea. 

Oare se rănise din nou? Bandajele de pe piept îi ajutau rănile pro- 
vocate de arsuri să se vindece mai repede. Oare trebuia să trimită 
după doctor? Ori să se încumete să verifice chiar ea, să ridice pătura 
care îi acoperea șoldurile și picioarele? 

-Pot să te ajut? Spune-mi de ce ai nevoie! întrebă ea speriată. 

El nu plânsese niciodată în timpul tratamentelor, nici când erau 
agonizant de dureroase. Din moment ce plângea acum, probabil avea 
dureri cumplite. 

-Unde te doare cel mai rău? 

Ochii lui negri injectați și cu vase de sânge sparte îi căutară pe ai 
ei, parcă încercând să găsească răspunsul la o întrebare pe care nu 
îndrăznea să o rostească. Atmosfera din încăpere se schimbă brusc. 
Unde de încredere începură să vibreze între ei, luând locul fricii 
și ezitărilor. Încet și cu mare băgare de seamă, el îi luă mâna și i-o 
puse în dreptul inimii. Pielea îi era mai caldă decât s-ar fi așteptat 
Lorelai. Caldă și tare. Îi simțea pulsul rapid și neregulat, singura do- 
vadă a tumultului pe care chipul lui reușise cu dibăcie să nu-l trădeze. 
Era la fel de stoic cum îl știa, dacă făcea abstracție de genele încă ude 
de lacrimi. 

Brusc, înţelese ce voia să-i transmită. Trupul lui tânăr și puternic 
se vindeca extrem de rapid. Dar care era oare remediul pentru o ini- 
mă însingurată și rănită? 

Nu ştia nici unul. 

El închise ochii și începură din nou să-i curgă lacrimile. Ea simți 
că îi ascundea acel ceva sau pe acel cineva care o privise din beznă. El 
strânse pumnii, strângând așternuturile aproape cu violenţă, și în- 
toarse capul, încercând cu disperare să-și recapete controlul. Lorelai 
înțelese instinctiv că trebuia să fie cu băgare de seamă, să păstreze 
cu grijă fragilul echilibru dintre compasiune și milă. Își luă mâna de 
pe pieptul lui și, mânată de un sentiment căruia simțea că nu i se 
poate împotrivi, se aplecă și îl sărută pe piept, chiar deasupra inimii. 
El se încordă și rămase nemișcat. Aproape că îngheță. Nici măcar nu 
respiră până când ea nu se retrase. 

-0 să-ți vindec inima, promise ea. 

Luase hotărârea că, orice s-ar întâmpla, avea să găsească un leac 
pentru inima lui frântă. 

El deschise ochii din nou și o privi de parcă tocmai i-ar fi furat 
sufletul sau i l-ar fi redat. Lorelai își trecu ușor limba peste buzele 
uscate. Aveau gust de săpun, de sare... și de el. Aerul din încăpere 
se schimbă din nou, îngreunându-se de o promisiune nerostită, nici 
măcar înțeleasă pe de-a întregul. Lorelai se strădui să ignore tensiu- 
nea dintre ei. 

-Cineva îţi făcea rău în visul tău. Ţi-ai dat seama cine era? 

-Erau mai mulți bărbaţi, erau cei care... 

Începu din nou să respire precipitat, iar trăsăturile i se crispară. 

-Ce făceau? 

-Nu contează, răspunse el, scuturat de un fior. 

- Pot să te ajut cu ceva? 

Îi puse din nou mâna pe piept, căci simţea impulsul incontro- 
labil de a-l atinge. Aerul rece al nopţii îi pătrunse prin cămașa 
subțire de noapte, iar Lorelai își aminti că nu își legase panglicile 
decolteului. 

Lacrimile lui se uscaseră rapid. Sudoarea i se transformase într-o 
peliculă fină de sare. Iar felul în care începuse brusc să o privească... 

Lorelai înghiți în sec. Mereu considerase negrul o culoare rece. 
Brusc, se răzgândise. Flăcări negre de obsidian dansau în lumina pâl- 
pâitoare a lămpii. 

- Pleacă! 

Cuvântul păru că îl sugrumă. Îi luă mâinile și le îndepărtă de el, 
aproape cu asprime. 

- Poftim? zise ea nedumerită, strângându-și braţele la piept. 

-Să nu mă mai vizitezi noaptea. Niciodată! 

Nu înțelegea. Era convinsă că îl ajută. Că îi făcea bine. Nu ea îl 
salvase de atacatorii din vis? 

-Şi ce o să faci dacă mai ai coșmaruri? Nu pot să te las să... 

-Ba da. Lasă-mă pradă lor! 

Un avertisment primitiv, animalic străluci în ochii lui negri. 

-Dar eu... 

-Nu-mi poţi controla visele! răbufni el. Și nu-mi pot controla... 

Ridică mâinile spre ea, apoi renunță și se luă de păr. Din anumite 
motive, ea nu putu să-i privească părţile încă acoperite de cearșafuri. 
Se temea de el, căci și lui îi era frică de el însuşi. Dar, în același timp, 
tânjea după el în feluri pe care nu reușea să le înțeleagă. 

- Pleacă, te rog! 

Tonul lui era prea tânguitor ca ea să se mai opună. Lorelai se sim- 
țea ca o pisică încolțită și gonită. Nedumerită și abătută, șchiopătă 
spre ușă, dorindu-și s-o cheme înapoi. Spera că el avea să se răzgân- 
dească și să își dea seama că avea nevoie de compania ei. 

Dar el nu făcu nimic din toate acestea, iar Lorelai luă lampa și 
închise ușa după ea. Porni spre camera ei, dorindu-și din toată ființa 
să poată uita gustul care îi rămăsese pe buze. Gustul lui. 


O săptămână mai târziu, Lorelai deschise ușa şi se uită spre pa- 
tul bolnavului. Avea ochii închiși. Genele prelungi îi tremurau ușor. 
Visa. lar ea spera că era un vis frumos. Tremura, la rândul ei, dar 

nu din pricina emoţiilor care se treziseră în ea în acea noapte des- 
pre care nici unul din ei nu mai adusese vorba. În acea zi, o inci- 
ta teribil gândul că avea să își pună în aplicare planul-surpriză pe 
care îl pregătea de când avusese acea idee genială, cu două nopți 
în urmă. 

Deveniseră prieteni apropiaţi în ultima perioadă, de când ploile 
care nu se mai opreau îi ţintuiseră pe toți ai casei înăuntru. Aflase, 
cu acel prilej, că el nu suferea doar din cauza durerilor, ci și a plicti- 
selii. În multe nopți, venise pe furiș la el în cameră, ca să vadă cum 
se simţea, și îl găsise treaz. Reușise să-i mai schimbe dispoziția cu 
câteva jocuri de cărți. Din când în când, jucau o partidă de whist. Îl 
învățase să joace șah, deși nu excelase niciodată la acest joc. Uneori, 
avea impresia că o lăsa să câștige, judecând după greșelile pe care 
le făcea ea. Se vedea în ochii lui sumbri și întunecaţi că era extrem 
de inteligent. 

Avea senzația că nu doar îi tolera prezența, ci îi făcea cu adevărat 
plăcere compania ei. Cu toate acestea, în felul în care o privea se stre- 
cura uneori o expresie distantă. În alte rânduri, dimpotrivă, ochii lui 
o fixau cu intensitate, iar cuvintele și mișcările îi deveneau aspre ca 
niște lame de cuţit. 

Lorelai se gândea că probabil îl chinuia gândul că depindea de bu- 
nătatea unor străini. 

Şi să fie străin chiar și pentru el însuși! 

Cu ideea asta în minte, Lorelai pusese la cale un plan cu ajuto- 
rul căruia să-l distreze cu lucruri și activități noi, cele mai plăcu- 
te la care se putuse gândi. Adusese cu ea câţiva dintre servitorii 
mai binevoitori și le dăduse indicații unde să se așeze, iar ei făcură 
întocmai. Fiecare aduse o cutie pe care o puse la locul stabilit, în 
deplină liniște. 

Lorelai le mulţumi cu gesturi largi, iar ei ieșiră din cameră aproa- 
pe pe nesimţite. Ea închise ușa, apoi se întoarse spre el. În acel mo- 
ment, îi văzu ochii larg deschişi, privind-o fix. Lorelai se strădui să își 
ascundă dezamăgirea. Dacă el ar mai fi dormit câteva minute, totul 
ar fi fost perfect. I se strânse stomacul, ca de fiecare dată când el o 
privea astfel. Rămase nemișcată, cu o cutie în mâini, iar zâmbetul 
i se şterse de pe buze. Chiar dacă își reproșase adesea acele gânduri, 
considerase mereu că privirile lui erau apreciative. De parcă l-ar fi 
salvat de la ceva groaznic. 

Ce prostie din partea ei să spere că îi putea face o surpriză! Oftă 
dezamăgită. 

În ultima perioadă, își dăduse seama că, în afară de orele în care 
dormea adânc în timpul nopţii, era extrem de alert și reacționa ime- 
diat la cea mai mică mișcare, la cel mai slab sunet, chiar și la cea mai 
subtilă schimbare a aerului. Trupul i se încorda, iar ochii i se deschi- 
deau imediat, vigilenţi şi scrutători. 

În acele clipe, avea aerul unei sălbăticiuni cu toate simțurile în 
alertă, care știa că trebuia să atace pentru a nu fi sfâșiată. În mo- 
mentele acelea, o înduioșa mai mult ca oricând. Lorelai înțelegea că 
fusese nevoit să facă asta din cauza mediului în care trăise. Luptase 
zi de zi pentru supraviețuire. 

El se ridică încet în coate, dar fără ezitare și, pare-se, fără dureri. 
Şi fără să-și ia ochii de la ea. Își recăpăta puterile alarmant de repe- 
de. În acea zi, doctorul Holcomb îi scosese bandajele de pe piept. Ea 
încercă să ignore faptul că nu-i încheiase nasturii cămăși. Și felul în 
care pieptul dezgolit i se ridica și cobora la fiecare răsuflare. Aproape 
că reuși. 

Rănile de pe trup se vindecaseră aproape complet. La fel, coastele 
fracturate. Cu toate acestea, avea mereu senzaţia că el făcea mari 
eforturi să respire. Cel puţin în prezenţa ei. Brusc, își dădu seama că 
îl țintuise prea mult cu privirea. Era nepoliticos din partea ei. 

În tot acest timp, el nu-i adresă nici un cuvânt. Nici nu încercă 
să se acopere cu pătura. Era ceva în felul în care o privea sau în carea 
stătea așezat, cu umerii lați puțin lăsaţi. Îi dădea senzația că era mai 
alert și mai prezent ca oricând. El își lăsă ușor bărbia în piept, parcă 
observându-și brusc pieptul dezgolit, curbele line ale pectoralilor, 
mica adâncitură dintre ei, simetria mușchilor abdominali. Ea numă- 
ră patru rânduri de mușchi. Restul trupului îi era ascuns sub pătură. 
Lorelai înghiți cu greu, simţindu-și gura uscată, și îi căută din nou 
privirea. Când ochii lui negri îi întâlniră pe ai ei, în privirea lui lucea 
parcă o invitaţie periculoasă. Ceva ce aducea a admirație. Oare își 
dorea ca ea să-l privească? Și să-i placă ce vedea? Pentru că îi plăcea. 
Până peste poate. 

Lorelai își drese glasul și se apropie de el, dureros de conștientă 
de felul în care șchiopăta la fiecare doi pași. 

-Am hotărât ca azi să fie ziua ta, îi spuse cu toată voioșia de 
care se simțea în stare, pentru a aduce o rază de soare în camera 
convalescentului. 

El ridică sprâncenele cu o expresie în care se amestecau uimirea 
și ironia. 

-De ce? Și de ce azi? 

Îi plăcea vocea lui când era un pic somnoroasă, puţin răgușită, cu 
o notă abia vagă de prudenţă. Încurajată de reacția lui, de simplul 
fapt că reacționase, Lorelai simți că își recăpăta entuziasmul. Ştia cât 
de rar se întâmpla ca trăsăturile lui să prindă viață. Se bucura că îl 
scosese din obișnuita lui impasibilitate. Ridică brațele şi îi întinse o 
cutie, abia ținându-și echilibrul. 

-Am ales această zi în primul rând pentru că bucătăreasa a pregă- 
tit un tort cu glazura mai bună ca oricând. 

Puse cutia pe marginea patului, o deschise și trecu furculița prin 
numeroasele straturi ale deliciosului desert. Mai întâi, prin crema 
de unt de culoarea oului de măcăleandru. Apoi prin blatul moale, 
siropul gălbui și zmeura răcoritoare. Și din nou prin aceleași straturi 
de tort galben cu glazură. 

Lorelai luă cu grijă o bucată de tort şi i-o duse la buze. De-abia 
aștepta ca el să guste din acea bunătate. Nu putea decât să-și imagi- 
neze cât de fericit o să... 

În acea clipă, simți cum furculița și farfuria îi sunt luate din 
mâini. 

-Pot și singur. 

- Ah, da, sigur, normal că poţi, răspunse ea, simțindu-se copleșită 
de emoție. 

Reuși să-i zâmbească. Mereu reușea să surâdă în momente difi- 
cile. Dar aproape că închise ochii ca să-și ascundă adevărata reacţie. 
Oare de ce era atât de dezamăgită? Nu și-ar fi dorit ca el să rămână 
neputincios, invalid, dar ar fi vrut să rămână. Să rămână acolo, cu 
ea. Căci, pe măsură ce se înzdrăvenea, se apropia momentul în care 
avea să plece. 

Doctorul Holcomb îi informase că bolnavul pășise puțin prin ca- 
meră, iar glezna fracturată putea deja să-i susțină greutatea. Dacă în 
curând n-o să mai aibă nevoie de ea? Dacă, într-o bună zi, decidea 
să plece de la Southbourne Grove, în căutarea trecutului pe care nu 
şi-l amintea? 

Începură să o înțepe ochii. Apoi să-i ardă de lacrimi fierbinți. 

-Te descurci foarte bine. 

El își plecă ușor capul spre umăr, de parcă ar fi vrut să-l vadă fără 
să fie nevoită să ridice privirea spre el. Când se uită la el, văzu că mes- 
teca, vădit încântat de ceea ce îi era dat să guste. Ea înghițea odată cu 
el și saliva de parcă ar fi simţit delicioasa îmbucătură. 

-Nu-mi amintesc să fi mâncat vreodată ceva mai bun. 

Înfipse furculița în tort și aproape că luă jumătate din bucata de 
pe farfurie. În tiimp ce o savura, ochii începură să-i zâmbească. 

Uluită, ea își dădu seama că el încercase să glumească pe seama 
propriei amnezii. Începu să chicotească încet. Apoi mai tare. Tot 
mai tare. 

El o privi în timp ce se pregătea să ia încă o îmbucătură. 

-Dacă tot ai hotărât că azi este ziua mea, te-ai gândit câți ani 
împlinesc? 

Se grăbi să-i răspundă cu însuflețire: 

-Mortimer spune că sigur ești mai mic decât el. Iar el are 
20 de ani. 

Când auzi numele fratelui ei, strălucirea din privire i se stinse. 

-Tu ce părere ai? întrebă el. 

Lorelai clipi. Nimeni nu-i mai pusese vreodată o asemenea între- 
bare. Simti un fior cald, de încântare. O întrebase pentru că voia să 
știe. Vedea asta în privirea lui curioasă. 

Se făcuseră multe speculații cu privire la vârsta lui. Dar, privin- 
du-l în acele momente, ea îl studie cu atenție. 

Creatorul lui, oricine ar fi fost, avusese un ochi foarte atent la de- 
talii, în dauna celorlalți muritori. Trăsăturile băiatului erau aproape 
agresiv de masculine. Ample. Ascuţite. Cu linii ferme. Dar, la o privi- 
re mai atentă, se vedea că acela care îi sculptase chipul se străduise 
să ascundă o anumită senzualitate. De exemplu, buza de sus era sub- 
tire, dar cea de jos era mult mai cărnoasă și plină. Nasul patrician, 
demn de însuși împăratul Cezar, făcut ca să-i privească de sus pe su- 
puși, era încadrat de obrajii cu pomeți pronunțați, ca de barbar. Până 
şi maxilarul şi bărbia despicată îi erau puternice, ca de războinic. 
E drept, nu la fel de pătrățoase ca ale lui Mortimer. 

Avea genul de bărbie care, dacă ar fi fost pictată, i-ar fi dat subiec- 
tului un aer de personaj negativ, nu de erou. Urme roșietice de arsuri 

aproape vindecate i se întindeau de la urechea stângă până spre gât, 
apoi către oasele prelungi ale claviculelor. 

Lorelai își dădu seama că, în perioada pe care o petrecuse la 
Southbourne Grove, tânărul nu prea avusese nevoie să fie bărbierit. 
Simţise cu degetele și chiar cu buzele că pielea de pe bărbie îi era fină, 
lipsită de păr. Iar bărbaţii aveau păr pe față. Poate că el încă nu era 
bărbat. Dar nici băiat nu era, cu siguranță. 

În ultima lună, capul îi fusese complet acoperit de bandaje. Acum, 
șuvițele de culoarea abanosului se răsfirau în toate direcțiile. Nici po- 
mada, nici pieptănul nu le putea îmblânzi. Îl prindea acel stil rebel. 
Totul îl prindea. 

Roși când își aminti că îi văzuse părul negru care îi acoperea zona 
intimă. Sau, mai precis, care îi acoperea... cum s-o fi numind acea... 
chestie. Despre care Mortimer spusese cu dispreț că nu era suficient 
de dezvoltată ca să indice că ar fi fost bărbat, nu băiat. 

Privirea ei iscoditoare își continuă explorarea. Nu știa nimic 
despre astfel de lucruri și nici nu avea pe cine să întrebe ca să pri- 
mească răspunsuri. 

- Lorelai? 

Rostit de el, numele ei suna mai degrabă a rugăminte decât a în- 
trebare. Pentru Dumnezeu, doar nu gândise cu voce tare? El se opri- 
se din mâncat și o privea fix, părând că își făcea propriile calcule. Ea 
își drese vocea, scoțând un sunet nepotrivit pentru o lady. 

-Îmi imaginez că ești mai mare decât mine, căci ai voce de bărbat, 
în vreme ce băieţii de vârsta mea au vocile asemănătoare cu a mea. 

- Câţi ani ai? întrebă el imediat. 

-Am 14 ani, răspunse. 

El își drese vocea, iar Lorelai încercă să ghicească din atitudinea 
lui dacă era mulțumit sau nemulțumit de noua informaţie. 

-Hai să zicem că tu ai 17 ani! Măcar azi. Nu ai încă 20, dar ești la 
un pas să devii bărbat. 

Trupul îi era plin de vigoare şi de tinerețe, dar din privire i se ghi- 
cea un suflet care avusese deja parte de greutăți cât alții nu puteau 
duce într-o viață. Sau în mai multe vieți. 

-Deci aș avea cu patru ani mai mult decât tine, spuse el pe un ton 
care făcea ca detaliul să pară din cale afară de important. 

-E o diferență prea mare? Sau prea mică? nu se putu abține ea. 

-Nu ştiu, răspunse el, luând încă o îmbucătură, cu un aer distrat. 
În ce dată suntem azi? Aș vrea să știu, în caz că supraviețuiesc până 
la următoarea mea zi de naștere. 

-E 2 august, Ca să ştii pe viitor, zâmbi ea. 

El scoase un sunet ciudat. Semăna cu un mormăit. Sau cu sune- 
tele pe care le scoteau uneori câinii de vânătoare de la conac când 
erau plictisiți. 

-Îți place ziua ta de naştere? Putem s-o schimbăm dacă vrei. 

Privirea lui se înmuie. Ochii îi păreau de smoală topită. 

-Până acum, e ziua mea preferată. 

Încântată şi încurajată de seriozitatea cu care îi vorbise, Lorelai 
începu să se foiască prin cameră, căutând ceva de făcut, care să-i dis- 
tragă atenţia de la gândurile ce nu-i dădeau pace. 

- i-am adus cadouri. Mă rog, un fel de cadouri, pentru că n-o 
să le poţi păstra. Dar m-am gândit că e o ocazie bună să îmi cunoști 
prietenii. 

Ridică învelitorile de pe cutiile și cuștile pe care le adusese. Se 
simțea ca un magician care își pregătea marea dezvăluire. 

-Aşa că ţi i-am adus! 

El îi privi prietenii cu o expresie plină de curiozitate și de încânta- 
re, iar ea se felicită pentru că avusese o idee așa de grozavă. În cutii și 
cuști erau trei vulpi somnoroase, două țestoase, un iepuraș, un dihor 
și un șarpe. 

-Tu i-ai salvat pe toți? șopti el. 

- Da! răspunse ea cu glasul plin de o mândrie care i se păru apoi 
exagerată. 

Nu-și dădea seama de ce, dar își dorea cu ardoare ca el să o admi- 
re, să o placă. Poate chiar să rămână impresionat de ea. Orice, numai 
să nu simtă că-i era indiferentă. 

-Şi stai să vezi! Pe cel mai grozav l-am adus special pentru tine. 

Trase o cutie de lemn până în dreptul căpătâiului patului și ridică 
veselă capacul. 

-La mulți... 

Nu apucă să-și încheie urarea, căci el se trase brusc înapoi, cu o 
violență neașteptată în fața creaturii din cutie, apoi slobozi un potop 
de înjurături și blesteme. Ea privi șocată spre cutia din care se uita la 
ea un pui de corb cu aripa frântă. 

-Nu îţi place? 

Era conștientă de inutilitatea acelei întrebări, dar i-o adresase 
fără să gândească, încă uimită de reacţia lui. 

-Să-mi placă? Gemu el, de la celălalt capăt al patului. Ce naiba 
e de plăcut la... 

El pălise și mai tare din pricina dezgustului pe care nici măcar 
nu încerca să și-l ascundă. Dar, când observă că ochii ei erau plini de 
lacrimi, decise să-şi înghită vorbele. 

Lacrimi fierbinți începură să curgă pe obrajii lui Lorelai. Și-ar fi 
dorit ca lacrimile să i se transforme într-un râu, într-un torent care 
s-o înece, atât era de îngrozită de ceea ce făcuse. 

Disperarea ei îl făcu să intre în panică. 

-Nu plânge, nu plânge, îi spuse el, luându-i mâinile într-ale lui. 

-Nu plâng, suspină ea și începu să plângă cu sughițuri. 

-Te rog, gemu el, nu pot să îndur să te văd cum... 

Trăsăturile i se înăspriră. Făcu eforturi să se apropie de ea fără să 
privească de mai mult de trei ori spre cuibul păsării. 

- Ți-am oferit o zi de naștere și pe urmă am stricat totul... 

- Lorelai... 

Mâinile lui mari o apucară de o braţe și o traseră în jos, pe mar- 
ginea patului, apoi la pieptul lui. Trupul lui cald și ferm o învălui ca 
într-un cocon protector, unde nu mai existau suferință și tristețe. 
Ea se lăsă în voia lui, abandonându-și ultimele fărâme de voință și de 
autocontrol. Nimeni n-o ținuse vreodată așa în braţe. Nimeni nu îi 
luase povara de pe umeri, nu o consolase, nu se pusese scut între 
ea și lucrurile care o făceau să sufere. Nu-și mai dorea decât să înce- 
teze cu plânsul, ca să se poată bucura de acel moment magic. Degete- 
le lui pline de bătături îi șterseră lacrimile de pe obraji. 

- Te rog, Lorelai, nu plânge! Îmi pare rău. 

Disperarea din tonul lui îi alină un pic tristețea, îndeajuns cât să îi 
dea puterea de a-și înăbuși lacrimile. O trase mai aproape, iar Lorelai 
îi simți respirația dulce și caldă, ca o adiere. Cu o voce aproape de 
copil, el începu să îi explice: 

-Când m-am trezit în acea groapă, erau corbi, mulți corbi... Și 
ciuguleau din cadavre. Rupeau bucăți din ele. Înțelegi acum? Iar unul 
a venit la mine... 

Dumnezeule mare! Lorelai se lipi de pieptul lui, simțind că o 
podidesc din nou lacrimile. Darul ei era întruparea celui mai crunt 
coșmar al lui. Cum fusese atât de nesăbuită? 

- Lorelai! 

Se îndepărtă ușor de ea, doar cât să îi ridice delicat bărbia cu de- 
getele și să o oblige să-l privească. 

-Dulce Lorelai... 

Parcă nu se sătura să-i spună numele. Privirea lui era învăluitoare 
și tandră. Părea yrăjit. Trăsăturile lui aspre căpătaseră brusc contu- 
ruri blânde. 

-Te cunosc. Ai avut un motiv serios, nu-i așa? Să-mi aduci așa 
ceva, șopti el, făcând un semn din cap către pasărea care începuse să 
croncăne. 

-E un motiv atât de prostesc! 

- Spune-mi care e, murmură el, ştergându-i lacrimile și trecân- 
du-şi degetele peste șuvițele de păr care i se udaseră de lacrimi. 

Lorelai suspină și arătă jenată spre corb. 

-Mi s-a părut că penele lui seamănă cu ochii tăi. Par negre, dar, 
dacă te uiţi cu atenţie, vezi că au o mulțime de culori. 

Se îndreptă ușor, nu ca să se retragă din îmbrățișarea lui, ci doar 
ca să îi arate la ce se referea. 

- Uite, au niște irizații. Nu-i așa? Mi se pare ceva extraordinar! 
De fiecare dată când mă uitam la corb, mă gândeam la tine. Mi se 
părea că penele lui sunt adorabile. 

Între timp, pasărea începuse să-şi netezească penajul, absolut in- 
diferentă la răbufnirea emoțională pe care o cauzase. Trecură câteva 
momente de liniște, apoi el întinse ezitant mâna spre cutie. 

- Parcă el nu e chiar atât de înspăimântător... 

Mângâie cu vârfurile degetelor penele lucioase şi nu se putu ab- 
ţine să nu tresară când pasărea îi observă atingerea. Câteva clipe, 
nici omul, nici înaripata nu făcură vreo mișcare. Cu toate simțurile 
în alertă, Lorelai remarcă momentul în care el începu să se relaxeze, 
iar mușchii oțeliți își recăpătară căldura omenească. Nu se simțise 
niciodată atât de ocrotită, atât de bine. Se simțea în siguranţă. 

- Dumnezeule! Ce face?! 

Pasărea îşi rezemase ciocul de mâna lui și îi privea curioasă pe 
amândoi, mișcându-și rapid capul de la unul la celălalt. 

-Cred că te place, îndrăzni ea. 

Se gândea că, dacă l-ar fi învățat tot ce știa ea despre păsări, ar fi 
ajuns să le înțeleagă. Poate chiar avea să le ierte pentru că îl luaseră 
drept cadavru. 

-Corbii sunt nişte păsări extraordinar de inteligente. Mi-a spus 
cineva că au chiar un limbaj al lor, unul complicat, nu doar croncăni- 
turi. Sunt foarte curioși. Și le place să se joace. 

Mângăâie aripa teafără a corbului, admirându-i culoarea în care se 
reflecta flacăra lumânării. 

-Şi se îndrăgostesc, continuă ea. 

-De unde știi? 

Șoapta lui o făcu să se înfioreze. 

-Când își aleg un partener, rămân împreună pe viaţă. Și se în- 
torc la el indiferent de locul unde le-a purtat vântul. Sau soarta. 
Întotdeauna le-am considerat păsări romantice și frumoase. Sigur, 
câtă vreme nu mănâncă oameni. Lorelai nu-i vedea fața, dar simțea 
că el zâmbea. De aceea, vreau ca Attila să se vindece cât mai repede, 
continuă ea. Dacă îl așteaptă cineva? Dacă arde de nerăbdare să se în- 
toarcă la jumătatea lui? Dacă partenera lui e deja îngrozită de gândul 
că nu îl va mai vedea niciodată? Că nu se va întoarce la ea? 

Era un gând care nu-i dădea pace. 

-L-ai botezat Attila? întrebă el după o clipă de gândire. 

— Ah, da! se însufleți ea. Pe șarpe îl cheamă Hannibal. Țestoasele 
sunt Ginghis și Kublai. Vulpile sunt Vlad Țepeș, Ivan cel Groaznic și 
Ecaterina cea Mare. Iniţial, îi spusesem Alexandru Cel Mare, dar, din 
motive lesne de înţeles, a trebuit să-i schimb numele. Dar am păstrat 
a doua parte a numelui. 

- Normal. 

Îndrăzni să-și lase capul pe umărul lui. Aproape că se simţea legă- 
nată în ritmul respirației sale. 

Nu-și îngădui să se gândească la ce s-ar întâmpla dacă ar fi fost 
surprinsă într-un asemenea moment, atât de aproape de un bărbat 
aproape dezbrăcat. Simţea că, îngrijindu-l, între ei se creaseră o fa- 
miliaritate şi o intimitate pe care nu le crezuse posibile. Își dorea 
să-l aibă aproape cu o intensitate pe care mintea ei de copilă nu o 
putea înțelege. Adora să-l privească. Voia să-i simtă pielea lângă a 
ei. Îi savura mireasma și căldura. Nu avusese parte de căldură din 
partea nimănui. 

Mai mult, nimănui nu-i păsa de animăluțele ei. Trebuia să fie me- 
reu atentă și să le apere de Mortimer. lar indiferența pe care tatăl ei 
o manifesta față de micile creaturi era deja cunoscută. Lorelai bănuia 

că nici servitorii nu prea se dădeau în vânt după ele și că le priveau 
ca pe o bătaie de cap, chiar dacă erau prea politicoşi să i-o spună 
direct. 

-Cum ai botezat-o pe nevăstuică? vru el să știe. 

-Nu e nevăstuică, e dihor și îl cheamă Brutus. Ah, și iepurașul 
de aici e Napoleon Bonaparte. Pe Josefina, pe Lucien și pe Pauline 
i-am... mâncat. Acum Napoleon a rămas singur, suspină ea, simțin- 
du-și din nou sufletul greu. 

El o legănă ușor și strânse pumnii. 

- Le-ai dat niște nume foarte războinice, comentă el, iar ea zâmbi 
încântată, căci remarca lui părea aprobatoare. Să înţeleg că și țestoa- 
sele tale sunt din cale-afară de violente? 

Amândoi se întrebau, în același timp, același lucru: dacă el își 
amintea numele unor personaje istorice, cum nu-și aducea aminte 
propria istorie? 

-Am vrut să poarte numele unor personaje extraordinare și să 
aibă destine asemănătoare. Ca să fie niște războinici sau mari cu- 
ceritori, trebuie mai întâi să se întremeze. Și m-am gândit că niște 
nume mari le vor fi de ajutor. Numele contează mult, să știi. Are 
forță, putere. O țestoasă care poartă numele unui mare han tă- 
tar ar simţi că a dus o viață lipsită de sens dacă nu se luptă măcar 
o dată. 

-Hai să găsim un nume și pentru mine, propuse el. Să mă che- 
me William, după William Cuceritorul? Sau Iulius, după împăra- 
tul Cezar. Sau Antoniu? În nici un caz Octavian sau Augustus, nu 
accept. Poate David, cel care l-a învins pe Goliat? David îmi sună 
cumva cunoscut... 

-Stai liniștit, deja ţi-am dat un nume, îl anunță ea veselă. 

Nu intenționase să-i facă acea mărturisire, dar uitase de asta, 
prea absorbită să-i urmărească venele proeminente de pe brațe. 
El înțepeni. 

-Şi cum mi-ai zis? 

—Ashi. 

El pufni. 

- Pentru că aproape am fost carbonizat? 

-Pentru că te-am găsit sub un frasin uriaș, bătrân și falnic. 


1 În limba engleză, ash înseamnă frasin sau cenușă. (n.tr.) 

— Ash, repetă el. Nu e tocmai un nume de rege sau de războinic.. 

-E mai bine de atât, se grăbi ea să îi explice, îngrijorată de unda 
de nemulțumire din vocea lui. Maeve, menajera noastră, spune că 
familia ei se trage dintr-un neam de druizi și că, pentru ei, fra- 
sinul este copacul vieţii, care susține cerul și pământul, e puntea 
lor de legătură. Îi vindecă pe bolnavi, îi apără pe nevinovați, iar pe 
bogați îi face nemuritori. Așa că se poate spune că ţi-am găsit un 
nume strașnic. 

-Asta cam așa e. 

O privi cu atâta tandreţe, încât Lorelai simți că i se umple inima 
de fericire. 

- Așadar, Ash să-mi rămână numele. Până când o să-mi aflu nu- 
mele de familie. 

-Te-ar putea chema Ash Weatherstoke, propuse ea, știind că era 
groaznic să-și dorească atât de mult ca el să aparțină doar familiei ei. 
Pe tata nu l-ar deranja. E de părere că societatea apreciază când o fa- 
milie ca a noastră ia sub oblăduire o rudă săracă. Un văr îndepărtat, 
de pildă. 

Tandreţea dintre ei se risipi brusc. El strânse buzele, iar privirea 
îi redeveni oțelită. 

-Nu-mi place ideea de a fi ruda săracă a cuiva. De a fi cineva care 
nu-i suficient de bun pentru... Se opri și își feri privirea. Nu dacă 
într-o bună zi... 

Lorelai și-ar fi dorit din tot sufletul ca el să-și ducă acele idei până 
la capăt. Niciodată nu-și dorise ceva cu atâta intensitate. 

-Nu am vrut să te jignesc. 

„Din nou“, își spuse în gând. Era ridicol, dar îi mulțumea Cerului 
că animalele nu înțelegeau ce spunea. Altfel, probabil că le-ar fi pus 
pe fugă. 

-Eu doar ţi-am propus să devii parte din familia noastră. Tata 
e cel care a pomenit de ruda săracă. 

-Nu vreau să dau nimănui ocazia să râdă de mine. Să mă 
desconsidere. 

-Nimeni n-ar îndrăzni să o facă. 

Era sigură de asta. Un bărbat ca el, cu înălțimea, forța și tru- 
pul lui musculos nu avea cum să fie pradă ușoară pentru filfizonii 
înfumurați. 

-În plus, nu e chiar așa de rău, adăugă ea. 

Văzându-l cum o priveşte, se grăbi să-i explice: 

-Când ești batjocorit sau luat în derâdere, la un moment dat uiţi. 
Şi totul devine ceva care pur și simplu se întâmplă, apoi trece. 

-Ceva care se întâmplă din cauza lui Mortimer? 

Îi rostise numele de parcă ar fi scuipat smoală. 

- Da, din cauza lui Mortimer. Și a celorlalți din jur. 

-Din cauza gleznei tale? 

Încuviință din cap rușinată. El își puse cu blândeţe mâna pe ge- 
nunchiul ei și începu să îi ridice uşor rochia până la glezne. Fata era 
doar în ciorapi. Nu purta niciodată pantofi în casă, căci îi suporta 
foarte greu. Amândoi fixară cu privirea glezna subțire, întoarsă în 
interior, într-un unghi grotesc. 

-Aşa te-ai născut? 

- Nu. S-a întâmplat când aveam șase ani. 

Curiozitatea blândă din glasul lui o făcu să răspundă și la întreba- 
rea pe care o evitase dintotdeauna. 

-Ce s-a întâmplat? 

-Mi-am rupt glezna. Ca tine. 

-Cum ca mine? întrebă el uimit. Doctorul Holcomb mi-a spus că 
glezna mea o să fie ca nouă până la sfârșitul anului. Deja aproape 
că pot merge. A ta de ce nu s-a vindecat? 

Ea se mulțumi să ridice din umeri, năpădită de acel sentiment 
de rușine, redusă la tăcere de aceeași furie, copleşită de aceleași 
sentimente care o încercau de fiecare dată când venea vorba de be- 
teșugul ei. 

- Lorelai? 

O bănuială cumplită i se insinuă în glas. 

- Lorelai, cum ţi-ai rupt glezna? 

-N-am voie să spun. 

Încercă să se ridice de lângă el, dar el o strânse de braţ. 

- Mortimer. 

Din felul în care rostise numele, ea înțelese că îi descoperise acel 
secret pe care cu nici un preț nu avea voie să-l dezvăluie. Pusese în 
acel cuvânt toată bezna unei nopţi fără lună. Și o mânie diavolească. 

-Am călcat pe sabia lui de lemn. Purtam cizme și i-am rupt-o. 

Ar fi vrut ca glasul să nu-i fie atât de sfârșit. Ar fi vrut să se simtă 
resemnarea la care se străduise să ajungă în mai bine de jumătate 
din viaţă. 

-Aşa că m-a lovit cu cizma până când mi-a rupt glezna. 

Ash împietri. Părea că nici nu mai respira. 

-Te doare? o întrebă după secunde bune de tăcere. 

- Uneori, recunoscu ea. 

-Doctorul ce a spus? 

-Nu m-a văzut nici un doctor, pentru că tata n-a vrut să se afle. 

Îl privi înspăimântată și se trase înapoi. 

-Nu o să spui nimănui, bine? Nu o să-mi dezvălui secretul! 

Se așteptase să vadă furie pe chipul lui. Să se întunece de mânie. 
Dar expresia lui împietrită o ducea cu gândul la un lac nemișcat, cu 
adâncimi nebănuite. Era o expresie aproape plăcută. Părea neîndu- 
plecat și ferm, dar calm, de un calm aproape nefiresc. 

-N-o să suflu o vorbă. 

El îi mângâie pletele cârlionțate, iar pe buzele crispate i se ghici o 
umbră de zâmbet. 

-Dar nu o să se mai întâmple, continuă el. 

Rostise cuvintele într-un fel ciudat, care o făcu să tresară. 

-Ce vrei să spui? 

El se uită în jos, spre cuibul corbului. Părea că brusc simpatizează 
pasărea cu pene ca smoala. 

-Mai povesteşte-mi despre micul tău prieten de aici, încercă el 
s-o lingușească, mângâind corbul. 

- Dar, Ash... 

-E ziua mea, îi aminti el. Hai să nu ne mai gândim la trecut! Nici 
la viitor. Vreau să aflu totul despre corbul Attila și despre colecția ta 
de cuceritori și războinici. 

Lorelai nu se lăsă prea mult rugată, căci pasiunea ei pentru ani- 
male era subiectul ideal pentru a-i distrage atenția. Începu să poves- 
tească plină de însuflețire cum îl găsise pe Attila țopăind disperat, 
cu aripa prinsă sub o piatră. Nu își dădea seama că Ash nu prea îi 
asculta povestea și că îi privea fix glezna, cu o lucire stranie în ochii 
ca de obsidian. 

Preţ de mai multe ore, el își ținu în frâu gândurile criminale și se 
jucă împreună cu ea cu animăluţele. Hrăni cu boabe de struguri țes- 
toasele care se plimbau agale pe saltea și mângâie vulpițele poznașe. 
Lorelai nici nu bănuia că, deși își pierduse memoria, Ash știa sigur 
că era cea mai frumoasă aniversare din viața lui. Și mai știa că avea 

în față o fată care le sărea celorlalți în ajutor, însă pe ea nu o ajutase 
nimeni. O fată care, în ciuda beteșugului de care suferea, își făurise 
o lume a ei, frumoasă și încântătoare. O lume care ar fi fost mult 
mai bună dacă din ea n-ar mai fi făcut parte un anumit frate. Ash era 
convins de asta. 


Capitolul 4 
HOND 


Două săptămâni mai târziu, apăru ocazia ideală de a scăpa lumea 
de Mortimer Weatherstoke. 

-Eşti sigur că nu vrei să te însoțesc azi la Heybridge? întrebă 
Lorelai cu ochii strălucind de speranță. 

Ash își plecă privirea, spunându-și că trebuia să se concentreze 
mai bine asupra drumului pe care avea de gând să se furișeze pe lân- 
gă mlaștinile de lângă Southbourne Grove. De fapt, ştia prea bine că 
n-ar suporta să-i citească pe chip dezamăgirea după ce Lorelai avea 
să-i audă răspunsul. 

Își trecu degetele prin iarba înaltă și smulse câteva fire pentru a 
alunga un roi de țânțari. 

-Va fi o călătorie foarte plictisitoare, minți el. Sir Robert mi-a 
găsit un post de ucenic. Am de luat repede un costum de la croitor, pe 
urmă o să mă văd toată ziua cu niște bărbați în vârstă. Te vei plictisi 
de moarte. 

Ura să o mintă, dar nu îi putea mărturisi ce intenţii necura- 
te avea. 

-Cu tine nu mă plictisesc niciodată, spuse ea repede, împletin- 
du-și degetele subțiri cu ale lui și prinzându-l apoi de braţ cu cealaltă 
mână. Se plimbau des împreună, ea pășind mult mai uşor când se 
sprijinea de el. Și cred că mi-ar plăcea mult să te văd în costum. 

El îi luă mâna într-a lui, făcând eforturi să nu o îmbrățișeze. Era 
cuprins de o emoție pe care o simțea de fiecare dată când se afla în 
preajma ei, pe care începea să o identifice şi pe care spera din toată 
inima că într-o bună zi avea să i-o împărtășească și ea. Ideea de a 
purta costum nu-i mai displăcea acum, când aflase că ea s-ar fi bu- 
curat să-l vadă astfel îmbrăcat. De când nu mai zăcea la pat, purtase 
doar cămășile vechi ale lui Mortimer, niște pantaloni și câteva veste 
prăfuite. Nu că l-ar fi deranjat. Pentru el, hainele erau doar un mod 
de a-şi ascunde cicatricele. 

Îi venea tare greu să își potrivească pasul după al ei, chiar şi în zi- 
lele în care noroiul și mocirla nu înecau vastul conac al familiei. S-ar 
fi târât însă pe coate și în genunchi dacă ar fi fost nevoie, ca nu cum- 
va să o facă să se simtă prost din cauza handicapului ei. Nu înțelegea 
cum reușea Lorelai, cu piciorul ei beteag, să parcurgă atât de des acel 
traseu dificil prin terenul mlăștinos. 

De câteva luni, devenise oficial ajutorul ei. Calul de povară. Căra 
lăzi și animale din și în estuar. La început, glezna lui nu suportase 
prea bine drumul, dar apoi Ash constatase că, tot mergând pe acel 
teren moale și denivelat, devenise mult mai puternic şi sigur pe pi- 
cioare. Lorelai îi fusese de mare ajutor fiindcă știa toate potecile și îi 
arăta pe unde s-o ia ca să evite un ochi de mlaștină sau un iaz ascuns 
sub păpuriş. 

Acele locuri erau sanctuarul ei și îi aparțineau în aceeași măsură 
ei ca vietăților care îl populau. În zori, fuseseră să-l elibereze pe şar- 
pele Hannibal, căruia i se vindecase coada. 

Lorelai aproape că nu vărsase nici o lacrimă la plecarea lui Han- 
nibal. Ea și Ash rămăseseră tăcuți câteva minute, privind întinderea 
de câmpuri incredibil de verzi, pătate din loc în loc cu mici lacuri 
care dădeau până departe, spre mare. La orizont, apa și cerul se în- 
tâlneau, marcând curbura pământului, iar norii parcă se întreceau să 
ajungă primii la mal. Apoi se grăbiseră să se întoarcă la Southbourne, 
să ajungă la timp pentru plecarea lui. 

-Nu-i corect că Mortimer te poate însoți, iar eu nu pot, se 
plânse ea. 

-În ochii proprietarilor turnătoriei, Mortimer este reprezentan- 
tul tatălui tău, spuse Ash ridicând din umeri, părând că acceptă că 
așa stăteau lucrurile. 

-Tata e de modă veche, nu crezi? Nu înțelege că trăim alte vre- 
muri. Evită în continuare să se afișeze alături de oamenii din clasa 
muncitoare. Una peste alta, e doar conte. Iar strămoșii lui au obţi- 
nut titlul pentru că erau niște industriași prea bogaţi ca să poată fi 
ignorați de Coroană. Își rezemă ușor capul de braţul lui. Pe măsură 
ce îmbătrânește, caută tot mai des pretexte să nu iasă din casă. Mai 
ales de când l-a lovit Mortimer. 

-Hai să nu vorbim despre fratele tău! îi ceru Ash și îi strânse 
mâna. Foarte curând, avea să rezolve această problemă. Tatăl tău a 
fost foarte amabil, m-a ajutat să-mi găsesc de lucru. Pare convins că, 

în câțiva ani, o să-l pot ajuta pe domnul Thatcher să administreze 
turnătoria sau pe domnul Robbins să conducă minele de sare. Cred 
că am șanse să mă descurc bine acolo. 

Schimbase subiectul cu suficientă abilitate, iar ea mușcă ime- 
diat momeala. 

-Tata şi-a dat seama cât ești de inteligent. Iar dacă vei deveni 
un Weatherstoke, pentru el e foarte important să fii respectat în 
comunitate. 

Și pentru Ash era important. Dacă reușea să-l înlăture pe Mor- 
timer, care îi teroriza pe toți din jur, și dacă în următorii ani avea 
să avanseze profesional, poate că reușea să pună deoparte suficienți 
bani ca să îndrăznească să îi ceară tatălui lui Lorelai mâna fetei. 

Ea îi întoarse braţul cu palma în sus, urmărind cu degetul liniile 
ciudate ale aripii dragonului pe care îl avea tatuat pe antebraţ. De fi- 
ecare dată când se duceau în mlaștini, el își sufleca mânecile cămășii, 
iar ea nu se putea abține să nu-i atingă tatuajul. 

Atingerea ei era ca un balsam. Avea degete fermecate, ce reușeau 
să aline și să-i potolească pornirile amenințătoare pe care le simțea 
mocnind uneori. 

-Eşti un mare mister, murmută ea, continuând să-și plimbe dege- 
tele delicate pe zona unde cicatricele întrerupeau desenul, mângâind 
ușor fiecare rană vindecată, fiecare porțiune de piele traumatizată. 

Atingerea ei era diferită în zonele unde fusese ars cu legie. De par- 
că l-ar fi atins o fantomă. Sau o amintire. Senzaţia fizică nu era la fel 
de puternică, dar asta nu-i reducea puterea de a-l alina. Din contră, 
parcă puterea ei vindecătoare era mai mare. 

-Ştiu că nu prea vorbeşti despre asta, dar nu ţi se întâmplă să te 
întrebi ce semnifica pentru tine dragonul tatuat? 

- Uneori, răspunse el scurt. 

Avea câteva idei, dar nici una nu-l convingea. Era oare indicația 
că făcea parte dintr-un regiment al armatei? Sau, poate, dintr-o gru- 
pare criminală? Cel mai tare îl deruta ce fusese scris lângă tatuaj. 
Deasupra dragonului rămăseseră literele RAE, iar sub el erau UAE. 
Celelalte litere fuseseră șterse de arsura leșiei, fiindu-i imposibil să 
îşi dea seama ce cuvinte formaseră cândva. Îl înnebunea efortul de 
a le desluși semnificaţia, așa că lăsase povestea cu tatuajul în trecut, 
acolo unde îi era locul. 

-Te întrebi cu ce te ocupai înainte... Adică înainte să te găsesc? 

- Deseori, răspunse el, cu toate că mai mult îl preocupa ce fel 
de dușman aproape că îl omorâse în bătaie decât cum își câștigase 
existența. 

-Cred că e posibil să fi muncit în subteran, continuă ea. Eşti pa- 
lid, se vede că nu prea te-a văzut soarele. lar după felul în care arăţi, 
se vede că făceai o muncă fizică. 

-Şi te deranjează? 

- Nicidecum. Eşti perfect, șopti ea, apoi își duse mâna la gură ca 
să-şi mascheze zâmbetul. Vreau să spun că forța te-a ajutat să ieși 
cu bine din încercarea cumplită prin care ai trecut. lar pentru asta 
sunt foarte recunoscătoare. 

El acceptă complimentul care îi încălzise sufletul, dar nu îndrăzni 
să facă vreun comentariu. 

-Şi eu sunt recunoscător. Au fost momente în care am crezut că 
n-o să mă mai ridic niciodată din pat. 

-Cum spuneam, e cale lungă de la acum la niciodată. Se pot în- 
tâmpla atâtea! 

-Aşa e. 

Chiar conta pe asta. 

Dinspre golf, plutea o ceaţă sărată, care îi înconjură tocmai când 
ajunseseră la marginea pajiștilor uriașe de la Southbourne Grove, 
ascunzând vederii coloanele albe, impresionante ale proprietății. 
Lorelai se opri pe neașteptate și îl întoarse cu fața spre ea. O cută 
de îngrijorare îi apăruse pe fruntea sărutată de soare şi, în loc să i-o 
netezească, așa cum şi-ar fi dorit, el îi dădu după ureche o șuviţă câr- 
lionţată. Însă pletele ei rebele nu se lăsau îmblânzite prea ușor, așa 
că șuvița reveni la loc. 

- Ash, dacă nu o să-ți placă nici la turnătorie, nici în mină? Nu 
cumva o să pleci? Din moment ce poți... 

-Să plec? o întrebă el uimit. Unde să plec? 

-Dacă poți merge înseamnă că poți fugi. Și dacă poți face asta 
înseamnă că te poți duce oriunde ai dori. Și o să scapi pe vecie 
de Mortimer. 

- Eu nu fug de nimeni. „Cu atât mai puțin de Mortimer Weather- 
stoke.“ Locul meu e aici. 

„Cu tine“, continuă el în gând. 

-Nu vrei să-ți afli trecutul? Să îți cauţi familia? continuă ea, fără 
să fi ghicit declaraţia lui tăcută. 

-Nu ştiu. Ceva îmi spune că în trecutul meu nu e nimic ce merită 
descoperit. Poate că, dacă aș căuta, aș găsi doar lucruri care o să te 
determine să nu mă... 

Înghiți în sec. Nu găsea puterea de a da glas temeri care îl măcina 
deja de ceva vreme. 

-Să mă determine să fac ce anume? 

Păși mai aproape de el și îl îmbrățișă, mângâindu-i mușchii spate- 
lui şi lipindu-și fața de pieptul lui. 

Ash ajunsese să se obișnuiască treptat cu gesturile ei bruște de 
afecțiune. Tânjea după ele și era conștient că, deși erau nevinovate, 
acele apropieri nu erau deloc potrivite din punct de vedere social. De 
fapt, atingerea ei era singura care nu îi provoca repulsie. 

-Să te determine să nu mă mai stimezi. 

O cuprinse ocrotitor cu braţele și își rezemă capul de creștetul ei. 

-Nu ştiu de ce, dar am senzaţia că n-am fost o persoană pe care 
să merite să o cunoşti. 

-Merită să te cunosc acum, așa cum ești. Meriţi totul. 

Ash făcu eforturi să se controleze. Ar fi vrut să o strângă și mai 
tare în brațe, să o lipească de el cu totul. În schimb, se mulțumi cu 
acea îmbrăţișare politicoasă, respectuoasă. I se părea că acel loc în- 
văluit în ceaţă era raiul pe pământ. Vântul purta fuioarele de nori 
de colo-colo, iar timpul părea să stea în loc. Înceta să mai existe. Și, 
odată cu el, încetau să existe miile de motive pentru care nu trebuia 
să o iubească. Dar o iubea. Îi era limpede. O iubea îndeajuns ca să 
ucidă pentru ea. 

-O să-mi fie dor de tine. 

ÎI privi cu ochii aceia azurii, în care se oglindea afecțiunea pe care 
i-o purta, iar frumoasele ei buze păreau mai arcuite. Simțea cum 
se topea lângă ea, iar îmbrățișarea lor nevinovată se transforma în 
ceva diferit. 

— Ai fost sărutată vreodată, Lorelai? 

Expresia ei gânditoare se transformă în nedumerire. 

- Nu. Tu? 

-Nu ştiu. 

Şi nici nu-l interesa să ştie. 

- Ah, da, normal că nu știi, tresări ea. Ce întrebare prostească! 
Sunt atât de ridicolă... 

El îi întrerupse tirada lipindu-și buzele de ale ei. Sărutul nu-i era 
ferm, ci delicat, blând. Buzele lui o gustau, o savurau. Nu îndrăzni 
să-şi folosească limba, cu toate că fiecare fibră din trupul lui tânjea 
după ea. O ţinea în braţe pe fata pe care o iubea. Și tocmai de aceea 
era prudent și delicat. 

Căci Lorelai era o fată. O copilă. lar el nu mai era de ceva timp un 
băiat. Dorinţele și sentimentele pe care le nutrea, foamea, ardoarea 
erau ale unui bărbat. Iar un bărbat trebuia să și le împlinească alături 
de o femeie. 

Nu cu o copilă. 

Ea se agăță de el și suspină. Răspunsul ei la sărut fu timid, dar în- 
cărcat de promisiuni. Sărutul lor pecetluia promisiunea unei legături 
ce se înfiripa între ei. Era o uvertură a unei simfonii a dorului pe care 
el avea s-o compună în timp. 

„Te iubesc.“ 

Mărturisirea plutea în aer. Voia s-o rostească, dar alese să nu-și 
dezlipească buzele de ale ei. Nu putea să-i spună acele cuvinte până 
când nu avea să comită fapta pe care o plănuise. Până când ea avea să 
îşi termine de jelit fratele. Ash ştia că era bărbatul potrivit pentru ea. 
Și că, după ce avea să comită acel păcat de moarte, urma să își petreacă 
restul zilelor venerând-o pe ea. Salvarea lui. Zeița lui. Viaţa lui. 

Nu-i păsa dacă avea să ajungă în iad pentru acea faptă, pentru că 
viaţa alături de ea urma să-i fie ca în rai. 

Auziră paşi grei apropiindu-se și se desprinseră unul din brațele 
celuilalt. Ea își duse degetele la buze și-l privi. Ochii îi străluceau, iar 
în lumina lor azurie se citea o expresie mai puțin angelică decât de 
obicei. O expresie diferită. Mai carnală. 

„Te iubesc.“ 

Cuvintele nu-i ieșeau din minte. Nici de pe buze. 

Brusc, expresia ei se schimbă, iar teama luă locul uimirii. 

-Nu pleca, șopti ea. 

- Trebuie, gemu el, făcând eforturi să-și recapete suflarea. 

-O să te întorci, da? 

-Ştii bine că da. Doar ţi-am promis. Lorelai, două lucruri știu clar 
pe lumea asta: că soarele apune la vest și că mă voi întoarce la tine. 
Întotdeauna. 

-Am o presimțţire că... 

Din ceață apăru Mortimer, care fu cât pe ce să se împiedice de 
ei. Ținea de frâu mârțoaga cu care Ash avea să călătorească până 
la Heybridge. 

Mortimer părea încântat că fi întrerupsese. 

-Azi dai drumul la două animăluţe, rățuşco! rânji el batjocoritor. 

- Mâine vă întoarceti, spuse ea, pentru a se consola. 

-Hai s-o luăm din loc! ceru Mortimer. N-aș vrea să ratez întâlni- 
rea asta. 

Ash prinse iute căpăstrul pe care Mortimer i-l aruncase. Avu o 
tresărire de plăcere văzându-l nemulțumit de reflexele lui rapide și 
precise. Bărbatul acela parcă ocupa tot spaţiul şi respira tot aerul 
acolo unde apărea. În prezența lui, atmosfera devenea una de batjo- 
cură și teamă. 

Până aici. Până azi. 

Ash încălecă și se concentră asupra misiunii pe care avea s-o ducă 
la îndeplinire. 

-Ai grijă de tine! strigă Lorelai. 

Ash se întoarse să o mai privească o dată, iar ea își duse degetele 
la buze și îi transmise un sărut. 

-O să mă întorc! o asigură el. 

„Te iubesc.“ 

Dacă ar fi știut că era ultima dată când o vedea, i-ar fi mărturisit. 


Capitolul 5 
ES 


După 20 de ani 


Dacă Lorelai ar fi avut buzunare la rochia de mireasă, le-ar fi 
umplut cu pietre și s-ar fi azvârlit în râul Black Water, având drept 
ultimă dorință ca trupul neînsuflețit să-i fie aruncat în mare. 

Privi pe fereastra dormitorului spre râul cu care simţea o legă- 
tură mai specială ca oricând. Soarele era la apus, iar ultimele raze 
se reflectau în apa cu sclipiri dulci-amărui de coral. Cât de liniș- 
tit părea totul! Perfect învăluit în pace. În ciuda aparențelor, ea 
cunoștea și înțelegea prea bine curenţii puternici ai apelor și adân- 
cimile înșelătoare. 

„Luaţi-mă!“, implora în gând. 

Ar fi făcut orice ca să scape de ce îi era sortit în acea zi. De acei 
oameni, de toți ochii care aveau să fie ațintiți asupra ei, asupra fetei 
bătrâne, timide şi oloage de la Southbourne Grove. Aveau s-o ur- 
mărească cu priviri avide, să zâmbească văzând-o șchiopătând spre 
altar, unde urma s-o aștepte un bătrân cu faţă de mistreț și un tem- 
perament pe măsură. Un bărbat domic să atingă o poziţie socială 
mai bună printr-o căsătorie cu o fată ce provenea dintr-o familie no- 
bilă. Un bărbat suficient de dornic să parvină încât fusese dispus să 
ia de nevastă o fată bătrână cu un beteșug evident. 

După ce fuseseră transmise invitaţiile la nuntă, toți oaspeţii își 
confirmaseră degrabă participarea. Mai mult, erau șanse mari ca nu- 
mărul invitaţilor să fie prea mare pentru mica biserică unde urma să 
aibă loc ceremonia. 

Oamenii nu veneau pentru că le păsa ori pentru că ţineau la 
ea. Pur și simplu voiau să asiste la ceremonie, sperând că aveau 
să aibă parte de ceva deosebit. Se știa deja că Mortimer se pricepea de 
minune să strice orice petrecere. Individul își pierduse la cărți atât 
sora, cât şi casa și le oferise unui parvenit ai cărui părinți avuseseră 

o fermă de porci. Nunta avea să fie o experiență de neuitat. Ce putea 
merge prost? 

„Totul!“ își spuse ea. 

Tatăl lor trăsese nădejdea că Mortimer avea să se liniștească oda- 
tă cu vârsta, iar cruzimea lui urma să se diminueze. Din păcate, anii 
nu făcuseră decât să i-o amplifice. 

Moartea venise ca o alinare pentru Sir Robert. Ca o dovadă a mi- 
lei divine. 

Lorelai ar fi comis de mult un gest disperat dacă n-ar fi fost feme- 
ia care stătea îngenuncheată lângă ea, înfigând cu abilitate bolduri 
care să-i retușeze ținuta de mireasă. 

-Draga mea, ai slăbit îngrijorător de mult, spuse Veronica 
Weatherstoke, cumnata ei. Dacă nu mă înșel, l-am auzit cândva pe 
domnul Gooch spunând că nu-i plac deloc femeile slabe. 

-Aşa este. 

Privirile li se întâlniră și nu trecu mult până când trăsăturile deli- 
cate ale Veronicăi se schimonosiră de plâns. 

Dumnezeule, nu mai plânsese de zeci de ani! 

-Ştii care e partea cea mai proastă? 

-Care e, scumpa mea? 

-O să fiu doamna Sylvester Gooch. Doamna Gooch! strigă ea, iz- 
bucnind apoi într-un hohot de râs isteric. 

I se părea straniu că disperarea putea fi atât de amuzantă. Însă era 
conștientă că hohotele ei de râs puteau foarte bine să fie de plâns. 

-Tocmai când credeam că viaţa mea nu poate fi mai penibilă și 
mai demnă de milă de atât! 

Buzele Veronicăi schițară un surâs, dar ochii ei ca de smarald erau 
plini de tristeţe. 

-Dacă domnul Gooch ar fi fost un om bun, chiar n-ar fi avut 
importanță cum îl cheamă. 

-De acord, zise Lorelai. 

Tamerlan, motanul ei cu o singură ureche, i se frecă agale de 
fustă. Ea îl luă în braţe și îl mângâie cu dragoste, fără să îi pese că 
animalul lăsa păr pe orice haină. 

- Când Mortimer a început să mă curteze, am crezut că nu-mi 
puteam dori nimic mai mult decât să fiu contesă de Southbourne. 
Mi se părea că e cel mai frumos titlu cu putinţă, își aminti Veronica. 
lar acum... 

Acum, Veronica Weatherstoke, tânăra soție a fratelui ei, cândva 
cea mai frumoasă fată din ţinut, avea privirea speriată și prudentă 
a refugiaților de război. Și chiar avea să devină o refugiată, întrucât 
domnul Gooch ceruse cu insistență ca Mortimer și Veronica să se 
mute la oraș, pentru ca el să fie stăpânul proprietăţii Southbourne. 

Lorelai luă mâna cumnatei ei și rămaseră așa câteva clipe. 

-Dacă domnul Gooch va fi mulțumit de mine, poate va fi de acord 
ca tu și Mortimer să locuiţi din nou la Southbourne Grove. 

-O să-mi fie dor de tine. 

Din pricina lacrimilor, ochii Veronicăi căpătară străluciri de jad. 
Își șterse ochii cu mâinile înmănușate, ca să nu lase lacrimile să 
curgă. Bănuiala lui Lorelai era că nu voia să șteargă pudra cu care 
încercase să-și acopere vânătăile de pe obraz. 

Părul negru, creţ și atent coafat al Veronicăi strălucea în soarele 
amiezii. Acea casă impresionantă fusese căminul ei vreme de patru 
ani, iar acum se vedea nevoită să îl părăsească, falită și umilită. 

-Îți promit că te voi vizita cât de des voi putea, îi spuse Lorelai, 
pentru care acea promisiune devenise un soi de formulă sacră. Casa 
voastră din Southend-On-Sea nu e foarte departe. Și, din moment 
ce soţii noștri au interese de afaceri comune, cred că ne vom vedea 
destul de des. 

Lorelai își dădu seama imediat că încercarea sa de a o înveseli pe 
tânăra femeie eșuase lamentabil. 

-Mortimer mi-a spus foarte clar că nu am voie să vin în vizită 
până ce nu rămân gravidă, șopti Veronica, ducându-și instinctiv 
mâna la burtă. 

-Mortimer ar face bine să-și țină gura! izbucni Lorelai, făcându-l 
pe Tamerlan să-i sară din braţe, îndepărtându-se cu coada ridicată în 
semn de aversiune. 

Veronica rămăsese însărcinată cu multe luni în urmă, dar pierdu- 
se copilul pentru că Mortimer găsise de cuviinţă să se răzbune pe ea 
pentru că pierduse la cărți conacul Southbourne. O lovise în burtă, 
iar a doua zi biata femeie începuse să sângereze. 

Veronica încă era palidă și suferindă. Nu îndrăznea să surâdă, iar 
în rarele ocazii când era încântată de ceva, bucuria i se citea doar în 
roșeața din obrajii ca de porțelan. 

-Tu măcar rămâi cu animăluţele tale. Estuarul va fi în continuare 
sanctuarul tău. 

-Sper ca soțul meu să îmi permită să le păstrez pe toate. 

- Străduiește-te să-i dăruiești un fiu! o sfătui Veronica. Poate că, 
dacă va avea un moștenitor, va fi îngăduitor cu tine. 

Gândul unei relaţii intime cu logodnicul ei corpolent, care miro- 
sea a ulei de motor și a slănină nu avea darul să îi aprindă simțurile. 
Nici ideea de a-i permite să o atingă... în acel loc. De a-și pune buzele 
de pește peste ale ei. Se înfioră și simţi că i se face pielea de găină. 

Își dorea să-l fi putut uri pe Mortimer, dar nu mai avea puterea 
să o facă. Într-un fel, știuse că fratele ei îi hărăzise o soartă cumplită. 
Ajunsese să-și dorească să știe exact ce-i pregătea. Spera din toată 
inima ca Veronica să nu devină una dintre victimele lui. Nu-l voia 
neapărat mort pe Mortimer. ÎI voia departe. Își dorea din suflet să 
găsească o cale de ieșire, să le scutească pe ea și pe Veronica de sufe- 
rință și de umilință. 

- Lorelai, începu ezitant Veronica. Ţi-a vorbit cineva vreodată 
despre noaptea nunții? Știi la ce să te aștepți, ce trebuie să faci? 

Cu toate că o adora pe Veronica, Lorelai chiar nu-și dorea ca o 
femeie cu opt ani mai tânără să-i explice cum stăteau lucrurile cu 
privire la relaţiile dintre soți. Se părea că ziua devenea tot mai greu 
de îndurat. 

-În toți acești ani de când îngrijesc creaturi de tot felul, am că- 
pătat câteva cunoştinţe de bază despre împerecherea mamiferelor, 
răspunse Lorelai, făcând eforturi să nu-și trădeze oroarea care o 
cuprindea când se gândea la viitorul ei partener. Dacă ținem cont 
de vârsta și... dimensiunile domnului Gooch, mă îndoiesc că e ca- 
pabil să se angajeze prea des în această activitate. Și cred că va 
dura puțin. 

Veronica se întoarse, dar nu suficient de rapid ca să nu se observe 
cât o întristau acele cuvinte. 

- Sper să ai noroc și să țină puţin. Dar sunt convinsă că experien- 
ţa ta nu se rezumă la observaţiile pe care le-ai făcut cu animalele. 

-Am fost sărutată, șopti Lorelai. O dată. 

-Şia fost un sărut plăcut? 

-Ca un vis. Și mai bine de atât! 

Douăzeci de ani. Douăzeci de ani trecuseră și încă îi simţea căl- 
dura, buzele voluptuoase, cu cea de jos ceva mai plină, intensita- 
tea ce mocnea în ciuda eforturilor lui de a se stăpâni. Felul în care 

buzele lor se atinseseră, se apăsaseră, se gustaseră. Dorinţa intensă, 
răvășitoare. 

Fusese o creatură întunecată cu ochi fantomatici. O fantomă din 
alt timp. O fantezie. O pierdere prea dureroasă pentru a fi descrisă în 
cuvinte. Mai ales în acea zi. 

Ash. 

Speranţa că avea să-l revadă murise de tot. Își plânsese toate la- 
crimile așteptându-l. Dar, în cele din urmă, acceptase zdrobitorul 
adevăr. 

Probabil că el își amintise cine era, iar ceva sau cineva din trecutul 
lui se dovedise a fi mai important decât promisiunea de a se întoarce 
la ea. 

„Două lucruri știu clar pe lumea asta: că soarele apune la vest și că 
mă voi întoarce la tine. Întotdeauna.“ 

-Mă bucur pentru tine, spuse Veronica. Poate gândul la acel sărut 
o să te ajute în noaptea asta, când... Înțelegi? Şi există unele lucruri 
pe care le poți face ca să grăbești... 

-Lady Southbourne, Lady Lorelai, a sosit trăsura care vă va duce 
la biserică. 

Lorelai trase aer în piept și se întoarse către lacheu. 

- Mulţumesc... Hm... 

Ce ciudat! Nu-l recunoștea. Credea că îi știa deja pe toți angajaţii 
de la Southbourne Grove. Nu cumva domnul Gooch își instala deja 
personalul? Ce neobrăzat! Cine era acel lacheu care intrase în încăpe- 
re cu pași atât de uşori încât nici una din ele nu-l auzise? 

-Îmi pare rău, dar nu-mi amintesc cum te numești. 

- Moncrieff, milady, răspunse el, privind când spre Lorelai, când 
spre Veronica, dar ceva mai mult spre Veronica. 

Sigur nu era genul de bărbat pe care l-ar fi angajat Mortimer. 
Fratele ei n-ar fi tolerat prezența unui bărbat mai înalt și mai chi- 
peş ca el. Moncrieff avea părul des și bogat, de culoarea coniacului, 
prins în coadă. Avea frumuseţea și aerul unui seducător libertin pre- 
cum Casanova sau Byron, nicidecum expresia sobră, cumpănită a 
unui valet. 

- Mulţumim, Moncrieff, coborâm imediat. 

Bărbatul făcu o plecăciune fără cusur, apoi se întoarse pe călcâie 
și părăsi încăperea. 

- Moncrieff, repetă Veronica clipind des, de parcă tocmai ar fi 
privit în plin soare. Sunt sigură că l-aș fi... că nu l-am... Este un an- 
gajat nou? 

— Așa se pare. 

Lorelai mai aruncă o privire în oglindă și aprecie că arăta suficient 
de bine pentru o nuntă mediocră. Purta o rochie simplă, cu irizații 
aurii, care îi scotea în evidență pletele ca mierea. Camerista ei îi făcu- 
se o coafură elaborată, cu împletituri, lăsându-i libere câteva șuvițe 
groase, care îi coborau în valuri pe spate. De regulă, obrajii ei plini 
şi rotunzi nu lăsau să i se ghicească vârsta. Însă Veronica avea drep- 
tate — de când slăbise, trăsăturile îi trădau fiecare din cei 33 de ani. 
Arăta precum se simţea - trecută și apatică. 

- Parcă eşti o zeiță! șopti Veronica, punându-i pe cap tiara cu safi- 
re de la Southbourne și aranjându-i voalul. 

-Parcă sunt un gibon, mormăi ea. 

În mod normal, o cameristă sau o croitoreasă ar fi făcut ultimele 
ajustări, dar Veronica voia și știa să se ocupe singură de asta. 

- Să-ţi aduc bastonul? 

Lorelai clătină din cap. 

-Azi nu am de gând să-l folosesc. 

La norocul ei, avea șanse mari să-și sprijine bastonul de rochie și 
s-o rupă până la altar. Ori să facă altceva la fel de jenant. Se grăbiră, 
atât cât putea Lorelai, spre trăsură. 

Mortimer hotărâse că nu avea nevoie de alte doamne sau dom- 
nișoare de onoare și că Veronica era de ajuns. Contesa se strădui să 
ajute mireasa să urce în trăsură cu rochia intactă. Moncrieff fusese 
suficient de amabil să lase jos paravanul. Probabil era trăsura dom- 
nului Gooch, căci era de două ori mai mare și mai somptuoasă decât 
cele ale lui Mortimer. 

Norii se adunaseră deasupra golfului, îndreptându-se spre râul 
Black Water. Erau nori grei de ploaie. În depărtare, se vedeau câteva 
ambarcaţiuni legănate de valuri. Bărci, corăbii cu pânze și o ambar- 
cațiune mare, întunecată, cu ciudat de puține catarge. Un vas cu 
aburi care pufăia în apropierea acelor maluri nu era o priveliște 
tocmai obișnuită. Maldon și Haybridge, se gândi ea, începuseră să 
atragă tot mai mulţi industriași și comercianţi și, din păcate, indivizi 
precum viitorul ei soţ. 

Pe o astfel de vreme, glezna o durea mai tare ca de obicei, dar nu 
avea încotro, trebuia să urce în trăsură. Un vizitiu înalt, purtând o 
pelerină neagră cu gulerul ridicat ca să-l protejeze de vânt, ţinea 
în frâu un atelaj de patru armăsari negri și neliniștiți. Negrul se po- 
trivea de minune ocaziei, credea Lorelai. Simţea că se îndrepta nu 
spre nunta ei, ci spre o înmormântare. 

Odată urcată în trăsură, alături de Veronica, se luptă să alunge 
groaza și senzaţia că tot ce se întâmplase în acea zi fusese îngrozitor. 
Fiecare moment al zilei se dovedea mai cumplit decât precedentul. 

Iar nunta avea să fie încununarea întregii glume odioase. Mai în- 
tâi, urma să fie condusă la altar de un frate care ar fi fost în stare să 
îi pună piedică doar ca să se distreze. Iar la altar, la capătul acelui 
drum ce se putea dovedi dezastruos, o aștepta un logodnic pe care 
îl văzuse doar o dată, în ziua în care o câștigase pe ea, dar și casa, și 
proprietatea, la o partidă de poker. Venise să o cunoască — sau, mai 
precis, să o măsoare din ochi ca pe o iapă de prăsilă — și păruse 
mai plăcut impresionat de conac decât de viitoarea mireasă. 

Sylvester Gooch. Un individ cu ochi mici ca nişte mărgele, cu fața 
umifiată și fălci căzute, care părea că sforăia și când era treaz. 

Serata ce urma să aibă loc după nuntă reprezenta o obligaţie pe 
care era nevoită să o îndeplinească. Avea să accepte felicitări lipsite 
de orice urmă de sinceritate, să se uite la dansatori de pe margine, 
căci beteșugul o împiedica să li se alăture, și încercând să nu se gân- 
dească la modul în care urma să se încheie seara. Noaptea nunții... 
Doamne, cum avea să o îndure? 

Trebuia să o îndure. Altfel, ea și Veronica — ca să nu-l mai po- 
menească pe Mortimer - aveau să fie aruncate în stradă, iar vechiul 
nume Weatherstoke putea fi compromis pentru totdeauna. Mai rău, 
toate micile animale rămâneau fără adăpost, iar angajaţii care le în- 
grijeau aveau să fie daţi afară. Prea multe suflete depindeau de ea 
ca să supraviețuiască. lată cum Mortimer îi schilodea viaţa pentru a 
doua oară, obligând-o să îndure consecinţele nesăbuințţei și greșeli- 
lor lui. 

„Blestemat să fie!“ sudui ea adresându-se în gând norilor. „Luaţi-l 
și duceți-l înapoi în iad, unde îi e locul!“ 

Răspunzând parcă rugăminții ei, un tunet puternic răbufni dea- 
supra gurii râului, unde norii deveneau tot mai groși. 

- Groaznică vreme, murmură Veronica, luptându-se cu pana de 
păun a încântătoarei ei pălării. Sper că lacheul și vizitiul nu se vor 
îmbolnăvi după drumul acesta. Ploaia o să-i ude până la piele. 

-Poate că ar fi bine să le spunem să facă dreapta, să evite traseul 
care ne-ar duce direct spre furtună. Și să nu mai ajungem la biserică, 
propuse Lorelai. 

- Tentantă idee, suspină Veronica. 

Trăsura se opri, sub privirile adinirative ale invitaţilor întârziaţi. 
Lorelai își tinu răsuflarea când îl văzu pe Mortimer ieșind în grabă 
din biserică, împărțind coate în stânga și în dreapta ca să-și facă loc 
prin mulțimea de la intrare. Faţa lui căpătase nuanţa aproape grena 
a vestei pe care o purta. 

-Nu pare încântat, spuse repede Veronica, iar fruntea i se acoperi 
cu broboane de sudoare, în ciuda frigului biciuitor. 

Lorelai se strădui să nu remarce cu voce tare că spusele cumnatei 
ei nu descriau nici pe departe starea în care se afla contele de South- 
bourne, care se apropia vijelios. În ultimii ani, părul i se rărise și talia 
i se îngroșase simţitor, dar rămăsese aceeași matahală sadică de care 
învățase să se teamă din fragedă copilărie. 

Lorelai evaluă rapid situaţia. Dacă reușea să coboare din trăsură 
înainte ca el să ajungă lângă ea, sosirea avea să fie remarcată, iar 
lumea urma să stea cu ochii pe ei. Prin urmare, riscul unei neplăcute 
confruntări fizice scădea simțitor. Se părea că Veronica gândea exact 
la fel și se aplecă rapid spre portieră înainte ca Moncrieff să își facă 
apariţia și să le ajute să coboare. În ciuda rochiei ample, Veronica sări 
cu ușurință din trăsură, fără a mai folosi scara, apoi se întoarse să o 
ajute pe Lorelai. 

- Repede, hai, acum! o imploră. 

Lorelai își prinse în mână voalul lung de culoarea fildeșului și apu- 
că mâna pe care i-o întindea Veronica. Coborârea ei nu fu tocmai la 
fel de grațioasă ca a cumnatei, iar vântul aproape că îi luă voalul 
pe sus. 

Pași grei se apropiară, făcând pământul să se cutremure, iar lângă 
ele își făcu apariția vizitiul în negru. Îi priviră speriate silueta masivă 
și umerii largi, în timp ce bărbatul se îndrepta spre Mortimer cu ae- 
rul că era un invitat oarecare sosit la nuntă. Vântul îi făcea să fluture 
haina lungă de piele în jurul picioarelor lungi și puternice. 

Ce Dumnezeu făcea? 

Mortimer ridică acuzator și ameninţător un deget spre ea, arun- 
cându-i priviri crunte, inchizitoriale. 

-Ai făcut ceva să-l pui pe fugă? 

Lorelai clipi nedumerită. 

— P-p-poftim?! 

-Pentru Dumnezeu, ești bună la casa omului ca un cal șchiop. De 
logodnicul tău vorbesc! tună el. N-ai fost în stare să-l ademenești pe 
umflatul ăla nici la propria nuntă, ești o... 

-Mă tem că eu sunt de vină că domnul Gooch nu este aici, spuse 
vizitiul pe un ton relaxat. 

Cu o mișcare agilă, scoase din haină un pumnal cu lamă lungă și 
i-l înfipse lui Mortimer chiar sub bărbie. Apoi îl împinse încet și nu 
se opri decât în clipa în care vârful pumnalului pătrunse în creier. 

Lorelai își văzu fratele murind. O moarte oribilă. Lentă. Și 
tăcută. 

Limba lui afurisită căzu în iarbă când trupul greu pică în genunchi, 
apoi se prăbuși la pământ. Un sunet incert, sugrumat, ieşi de pe bu- 
zele Veronicăi. Cele două femei se apropiară una de alta, mișcându-se 
instinctiv înapoi spre trăsură. Moartea și violența nu-i erau străine 
lui Lorelai. Dar la o asemenea scenă nu asistase până atunci. 

Mortimer nu mai era. Oare chiar ea declanșase totul, prin dorin- 
tele necugetate de mai devreme? Oare dorința ei ascunsă de a scăpa 
de el stârnise un demon? Oare avea mâinile pătate de sângele frate- 
lui ei? 

Probabil urmară momente de agitaţie. Plânsete și țipete când cei 
de faţă își dădură seama ce se petrecuse. Lorelai nu auzi însă nimic. 
Simţi că o cuprinse o oboseală cruntă și că puncte negre încep să-i 
joace în fața ochilor. Lumea parcă se clătina. Sau ea era cea care se 
legăna? „Nu. Nu acum!“ Nu se putea să leșine și s-o lase pe biata Ve- 
ronica să îndure singură ce avea să urmeze! Vizitiul se întoarse spre 
ele și își dădu jos gluga care până atunci îi ascunsese chipul. 

O scutură un fior de groază. Negru. Ca ochii lui. Ca părul lui. Ca 
durerea care o copleșise în toți acei ani în care nu se întorsese la ea. 
Ca furtuna care amenința să-i înghită pe toți la comanda unui zeu 
răuvoitor, a aceluiași zeu care îl trimisese pe el pe acest pământ. 
Nu-i putea rosti numele. Demonul din fața ei nu putea fi Ash. Era 
mai înalt. Mai masiv. Mai întunecat în toate modurile posibile. 

Tocmai îi ucisese fratele. Fără vreo explicație, fără ezitare, fără 
vreun ritual. lar acum pur și simplu o privea de parcă se aștepta să 
fie felicitat după o lovitură excelentă la crochet. 

- Căpitane! strigă Moncrieff, oprind-o în momentul în care se 
pregătea să se năpustească asupra lui, neștiind dacă voia să-l atace 
ori să-l strângă în brațe. Cred că e momentul să ne retragem din po- 
vestea asta. 

-Ai dreptate. 

Cu pași mari și fermi, se întoarse spre capra trăsurii. Trăsura lui, 
își dădu seama Lorelai. 

Avea simțurile amorţite. Era inertă. Îi fugea pământul de sub pi- 
cioare. Până când bărbatul se apropie de ea. Un fulger străbătu cerul, 
dar nu asta o înfioră de spaimă, ci felul în care el se mișca. Mergea în 
două picioare, ca orice om, dar cu unduirile unui animal de pradă. 
În fiecare mișcare, se ghicea sălbăticiunea din el. În ochii lui lipsiţi de 
milă, nu strălucea nimic. Nimic nu le dădea sclipire. Nimic din ei 
nu trăda furia criminală care împinge un om să curme viaţa altuia. 
De altfel, felul în care ucisese nu avusese nimic criminal. Fusese un 
gest calculat, cu o precizie letală, dus la îndeplinire cu un calm de 
gheață. Părea că făcuse asta de mii de ori. Poate de un milion de ori. 

Nu, nu era cu putință! Mintea lui Lorelai făcea eforturi să în- 
depărteze imaginea fantomei ei iubite, pe care o credea moartă de 
mult. Se așeză în fața Veronicăi, care respira sacadat, încă în stare 
de șoc, și făcu tot posibilul să nu stea în calea lui. De-ar fi putut 
alerga! Însă nici un alergător bun nu i-ar fi putut scăpa acestui băr- 
bat. Îl considerase înalt, dar se înșelase. Fusese înalt cu 20 de ani în 
urmă. De atunci, devenise uriaș. 

- Urcaţi în trăsură! 

Din cauza vântului, Lorelai mai mult îi citi ordinul pe buze. Vero- 
nica se grăbi să urce. 

Mii și mii de negări, de întrebări și emoții îi vâjâiau în cap. Totul 
se amesteca într-un haos imposibil. lar din toată avalanșa de gânduri 
și idei, îi ieșiră de pe buze doar două cuvinte: 

= De ce? 

Acele cuvinte spuneau totul și, în același timp, erau complet goli- 
te de sens. Ar fi vrut să mai spună ceva, dar gâtul și gura refuzau să 
o asculte. 

-Am venit după tine, răspunse el simplu și rece. 

-De ce? gemu ea din nou. 

Dacă i-ar fi putut auzi răspunsul, dacă inima ar fi încetat să-i bată 
atât de tare, asurzitor de tare... 

În ochii lui negri sclipi ceva, o indiferență rece, de care nu-l ştiuse 
vreodată capabil. 

-Soarele apune tot la vest? 

Simţi că rămâne fără aer. Sperase că, în ciuda trăsăturilor sălbati- 
ce, în ciuda negrului strălucitor al ochilor și al părului, în ciuda cica- 
tricelor inconfundabile, bărbatul din faţa ei nu era el. 

Încuviinţă din cap. 

-Atunci hai în trăsură, Lorelai! 

Ordinul lui avea ceva ce o revoltă, ceva ce îi atinse corzile dureros 
de sensibile ale sufletului. 

-Soarele a apus la vest în toţi acești 20 de ani. 

Vorbise înainte să gândească și nu-și mai putea retrage cuvintele. 
Atunci, îşi dădu seama că greșise când crezuse că avea ochii negri. 
Fuseseră întunecați, însă abia acum vedea că se transformaseră în 
oglinzi abisale în care își putea vedea soarta cruntă ce o aștepta. 

-Nu vrei să te urc eu în trăsură, îi spuse el calm. Încă am pe mâini 
sângele fratelui tău. 

O ameninţa? Sau era o formă macabră de curtoazie? Întinse 
mâinile și îi arătă mănușile, ca să-i arate că vorbea cât se poate 
de serios. 

Lorelai simți cum un gust amar i se urcă în gât. Se conformă ordi- 
nului, iar Veronica o ajută să urce în trăsură. Spre surprinderea ei, el 
urcă după ea și se așeză pe bancheta opusă. 

-Cine ești? gemu Veronica. Ce vrei? 

El se aplecă în față, întunecat și sinistru ca moartea, și își plecă 
batjocoritor capul. 

- Îngăduiţi-mi să mă prezint cum se cuvinte, Lady Southbourne. 
În Orient, mi se spune Dragonul Negru. În Africa, sunt cunoscut 
drept Pantera Mărilor. O căpetenie de pe coasta persană mi-a dat 
cândva titlul de Djinn al Întunericului. Am multe nume și chiar mai 
multe titluri, dar sunt, înainte de toate, căpitanul Bocetul Diavolului. 
În această parte de lume, sunt cunoscut mai simplu, drept Corbul. 

- O să vină să ne salveze, nu-i așa? întrebă Veronica, făcând 
eforturi să-și păstreze cumpătul. 

Ea și Lorelai stăteau aproape îmbrățișate în salonul căpitanului 
aceluiași vas mare și întunecat pe care Lorelai îl admirase cu mai 
puțin de o oră în urmă. 

- Totuși, am fost răpite la nunta ta, după ce l-a înjunghiat pe... 
după ce Mortimer a... Se înfioră și înghiţi în sec înainte de a con- 
tinua. Mulţi oameni au fost martori la crimă și probabil au anun- 
tat deja autoritățile. Probabil întreaga marină e pe urmele noastre. 
De mult timp încearcă să pună mâna pe Corb, iar de data asta chiar 
îl vor prinde și-l vor spânzura pentru piraterie. lar noi ne vom 
întoarce acasă. 

Lorelai ştia că Veronica avea intenţii bune. Tot ce făcea era de bu- 
nă-credință. Cuvintele pe care le rostea aproape cu disperare aveau 
darul să o calmeze. 

-Ne vor căuta și vor bănui că în spatele întregii nenorociri este 
Corbul, dar cred că nici un martor nu l-a identificat pe răpitorul nos- 
tru, spuse Lorelai cu seriozitate. Purta haina aceea lungă și neagră, 
avea glugă pe cap și cred că nimeni nu putea să-l recunoască. Se știe 
că nu obișnuiește să-i lase în viaţă pe cei care îl văd. 

-Mi s-a părut că te cunoaște. 

Veronica îi aruncă o privire întrebătoare. 

— Aşa e, murmură Lorelai. 

Cuvintele abia îi ieșeau de pe buzele amorțite și palide. 

-Dar când l-am cunoscut nu era Corbul. 

„Când îl iubeam“, continuă ea doar pentru sine. 

Veronica era o fire practică şi punea repede lucrurile cap la cap, 
mai ales în momente de criză. De când devenise contesă de South- 
bourne, învățase să evite pericolele şi căpătase, prin încercări repe- 
tate și uneori dureroase, abilitatea de a rezolva problemele. Lorelai 
își imagina uneori cum lucrează mintea cumnatei sale, parcă vedea 

în desfășurare un uriaș mecanism. Ca să-și recapete luciditatea, Ve- 
ronica trebuia mai întâi să se oprească din tremurat. Încă nu vărsase 
o lacrimă pentru soțul ucis. 

Și de ce ar fi făcut-o? 

Vasul se clătină și se cutremură în efortul teribil de a căpăta vi- 
teză. Cristalele lămpilor se ciocneau cu zgomot, iar ciucurii pături- 
lor exotice care acopereau patul uriaș zburau în toate direcţiile. De 
pe masă alunecă și căzu cu zgomot o carte groasă, iar femeile tresă- 
riră speriate. 

Corabia avea doar două catarge, iar pânzele nu erau desfăcute 
când Veronica și Lorelai se urcară. Dar nici măcar ambarcațiunile cu 
aburi nu erau la fel de rapide și sprintene ca ea. 

-Ştii să înoți, da? întrebă Veronica. Dacă ne grăbim, putem să ne 
strecurăm prin geamurile astea înainte să se întoarcă ei. Dacă renun- 
tām la fuste, am avea șanse să ajungem înapoi în estuar înainte să 
fim prinse. 

Se ridică și, sprijinindu-se de mobilă, ajunse până în dreptul fe- 
restrei, care era surprinzător de mare. 

-Suntem deja prea departe de mal, observă ea. N-o să reușim, 
mai ales pe o astfel de furtună. 

Pe Lorelai o mânca pielea brațelor, acolo unde o atinseseră pică- 
turile de ploaie. Mănușile rupte și murdare dispăruseră și nici mă- 
car nu-și amintea când și unde și le scosese. I se părea ciudat, poate 
chiar amuzant că îi stătea mintea la astfel de nimicuri. Dar era mai 
bine să se gândească la orice în afară de piratul periculos care venise 
după ea. Se întrebă dacă nu cumva totul era doar un vis. Un coșmar 
plăsmuit de mintea ei obosită și alimentat de anxietatea de dinainte 
de nuntă. Poate că avea să se trezească în curând la Southbourmne, 
obligată să retrăiască teroarea zilei nunții. 

De data asta, fără crimă. 

Fără Ash. 

Dacă ar fi venit la ea, oare ar fi dorit să se trezească? Își înfip- 
se unghiile în carne și tresări când durerea o săgetă. Măcar așa știa 
că era conștientă. Deși încă nu era convinsă că băiatul pe care îl 
iubise era acel bărbat care tocmai o răpise. 

Veronica se chinui să deschidă fereastra. 

-Mai bine mor înecată decât să îndur ce ne așteaptă pe corabia 
piraţilor. Cum poţi fi așa de calmă? izbucni ea, aproape isterică. 

Calmă? Așa era? Calmă. Cu siguranță, părea liniștită, însă de vină 
era faptul că nu se putea mișca. În realitate, nu era calmă, ci paraliza- 
tă de groază. Șocată. Uimită. În suferință. Nu reușea să găsească un 
cuvânt potrivit care să-i descrie starea. Poate traumatizată? 

Ash? El era Corbul? Cum? 

Simţea că se produsese o ciocnire devastatoare între realitate și 
coşmar, iar ea și Veronica erau victime nevinovate. 

- Lorelai, ce Dumnezeu, ajută-mă s-o deschid! ţipă Veronica. Știm 
amândouă de ce e capabil Corbul, doar am citit în ziare. Și ai văzut 
cu ochii tăi ce i-a făcut lui Mortimer. Oamenii din echipajul lui n-au 
inimă. N-au mamă și n-au tată. lar el e cel mai rău dintre toţi! 

- De-asta ar fi cel mai bine să vă potoliți. 

Temperatura din cameră scăzu brusc, ca și cum o pală de aer 
înghețat l-ar fi însoțit pe bărbatul care tocmai își făcuse apariţia în 
cabină. Până și norii negri de furtună deveniră mai întunecaţi, de 
parcă negura îl însoțea oriunde se ducea. O purta ca pe o mantie 
croită pentru diavol. 

Lorelai înțelese brusc că se așezase pe patul lui. Sări în picioare și 
o căută cu mâna pe Veronica. Într-un fel, se simțea mai în siguran- 
tă în prezenţa celui mai temut și mortal pirat din ultimele sute de 
ani — care, culmea, avea chipul primei ei iubiri — dacă se agăța 
de singura ei prietenă. 

Aerul lui rece și detașat părea și mai deranjant acum, când o pri- 
vea de sus până jos, inspectând-o cu atenţie. Ea o strânse mai tare 
de mână pe Veronica, iar aceasta interpretă gestul ca pe o dovadă 
că resimțea aceeași groază ca ea. În realitate, Lorelai încerca să-și 
reprime pornirea de a-și aranja buclele și de a-și îndrepta voalul care 
îi atârna de tiară. 

Se gândi că arăta ca o epavă, udă până la piele, bătută de vânt, 
palidă și zgribulită. 

De parcă ar fi contat cum arăta, se apostrofă ea imediat. 

Pentru că ochii lui, acei ochi întunecați și goi, o priviseră când- 
va de parcă ar fi fost cea mai frumoasă făptură de pe pământ. lar 
acum... nimic. Nu se citea nimic în ei. 

Corabia părăsi golful, iar marea deveni la fel de agitată precum 
sufletul ei. Îi era tot mai greu să se țină pe picioare. Corbul înaintă 
spre ea fără grabă, dar concentrat ca un rechin care simţise miros de 
sânge. Nu trăda nici poftă, nici agresiune, nici anticipare. 

Dar era înfometat. Lorelai o știa, o simţea. Nici ea nu știa cum. 
Pur și simplu, ştia. La fel ca un animal de pradă, îi simți dorința, iar 
sentimentul acela îi făcu să i se ridice părul de pe ceafă. Iar fiecare 
fibră din trupul ei zvâcnea, dornică să fugă, să supraviețuiască. 

Nu mai alergase de aproape 25 de ani. Și oricum fuga n-ar fi aju- 
tat-o să scape de pe o corabie a piraților. 

Pantalonii strâmți îi scoteau coapsele în evidenţă în timp ce pășea. 
Avea picioarele mult mai lungi şi mai puternice decât și le amintea 
ea. Nenumărate tatuaje colorate, strălucitoare și imposibil de desci- 
frat i se ghiceau sub cămașa albă, iar mușchii pieptului și ai brațelor, 
mușchi care erau doar în formare în tinerețe, i se încordau amenin- 
țător când se apropia de ea. Tânăr fiind, forța doar i se ghicea. Acum 
era dominatoare, impunătoare. O emana prin toți porii. Cândva, pă- 
ruse periculos, dar acum devenise una cu pericolul. Teama pe care i-o 
inspira era imposibil de descris. 

-Ce coincidenţă fericită că porţi deja rochia de mireasă! spuse el, 
cu o voce complet lipsită de inflexiuni. 

Lorelai făcu un pas înapoi, dar el o opri și îi desprinse ferm mâna 
din strânsoarea Veronicăi. 

-Nu te atinge de ea! strigă Veronica. 

-Vă atrag atenţia, Lady Southbourne, că ultima persoană care a 
găsit de cuviinţă să îmi dea ordine zace acum pe fundul oceanului, 
răspunse el. Și ar trebui să-mi fie recunoscător că am fost suficient 
de milos ca să-i curm viața. 

Veronica păli și, pentru o clipă, Lorelai se temu că avea să cadă 
din picioare. 

-Nu-i nevoie să o ameninți pe Lady Southbourne. Îi vorbise calm, 
pe un ton egal, pe care şi-l perfecționase timp de 30 de ani, trăind 
alături de un bărbat cu comportament violent și imprevizibil. N-o 
să-ți facem greutăți. Ştii asta. Doar spune ce urmăreşti. 

Felul în care o privea nu era câtuși de puțin binevoitor. Vădea 
chiar o undă de nemultumire. Lorelai avea sentimentul că sub apa- 
rentul lui aer indiferent se ascundea o furie nemăsurată. 

-Să nu-mi vorbeşti cum îi vorbeai fratelui tău, Lorelai. Nu sunt 
genul de bărbat pe care să îl poți controla. 

-Nu voiam să... 

Se încruntă, iar bărbia i se strâmbă ușor într-o parte. Gestul îi era 
dureros de cunoscut. 

-Nu minți! Dacă ţi-e teamă, arat-o! Dacă suferi, spune-mi! Altfel, 
e posibil să nu-mi dau seama. 

Lorelai își simți gura uscată. Cum se făcea că și frazele inofensive 
sunau sinistru când le rostea el? 

Încercă să îi facă pe plac. 

-Mi-e teamă că îi vei face rău Veronicăi, recunoscu ea. 

Bărbia parcă sculptată în granit se relaxă ușor, iar strânsoarea în 
care îi ținea brațul slăbi. 

-Nu ţi-e teamă că o să-ţi fac rău ţie? 

Ei bine, din clipa aceea chiar începea să îi fie. 

-Zău că nu te înţeleg, căpitane! 

Moncrieff era, la rândul lui, atât de înalt, încât trebuia să se 
aplece ca să nu se lovească de pragul de sus al ușii. Purta o haină de 
un verde smarald cu guler din mătase neagră, ce părea să fi costat 
o avere. 

- Corectează-mă dacă greşesc, dar nu ne petrecem cea mai mare 
parte a timpului străduindu-ne să evităm instituţiile şi autoritățile 
de stat? 

- N-aș zice că greșești, acceptă Corbul. 

-Căsătoria e a doua instituţie în care intri de bunăvoie în ultime- 
le două luni. Îţi zic drept că aş prefera să fiu înjunghiat la Newgate 
decât să-mi pun pirostriile. Scap mai ieftin, dacă mă înţelegi. 

Îi făcu vesel cu ochiul Veronicăi, de parcă făcuse o glumă bună. 
Veronica clipi o dată. De două ori. Îl privea de parcă i-ar fi vorbit 
într-o limbă străină. 

Căldura brută a mâinii care o strângea o făcuse să-și piardă uzul 
raţiunii preţ de câteva clipe, dar, chiar în clipa în care se pregătea 
să se înfurie că Moncrieff îndrăznea să vorbească astfel de față cu o 
proaspătă văduvă, Lorelai avu deodată o revelație cumplită. 

Pirostrii? Nuntă? Ce spusese Corbul când intrase în cabină? Fu- 
sese atât de preocupată să analizeze diferențele dintre Ash și piratul 
din fața sa că aproape tot ce i se spusese îi intrase pe o ureche și îi 
ieșise pe cealaltă. 

„Ce coincidenţă fericită că porți deja rochia de mireasă!“ 

Bătăile inimii i se accelerară ca un ropot disperat, iar toate simțu- 
rile i se alarmară, cuprinse de groază. 

Cerule mare! Doar nu voia să spună că... 

-Cu ce Dumnezeu te-ai îmbrăcat? Haină de catifea verde? mârâi 
Corbul, strâmbând din nas cu dezgust. 

Era prima dată când avea o reacţie clară la ceva, de la începutul 
întregii nebunii. 

- Ce, nu-ți place? întrebă Moncrieff întinzând brațele și umflân- 
du-și pieptul musculos. Am cumpărat-o de la un negustor din baza- 
rul turcesc. Culoarea e fără de pereche, dar omul nu reușea să vândă 
haina pentru că era al dracului de cald afară pentru catifea. Să îmi 
scuze doamnele vorbele nepotrivite! În alte condiții, zâmbetul sedu- 
cător pe care i-l aruncă Veronicăi ar fi putut înmuia și cea mai virtu- 
oasă femeie. L-am ales pentru această ocazie specială pentru că mi 
s-a părut că se potriveşte cu ochii tăi. 

Lorelai rămase cu gura căscată. Ce fel de om ar flirta în astfel de 
momente? Veronica refuză să îi arunce vreo privire, dar începea cu- 
loarea să îi revină în obraji. Chiar în nuanţe destul de aprinse. 

-N-am găsit nici o Biblie, continuă Moncrieff pe același ton de- 
gajat și scoase o carte pe care o avusese la spate, sub betelia pan- 
talonilor. Dar am confiscat din cabina lui Montez un exemplar din 
Enciclopedia Amiralității și Legislaţiei Marine a lui Hornbrook. Va 
trebui să ne mulțumim cu ea. 

Chiar și un bărbat bine legat ar fi avut dificultăți în a ţine într-o 
singură mână acel volum deschis. Moncrieff o făcea cu cea mai mare 
naturalețe. După ce dăduse cu ochii de câțiva dintre membrii echi- 
pajului de pe Bocetul Diavolului, Lorelai își dădu seama că, de fapt, 
Corbul îşi alegea un anumit tip de oameni. În cazul lui Moncrieff, 
accentul sofisticat și comportamentul elegant erau în totală contra- 
dicţie cu statura nerafinată. Moncrieff începu să dea paginile, iar ine- 
lele elegante și scumpe pe care le purta pe degete străluciră în bătaia 
luminii lămpilor. 

-Să nu furi, să nu ucizi, să nu comiţi adulter și așa mai departe, 
citi el. În mare, cam ce găsim și în Cartea Sfântă, doar că aici sunt 
aruncate şi câteva cuvinte din domeniul nautic. Părerea mea e că 
ignorăm și poruncile din Biblie, și legile de aici. Deși, dacă este să 
fiu sincer, de cine ţi-e mai frică? De Dumnezeu sau de Marina Rega- 
lă Britanică? 

-Nici de una, nici de alta, răspunse Corbul. Hai să-i dăm 
drumul! 

-La ce să dăm drumul? întrebă Lorelai. 

Nici nu rostise bine întrebarea şi simți deja care era răspunsul. 
Dar i se părea atât de ridicol! Chiar imposibil. Făcea eforturi să se 
convingă că probabil interpreta greșit întreaga situație. 

-Chiar așa! 

Cartea se închise cu zgomot, iar femeile tresăriră. Moncrieff își 
schimbă un pic atitudinea, încercând să pară solemn. Strălucirea 
jucăușă din ochi spunea însă totul despre cât de serios era. Lorelai 
fu cuprinsă de panică și nu mai putu să ignore micile pete negre pe 
care le întrezărea într-o parte. Se întinse spre un scaun mare, împins 
sub o masă pe măsură, și îşi dădu seama că era tronul Corbului. Era 
îmbrăcat în catifea de un albastru atât de închis, încât într-o lumină 
puternică ar fi putut trece drept purpuriu. Braţele din lemn auriu cu 
ornamente complicate erau deosebit de frumoase. Se agăță de el. 

-Nu cred că vorbeşti serios! strigă ea. Ash, te rog, pune capăt 
acestei șarade! Spune-mi ce se petrece! 

Cu mișcări lente, dar perfect controlate, se aplecă spre ea până 
când chipul lui ca de brută ajunse la câțiva centimetri de al ei. Era 
atât de aproape, încât Lorelai îi putea vedea fiecare linie din compli- 
cata pânză de păianjen a cicatricelor de pe maxilar și de pe gât. Lumi- 
na lămpilor făcea să îi lucească straniu zonele care fuseseră cândva 
arse cu leșie. Iar ea observă că în locul în care se vedeau vechile răni, 
pielea nu-i era bronzată ca pe restul corpului. Bărbatul din fața ei 
mirosea a vânt și a sare. 

- Dacă-mi mai zici o singură dată Ash, consecinţele vor fi foarte 
neplăcute. El nu mai există. 

Trăsăturile lui ca de piatră aproape că îi blocau respirația. Dar 
Lorelai avu senzaţia că, atunci când ea expira, nările lui se dilatau 
ușor, de parcă ar fi tras în piept aerul scos de ea. Nu. Acea creatură 
făurită din gheață și beznă nu era Ash. Atenţia protectoare cu care 
obișnuia să o învăluie dispăruse. La fel tăcerile lui apreciative. Și ado- 
raţia evidentă, dar respectuoasă. Fuseseră înlocuite de un aer dur și 
dominator, de o disciplină de fier și de o forță lipsită de scrupule. 

-Atunci cine ești? șopti ea, simţindu-și inima în gât. 

El îşi îndreptă spatele și domină din nou încăperea. 

-Încă nu am idee, veni răspunsul încărcat de mister. Și de ce 
ar conta? 

Lorelai îi privi gropiţa din bărbie, pe care i-o știa atât de bine, 
în timp ce el îi făcu un semn lui Moncrieff. Îl privi din nou cu ochii 

acelei copile care îl iubise cândva. Regăsea în el o mulțime din vechile 
trăsături. Părul îi era tot des și negru cu reflexii albăstrui, deși cei 
20 de ani care trecuseră de când nu-l mai văzuse lăsaseră ceva urme 
sub forma câtorva fire argintii în zona tâmplelor. Cutele ce i se for- 
mau în colțurile ochilor aveau aceeași paloare ca pe vremea când era 
doar un băiat. Ridul dintre sprâncenele lui negre, care îi dăduse me- 
reu un aer sarcastic, rămăsese identic cu cel al lui Ash. Iar buza de jos 
era în continuare mai plină decât cea de sus, dându-i acea expresie 
inconfundabilă. 

Buzele acelea le sărutaseră cândva pe ale ei. lar ea tânjise după ele 
în acel vid format între momentele de atunci și prezent. 

Acum, se temea de ele. Se temea de el. 

O cuprinse un val de durere și de regret atât de intens, încât i se 
înmuiară genunchii. Bănuise mereu că Ash avea să devină un bărbat 
impozant, imposibil de ignorat. Își imaginase că își trăia viața în cine 
ştie ce loc, cu cine ştie cine. Își închipuise că era fericit. Altfel, nu-și 
explica de ce nu venise după ea. 

Când Moncrieff își drese vocea un pic cam teatral, Lorelai înțelese 
motivul pentru care Corbul dăduse scurt și aprobator din cap înspre 
el. Moncrieff deschise cartea la întâmplare, prefăcându-se că citea. 

- Căpitane, chiar o iei pe această femeie să-ți fie soție? La profit și 
în vremuri grele, la jaf și plăcere, la rău de mare și sănătate până când 
n-o să mai ai chef de ea? 

-Am luat-o deja. E a mea, spuse el fără să o privească. 

- Atunci, asta e tot. Prin puterea pe care mi-ai dat-o... tu, vă de- 
clar căpitan de pirați și soție. Vă felicit! Poţi săruta mireasa. 

-Ba nu poți! protestă Lorelai, văzând prea târziu că el nu făcuse 
nici un gest pentru a se apropia de ea. Nu sunt mireasa ta! Pe mine 
nu mă întrebi dacă îl iau de bărbat? i se adresă ea lui Moncrieff. Pen- 
tru că răspunsul e nu. Categoric nu! 

Moncrieff râse cu poftă, ca la o glumă bună. 

- Câţi n-au încercat să-l ia pe căpitan! Ce te face, femeie, să crezi 
că tu ai putea, chiar dacă ai vrea? 

-Suntem pe o corabie unde cuvântul meu e lege, îi aminti Corbul. 
N-ai dreptul să spui „da“. Singurul tău drept e să faci ce zic eu. 

- Bine, dar asta nu e o căsătorie legitimă, bolborosi ea. Nu va fi 
recunoscută în nici o ţară din lume. Nu te poţi căsători cu o femeie 
împotriva voinţei ei. 

-Vrei să spui că urma să te măriți de bunăvoie cu Sylvester 
Gooch? întrebă el ridicând o sprânceană. 

— Nu, normal că nu, dar... 

-Deci argumentul tău e nul. 

Moncrieff dădu aprobator din cap, fluturându-și coada în nuan- 
te arămii. 

-De sute de ani, femeile se căsătoresc împotriva voinței lor. Și, 
de obicei, căsătoria e, într-un fel sau altul, cel mai rău lucru care 
i se poate întâmpla unei femei. Cu toate astea, multe își petrec viața 
stând pe urmele soţilor, așa cum un ogar umblă pe urmele unui eva- 
dat. Cum îţi explici asta? 

- Moncrieff! i-o reteză Corbul. 

- Da, căpitane. 

-Du-te și îmbată-te! E un ordin. 

-Cu plăcere. 

Salută fără chef şi dădu să iasă din cabină. Se auzi un tunet pu- 
ternic, iar cei patru așteptară ca sunetul să se piardă, ca și cum ar fi 
dorit să plece un musafir nepoftit. 

- la-o și pe contesa Southbourne și condu-o la ea în cabină, mai 
ceru Corbul. 

- Lorelai? scânci tânăra femeie, în clipa în care Moncrieff se așeză 
între ele, împiedicându-le să alerge una spre cealaltă. 

-Aş putea să o îmbăt, se oferi el. 

-Să nu îndrăznești să mă atingi! 

Veronica se smuci atât de violent de lângă el, încât căzu pe pat. 

-Vino fără să mai faci atâtea scene și n-o să fie nevoie să 
te ating. 

Veronica se așeză la marginea patului, încercând parcă să se as- 
cundă după unul dintre stâlpii baldachinului. 

-Nu te las singură, Lorelai. Nu cu el! 

-Aş putea rămâne și eu, zâmbi Moncrieff lasciv. De ce doar mi- 
reasa să se culce în noaptea asta cu un pirat? Dacă ai vrea, putem lua 
parte și noi la ceea ce va urma. 

Veronica păli. 

- Du-o într-o cabină cu un hublou cât mai mic, propuse Corbul pe 
un ton indiferent. N-aş vrea să comită vreun gest necugetat. Îmi e 
mult mai de preţ vie decât moartă. 

Agil şi iute, Moncrieff o prinse de mijloc şi o ridică pe umăr de 
parcă ar fi fost un sac cu cartofi. 

-Ştiu exact unde o să-i stabilesc reședința, comentă el, în timp ce 
contesa se zbătea zadarnic. 

Pana de păun îi gâdila buzele, iar el o smulse cu o strâmbătură 
dezgustată. 

- Lorelai! 

Strigătele disperate ale neajutoratei ei cumnate îi cereau să îi vină 
în ajutor, așa că Lorelai făcu un pas și prinse mâna întinsă de Vero- 
nica. Vru să avanseze, dar își simți umărul prins ca într-o menghină. 
Se întoarse spre Corb și îl apucă de piept, căutând pe chipul lui fie și 
o mică umbră de umanitate. 

-Te rog, las-o să plece! N-o să te dea de gol, nu va spune nimănui 
nimic, dacă asta o să-i cer. Pe mine mă vrei, nu pe ea! 

Bruma de speranță dispăru. El era la fel de rece și de distant ca 
până atunci. 

-Ştii zicala aceea minunată despre secrete? Singurul mod în care 
doi oameni pot ţine un secret e dacă unul dintre ei e mort. 

Moncrieff ieși, închizând ușa în urma lui. De pe culoar se auzeau 
în continuare strigătele și protestele Veronicăi. Lorelai simțea că i se 
frânge inima. 

- Nu cumva tocmai ai amenințat că o vei omorî? Din cauza pani- 
cii, glasul îi era tot mai sugrumat. O să fie în siguranţă cu dementul 
acela? continuă ea şi încercă să se îndrepte spre ușă. 

Se văzu nevoită să se oprească. Strânsoarea lui redevenise ca 
de oțel. 

-Ai cuvântul meu că Veronica Weatherstoke nu va păţi nimic câtă 
vreme tu faci ce ţi se cere. Cât timp te supui. 

- Dumnezeule! Chiar e nevoie să fii așa de violent? 

Își regretă cuvintele imediat ce le rosti. Se întrebă dacă aerul lui 
sumbru nu devenise de-a dreptul sinistru la auzul vorbelor ei. 

-Tot ce ştiu e că violența m-a ținut în viaţă în toți acești ani. E tot 
ce îmi amintesc. Și, ca să fiu cinstit, în clipa în care voi ieși din cabină, 
voi porni la război. 

-Du-te atunci! Du-te direct în iad! 

-Probabil o să ajung și acolo într-o bună zi. 

Îi desprinse degetele albe încleștate pe tron și o trase spre el. Era 
conștient de forța și de propria putere, pe care și le putea manifesta 
sau tempera cu un control ieșit din comun. 

-Dar la noapte am voie să fac asta. 

Privirea i se opri asupra buclelor ei, iar Lorelai fu cuprinsă de 
panică. 

Oh, Doamne! După orice căsătorie urmează noaptea nunții, iar 
Corbul era pe cale să-și ceară drepturile. 


Capitolul 7 
Dc 


De câte ori nu visase acel moment? De câte ori nu și-l imaginase 
pe Ash gonind spre ea călare pe un cal alb, răpind-o din întinderile 
mlăștinoase ale conacului și dispărând în ceață alături de ea? În toate 
fanteziile ei, ajungeau să se căsătorească. El o săruta cu blândețe și 
cu tandrețe, tratând-o cu același respect cu care se purtase în ziua în 
care se făcuse nevăzut. În ziua despărțirii lor. Cum era să ghicească 
pe atunci că promisiunea de a se întoarce după ea fusese, de fapt, 
o amenințare? 

Lorelai începu să tremure când degetele lui îi atinseră pielea gâ- 
tului, ascunsă de voal, dar se strădui să rămână dreaptă și demnă. 
Degetele lui se împleteau cu șuvițele ei, ignorând faptul că părul îi 
era ciufulit, iar de coafura elaborată de dimineaţă se alesese praful. 
Brusc, mâna lui îi cuprinse ceafa. 

- Ce... ce faci? 

-Când eram tineri, purtai mereu părul desfăcut, spuse el şi înce- 
pu să-i caute și să-i scoată acele de păr. 

- N-n-u mai sunt t-t-tânără, se bâlbâi ea. Acum trebuie să-l țin 
pieptănat în sus. Așa cere eticheta. Nu pot să... 

Dumnezeule, chiar aveau o discuţie despre coafuri într-un ase- 
menea moment? 

-Aici nu există etichetă. Nici convenții sociale, o întrerupse el, 
trecându-i pletele peste umeri. Aici poți face ce vrei. 

-Dacă e așa, aș vrea să plec. Să mă duc acasă. 

Din pieptul lui amplu ieși un fel de chicotit, mai degrabă un sunet 
amuzat. 

-Dă-mi voie să reformulez. 

Îşi cobori buzele până aproape de umărul ei aproape dezgolit de 
tăietura amplă a rochiei aurii. O trecură mii de fiori izvorâți parcă din 
străfundurile uitate ale fiinţei ei. Senzaţia era atât de intensă, încât 
i se încleştă stomacul și i se făcu pielea de găină. 

-Nu poți să faci ce vrei, dar poți să faci ce vreau. 

Corbul o trase și mai aproape, iar Lorelai rămase ca paralizată. Nu 
găsea nici măcar forţa de a i se împotrivi. Buzele lui păreau pregătite 
să le cucerească pe ale ei. Erau umede și întredeschise, gata să... 

„Nu“ 

Lorelai respinse gândul că acel pirat putea distruge amintirea cea 
mai dragă sufletului ei. Dacă ar fi sărutat-o, sărutul n-ar fi semănat 
nici pe departe cu acela pe care i-l dăduse Ash cândva. 

Dacă era groaznic? 

Sau, și mai rău, dacă îi plăcea? Dacă el reușea să o facă să-și do- 
rească acel sărut? Dacă această reîncarnare demonică a lui Ash reu- 
șea să o tulbure și să îi trezească simţurile așa cum i le trezise Ash 
când era doar o copilă și se agăța de brațele lui? Căci, Dumnezeu îi 
era martor, Corbul avea farmec, o charismă întunecată cum nu-i mai 
fusese dat să cunoască și care îi înnebunea deja simțurile. 

Îşi lăsă bărbia în piept, folosindu-și tiara ca pe un scut. Sau, mai 
bine zis, ca pe o armă. Cineva mai puțin abil s-ar fi trezit imediat cu 
un safir Weatherstoke direct în ochi. Înainte ca ea să-și dea seama 
ce se întâmplă, el o întoarse cu fața spre pat. Stând în spatele ei, o 
cuprinse cu un braț chiar deasupra sânilor. Îi smulse tiara și voalul 
și le aruncă pe jos, fără să țină seama de valoarea nestematelor ce 
împodobeau coronița. 

Ea nici nu reacționă, căci întreaga atenţie îi era concentrată asu- 
pra patului din fața ei. Salteaua decadentă era împodobită cu atâta 
mătase, încât Salomeea ar fi fost invidioasă. Aparţinuse haremului 
unui sultan. Era cusută cu fir de argint ce desenau forme senzuale 
dintr-un capăt în altul al amestecului viu de țesături. Nu semăna de- 
loc cu patul matrimonial în care se așteptase să-și îndure soarta din 
noaptea nunții. 

Rămaseră tăcuţi și nemișcaţi câteva clipe, respirând precipitat, în 
timp ce furtuna dezlănțuită legăna corabia. Picioarele lui puternice 
le mențineau amândurora echilibrul. Coapsele lui încordate se spriji- 
neau de posteriorul ei ca într-un dans neliniștitor pe podeaua mișcă- 
toare de sub ei. Din comoditate, Lorelai dorise ca rochia de mireasă 
să nu aibă crinolină și alesese o rochie cu trenă. Regreta alegerea în 
acele momente când simţea, prin materialul subțire, fiecare formă, 
vibraţie şi încordare a trupului lui lipit de al ei. Simţea, din felul în 
care respira, că temutul pirat nu era, în acele clipe, tocmai rece și 
distant. 

-Unde ne duci? îndrăzni ea, încercând să-i distragă atenţia de la 
patul ademenitor din fața lor. 

-Oriunde vreau. 

O ţinea în continuare strâns lipită de el, iar Lorelai îi simțea exci- 
tația. Degetele lui îi umblau prin păr. Îi șoptea ceva, dar ea nu auzea 
nimic altceva în afară de propriile bătăi nebunești ale inimii. Buzele 
lui avide îi atingeau pielea, lăsând parcă dâre de foc. Se oprea din 
când în când, preţ de câteva clipe ce păreau o eternitate, ca să tragă 
adânc aer în piept, de parcă ar fi dorit să-i inspire esența, să se umple 
de ea. 

-După toate câte s-au întâmplat, spuse el, expirând adânc, după 
20 de ani, ești a mea. 

Ceva din vocea lui o făcu să îngheţe. Nu de frică, ci din cauza altui 
sentiment asemănător. Era prima dată când din timbrul vocii lui răz- 
bătea ceva omenesc, odată cu un amestec teribil de negură și uimire. 
De parcă ar fi fost la fel de uluit ca ea că trăiau acele clipe. 

Mii de întrebări nu-i dădeau pace. Ar fi vrut să le dea glas, dar 
se simţea prea lașă. Ash i-ar fi răspuns cu răbdare la fiecare. Dar 
Corbul? Nimeni nu știa de ce ar fi fost capabil. 

Deodată, el o aplecă deasupra patului, iar șoldurile lui îi blocară 
orice mișcare. Lorelai scoase un țipăt de groază când el începu să-i 
desfacă panglicile rochiei. Când îi simți, prin materialul pantaloni- 
lor, mădularul întărit, Lorelai trecu de la panică la acțiune. Se întinse 
pe burtă pe pat și începu să dea din picioare, lovindu-l pe Corb chiar 
și cu piciorul beteag. Apoi reuși să se târască pe partea cealaltă a pa- 
tului. Nu era chiar cea mai demnă retragere, dar era eficientă. 

Acum stătea față în față cu spaima mărilor, de care o despărțea 
doar un pat. Iar Corbul o privea sălbatic și posesiv. Nu se așteptase 
să-și afișeze atât de fățiș sentimentele, de vreme ce până în acea clipă 
chipul îi fusese impenetrabil. 

Spre surprinderea ei, el nu făcu nici o mișcare. Nu încercă să 
o prindă. 

-Nu sunt a ta, declară ea curajoasă. 

Intenţionase să spună mai mult de atât, să-i bage minţile în cap 
acelui barbar, dar simțea o apăsare cumplită în piept și îi era tot mai 
greu să respire, dar și să vorbească. Privirea i se încețoșă, iar trăsă- 
turile lui dure parcă se dublară, chiar se triplară, la fel ca străluci- 
rile lămpilor. Lorelai nu știuse până atunci ce însemna cu adevărat 

să îi fie frică. Îşi trăise viața la cheremul unui individ cu un tempe- 
rament imprevizibil, căruia îi plăcea să-i chinuiască și să îi abuzeze 
pe cei din jur. Dar neliniștea pe care o simţea în preajma lui Morti- 
mer nu o pregătise pentru teroarea absolută, fatală, pe care o simțea 
în acea ckpă. 

Crezuse că ştia ce înseamnă să fii neajutorat. 

Ei bine, nu ştia. Nici pe departe. 

O parte din ea era uimită de el, de acel bărbat creat din putere 
letală și ferocitate absolută. În urmă cu mult timp, când era băiat, îl 
ţinuse în brațe în timp ce el tremura de durere și de frică. Îi dăduse 
părul închis precum cerneala din ochii gravi și îi smulsese zâmbete 
de pe fața încordată. 

În acel moment, nimeni nu ar fi crezut că acel lucru fusese posibil. 
Oare amintirile ei erau o minciună? Nu o atinsese niciodată cu un 
respect tandru? Mereu fusese o bestie dură şi violentă? 

„Ash, unde ești?“ 

El nu era acolo. Nu era cu ea, în acea cameră. Nu era în răufăcăto- 
rul sinistru care își încorda mușchii cu o putere devastatoare. 

Pe Lorelai o ardea pieptul, iar inima i se zbătea ca într-o cușcă. 
În cele din urmă, corpul o forță să dea afară o gură de aer pe care 
nu-și dăduse seama că o ținuse prizonieră în plămâni. Mișcarea atra- 
se privirea Corbului către pieptul ei. 

Când se uită în jos, își dădu seama că îi alunecase corsajul des- 
făcut până în talie, iar corsetul îi împingea sânii destul de sus încât 
semilunile roz ale areolelor se iveau pe deasupra, carnea abundentă 
tremurând în același ritm cu fiorii ce îi străbăteau restul corpului. 
Dacă ar fi purtat camizolul de bumbac, ar fi ferit-o de privirea lui. 
Însă cămășuța franțuzească transparentă a Veronicăi, atât de subți- 
re încât cu greu putea fi numită cămășuță, strălucea ca aripile unei 
păsări colibri, mai mult dezvăluind decât să acopere. 

Cu un scâncet, își ridică iute corsajul până la umeri, prinzându-l 
de decolteu. 

Lumina unui fulger transformă ochii bestiei în chihlimbare argin- 
tii, care străluceau la fel de fierbinţi ca oţelul încălzit. 

-Vino aici, Lorelai, îi ordonă el. 

Vocea îi era mai puțin sigură decât înainte sau doar i se păruse? 

-Nu sunt soția ta. Nu poţi să-mi dai ordine, de parcă aș fi un 
membru al echipajului tău. Dacă sunt aici împotriva voinței mele 
nu înseamnă că îţi aparțin. 

El își schimbă poziția capului. 

- În privința asta greșeşti, Lorelai. 

El vorbi printre dinți, întinzându-se peste pat în timp ce ocoli 
unul din stâlpi. 

-Nu o să-mi placă, ameninţă ea, făcând un pas în spate. 

Oare o transforma într-o mincinoasă? 

Piratul ajunse la capul patului și numai un colț o separa pe Lorelai 
de soarta ce o aștepta. lar el stătea în faţa ei din nou, ca un turn întu- 
necat cu o graţie satirică. Un bărbat care se mișca atât de ușor, încât 
ea nu îi observă pașii. Umbra îi ajunse la ea înaintea lui, iar acum era 
destul de aproape ca să-i simtă respirația. 

-Îți promit că țipetele tale vor fi de plăcere, nu de durere. 

Lorelai simţi din nou că nu se putea mișca, în timp ce cuvintele 
lui îi stârniră un tremur în pântec. Fu hipnotizată de ceva străin şi 
familiar în același timp din ochii lui întunecaţi. Piratul nu clipi. 
Nu întrerupse contactul vizual, așa cum ar fi dictat legile umane și 
cele sălbatice. 

-Nu a mai rămas nici un pic de bunătate în tine? Un scâncet 
îi scăpă în timp ce lacrimile îi ardeau tâmplele. Chiar însemn atât de 
puţin pentru tine? 

-Atât de puţin? 

El păru intrigat, apoi afișă o expresie ce nu putea fi citită. 

-Am supraviețuit, făcu el o pauză. Clipi, după care păru că se răz- 
gândește. Am traversat orizonturi pentru tine, Lorelai. 

Se întinse să îi mângâie maxilarul, obrajii, buzele care îi tremurau. 
Se opri la râul de umezeală de pe tâmplele ei și îi şterse o lacrimă, 
pe care o frecă între degete și o examină ca şi cum ar fi fost o sub- 
stanță necunoscută. 

-Te urmăresc de câteva luni. 

-De câteva luni? spuse ea uimită, mintea ei încercând să înțelea- 
gă ce îi spunea. 

-Am venit după tine în momentul în care m-am întors în 
Anglia. 

Înapoi în Anglia? Unde fusese? Unde fusese 20 de ani? De ce nu 
venise după ea în momentul în care pășise pe pământ britanic? 

-Te-am spionat în estuar, continuă el. Cum învățai o vidră orfană 
să înoate. Și m-am hotărât să-ți dau cât mai multe zile posibile fără 
mine. Mă tem că e singurul lucru bun pe care pot să ţi-l ofer. Am 
așteptat cât de mult am putut. Își încleștă pumnii. Dar nu puteam 
să te văd căsătorită cu alt bărbat. Așa că acum suntem aici și nu mai 
e nimic de făcut în privința asta. 

- Vorbeşti de parcă nu ai nici un control asupra situaţiei, se 
minună ea. 

-Aşa este. Mereu a fost. Corbul părea că se scuza, lucru în același 
timp terifiant și absurd. M-am născut în momentul când te-am au- 
zit spunându-mi să trăiesc, iar de atunci ai fost a mea. Ai dreptate, 
Lorelai, nu pot face nimic în privința asta. 

-Atunci poate că ar fi trebuit să te las să putrezeşti sub acel 
frasin. 

Lorelai voia să îl rănească. Să îl îndepărteze cumva, până ce putea 
să preia controlul asupra situaţiei. 

-Poate că ar fi fost mai bine pentru amândoi. 

Se jucă distrat cu o buclă de la tâmplă, una dintre șuvițele care nu 
puteau fi imblânzite și îi încadrau fața. 

Apoi palmele lui i se plimbară în josul gâtului, spre umeri. Erau 
chiar mai aspre decât și le amintea ea, iar bătăturile le simțea ca șmir- 
ghelul pe pielea ei fină. Cu un gest felin, piratul își lipi obrazul de al 
ei, barba înțepându-i fața, în timp ce el părea să îi inhaleze parfumul 
la fel cum ar fi savurat un vin scump înainte să-l guste. 

Capul lui întunecat se aplecă spre gâtul ei, plimbându-și buzele 
pe el. Căldura respirației lui transformă atingerea limbii lui într-o 
arșiță, făcând-o să simtă ceva umed și trădător între picioare. 

Dorinţa înflori, iar panica își făcu şi ea loc, alungând senzaţia de 
teroare cu un fior amețitor. Lorelai nu putea să permită să fie supu- 
să. Nu de el. Nu așa. Nu până când nu îl găsea pe Ash în prădătorul 
cu ochii goi. 

Genunchiul lui Lorelai lovi carnea tare înainte ca tânăra să se ho- 
tărască să lupte. Fugi pe lângă el, în timp ce un mârâit evadă din 
gâtul lui, urmat de blesteme înfiorătoare. 

Ea speră să pună masa între ei, pentru a câștiga putin timp. 

Nu se gândise însă mai departe. Unde putea să se ducă pe un vas 
nefamiliar? Ce o aștepta de cealaltă parte a ușii? 

Corabia se înclină brusc, iar piciorul stâng al lui Lorelai atinse 
pământul cu mai multă forță decât putea suporta. Plânse de durere 
când glezna ei cedă și căzu în faţă, mușcându-și buza destul de tare 
ca să sângereze în urma impactului cu podeaua. 

Lacrimile deja nu mai curgeau de frică sau de durere, ci din cauza 
frustrării. Arăta ca o toantă întinsă pe podea. În ciuda antipatiei din 
ce în ce mai mari faţă de Corb, nu voia ca Ash, dacă mai rămăsese 
ceva din el, să o vadă umilită astfel. 

Poate că el se enervase destul de tare cât să o omoare înainte să 
apuce să-și ridice capul. Atunci nu ar mai fi trebuit să-și înfrunte 
propria umilinţă. 

El fu lângă ea într-o clipă, o întoarse, o ridică și o strânse la piept. 
Așa cum făcuse ea cu mult timp în urmă. Lacrimile lui Lorelai deve- 
niră o furtună torențială. Încercă să nu-şi aducă aminte când plânse- 
se ultima oară în braţele lui. Ultima dată când arătase ca o toantă în 
fața lui. Fusese din cauza unui corb. 

Fără să spună un cuvânt, o conduse spre pat. Lorelai încă șchio- 
păta. O făcu să se așeze, ignorându-i protestele. Apoi Lorelai în- 
cetă să i se mai opună. Chiar și când el duse mâna spre buzunarul 
pantalonilor. 

- Hai, dă-i drumul! Să se termine odată, spuse ea, aproape plân- 
gând, strângându-și braţele la piept într-o ultimă încercare de a-și 
proteja intimitatea. Prefer să mor decât să-ți fiu soție. 

El împietri, cu mâna pe jumătate scoasă din buzunar. 

-Crezi că o să te ucid? 

-De ce nu? L-ai ucis deja pe Mortimer. Și nu oriunde, ci în faţa 
bisericii, a lui Dumnezeu și a zeci de martori. N-ai avut nici o ezitare, 
nici o... 

-Ştiu din experiență că ezitarea e principala cauză a morții. 

Scoase din buzunar o batistă şi o flutură ca și cum asta l-ar fi aju- 
tat să-şi demonstreze teoria. Lorelai era cel puțin surprinsă. Tocmai 
îl lovise în zona intimă. De ce nu era negru de furie? Cum de nu-i 
aplica cine ştie ce pedeapsă cumplită, cum știa că fac piraţii? 

-De ce îl plângi? 

Tonul lui nu era mânios, ci confuz. Lorelai observă că el evita să-i 
spună fratelui ei pe nume. 

-La naiba, ţi-a rupt piciorul! Ţi-a omorât animalele și te-a făcut 
să le mănânci. Și mă îndoiesc că ultimii 20 de ani alături de el au fost 

un deliciu. Nici nu-și putea imagina cum fuseseră acei ani. Spune-mi 
că nu te-a impresionat așa de tare moartea lui încât o să începi 
să-l jeleşti! 

Rosti cuvintele cu un dezgust evident, scoțând la iveală un tem- 
perament pe care Lorelai îl crezuse rămas în trecut. 

-Pe Ash îl jelesc, pufni ea, ștergându-și nasul. Pentru că el a dis- 
părut pe vecie, iar un străin i-a luat locul. Ash n-ar fi comis niciodată 
o faptă atât de monstruoasă. Nici măcar față de Mortimer. 

-Ai și nu ai dreptate, se strâmbă el. 

Păru că vrea să continue, apoi se răzgândi şi își aținti asupra ei 
privirea mai curând plină curiozitate decât de regret. 

-Mi-ai zis cândva că, pentru a deveni un monstru, trebuie să faci 
ceva monstruos. lar în timpul petrecut în tinereţe la Southbourne, 
Ash bănuia că, în acel trecut pe care nu și-l amintea, făcuse ceva cum- 
plit. Din ziua în care ne-am despărțit, sunt convins că tot ce se temea 
Ash că făcuse era, de fapt, o joacă de copil. 

Lorelai îl asculta uimită cum vorbea despre el însuși la persoana a 
treia. Corbul își întinse mâinile spre ea, cu palmele în sus. 

- Acum, aceste mâini sunt pătate de sânge. Atât de mult sânge, 
încât s-ar înroşi canalul pe care tocmai navigăm. Dar nu de aceea 
mi-a fost atât de ușor să-l omor pe fratele tău, continuă el, strângând 
pumnii. Crede-mă, Lorelai că, dacă tu n-ai fi fost de faţă, n-aș fi avut 
generozitatea de a-i oferi o moarte atât de lipsită de durere! 

Ea închise ochii la amintirea momentului în care pumnalul stră- 
punsese gura deschisă a lui Mortimer. 

-N-a fost o moarte lipsită de durere. Cel puţin nu a părut. Acum 
ce o să faci, o să-mi arăţi și mie cum e? Voise să-l provoace, dar spuse- 
se cuvintele aproape în șoaptă. Asta e? Despre asta e vorba în această 
așa-zisă noapte a nunţii? Vrei să plătesc pentru păcatele lui Morti- 
mer? Să verși sângele a doi oameni nevinovaţi în aceeași zi? 

-Sânge ? Nevinovaţi? se încruntă el confuz. 

- Virginele sângerează, nu? întrebă ea, privindu-l drept în ochi. 

El coborî privirea, apoi închise ochii şi expiră adânc, aproape 
cavernos. 

-Eşti încă fecioară, șuieră el. După atâția ani? 

Degetele i se încordară ca niște gheare, apoi se relaxară brusc. 

Înainte ca Lorelai să-i poată răspunde, el ajunse deja la ușă. Se 
rezemă cu o mână de ea și apucă strâns clanța ca și cum în orice 

clipă putea apărea cineva care l-ar fi târât de acolo. Formele ciudate și 
întunecate ale tatuajului i se vedeau pe sub cămașă. Parcă prinseseră 
viaţă și se mișcau în ritmul respirației lui greoaie. Apăsă clanţa și se 
întoarse spre ea. 

-Nu poți fi atât de oarbă încât să crezi că Mortimer era nevinovat. 

Cu mâinile tremurând, Lorelai îşi șterse lacrimile. 

-A făcut lucruri cumplite, dar nu era un ucigaș. Nimeni nu merită 
să moară cum a murit el. 

-Ba era un ucigaș! 

Corbul evită să o privească, dar degetele aproape că i se albiseră 
de la forța cu care strângea clanța. 

-Şi merita să moară de 7 000 de ori! 

Lorelai rămase blocată și aproape că scăpă rochia pe care încă o 
strângea în dreptul pieptului. 7 000 era un număr foarte precis. 

-Ce spui acolo? De ce 7 000? 

-N-are importanță. PA PA 

El deschise ușa, iar Lorelai tresări. - 

- Lovitura abilă pe care mi-ai dat-o cu genunchiul te-a salvat de 
consumarea căsătoriei. 

Tot nu se uită la ea și, din motive neștiute, asta o bucură. 

- Culcă-te, Lorelai, dar nu-ţi face iluzii. O să primesc ce-mi do- 
resc. Vei fi a mea. 

- Niciodată! strigă ea. 

El ieși, închise ușa și o încuie. Și, într-un moment de slăbiciune 
nemaivăzut, Corbul își sprijini fruntea de bariera de lemn și oțel pe 
care o pusese între ei. Inspiră adânc și repetă cuvântul pe care de 
20 de ani și-l spunea la finalul fiecărei zilei. 

- Întotdeauna. 

—Fir-ar a dracului de treabă! scrâșni Corbul, smulgându-și cămașa 
și lăsând ploaia să-l învăluie. 

Durea. 

Îl durea totul. Pielea, sub picăturile reci ca gheața, mușchii con- 
tractați până dincolo de limite, în efortul disperat de a se înfrâna, 
de a se controla. Îl durea şi mădularul de la lovitura cu genunchiul 
pe care i-o dăduse Lorelai. Iar cel mai tare îl durea acel mușchi inutil 
care i se zbătea în piept. Se zbătea tot mai dornic să distrugă platoșa 
de gheaţă în care îl învelise. 

N-avea importanţă că îl durea. Durerea era bine-venită. Era, poa- 
te, singurul lucru care îi fusese prieten. 

Iadul. Un loc pe care avusese suficient timp să-l studieze. Să-i 
analizeze zidurile. Originea. Semnificaţia. Asta făcuse timp de 20 
de ani. 

Iadul lui începuse în clipa în care se oprise să bea ceva cu Morti- 
mer Weatherstoke la un han din Heybridge. lar 12 ore mai târziu, se 
trezise pe o corabie, departe în larg, despărțit de singura persoană 
care însernase vreodată ceva pentru el. Iadul lui însemnaseră ani 
munciți pe o punte asemănătoare celei pe care tocmai stătea, pe fur- 
tuni la fel de puternice precum furtuna din clipa aceea, sub ploi care 
îi șfichiuiau rănile de bici de pe spate. Iadul însemnase să doarmă în 
lanțuri, în hrube puturoase și murdare, deznădăjduit, flămând, înfri- 
gurat, visând la acele câteva luni în care fusese în paradis. 

Visând la Lorelai. 

Paradisul lui pierdut. 

Iadul însemnase oceanele nesfârșite și nemiloase care îi despăr- 
teau. Orizontul cenușiu care, atâția ani, fusese pentru el una cu 
pierzania. Până într-o bună zi, când decisese să pună punct. Cum 
spunea Milton în Paradisul pierdut? 

„Prefer să domnesc în iad decât să trudesc în rai.“ 

Dar, pentru a domni în iad, trebuia să devină una cu diavolul. 
Și chiar asta făcuse. Simțise că deja știa fiecare ungher al iadului și că 
îi înţelegea fiecare supliciu. 

Ce nesăbuit fusese! În acea noapte, descoperise o nouă adâncime 
a abisului. 

Descoperise adevăratul iad în acele clipe în care stătuse în pragul 
ușii de la cabina lui, cu mâinile încă impregnate de căldura trupului 
ei, simțind în nări aroma ei, știind că trupul ei moale și ademenitor 
putea fi al lui. Și alegând să se retragă. Să plece. 

Iadul însemna să-i privească chipul mult iubit, care cu timpul de- 
venise adorabil, și să-l vadă pustiit de suferință. Însemna să nu o 
poată săruta. Însemna refuzul rostit de buzele lui Lorelai și respin- 
gerea din privirile ei. 

Iadul însemna să se fi transformat în diavol tocmai ca să-și recâș- 
tige îngerul salvator. 

Dumnezeule, ce ironie! Ce tragedie nenorocită! Ea era în con- 
tinuare un înger, fie doar și pentru că-și păstrase puritatea. După 
atâţia ani. 

Făcuse o greșeală fatală, pentru care nu se pregătise. Crezuse că 
torturile suferite, tragediile și vânătoarea de comori distruseseră tot 
ce era uman în el și că o putea face a lui fără să țină cont de proteste- 
le și de împotrivirea ei. Însă timpul avea un efect ciudat și ucigător 
asupra amintirilor, iar el subapreciase efectul pe care atingerea ei îl 
avea asupra lui după atâta amar de vreme. Uitase ce putere fantasti- 
că avea asupra lui. Ea, fata care putea trezi morţii cu glasul ei. 

Își apăsă tatuajul din dreptul inimii. Și-ar fi dorit ca inutila inimă 
să înceteze să mai bată. Sirnţea că îl copleșea ura, familiara ură care îi 
ucidea toate sentimentele. 

La naiba, avusese un plan! Muncise enorm la el de când se întor- 
sese în Anglia. Și iată că afurisitul Mortimer Weatherstoke își băgase 
din nou coada și îi zădărnicise urzeala. Îi forțase mâna obligând-o pe 
Lorelai să se mărite. 

Așa cum îi mărturisise și ei, o lăsase să-și vadă de viaţă la South- 
bourne Grove pentru că, după cele aflate de la spionii pe care îi 
instalase acolo, își imaginase că, odată însurat cu Veronica, nemer- 
nicul conte avea să uite de existența lui Lorelai. Desigur, nu era deloc 
bine pentru contesa de Southbourne, dar el câștiga astfel timp să-și 

pregătească răzbunarea și, totodată, să facă planul pentru a o recâș- 
tiga pe Lorelai. 

Ca să aibă o viață alături de ea, voia ca mai întâi să-și recapete 
memoria. Să-și recapete identitatea. 

Se pierduse complet în cei 20 de ani petrecuţi departe de ea. Din 
nou. Căci își pierduse umanitatea, nu doar memoria. Câștigase însă 
câte ceva. În afară de o avere inimaginabilă și de o reputație cumpli- 
tă, câștigase nenumărați dușmani și un echipaj format din oameni 
care, la rândul lor, se puteau transforma în inamici redutabili dacă 
nu și-ar fi primit ce li se cuvenea. El era regele iadului, iar ei erau 
demonii lui, cu o foame nebună de sânge, de femei și, mai presus de 
toate, de bogăție. Așa că urzise un plan prin care toată lumea avea 
de câștigat. 

Ascunzătoarea secretă a împăratului Claudius. 

Dacă ar fi găsit celebra comoară, atât el, cât și echipajul s-ar fi pu- 
tut retrage. Totodată, ar fi putut uita pentru totdeauna de semnele 
de întrebare legate de trecutul lui. Chiar dacă nu găsea nimic des- 
pre propria copilărie, căutările aveau să-i dea lui Lorelai ceva timp 
fără el. 

Diavolul din el era negru și lacom. Egoist. Desfrânat. Atât de des- 
frânat! Știuse că, odată ce o putea avea pe Lorelai, urma să își piardă 
controlul. Urma să o posede chiar dacă ea nu voia să i se ofere. În 
acea noapte, fusese la un pas să o facă. 

De mult nu mai avusese nici măcar prilejul să-și piardă cumpă- 
tul. În timp, învățase că furia îi venea în ajutor dacă avea răbdarea 
să o ţină sub control. Tocmai de aceea nu-l sfârtecase pe Mortimer 
Weatherstoke imediat ce i se ivise ocazia. 

Planul fusese altul, făurit după felul aparte în care diavolul pri- 
vea ideea de dreptate. Era un plan pe măsura crimelor comise de 
Mortimer. 

Primise însă vestea că Mortimer pusese mâna lui Lorelai ca miză 
la un joc de cărți, iar un anume Sylvester o sărutase și se pregătea să 
o facă a lui. Planul se schimbase precum curenții furioși ai oceanului. 
Într-o singură zi, acostase corabia, se ocupase rapid de Gooch și de 
Weatherstoke și făcuse unicul lucru la care se putuse gândi ca s-o 
lege pe vecie pe Lorelai de el, până când moartea avea să îi despartă. 

Acum, când privea în urmă, era posibil să se fi pripit un pic. 

Numai că, vreme de 20 de ani, fusese ca un maniac mânat de un 
singur gând și de o singură imagine. Era posedat de o femeie la care 
nu putea renunța sub nici un chip, căci devenise parte din el. Singura 
parte din el care conta, își spunea uneori. Să uite de ea ar fi fost ca și 
cum și-ar fi tăiat o mână sau un picior. 

Iar de acum, era a lui la bine și la rău. Dar de ce asta nu-l făcea să 
se simtă mai bine, ci, culmea, mult mai rău? 

Pentru că, așa cum bănuise, nu era tocmai dornică să se lege de 
diavolul în persoană. De Corb. Ea îl voia pe Ash. 

„Păcat“, își spuse el. Pentru că, la fel ca fratele ei, Ash fusese ucis. 
Și nu doar o dată. 

Băiatul pe care ea îl iubise devenise doar o cochilie, un înveliș sub 
care trona sufletul negru al celui în care se transformase și care își 
cerea drepturile asupra ei. Era diavolul care se întorsese să îndepli- 
nească promisiunea unei fantome. 

Pentru că, în ciuda a tot și a toate, soarele tot la vest apunea. 


Capitolul 9 
KOOND 


Sebastian Moncrieff îi jurase credință Corbului în urmă cu patru 
ani. O făcuse pentru că dorea să se convingă că exista pe lume un om 
care dădea și mai puțini bani pe viață decât dădea el. Pe viață și pe 
orice, în general. 

Sau pe oricine. 

Până de curând. 

Rezemat de ușa cabinei, cu o țigară bună în gură, Sebastian privea 
cu ochii mijiți ploaia care cădea în torente și spuma albă a valurilor 
care se spărgeau de corabie cu un muget puternic. Marea făcea tot 
posibilul să înghită corabia, iar la cârmă stătea Corbul, ținându-și 
echilibrul pe picioarele puternice, cu o mână pe cârmă, iar cu cealaltă 
provocându-i pe zeii mării să arunce în luptă toate armele. Fie foc, 
trăsnet sau valuri uriașe. 

Moncrieff înțelegea exact de ce se afla căpitanul pe punte. Voia 
ca dușul de gheață să-i potolească focul ce îi ardea în vene. Sau în 
vintre, dacă era cazul. 

Sebastian însuși avusese nevoie să se răcorească la fel după o con- 
fruntare cu contesa, care se zvârcolise și-l scuipase până ce se dăduse 
bătut și se retrăsese, deopotrivă excitat și vrăjit. 

Primise ordin să nu se atingă de Veronica Weatherstoke, așa că 
nu o sedusese, deși își dorea cu ardoare s-o facă. Era limpede pentru 
el că femeia avea mare nevoie să fie sedusă cum se cuvine. Moncrieff 
făcu eforturi mai mari decât și-ar fi dorit ca să-și ia gândul de la infa- 
tuata contesă și-și concentră atenția asupra căpitanului. 

O luase de nevastă, dar era clar că n-o făcuse a lui. 

De ce naiba? 

Moncrieff se încruntă şi suflă de pe buze un cerc perfect de fum, 
apoi luă o înghițitură mare de whisky. Al câtelea pahar era? Al șase- 
lea? Al șaptelea? Nici nu mai avea importanță. Avea să bea până când 
reușea să dezlege enigina. Ce pirat care se respecta lua decizii când 
era cu mintea limpede? 

Dacă acel pirat chiar exista, n-ar fi vrut să-l cunoască. 

Își turnă fără prea mult ceremonial al șaptelea sau al optulea pa- 
har și decise să soarbă stând cu ochii pe singurul om căruia îi dăduse 
vreodată ascultare. 

Împreună, el și Corbul ridicaseră apatia la rang de artă și făcuseră 
din avariţie o religie. Înainte să se alăture echipajului de pe Bocetul 
Diavolului, Sebastian se crezuse imun la frică. Însă, când văzuse bru- 
talitatea tăcută, fără scrupule de care era capabil nemilosul Corb, în- 
vățase despre sine mult mai mult decât dacă și-ar fi dedicat întreaga 
viață autocunoașterii. 

Sebastian își dăduse seama că nu era imun la frică, ci dependent 
de ea. 

Și nimeni nu-l înspăimânta mai tare decât Corbul. 

Dacă n-ar fi știut cum stăteau lucrurile, ar fi fost tentat să creadă 
că individul era o reîncarnare a lui Typhon, zeul haosului și al mării. 
Căpitanul avea în el ceva special, ce nu mai văzuse la altcineva. În 
scurt timp, Sebastian înțelesese că era fie cel mai apropiat prieten, 
fie cel mai mare dușman al morții. Căci demonii îl lăsaseră în viață de 
mai multe ori decât era omenește posibil. 

Cu timpul, curiozitatea lui Moncrieff față de căpitan se trans- 
formase într-o invidie plină de respect și apoi, în mod cu totul sur- 
prinzător, într-un soi de frăție. Nimeni nu îndrăznea să se apropie 
atât de mult de Corb fără ca, de frică, boașele să i se strângă până ce 
ajungeau cât două boabe de strugure. Insolenţa lui obișnuită com- 
pleta perfect bine cunoscutul calm terifiant al Corbului. Fiecare avea 
propriul rol. Corbul obținea cu violenţă ce-și dorea, iar Moncrieff 
se bucura violent de pradă. Aveau deja atât de mult! Titluri. Putere. 
Prestigiu. Pământuri. Aveau mai mult decât merita oricine din acel 
echipaj de secături. 

Dar niciodată nu era de ajuns. 

Pentru Sebastian, pirateria era o ocupaţie cu care se îndeletni- 
cea din plăcere. Nici o altă experienţă nu se compara cu sentimentul 
de a trăi intens. Îi plăcea că avea libertatea de a nu considera pe ni- 
meni rege și nici un ținut, acasă. Desigur, urma ordinele Corbului, 
în general. Până la urmă, era corabia lui. Dar, cu toată brutalitatea 
de care era capabil și pe care nu se sfia s-o ascundă, Corbul nu era un 
tiran. Echipajul lui era format din oameni pe care îi angajase cândva 
ca mercenari pentru o luptă și cărora le plăcuse atât de mult 

plata sau misiunea pe care o primiseră încât îl imploraseră să-i lase 
să rămână. 

Cazurile în care ajungea să-și ucidă un membru al echipajului 
erau extrem de rare. În cei patru ani de când îl cunoştea pe căpitan, 
îl văzuse doar de trei ori luând viața unui pirat de-al lui. Pe unul, 
pentru că le dăduse autorităților informaţii după ce fusese capturat 
în Maroc. Altul fusese ucis pentru că alertase forțele britanice și le 
dăduse indicii despre captura ascunsă în catacombele din Inver- 
thorne Keep. 

Și ce bătaie de cap avuseseră din cauza asta! Cel mai special caz 
fusese cel al lui Jeremy Smyth, care își adusese o copilă de 11 ani 
în cabină. 

Sebastian se înfioră amintindu-și întreaga tărășenie și luă o în- 
ghițitură ceva mai mare de whisky. N-avea să uite niciodată reac- 
ţia de atunci a căpitanului. Că îl pedepsise pe Smyth era impropriu 
spus. Îl dezmembrase. Fără a scoate un sunet, fără frenezia pe care 
ţi-o dă de obicei furia, căpitanul o îrmpinsese spre Sebastian pe copila 
care tremura ca o frunză și se îndreptase spre Smyth. 

Ca fata să nu asiste la scenă, Sebastian o dusese acasă și îi oferise 
niște bani, bucuros că răpitorul nu apucase nici să o dezbrace. La în- 
toarcere, pe corabie domnea o liniște apăsătoare, întreruptă doar de 
înjurăturile înfundate ale lui Samuel Barnaby, care spăla sângele de 
pe punte. Ce rămăsese din Smyth fusese agăţat de catarg și îl ţinuse- 
ră acolo până când duhoarea devenise de neîndurat. 

Așa acţiona căpitanul. Cel mai adesea, nu era nevoie să dea vreun 
ordin. Nici să scrie un set de reguli. Oamenii lui știau ce aștepta de la 
ei și, atunci când nu știau, erau atenți la fiecare pas, la fiece mișcare. 

Nimeni nu înțelegea care era motivația Corbului. Lăcomia? Poate. 
Cultul personalității, dorința de a deveni o legendă? Sau vărsarea de 
sânge. Întotdeauna era mult sânge. Deși cei din echipaj se aventurau 
uneori să discute în cea mai mare taină despre înclinațiile căpitanu- 
lui, niciodată nu contase cu adevărat. 

Până acurn. Până să apară ea. 

Fără avertisment și fără vreo explicație, el ordonase întrerupe- 
rea celei mai mari vânători de comori de la descoperirea celei de la 
Copper Shuttle, ca să răpească o fată bătrână și oloagă și să ucidă un 
conte ruinat. Comportamentul căpitanului nu fusese doar excentric 
până la extrem, ci chiar îngrijorător. Cum eniginaticul Corb nu dădea 

niciodată explicaţii și nu justifica nimic în fața nimănui, Sebastian și 
restul membrilor echipajului priveau și se minunau, întrebându-se 
dacă Lorelai și Veronica Weatherstoke aveau cumva vreo legătură 
cu Comoara lui Claudius. 

Lorelai părea că îl cunoaște. Îi spusese Ash. 

Dumnezeule, Corbul avea un nume? Un trecut? Ceva nu era 
în regulă. 

Era mai ușor pentru toată lumea, în special pentru Moncrieff, să 
îl considere pe Corb un personaj mitic, venit pe lume într-un mod 
ridicol de sălbatic din cine știe ce zeu antic. Poate că valurile îl smul- 
seseră de sub unghia lui Poseidon sau din măruntaiele lui Neptun 
ori... ceva asemănător. 

Ideea că era posibil ca el să fie doar un simplu muritor ca toţi cei- 
lalți era neliniștitoare. Încă era în viață pentru că se dovedise mereu 
agil, viclean, puternic și avea noroc chior? 

Când simți că ploaia îi înțepă suficient pielea, căpitanul se retrase 
de pe punte, evitând cu pricepere obstacolele. Primi prosopul pe care 
i-l întinse Sebastian și se șterse pe față, apoi pe păr. Un mic mușchi 
din obraz îi zvâcnea, ceea ce la el însemna un acces de furie. 

-Nu sunt vreun expert în relații conjugale, căpitane, căci am 
distrus doar câteva, dar rămăsesem cu impresia că noaptea nunții 
durează ceva mai mult decât a ta. 

-N-am chef. 

Privirea pe care i-o aruncă era amenințătoare precum Sahara fără 
apă și oceanul în furtună — o descriere potrivită, dar nici pe departe 
suficientă. 

Sebastian bănuia că amândoi erau la fel de prost dispuși. Și că 
proasta dispoziţie le fusese provocată de două doamne Weather- 
stoke care, pe cât erau de atrăgătoare, pe atât de puţin erau dispuse 
să le permită să se bucure de farmecele lor. 

- Atunci, lasă-mă să-ți ofer câteva înghițituri din acest scotch de 
Ravencroft, exagerat de scump. Merită fiecare bănuţ. Sau ar fi meri- 
tat, dacă l-aș fi plătit. O să te încălzească instantaneu. 

-Nu. 

Moncrieff încercă să-și dea seama care din cei doi căpitani pe care 
îi avea în fața ochilor încețoșaţi de băutură era cel real și care era 
dublura. Așa că se îndreptă spre amândoi și aproape că scăpă ţigara 
din gură. 


101 


Kerrigan Byrne 


-Nu te-am mai văzut refuzând una, două... cinci băuturi. Ce te-a 
apucat? 

Corbul împături prosopul și porni spre cabina căpitanului. 

- Dacă beau, s-ar putea să uit. 

Sebastian pufni și se lăsă să cadă într-un scaun cu spătar înalt. 

-Nu pentru asta e băutura? 

-S-ar putea să uit motivele pentru care am lăsat-o singură. Și s-ar 
putea să mă întorc la ea. 

- Înţeleg, minți Sebastian, împingându-i căpitanului un scaun. 
Cam căpoasă mireasa. Nu pot să-mi imaginez de ce. 

Tăcerea Corbului era cât se putea de grăitoare. La fel și felul 
în care se așeză pe scaun, cu apa picurându-i de pe haine și din 
păr. Moncrieff decise că ar fi fost periculos să dea peste cap încă 
un pahar. 

- De când permiţi cuiva să-ţi refuze ceva? îl provocă Sebastian. 

-Cu ea e altceva, murmură căpitanul. 

-Al naibii de diferită, sunt convins. Nu s-a mai întâmplat să por- 
nim într-o misiune atât de riscantă pentru ceva așa de nesemnifica- 
tiv ca o femeie. Vreau să spun că... 

Corbul ridică mâna, făcându-i semn să tacă. Ceva din rigiditatea 
gestului îi făcu părul măciucă. 

-N-am făcut-o doar pentru ea, iar tu știi asta. 

Habar nu avea, dar era suficient de înțelept ca să-și țină gura. 
Nici măcar el, care își forța norocul din pură distracție, nu se 
simţea în largul lui sub privirea scrutătoare și nepământeană a 
Corbului. Abia înconjuraseră Cape Wrath în căutarea râurilor scoți- 
ene, iar mica aventură ce o avusese în prim-plan pe sora contelui le 
punea în pericol întregul plan. Însă Corbul avea dreptate. Capturarea 
proaspetei lui mirese nu fusese singurul lor obiectiv în Maldon. Ră- 
piseră o contesă, uciseseră un conte și pe bogatul domn Gooch... La 
naiba, probabil toată marina britanică era în alertă! 

-Ştii bine că sunt curios din fire, îndrăzni el și se așeză picior pes- 
te picior, ca să aibă un aer cât mai nonșalant. N-am fost niciodată în 
criză de femei frumoase și dornice. De ce te-ai aventura să te însori 
cu cineva care nu e nici una, nici alta? 

Corbul privea fix înspre foc. Îi luă atât de mult timp să răspundă, 
încât Moncrieff începu să creadă că nu-i auzise întrebarea. 

-Ți-am povestit vreodată cum am devenit pirat? întrebă Corbul, 
sprijinindu-şi bărbia în mâini, cu un aer contemplativ. 

-Nu... 

Ciudata întrebare îi stârni curiozitatea lui Sebastian, dar îl și 
amăgi. Căpitanul nu dezvăluia nici un afurisit de lucru despre el. Ni- 
ciodată. Sebastian ardea de curiozitate să afle, aproape la fel de mult 
cum își dorea ca mai întâi să primească răspuns la întrebarea lui. 

-Totul a început de la o revoltă pe o corabie, unde lucram pe 
atunci. 

-O revoltă, zici? Erai printre cei care o provocaseră sau erai țin- 
ta ei? 

Privirea căpitanului aproape că îl arse, așa că se grăbi să încuviin- 
teze din cap. 

- Desigur, tu ai condus revolta. 

Picături de apă sărată se adunaseră pe genele Corbului în timp 
ce privea fix spre foc. Moncrieff bănui că în acele flăcări dansa și se 
zbătea chiar trecutul căpitanului. 

Și-ar fi dat un ochi să afle ce vedea el. 

- Fusesem sclav. Ani întregi. Am fost vânduți din Japonia unui 
comerciant argentinian foarte crud. Nu voiam decât să ajungem la 
mal și să plecăm acasă. Însă, înainte de a ajunge la mal, am fost pre- 
luaţi de un vas al Companiei Generale Transatlantice, o firmă din 
Franţa. Căpitanul francez ne-a considerat prizonieri, pirați și pro- 
prietatea lui. Scuipă în focul care începu să sfârâie. Ne cam sătura- 
sem. lar când am văzut că nu e chip să îl convingem nici cu vorba 
bună, nici cu ameninţări, l-am omorât. Buzele i se curbară într-un 
soi de grimasă diabolică. Se vedea că amintirea îi făcea plăcere. l-am 
omorât pe toți din echipajul francez. Rechinii au avut parte de un 
ospăț pe cinste. Dintr-odată, m-am trezit pe o corabie nouă, plină 
de aur argentinian și de trandafiri franțuzești fertilizați chiar cu 
rahatul căpitanului, dacă-ţi vine să crezi. Imaginează-ţi ce putoare 
era acolo! 

Sebastian își putea imăgina și chiar o făcu. Apoi mai luă o gură 
de whisky. 

-Ar fi trebuit să întorc vasul din drum, șopti căpitanul atât de 
încet, încât furtuna aproape că îi înghiţi cuvintele. 

-S-o întorci? întrebă Moncrieff uimit. Ce vrei să spui? 

-Ne-am dat seama prea târziu că nu aveam idee unde ne aflam și 
că măcelărisem toți marinarii, continuă el, cu o strălucire de amuza- 
ment diabolic în ochi. Când ne-am dat seama că suntem în partea cea 
mai de jos a continentului sud-american, aproape că am îmbrățișat 
pământul chilian. Abia după ce l-am luat pe Montez din Peru am des- 
coperit că, dacă am fi întors și am fi navigat spre nord când încă eram 
în Atlantic, am fi reușit să ajungem înapoi în Anglia înainte de... 

În oftatul Corbului se simţea o undă de regret. 

-Înainte de ce? întrebă repede Sebastian. 

- Înainte de tot. Pe atunci, în echipaj erau foarte mulți orientali. 
Am făcut o înţelegere să traversăm Pacificul, pentru că nu puteam 
să întorc doar eu corabia. Urma să acostăm undeva de unde cei din 
echipaj să se poată împrăștia, fiecare în ţara de unde venise, şi să-și 
ia partea de aur. Își încleștă mâinile și își trecu degetele prin păr, 
fiind vizibil afectat. Cu toții ne doream doar să ajungem acasă, re- 
petă el. Și mereu a apărut cineva care să ne oprească, să ne întârzie, 
să ne captureze ori să ne omoare. Ba japonezii, ba chinezii, ba rușii, 
ba indienii, algerienii, spaniolii... Sigur, și francezii, pentru ce păți- 
seră căpitanul și cei din echipajul lui și pentru că aveam controlul 
asupra unui vas de-al lor. Doamne, da, și prusacii! Ce neam de brute! 
Din acest motiv am luptat atât de mult la început, atât de dur, pen- 
tru că o lume întreagă mă împiedica să ajung la îndeplinirea unei 
vechi promisiuni. Nu-mi venea să cred ce aglomeraţie nenorocită era 
în afurisitele de oceane. Cu toții eram supăraţi, furioși. Sătui să fim 
tratați ca niște animale, să ni se ia totul. Așa că am început să luăm, 
la rândul nostru, de la alţii. Intram în luptă cu fiecare vas care ne 
ieșea în cale. Am decis de atunci să nu încep niciodată un război pe 
care nu-l pot câștiga. 

-Şi nici nu ți s-a întâmplat să pierzi vreunul. 

-Dar cu ce preţ? 

Asta era problema. 

-Mă tot întrebau cum mă cheamă. Toţi pe care îi recrutam, îi 
ajutam sau îi executam. Voiau să urmeze pe cineva, să blesteme pe 
cineva sau, mai rău, să se laude cu numele celui pe care l-au capturat 
sau l-au ucis. Așa că le-am oferit un nume. Și, înainte de a mă în- 
toarce în țara mea, am devenit Corbul. Pufni ironic, aruncând o pri- 
vire spre cabina unde era ea. Nimeni nu știe nici măcar de unde îmi 
vine numele. 

-Întotdeauna am presupus că numele vine de la faptul că pasă- 
rea asta e o creatură înspăimântătoare care prevestește moartea și 
așa mai departe. Știind afinitatea căpitanului pentru șah, Sebastian 
argumentă: Sau deoarece turnurile! sunt considerate mai puternice 
decât nebunii sau caii, ca să nu mai vorbim de pioni. Ele pot prelua 
controlul în orice direcție s-ar îndrepta. 

O privire întunecată îl săgetă. 

-Întotdeauna am apreciat felul în care vezi lucrurile, Moncrieff. 

Făcând o grimasă, tovarășul lui se foi în scaun. 

- Nu-mi face complimente, nu-mi place. 

-Foarte bine, pentru că o să-ţi demonstrez cât de tare te înșeli. 

-Nici asta nu-mi place. 

Lui Sebastian nu-i plăcea unde se ajunsese. Se simțea neliniștit și 
neîncrezător. 

-Oamenii sunt agitaţi, căpitane. Nu le place să fie femei pe 
corabie. 

-Nu vor rămâne aici mult timp. 

La cine se referea, oare? La membrii echipajului? Sau la femeile 
de pe corabie? Convins că epuizase rezervele de bunăvoință ale căpi- 
tanului, se ridică de pe scaun, cu sticla de whisky în mână. 

-Văd că navigăm spre nord. Reluăm căutarea gurilor de vărsare 
ale râurilor? 

Corbul făcu semn că nu. 

- Ne îndreptăm spre insula Mull. 

Moncrieff îngheţă chiar în clipa în care se pregătea să mai ia o 
înghițitură din licoarea arămie. 

- Bine, dar... am fost deja acolo. Am explorat toată coasta vestică. 
Nici un râu nu... 

Corbul se ridică și îi aruncă lui Moncrieff o privire care îi luă câți- 
va ani din viaţă. 

-Îmi pui judecata la îndoială, Sebastian? 

Ca un părinte sever, căpitanul îi spunea pe nume doar când era 
nemulțumit de el. 

-Nu, dar trebuie să le explic oamenilor. 

-Le spui doar că ăsta e ordinul meu. E tot ce trebuie să știe. 


1 Rook, în limba engleză în original, înseamnă corb sau turn — cea mai puternică 
piesă de şah după regină. (n.red.) 

Deși nu-i plăcea ce îi auzeau urechile, Sebastian nu avea câtuși de 
puțin tendințe sinucigașe, oricât de beat ar fi fost. 

- Da, căpitane, mormăi el și, după un salut ameţit, se îndreptă 
spre holul care ducea spre cabina lui. 

Corbul rămase pe scaun, privindu-și braţul și trasând linii lipsite 
de sens pe tatuajul pe jumătate distrus. 

În drum spre cabină, Moncrieff avu o revelație tulburătoare pe 
care nu o putea ignora oricât whisky ar mai fi băut. 

Corbul nu era un zeu. Nu era un monstru. Nu era o legendă. Era 
doar un om. lar oamenii aveau vicii. Sentimente. Slăbiciuni. 

Oare Lorelai Weatherstoke fusese, atâta amar de vreme, punctul 
slab al Corbului? Oare avea la elegantul ei deget mic acel lucru de a 
cărui existenţă se îndoia o lume întreagă? 

Inima Corbului? 

Căci, dacă așa stăteau lucrurile, ea tocmai devenise cea mai peri- 
culoasă femeie din lume. 

Și cea mai de preţ. 


Capitolul 10 
orce 


Lorelai își ținea corsajul rochiei cu o mână și cu cealaltă scotocea 
printre obiectele personale ale Corbului. Nu era o îndeletnicire les- 
ne de făcut doar cu o mână, dar încă nu găsise ceva cu care să-și 
lege partea de sus a rochiei și nu ajungea la panglicile de la spate, pe 
care el i le desfăcuse. Așa că deocamdată nu avea altă variantă și des- 
chidea sertar după sertar, cufăr după cufăr, căutând ceva cu care să 
se îmbrace. 

Se crăpa de ziuă, iar marea era acoperită de un abur cețos. Lorelai 
nu reuşise să închidă un ochi toată noaptea, așa că i se păruse o idee 
bună să facă altceva în loc să stea speriată și să aștepte ca el să revină 
în cabină. 

Petrecuse deja ore în șir ghemuită pe cuvertura patului, îngrozită 
de furtună, de corabia care se clătina în toate părțile și de dezvăluiri- 
le răpitorului ei. Dezvăluiri care nu-i spuseseră prea multe. 

Ash. Ash devenise pirat. Corbul. Un nume mai faimos și mai de 
temut decât cele din perioada de glorie a piraților precum Barbosa, 
Sir Francis Drake, Barbă Neagră și Henry Morgan. 

Mai de temut decât toți laolaltă. 

20 de ani. Venise după ea după 20 de ani. 

Cum? De ce? Și... cum? Marina Regală Britanică era cea mai 
puternică din lume, iar el reușise ca nimeni altul să le scape prin- 
tre degete. 

Oare autorităţile știau de prezenţa lui continuă în apele britani- 
ce? Sigur l-ar fi observat vreo patrulă a flotei regale ce supraveghea 
canalul. Corabia nu arbora steagul piraților, ca în poveştile de de- 
mult. Dar chiar și așa... Riscul părea uriaș, chiar și pentru cineva atât 
de îndrăzneţ ca el. 

Spusese că o urmărea de mai multe luni. 

Gândul acela o făcu să simtă fluturi în stomac. Mai multe luni 
puteau însemna și un an, dacă era să-l creadă pe cuvânt. Pe vidra 
despre care vorbise, William Wallace, o eliberase vara trecută. Corbul 

spusese că o văzuse. O spionase în timp ce îl învățase pe micul 
Wallace să înoate și să prindă peşti. 

Dar parcă citise în ziare că îl capturaseră pe Corb în Scoţia, destul 
de recent, și fusese dus la închisoarea Newgate. De unde evadase. 
Ar fi trebuit să fie mai atentă la știri. Dar de unde să știe ce avea să 
urmeze? Sau măcar să-și imagineze. 

Ghemuită pe patul lui uriaș, petrecuse ore în șir derulându-și 
amintirile, îngrijorată cu privire la ceea ce avea să urmeze. Avea 
nervii întinși la maximum și se săturase să se tot frământe. Atunci 
luase hotărârea de a face ceva, orice, ca să își ocupe mintea. Și să 
se încălzească. 

N-o mirase deloc descoperirea că dulapurile și cuferele ordona- 
te ale Corbului conțineau cam tot atâtea arme cât haine. Scoase un 
pumnal subțire, dar periculos de ascuţit, cu mâner incrustat cu pie- 
tre prețioase. Părea genul de armă făcută pentru un prinț arab. 

Lorelai îl lăsă deoparte și își continuă căutările. Își dorea nespus 
să găsească ceva de pus pe ea, care să îi acopere goliciunea. Îşi trecu 
degetele peste o cămașă țesută dintr-un fir gros, precum cel de lână, 
dar moale și fin, nicidecum aspru. O ridică și se bucură de textura 
bogată, mângâindu-și obrazul cu ea. Avea fineţea catifelei și mirosea 
a rom și a sare. Aroma o învălui, ducând-o cu gândul la întinderi tro- 
picale și mări liniștite strălucind în soare. La fel și fel de locuri unde 
nu fusese niciodată, dar pe care acest om pe care nu crezuse că avea 
să-l mai revadă le explorase în detaliu. 

Privi spre ușă, ca să se asigure că nimeni nu intrase pe nesimţite 
în cabină, apoi își dădu jos rochia de mireasă distrusă, corsetul și 
cămășuţa și trase pe ea cămașa lui. Era lungă, îi trecea de coapse, 
și se chinui să o închidă, pentru că în loc de nasturi avea niște noduri 
mari și complicate din material textil. Croiala din jurul gâtului era 
ciudată și largă. Imediat ce puse cămașa pe ea, simți cum o cuprinde 
o căldură binefăcătoare. 

Continuă căutările şi găsi o eșarfă lungă, crem, pe care şi-o pe- 
trecu în jurul taliei. Ascunse cuțitul între cutele eșarfei, pentru orice 
eventualitate. Nu că ar fi știut cum să îl întrebuințeze corect, dar, 
din moment ce era pe o corabie a piraților, era firesc să poarte o 
armă, nu? 

Doamne, nu-și imaginase că avea să se gândească vreodată la 
asta. 

Dădu și peste un pistol, iar după căutări febrile găsi gloanțele în- 
tr-un sertar. Nu trăsese în viața ei cu un pistol, așa că îi luă ceva timp 
să își dea seama cum să-l încarce, dar în cele din urmă reuși. Probabil 
arăta ridicol cu fustele rochiei de mireasă și o bluză bărbătească ciu- 
dată, dar nu avea timp să se gândească la astfel de nimicuri. 

Dulcele ei Ash se transformase în nemilosul Corb. Îi spusese clar 
că avea de gând ca acea falsă căsătorie să se consume imediat ce urma 
să-și revină de pe urma loviturii. Îi spusese că voia să o facă a lui cu 
sau fără voia ei. Şi probabil că pe biata Veronica o aștepta o soartă 
asemănătoare. 

Lorelai șchiopătă spre ușă și se gândi la puținele opțiuni pe care 
le avea. 

Dacă rămânea în cabină, soarta îi era pecetluită. Avea să fie la 
mila lui. lar mila nu fusese, în ultimii 20 de ani, tocmai punctul forte 
al Corbului. 

Pe furiș, cu ajutorul ceții și cu mult, mult noroc, ar putea s-o 
găsească pe Veronica, iar cumnata ei cea isteață putea ști unde se 
găseau bărcile de salvare. 

Tatăl ei făcuse afaceri în comerțul maritim. Când venea vorba 
de corăbii, navigaţie și mare, Veronica știa mai multe decât majori- 
tatea bărbaţilor. 

Lorelai ajunse la ușă și observă că nu se închidea doar pe dinăun- 
tru. Era logic, ce căpitan ar fi riscat să fie încuiat de cei din echipaj? 

Apăsă clanţa și se opri. 

Dacă pusese pe cineva să stea de pază la ușă? Poate pe Moncrieff, 
ticălosul acela fără scrupule. Sau poate că el însuși stătea pe post de 
gardian. Gândul acela o înfioră. Lorelai deschise ferestruica din ala- 
mă din ușă și privi afară. Micul hol era învăluit în umbră, dar, din ce 
observa, nu se vedea nici un pirat. 

Făcu un pas în spate, deschise ușa și întinse mâna în care ținea 
pistolul. Făcu un pas în față. Era singură. Își relaxă umerii pe care 
îi încordase și îi ridicase așa de mult încât îi ajunseseră aproape de 
urechi. Își ridică încet fusta şi păși cu băgare de seamă, aproape ți- 
nându-și respiraţia, atentă ca nu cumva să se împiedice de cele trei 
trepte care duceau spre holul îngust. 

Cu o zi în urmă, fusese prea îngrozită de ce i se întâmpla ca să 
admire corabia, care nu era departe de un vas de lux, dar cu pasage- 
rii grosolani. Toată noaptea privise lămpile electrice, întrebându-se 

cum era posibil să existe pe o corabie. Era un lucru excentric de care 
nu auzise până atunci. 

Își târa piciorul beteag pe covoare roșii groase și luxoase, între- 
bându-se dacă așa se simţise și Pierre Aronnax în timp ce explora 
Nautilus: uluit, îngrozit și impresionat peste măsură. 

Își spuse însă că nu avea timp să exploreze. Trebuia să o găsească 
degrabă pe Veronica. Unde spusese Moncrieff că urma să o ducă? În 
camera albastră? Unde ar putea fi asta? Luminile difuze se reflectau 
în ceaţă, creând o atmosferă din altă lume, ca dintr-un vis. 

Lorelai încercă să se concentreze și să îşi amintească puținele 
lucruri pe care, în plină panică, memoria ei le păstrase din ziua în 
care fusese răpită. Cabina căpitanului, din care tocmai ieșise, era sub 
puntea deschisă din spate. Cabinele luxoase ocupau toate partea din 
spate de la acel nivel al corabiei. Se opri în capătul unui hol cu pa- 
tru uși aflate la o distanţă egală una de cealaltă, două în dreapta și 
două în stânga. 

Dacă bănuiala ei se dovedea adevărată, existau cabine destinate 
ofițerilor sau oaspeților de vază. Trebuia să nu facă zgomot, pentru 
că, oricine ar fi fost subalternii Corbului, cu siguranță erau aproape 
la fel de nemiloși și lipsiţi de scrupule ca el. 

Lorelai observă atunci că ultima ușă din dreapta fusese zăvorâtă 
din exterior. Ce șanse erau ca pe acest nivel să fie și alți prizonieri 
în afară de ea și de Veronica? Nu avea de unde să știe. Însă știa că, 
oricine ar fi fost încuiat acolo, i-ar fi putut deveni aliat. Ceea ce era 
un avantaj, socoti ea. Trase cât putu de încet, întredeschise uşa și 
primul lucru pe care îl văzu în cabină fu covorul albastru, lucru pe 
care îl interpretă drept un semn fantastic. 

Deschise larg ușa și șopti: 

- Veronica? 

În acel moment, aproape că scăpă pistolul din mână, căci se nă- 
pusti ceva spre ea. Sfeşnicul greu din mâinile Veronicăi se opri la 
câțiva centimetri de tâmpla ei. 

- L-Lorelai? 

Căzură una în braţele celeilalte. Tânăra femeie tremura groaznic 
şi făcea eforturi disperate să nu izbucnească în plâns. Își îmbrățișa 
cumnata, dar nu lăsase sfeșnicul din mână. 

-Am crezut că ai... că el a... Oh, Doamne! Ce s-a întâmplat cu 
rochia ta? Eşti teafără? 

Lorelai se desprinse din îmbrățișare și îi apăsă buzele cu degetele. 

-Sunt bine, scumpa mea. Deocamdată sunt bine. Ascultă-mă! Nu 
avem mult timp. Cea mai bună cale să scăpăm de aici e să fugim cu o 
barcă de salvare. Îţi amintești dacă ai văzut bărcile când ne-au adus 
aici? Știi unde ar putea fi și cum să le coborâm la apă? 

Veronica dădu din cap. Chipul ei palid, cu trăsături fine, se profila 
fantomatic în ceaţă. 

-Corabia asta e mai rapidă decât cele cu care sunt învățată, șopti 
ea. N-am văzut nici una la fel. Și suntem la bord abia de câteva ore. 
Cine știe unde suntem și în ce ape navigăm acum? 

Tăcu și privi peste umărul lui Lorelai, spre hol. 

— Așteaptă! 

Se aventură afară. 

-Ce faci? întrebă Lorelai, izbutind să o ajungă din urmă și luând-o 
de braț, ca să rămână una lângă cealaltă. 

-Ceața e de mai multe feluri, spuse Veronica, arătând spre capă- 
tul coridorului ce dădea direct spre puntea învăluită în abur. O ceață 
ca asta se formează doar când malul e aproape. Dacă am reuși să 
luăm o barcă, să vâslim până ce ajungem destul de departe de corabie 
şi până ce ieşim din norul de ceață, am avea șanse. 

Lorelai o strânse în brațe, mulțumindu-le tuturor zeilor că avea 
alături o femeie atât de isteaţă și de învățată. 

-Cred că e mai bine decât să rămânem blocate aici. 

Veronica încuviință din cap. 

Se strecurară pe punte. Nici picior de pirat. Corabia era cufundată 
în tăcere, dacă nu luau în seamă zgomotul făcut de motoare. 

- Bărcile de salvare sunt dincolo de bucătăria de sub punte, spuse 
Veronica, indicând direcția, undeva în stânga lor. Va trebui să cobo- 
râm pe o scară aflată în exterior. După ce ajungem la barcă, n-o să 
avem mult timp. Cel de la timonă sigur ne va vedea, căci în curând 
ceața se va risipi. 

- Crezi că am putea să-l lovim pe marinar fără să îl ucidem? între- 
bă Lorelai, arătând spre sfeșnicul din mâna Veronicăi. 

-Dacă avem noroc, răspunse Veronica, pe un ton nu tocmai op- 
timist. Să sperăm totuși că nu se va ridica ceața de tot și că nu vom 
fi observate. 

Se strecurară de-a lungul punţii, lăsându-se în jos în dreptul fe- 
restrelor bucătăriei și pipăind în întuneric pentru a găsi scara pe care 
să coboare la bărcile de salvare. 

Veronica se opri atât de brusc, încât Lorelai aproape că se îm- 
piedică de ea. O luă de mână și o conduse către bara de oțel a unei 
scări suspendate. 

- Bărcile de salvare sunt la două punți deasupra apei, îi șopti Ve- 
ronica la ureche. Nu are cine să ne ajute de aici, de pe puntea prin- 
cipală, așa că va trebui să slăbim funiile în acelaşi timp, în așa fel 
încât barca să atingă apa fără să ne răstoarne. Înțelegi? E posibil să 
ne rănim puţin. 

Lorelai avea gura uscată și simţea cum îi bubuia inima în piept, 
dar încuviinţă și se prinse strâns de draga ei prietenă. 

-E singura cale. la-o înainte! 

Veronica își ridică fusta până în dreptul taliei, iar Lorelai se apro- 
pie şi îi dădu mâna, ca să o ajute să își ridice piciorul și să treacă de 
cealaltă parte a parapetului înalt. 

-Crezi că o să poţi cobori scara? Nu vei avea probleme din cauza 
piciorului? întrebă Veronica îngrijorată. 

Nu știa ce să-i răspundă. 

-N-o să am încotro, decise ea în cele din urmă. 

- Hei! Nu te mișca! Stai pe loc, afurisito! se auzi o voce răgușită și 
cunoscută. Dacă te tot împotrivești, o să-ți împiedic picioarele ca să 
stai locului odată! 

Lorelai tresări, iar degetele Veronicăi i se înfipseră în carne. 

Un behăit jalnic o uimi și o amuză în același timp pe Lorelai, 
care înțelese că bărbatul care vorbise nu i se adresase nici ei, nici 
Veronicăi. 

- Mai lovește-mă o dată în cap și-o să-ți întorc favorul, capră bă- 
trână și căpoasă! strigă iar bărbatul, de data asta ceva mai tare și cu 
mai multă nemulțumire în glas. 

- Barnaby? șopti Lorelai. 

Ce căuta pe corabie paznicul domeniului de vânătoare de la co- 
nac? Și cu cine vorbea? Bietul om avea probabil peste 70 de ani. Îl 
angajase cu un an în urmă, ca să aibă grijă de animalele ei dragi, care 
se tot înmulțeau. La început, nu se purtase prea grozav, fusese mo- 
rocănos și nu-i convenise că trebuia să lucreze pentru ea, fiind limpe- 
de că nu-i plăcea ca o femeie să-i dea ordine. Dar se purtase frumos 


112 


Ducele cu tatuaj 


cu animalele și avusese grijă de ele. La rândul lor, căpătaseră încre- 
dere în el, iar în scurt timp se împrieteniseră. Lorelai îl îndrăgise, la 
rândul ei, pe septuagenarul arțăgos. 

Se îndreptă spre locul de unde îi auzise vocea. 

-Ce faci? protestă Veronica. Trebuie să plecăm. 

-E Barnaby, răspunse Lorelai. L-au răpit și pe el, se pare. E atât de 
slăbit, de firav... Cine știe, poate îl vor obliga să sară în mare ori i-au 
hărăzit o moarte la fel de cumplită. 

Oare piraţii încă făceau asta? 

-Nu mi-aş ierta-o dacă nu l-aș salva, continuă ea. 

Veronica privi cu prudență norul de ceață care devenea tot mai 
subțire, în timp ce soarele se pregătea să apară la orizont. 

- Bine, dar ai grijă, nu mai avem mult timp. 

- Hei! strigă Barnaby din nou. Care bântui pe acolo? Ia hai, dă-mi 
o mână de ajutor s-o pun jos pe afurisita asta și să... 

Ochii încețoșați de rom se măriră când în față îi apăru Lorelai, 
care aproape îl strivi într-o îmbrățișare. 

- Milady, ce dra... ce Dumnezeu faceți aici?! exclamă el, bă- 
tând-o cu prudență pe umăr. Nu știam că sunteți pe aproape. Dacă 
ştiam, n-aș fi vorbit așa. Nu sunteți... nu suntem în siguranţă aici, 
pe punte. 

Barnaby se desprinse cu grijă din îmbrăţișare și aruncă priviri bă- 
nuitoare în jur. 

- Barnaby! suspină ea, apucându-l ușor de umerii slăbiți. Îmi pare 
atât de rău că ai fost târât şi tu în toată nenorocirea! Spune-mi, au 
mai luat prizonier pe cineva de la conac? 

Bătrânul își şterse mâna de pantaloni, evitând să-și privească 
stăpâna în ochi. 

-Doar pe mine, milady. Doar este treaba mea să îngrijesc anima- 
lele, nu? 

— Animalele? întrebă ea uimită. 

-Am adus toţi orfanii pe corabie, altfel mureau de foame. Prin ur- 
mare, am luat-o şi pe Grace O'Malley. Se putea fără ea? Dar s-a făcut 
afurisită rău, de când suntem pe mare nu mă lasă deloc s-o mulg. 

Dacă ceața n-ar fi fost atât de deasă, Lorelai ar fi observat țarcul 
improvizat din spatele bucătăriei. În interior, capra Grace O'Malley — 
botezată, în mod ironic, după un temut pirat irlandez - behăia la 
fel de nemulțumită și încruntată ca întotdeauna. Alături, se afla 

un coș cu cei opt pisoi pe care îi salvase cu doar câteva zile în urmă de 
la înec. Cineva îi băgase în sac și îi aruncase în estuar. Toţi începură 
să miaune când o recunoscură, 

- Dumnezeule! se minună Lorelai. Cum i-ai convins să te lase să 
iei animalele? 

- Ah, păi să vedeţi, începu Barnaby jenat, dar nu apucă să-și în- 
ceapă povestea că lângă ei își făcu apariția Veronica, atenționându-i 
să tacă și să se grăbească să traverseze puntea. 

- Venim, îi șopti Lorelai și luă coșul în care pisoii continuau să 
miaune de zor. O să fugim cu barca de salvare, îi spuse lui Barna- 
by. Ține ăsta, continuă ea şi îi dădu pistolul, convinsă că ştia mai 
bine ca ea să-l folosească. Ia pistolul, ca să ne apărăm cu el la nevoie, 
și urmează-mă! 

-După dumneavoastră, milady. 

Barnaby luă arma, apoi dispăru în ceață. 

-Mă duc să o iau pe bătrânica Grace și ne vedem la scara ce coboa- 
ră spre bărcile de salvare, adăugă el. 

-Te-ai gândit foarte bine, Barnaby. Mă bucur că te-am găsit 
înainte să fugim. Nu o să te abandonez aici! 

Lorelai îl sărută pe unul dintre favoriţii cu păr argintiu şi se avân- 
tă pe puntea învăluită în ceaţă, cu o mână întinsă în față, până când 
ajunse la scară, lângă Veronica. 

-Ce-i asta? se încruntă cumnata ei când văzu coșul de răchită. 

— Pisoii. 

- Pisoii? Pisoii tăi? De ce au luat piraţii niște pui de mâță? 

-Nu știu. Poate că aveau de gând să-i mănânce. Crezi că ai putea 
să urci în barcă, iar eu să-ţi dau.coșul? Barnaby o să vină imediat cu 
Grace O'Malley și, sper eu, cu o funie. Am putea să... 

- Grace? Capra Grace? întrebă Lorelai, iar în ochii ei de jad înce- 
pură să joace sclipiri de panică. Lorelai, nu-putem lua animale cu noi! 
Nu avem timp. Trebuie să le lăsăm aici dacă vrem să scăpăm de pe 
corabia asta blestemată! 

-Nici nu mă gândesc să las animalele aici! insistă Lorelai. Veroni- 
ca, oamenii ăştia sunt niște ticăloși fără suflet. Trec prin foc și sabie 
armate întregi fără să clipească, iar noaptea dorm ca niște prunci, 
fără vreo mustrare de conștiință. Îţi dai seama ce le vor face acestor 
creaturi fără apărare? 

Ca să fie mai convingătoare, ridică şi mai mult coșul, obligând-o 
pe Veronica să privească în ochi trei pisoi portocalii vărgaţi, unul gri, 
doi cu blana albă cu pete negre şi maro, unul alb și un bulgăraș pu- 
fos şi argintiu cu ochii albaștri, care nu semăna cu nici unul dintre 
frații lui. 

- Nemernicii ăștia îi vor îneca într-o zi bună, mai spuse ea. 

-Nici pomeneală. 

Din ceaţă se desprinse silueta cumplită a Corbului. Apăru pre- 
cum Hades în împărăția umbrelor, pregătit să ia în stăpânire încă 
un suflet. 

Lorelai îngheță la vederea lui. Se mișca precum o panteră. În liniș- 
te, cu pasul lent și ușor al unei feline sătule, conștiente că vietățile 
din jur tremură de groază la apariția ei şi că era prima care urma să se 
înfrupte din pradă, devorând bucăţile cele mai bune. lar simpla 
sa prezenţă îi avertiza pe șacali că înțelept ar fi să stea deoparte şi să 
îşi aştepte rândul. 

Dacă el era Hades, stăpânul Infernului, atunci ea era Persefona? 
Era trofeul după care el tânjea. Era mireasa târâtă în abis, împotriva 
voinței ei, ca să-i fie soaţă. 

Era tot mai limpede că asta intenționa Corbul să facă. 

Veronica gemu deznădăjduită, iar Lorelai se așeză instinctiv în 
fața ei, regretând amarnic că dăduse pistolul din mână. 

Spre marea ei mirare, lângă Corb stătea Barnaby, cu capul plecat 
și mâinile la spate, ca un copil care tocmai fusese mustrat. 

Dar unde era arma? Oare i-o luase Corbul? 

Lorelai și-ar fi dorit să se ducă la bătrânul slujitor și să-l console- 
ze, dar o namilă de pirat îi ținea calea. 

Buzele Corbului erau strânse într-un fel de surâs diavolesc. 

-De ce crezi că s-ar chinui bătrânul Barnaby să mulgă o capră 
încăpățânată ca să hrănească niște pisoi orfani dacă aveam de gând 
să-i măcelărim? 

Îi smulse din mână coșul de răchită și i-l dădu lui Barnaby, care 
ezită o clipă înainte de a-l lua. 

-Pe corabia asta, toată lumea are ceva de făcut. lar Barnaby 
s-a dovedit a fi, în mod surprinzător, un îngrijitor de animale 
foarte priceput. 

- Lasă-l să plece! El n-a avut nici o legătură cu tentativa noastră. 

Intenționase să rostească acele cuvinte cu fermitate, dar de pe 
buze îi ieşiră niște şoapte pe jumătate rugătoare, pe jumătate între- 
bătoare, care se izbiră de el ca de un zid. Îi era teamă să ridice ochii şi 
să-i înfrunte privirea. 

-Furi de la mine și apoi îmi dai ordine pe corabia mea? 

Lorelai înlemni. 

-Să fur?! 

-E flanela mea, nu? 

- Flanela? 

Lorelai nu mai auzise în viața ei acel cuvânt. 

- Cămașa mea din flanel. Trebuie să recunosc însă că pe tine cade 
mai bine. 

Ea privi în jos și observă cu groază că doi dintre ciudaţii nasturi se 
desfăcuseră, iar gulerul inexistent îi alunecase pe unul din umeri. Se 
grăbi să-l ridice până sub bărbie și mai că nu se sugrumă cu el. Abia 
apoi avu curajul să-i înfrunte privirea ucigătoare. 

El o cântări cu acei ochi ca de rechin, iar ea îi scrută chipul dureros 
de cunoscut. Trăsăturile îi erau aproape ca înainte, dar, cu toate aces- 
tea, nu-l regăsea deloc pe Ash în el. Și chiar îl căutase. Doamne, cum 
vâna fie chiar și cea mai mică sclipire din băiatul pe care îl iubise! 

Bărbia îi era mai amplă și mai puternică decât înainte. Pielea i se 
închisese la culoare, bătută de soare și de vânt. Liniile ce îi despicau 
obrajii se adânciseră, ca și cum un artist crud, dar extrem de priceput 
i-ar fi cizelat trăsăturile ceva mai pline din tinereţe. 

Nu-și schimbase hainele și avea gulerul desfăcut, la fel ca al ei. 
Tatuajele de pe piept se vedeau destul de clar, iar liniile lor sinuoase 
ajungeau până spre gât. Lorelai crezu că vede forma unei labe de ti- 
gru ce părea să-i sfârtece beregata. 

Vru să-i satisfacă repede curiozitatea, ca să pună capăt discuţiei 
nedorite despre ţinuta ei. 

-Trebuia să pun ceva pe mine şi am ales cel mai ieftin lucru peste 
care am dat. 

-Nu-i adevărat. Porți o cămașă din cel mai fin cașmir, țesută din 
blana unor animale ce nu pot fi tunse decât o dată la trei ani. Valo- 
rează mai mult decât rochia ta de mireasă. 

Veronica mângâie ușor materialul, ca și cum ar fi vrut să se asigu- 
re că lucrurile stăteau întocmai cum spusese el. 

-N-am știut, protestă ea. 

Cu toate că tatăl ei fusese conte, nu-şi permisese prea multe lu- 
cruri scumpe. lar cămașa era crem, simplă, fără bijuterii, ciucuri sau 
cusături complicate. Probabil și pumnalul pe care îl ascundea sub ea 
era foarte valoros. Nestematele cu care era incrustat mânerul ar fi 
ajuns ca să scoată din iarnă un sat întreg. 

Se uită spre Barnaby, implorându-l din priviri. Era momentul ide- 
al. Dacă încă avea pistolul, era ocazia perfectă să-l îndrepte spre Corb 
și să-l convingă astfel să îi elibereze pe toți. Dacă mai apărea vreun 
membru al echipajului, era prea târziu. 

Dar dacă Barnaby l-ar împușca pe Corb? 

Gândul acela îi provocă un sentiment ciudat de teamă și durere. 
N-ar fi deplâns moartea unui criminal violent, dar sufletul i s-ar fi 
sfărâmat dacă l-ar fi văzut murind pe bărbatul ce purta chipul adorat 
al lui Ash. 

Ce era de făcut? 

Corbul veni mai aproape și îi ridică bărbia, cu toate că Lorelai ar fi 
făcut orice numai să nu fie nevoită să se uite în ochii lui. 

-Ai căpătat curaj. Mai mult ca înainte. 

Ea nu era de aceeași părere. Dintotdeauna fusese timidă. Speri- 
ată. Toată viaţa ei, se lăsase cu lașitate în voia unui tiran. Noaptea, 
prefera să îngheţe de frig ori să moară de foame decât să-și deranjeze 
servitorii. Ar fi preferat să se arunce în marea tumultuoasă decât să 
aibă o confruntare verbală cu cineva. Cu atât mai puţin cu un pirat. 
Ar fi dat orice să poată dispărea în ceață, chiar în acele momente. 

-N-am vrut să-ți fur nimic. Îmi pare rău. 

Chiar îi cerea scuze individului care îi ucisese fratele, care îi răpise 
pe ea, singura rudă rămasă în viață, servitorul și pisicile? 

-Am fost nevoită să iau cămașa pentru că mi-ai distrus partea de 
sus a rochiei, îi aminti ea timidă. 

Din ceață, răsunară râsete groase de bărbaţi. Lorelai simți că ini- 
ma i se face cât un purice când își dădu seama că erau înconjurați. 

Înconjurați de pirați. 

Degetele Corbului îi strânseră bărbia tremurândă. 

-Trebuia să rămâi unde te-am lăsat. 

Veronica scoase un scâncet de spaimă, iar Barnaby își plecă și mai 
mult capul. Atât de mult încât mai avea un pic şi îi dispărea în co- 
şul pisicilor. Lorelai simţea că, într-un fel ciudat, frica îi dădea curaj. 

O făcea mai îndrăzneață. Își puse mâna pe încheietura groasă a Cor- 
bului, dându-și seama exact ce avea de făcut. 

-Şi dacă ți-aș face o propunere? 

Privirea lui se opri o clipă asupra mâinii ei. 

-Te ascult. 

- Lasă-i să plece pe Veronica și pe Barnaby, iar eu nu o să încerc 
din nou să-ţi scap printre degete. 

Din nou râsete. De data asta, mai zgomotoase. N-o nimerise. N-o 
nimerise deloc. 

Degetele lui alunecară de la bărbie pe linia maxilarului și apoi pe 
gât. Fu surprinsă să constate că atingerea lui o făcea să saliveze și 
se forță să înghită în sec. Se simţea de parcă un flux necunoscut 
de forţă și de energie i se prelingea prin vene ca mierea. 

-N-ai cum să-mi scapi, Lorelai. 

Vocea lui căpătase atingeri de mătase și o moliciune catifelată. 
Suna ca amenințarea unei seducții inevitabile. Ca promisiunea po- 
sesiunii. Lorelai simți că începeau să-i tremure genunchii. Ar fi fost 
gata să jure că marea calmă pe care navigau devenise brusc agitată. 

Barnaby făcu un pas în față, cu mâna sus. 

-Nu vă bateți capul pentru mine, milady. Nu trebuie să... 

Tăcu în momentul în care Corbul îl puse la respect dintr-o singură 
privire. Făcu un pas înapoi. 

-Nu e cazul să-l salvezi pe Barnaby. Nu are nevoie. De aproape 
zece ani face parte din echipajul meu și se numără printre oamenii 
cei mai de încredere. 

Înțelegea, în sfârșit. Iar adevărul o biciuia cu șfichiul de gheață 
al trădării. 

- Barnaby? suspină ea, privindu-și servitorul. 

În tot acest timp, omul ei de încredere fusese, de fapt, spionul 
Corbului? Al căpitanului fără scrupule? Îi dădură lacrimile. Îl consi- 
derase prietenul ei şi crezuse că îl putea salva. 

Oare nu putea avea încredere în nimeni pe lume? 

-Aveam nevoie de un om loial pe care să-l instalez în casa ta, îi 
explică pe un ton indiferent căpitanul. Știam că doar tu vei prefera 
să angajezi un bătrân neputincios în loc să-ţi iei un argat chipeș sau 
măcar în putere. 

Barnaby se îndreptă și îşi scoase scufia roşie pe care o purta de 
când îl ştia. Brusc, arăta cu zece ani mai'tânăr. 

- Iertare, milady, spuse el. 

Se simţea umilită. Suferea. Se alesese praful de propunerea ei. 
Dar își încercă și ultima șansă. 

-Atunci las-o pe Veronica să plece. Vocea îi devenise fermă, chiar 
dură. Rece. Veronica pleacă, eu rămân. 

— Nu, Lorelai! strigă tânăra femeie. 

Corbul pufni și îi dădu drumul, făcând un gest larg spre corabia 
care încă nu se vedea complet din cauza ceții. 

- Amândouă sunteţi în custodia mea. Nu ești în măsură să nego- 
ciezi. Aici nu negociem. Aici eu iau ce-mi aparține. 

- Veronica nu-ţi aparţine, îl contrazise Lorelai. 

- Tu, în schimb, da. Iar ea e doar asigurarea. 

Lorelai se desprinse de Veronica și înaintă spre el. 

-Ce pot face ca să-i obţin eliberarea? murmură ea. Ce trebuie 
să fac? 

Chiar atunci răsări soarele, împrăștiind ceața, dar nu în totalita- 
te. Corabia era scăldată într-un abur auriu. Până și Corbul era învă- 
luit în lumina aproape nepământeană, în timp ce o privea pe Lorelai. 
Razele soarelui i se reflectau în negrul lucios al pletelor şi în privirea 
pătimașă. Tăcu o clipă, apoi îi răspunse la întrebare. 

-Cred că ştii ce trebuie să faci. 


Capitolul 11 
SER 


Strălucirea lacomă din privirea lui nu lăsa loc de interpretări. 
O dorea și voia ca ea să i se supună. Era flămând de sex. Lorelai simţi 
un nod în gât. Și fluturi în stomac. 

-De acord, spuse ea, decisă să renunţe la teama permanentă în 
care trăia de când se știa. O să fac orice-mi ceri. 

- Nu, Lorelai! Nu trebuie. Nu face asta pentru mine! 

Veronica o trase de mână și se așeză între Lorelai și Corb. 

-la-mă pe mine în locul ei! E fecioară. Sunt mai tânără și mai 
puţin fragilă decât ea. Și am fost căsătorită, așa că ştiu să satisfac 
un bărbat. 

Corbul îi aruncă Veronicăi o privire dezgustată care o ului pe 
Lorelai. Cumnata ei trecea drept o femeie extrem de frumoasă, cu un 
aer special, misterios. Știa să își accentueze calităţile și să își pună 
ţinuta în valoare cu rochii demne de o regină, pe care le gândea și le 
croia singură. 

-Nu te vreau, o informă el scurt pe Veronica. 

-O vreau eu! sări un membru al echipajului care vorbea cu un 
puternic accent franțuzesc. 

În câteva secunde, toți cei din echipaj se întreceau să solicite 
plăcerea companiei Veronicăi. Tânăra femeie scuipă la picioarele 
căpitanului. 

-Ce fel de brută fără inimă profită de o femeie înspăimântată și 
oloagă căreia i-a ucis fratele și viitorul mire chiar în ziua nunții? 

-Această brută fără inimă, răspunse el cu un rânjet diabolic, 
apropiindu-se de ea. 

Chiar dacă situația era extrem de delicată şi complicată, Lorelai 
își dădu seama că nu-i plăcea deloc felul în care se vorbea despre ea, 
deşi era prezentă. Vorbeau de parcă n-ar fi fost în stare să ia propriile 
decizii. Și să facă sacrificiile pe care le găsea de cuviință. Corbul în- 
tinse mâna spre ea. 

-Vino cu mine, Lorelai! 

Lorelai nu se simțea în stare sălase mâna Veronicăi și să o accepte 
pe a lui. Cumnata ei tremura, iar groaza i se citea în ochi. 

-Ai cuvântul meu că nimic rău nu i se va întâmpla lui Lady 
Southbourne, spuse el, apropiindu-se. Dacă te porți cum trebuie, 
o voi elibera. 

- Nu putem să avem încredere în cuvântul lui! ripostă Veronica. 

Lorelai se eliberă din strânsoarea mâinii tinerei. 

-O să fie bine, o consolă, deși nici ea nu credea ce spunea. Ai fost 
nevoită să te culci cu Mortimer. Ce poate fi mai rău? 

-Un pirat! strigă Veronica, gesticulând furibund. Vită-te puțin la 
el! E uriaș! 

Publicul nedorit din jur găsi evaluarea ei extrem de amuzantă. 
Hohotele de râs nu mai conteneau. 

-Stai să-l vadă cu pantalonii în vine. O să leşine pe loc, rânji unul 
dintre membrii echipajului. 

- la-le pe amândouă, căpitane! îl îndemnă altul. Frumușica o s-o 
înveţe pe cealaltă ce să facă, pe urmă o să le-arăţi tu câte ceva. 

Urmară strigăte și chiote de încurajare. 

Lorelai se simţi umilită. Cu toate că era obișnuită să fie luată 
peste picior în cele mai crude feluri, râsetele lor îi pârjoleau 
inima. 

Cealaltă nu era nici pe departe cel mai jignitor mod în care se vor- 
bise despre ea. Dar tot o durea. Știa că, dintre ele două, Veronica era 
cea frumoasă. lar ea era cealaltă. Lucru care, pe o corabie a piraților, 
putea fi, în sfârșit, un avantaj. 

Însă Corbul nu o voia pe cea frumoasă. O voia pe ea. 

-O să-i tai limba celui care mai scoate un sunet. 

Amenințarea calmă a Corbului avu efectul scontat. Un zid al tăce- 
rii se ridică pe corabie, de parcă nu mai era nimeni pe punte. Lorelai 
o sărută pe Veronica pe obraz. 

-O să fiu bine. De fiecare dată când suntem frânte, ne ridicăm și 
mergem mai departe, chiar dacă șchiopătăm. Nu așa spunem noi? 

-Nu mă lăsa singură! imploră Veronica cu obrajii uzi de lacrimi. 

Făcu doi paşi înapoi, spre scară, privind siluetele piraţilor din 
jur, tot mai amenințătoare în ceața care se risipea de la minut 
la minut. 

- Mai bine mă arunc în mare decât să te las să te sacrifici pen- 
tru mine, 

Mai făcu trei pași și ajunse la marginea punţii, pregătită să se 
arunce în adâncuri. 

- Nu! strigă Lorelai și dădu să alerge spre ea, dar mâna fermă a 
Corbului o prinse de talie și o ţintui pe loc. 

Din ceață apăru Moncrieff, care sări și o prinse pe Veronica 
exact în clipa în care se lăsa în voia gravității. Din nou îi ignoră 
tipetele și împotrivirea și o duse înapoi în cabina albastră, cu pași 
mari și furioși. 

Lorelai gemu deopotrivă de spaimă și de ușurare. Fusese la un pas 
să-și piardă cea mai dragă prietenă. Binecuvântate fie reflexele lui 
Moncrieff! Ea n-ar fi ajuns la timp să o salveze pe Veronica. Corbul îi 
vorbi încet la ureche. 

- Ce ființe nobile sunteți voi! Aproape că mă inspirați. 

-Cineva trebuie s-o facă şi pe asta, replică ea. 

-Din contră. Nici marea, nici eu nu avem nevoie de astfel de ges- 
turi nobile. E unul dintre cele mai plăcute lucruri din viața de pirat. 

Se aplecă, își petrecu braţele în jurul genunchilor ei, o prinse uşor 
de sub umeri și o ridică în brațe. Se părea că pirații obișnuiau să-și 
ducă prizonierele în brațe. 

Lorelai vru să se împotrivească, dar își dădu repede seama că nu 
avea sens. 

-Vreau să debarcăm la Ben More până la asfințit, le ordonă el 
marinarilor pe jumătate ascunși în ceață. 

- Da, căpitane! se auziră câteva voci. 

-Când se ridică ceața, o să vedeți că suntem lângă Tobermory, pe 
insula Mull, continuă el. Și veţi avea plăcerea să descoperiți la mal 
un grup vesel de tinere de la bordelui Cântecul Sirenei. Vor fi dornice 
să vă cunoască și nerăbdătoare să urce la bord. 

Lorelai fu surprinsă să constate că membrii echipajului așteptară 
ca ea și căpitanul să se retragă și abia atunci izbucniră în răcnete și 
chiote de bucurie. Nimeni nu voise să nesocotească ordinul căpita- 
nului, care le ceruse liniște. 

După toate probabilitățile, în acea zi nu avea să fie singura 
femeie din așternuturile de la bordul corabiei. În holul ce dădea 
spre camera albastră, trecură pe lângă Moncrieff chiar când zăvora 
ușa. Dinăuntru se auzea cum Veronica bătea cu pumnii în ușă și 
ţipa furioasă. 

-Căpitane, chiar a fost o idee bună să le aduci la bord pe aceste 
două doamne, judecând după starea în care sunt oamenii? Dacă n-ar 
fi avut norocul să dea tocmai peste Barnaby în încercarea lor de a 
evada, dacă se întâlneau cu altul din echipaj... 

-De ce crezi că le aduc târfe mai târziu? întrebă Corbul, iar bu- 
zele i se strâmbară într-o urmă de surâs. În felul ăsta, oamenii se 
vor calma. 

Moncrieff se gândi câteva clipe, apoi ridică din umeri. 

- Uite, de asta eşti căpitanul! 

Duse două degete la frunte, parodiind un salut, apoi o luă 
din loc. 

-O să inspectez personal încărcătura atunci când își va face apa- 
riția. Am de gând să testez marfa. 

Lorelai rămase aproape inertă în brațele Corbului până când 
ajunseră la cabina lui luxoasă. El deschise ușa cu o lovitură de pi- 
cior și, imediat ce intrară, Lorelai simţi o aromă îmbietoare. Pe 
masa după care se ascunsese în noaptea precedentă, era un adevă- 
rat ospăț, iar lângă tronul Corbului fusese adus încă unul, îmbrăcat 
în catifea verde. 

Cum era cu putință? Când fusese pregătit şi aranjat totul într-un 
timp atât de scurt? Nu trecuse nici o jumătate de ceas de când se 
strecurase afară din cabină. 

„Desigur“ Închise ochii, simțindu-se brusc neînsemnată și naivă. 
El ştiuse. Știuse exact momentul în care ea ieșise din cabină. Îi în- 
găduise să ajungă atât de departe pentru că fusese sigur că avea s-o 
împiedice cineva. 

Dacă nu chiar el. 

Ce avea să urmeze? Voia să cineze împreună înainte să o dezvir- 
gineze? Simţea tensiunea din braţele lui și nu putu să nu-i obser- 
ve grimasa neplăcută din colțul gurii. Cu toate astea, fusese grijuliu 
şi atent când o lăsase jos şi se asigurase că își menţine echilibrul. 
Urmele degetelor lui îi rămaseră imprimate pe piele chiar și după 
ce el făcu câțiva pași spre birou. Îl deschise și începu să umble 
prin hârtii. 

-De ce crezi că te voi frânge? 

Pusese întrebarea pe un ton neutru, fără să își ridice privirea din 
documentul pe care îl scosese din birou. 

- Poftim? 

Oare nu auzise bine? 

- I-ai spus Veronicăi că, de fiecare dată când sunteți frânte, vă ri- 
dicați și mergeţi mai departe, chiar dacă șchiopătaţi. 

Chiar rostise acele cuvinte, nu? Ea și Veronica și le spuseseră de 
nenumărate ori. 

-Crezi sincer că te va frânge faptul că vei deveni amanta mea? 

O privea cu o curiozitate calmă, cu sprânceana uşor ridicată. 
Lorelai încercă în zadar să se gândească la un răspuns. Se simțea 
din cale-afară de fragilă. Uşor de frânt. lar Veronica avea drepta- 
te: Corbul era uriaș. Putea strivi cu ușurință un bărbat puternic și 
bine legat. 

lar ea se dovedise atât de ușor de zdrobit! 

Tăcerea ei se prelungise deja mai mult decât era el dispus să aș- 
tepte. Trânti cu zgomot capacul de la secretaire. 

- N-are importanţă. 

Vocea îi sunase sumbru. Se apropie de ea, iar Lorelai își dădu 
seama că se mișcase instinctiv și mutase un scaun, așezându-l 
între ei. 

-Ai spus că ai face orice să îţi salvezi cumnata, îi spuse el cu 
ochii întredeschiși, care păreau să acopere adâncimi cu stră- 
luciri întunecate. Eşti o femeie de cuvânt? Chiar ești dispusă să 
faci orice? 

Lorelai înghiți în sec, iar gândul la Veronica îi dădu putere. 

- Da. Şi-ar fi dorit mai multă siguranţă în voce. Da, sunt. 

Imediat ce rosti acele cuvinte, o cuprinse groaza. Închise ochii și 
strânse pumnii, așteptând următoarea lui mișcare, străduindu-se 
să-și ignore instinctul care îi spunea să fugă ori să lupte din toate 
puterile. Decise că trebuia să rămână nemișcată. Inertă. Avea să în- 
chidă ochii și să-și imagineze că bărbatul de deasupra ei era Ash. Așa 
cum își imaginase de multe ori, mult mai des decât era dispusă să 
recunoască. Corbul pusese stăpânire nu doar pe sufletul lui Ash, ci și 
pe înfățișarea lui. 

- Uite! 

Surprinzător, vocea lui nu se auzi mai aproape. Lorelai deschi- 
se un ochi, apoi rămase împietrită la vederea hârtiei și a penei de 
scris pe care el le așezase în fața ei, pe masă. Era contractul de că- 
sătorie din seara trecută. În mod ciudat, vederea documentului 

o înspăimântă mai mult decât gândul că acel bărbat uriaș avea să o 
facă a lui. 

- Credeam... Am crezut că nu ai nevoie de semnătura mea. 

-Nu am. Dar o vreau. Și ai spus că faci orice. 

Ea se încruntă ușor. Se simţea ca Alice în vizuina iepurelui. 

-Credeam că negociam, că vorbeam despre sex. 

- Bine, cum vrei, spuse el și se apropie. 

—Nu! 

Lorelai înşfăcă pana ca pe o armă. 

— Nu! O să semnez. 

Se aplecă și își scrise cu grijă numele, cu litere mari și înflo- 
rite. Din fericire, gestul păru să-i facă plăcere Corbului. Se în- 
dreptă spre un paravan din dreptul ferestrei mai îndepărtate şi îl 
dădu deoparte. 

-Ce faci? întrebă ea, conștientă de absurdul propriilor cuvinte, 
căci după paravan trona o cadă de baie uriașă, din aramă. 

— Pregătesc baia. 

Răsuci două obiecte ciudate, iar dintr-o ţeavă începu să curgă, ca 
prin farmec, un șuvoi de apă fierbinte. 

- Cum? se minună ea. 

Era o altă întrebare ridicolă în acele condiţii, dar Lorelai rămăsese 
de multe ori cu gura căscată la vederea tehnologiei necunoscute pe 
care o descoperea pe Bocetul Diavolului. 

Corbul înţelese imediat sensul întrebării. 

-Minunile tehnicii sunt costisitoare, dar ce mod mai nimerit 
să-mi cheltuiesc banii pătați de sânge decât noi și noi metode de a-mi 
spori confortul? 

Testă cu degetele temperatura apei din cadă. 

- Instalaţia din camera motoarelor a fost făcută de un neamt, 
un anume domn Juengling. Aceeaşi căldură care produce aburul ce 
pune corabia în mișcare poate fi folosită, la intervale mai scurte și 
mai rare, pentru a încălzi apa pentru bucătărie și baie. Nu înţeleg 
exact ce și cum funcționează, dar pentru asta îi plătesc pe alții. 

Dacă n-ar fi fost terorizată de gândul că urma să își piardă fe- 
cioria, Lorelai ar fi examinat mecanismele cu mare curiozitate și 
interes și ar fi pus un milion de întrebări. Însă, în situația dată, tot 
ce o preocupa era că el voia să o dezbrace şi să-și satisfacă poftele 
cu ea. 

-Nu e nevoie să fac baie. Nu sunt nici două zile de când m-am 
îmbăiat. Iar acum câteva ore m-am spălat în lavoar. 

-Nu pregătesc baia pentru tine, răspunse el, privind-o peste 
umăr. 

Lorelai rămase cu răsuflarea tăiată la gândul că avea să vadă acel 
trup perfect cioplit, de bărbat și de sălbăticiune, îmbăindu-se. Dar 
și pentru că în privirea lui recunoscuse, în acele momente, ceva din 
băiatul pe care îl cunoscuse cândva. 

- Ash? murmură ea. 

Acel ceva care îi amintise de băiatul iubit dispăru într-o clipă când 
el își îndreptă spatele, în toată măreția lui înfricoșătoare, privind-o 
cu ochi întunecaţi, ca de onix. 

-Te-am avertizat să nu-mi mai spui așa. 

— Atunci... cine ești? întrebă ea, fluturându-și mâinile de dispera- 
re și de frustrare. 

-Sunt nimeni altul decât Corbul, insistă el. 

-Aşa ţi se zice, îl contrazise ea, ținând în mână hârtia pe care o 
semnase, dar care, surprinzător, nu purta iscălitura lui. Vreau să-mi 
spui cum te cheamă. 

-Încă nu ştiu, răspunse el ridicând nepăsător din umeri. 

-Cum ţi se adresează oamenii? Cum îţi zic când stau de vorbă 
cu tine? 

- Îmi spun Corbul, evident. Lorelai, discuția asta devine ridicolă! 

Ea scoase un icnet, cuprinsă de o nemulțumire vecină cu furia. 

-Dar n-ai cum să te adresezi cuiva articulându-i numele, ripos- 
tă ea. Imaginează-ți cum ar suna o discuţie: Cum vi se par aperi- 
tivele, domnule Corbul? Când să ridicăm ancora, Corbul? Nu ţi se 
pare că eşti ridicol, Corbul? Nu e doar nepotrivit, este de-a drep- 
tul imposibil. 

Era conștientă că îndrăzneala de care dădea dovadă nu era un 
comportament tocmai potrivit pentru prizoniera unui pirat, dar 
nu-și mai putea controla nervii. lar spre surprinderea ei, lui nici că îi 
păsa. Își mângâia gânditor bărbia. 

-Ai putea spune Corb în loc de Corbul, concluzionă el. Nu e ne- 
voie de acel „ul“. 

-Aşa îți spun prietenii tăi? 

-Nu am prieteni. 

- Membrii echipajului? nu se lăsă ea. 


126 


—— Ducele cu tatuaj — 


-Ei îmi spun căpitane. 

-Eu n-am s-o fac. 

-Spune-mi „bărbate“ și va fi în regulă. 

Îi aruncă o privire care ameninţa s-o pârjolească, apoi se aşeză pe 
pat să-și scoată cizmele. 

- Bine, dar în faţa legii din multe ţări nu suntem căsătoriţi cu ade- 
vărat, spuse ea. 

-Semnătura ta tocmai demonstrează contrarul, îi răspunse el în 
timp ce se descălţa. 

-Dar semnătura ta lipseşte! strigă ea fiuturând contractul. De ce 
continui să fii intolerabil? 

— Ţi-am dat de ales, răspunse el. Dar te încăpățânezi în zadar. 
Nu păreai încăpățânată când erai mică. Îmi amintesc că erai chiar 
foarte amabilă. 

- Ei, bine, iată că amândoi ne-am schimbat în acești 20 de ani. 

El ridică încet capul și o privi cu atenţie, de parcă ar fi vrut să ve- 
rifice justețea spuselor ei. Îi studie părul rebel, cămașa improvizată, 
pantofii de nuntă. Tăcerea dintre ei deveni grea, încărcată de o emo- 
ţie ce nu părea să răzbată însă din ochii lui mari și negri. Ea știa prea 
bine ce vedea el. O fată bătrână. O fată bătrână și oloagă, de peste 
30 de ani, căreia pierderea suferită cu ani în urmă îi ștersese culoarea 
din obraji, iar amărăciunea îi săpase riduri pe frunte. 

Atunci de ce continua să o privească? De ce nu-și trăda deza- 
măgirea? Din moment ce el nu era Ash, iar ea nu mai era amabi- 
lă, de ce încă o voia? Oare avea de gând să navigheze pe mările și 
oceanele lumii ținând-o încuiată în cabină, ca pe bunul său personal? 
Să o instaleze undeva, ca pe o femeie întreținută, vizitând-o când 
avea chef? 

Și, dacă tot insista că nu era Ash, atunci de ce ţinea morțţiș să în- 
deplinească promisiunea unui mort? 

Lorelai simți că nu mai putea îndura tăcerea. Nici nu mai rezista 
să se tortureze cu gânduri și întrebări nerostite. Așa că vorbi: 

-Ai nevoie de un nume, izbucni ea. 

Dar nu asta intenționase să spună, însă era prea târziu. Și era 
adevărat. 

-De ce? 

El se ridică și se apropie de ea desculț, cu pasul unei sălbăticiuni 
care își pândea prada. 


127 


Kerrigan Byrne 


- Am nevoie să fii... De fapt, ai nevoie să fii o persoană, nu un titlu 
sau o poreclă. 

Când el veni și mai aproape, Lorelai întinse brațul, ca și cum ar fi 
vrut să-l oprească, numai că palma i se așeză cu blândeţe pe pieptul 
lui puternic. Îi simțea fiecare fibră prin cămașa şifonată în care dor- 
mise. Asta, dacă închisese un ochi toată noaptea. 

Surprinzător, el se opri de parcă mâna lui Lorelai ridica un zid 
între ei. Stătea nemișcat, aproape că nici nu respira, iar singura 
mișcare pe care ea o percepea era cea a mușchiului care îi zvâcnea 
în piept, sub palma ei. Căldura trupului lui iradia prin textura mate- 
rialului, încălzindu-i degetele reci. 

Lorelai nu-și putea lua ochii de la contrastul dintre mâna ei albă 
şi cămașa lui neagră. Îl atinsese în acel fel și în trecut. Îi atinsese 
pieptul, peste cămașă, bucurându-se de micile gesturi de intimi- 
tate care însoțeau idila ce abia se înfiripa între ei. Bucurându-se 
de felul în care mâna lui o atingea pe a ei, de momentele când 
el îi dădea câte o șuviță după ureche. De forța cu care umerii și 
braţele lui o susțineau și o sprijineau când traversau estuarul cu 
teren înșelător. 

Își amintea acel sărut. Un sărut parcă din altă viață, care dusese 
idila lor nevinovată şi inocentă pe un tărâm complet diferit. Sărutul 
de atunci conținea făgăduiala unor momente întocmai precum cel pe 
care tocmai îl trăiau. Sărutul de atunci fusese o promisiune. Promi- 
siunea că într-o bună zi ea avea să fie a lui. 

A lui Ash. 

-De ce nu poţi fi Ash al meu? imploră ea. Spuneai că-ți place nu- 
mele. Că-ţi place să fii Ash pentru mine. 

El o fixă cu privirea, păstrând acea nefirească tăcere ce o făcea 
să-și piardă curajul. 

- Băiatul pe care l-ai cunoscut atunci e mort, zise el pe un 
ton grav. 

Nu avea noimă ce spunea. 

-De ce? Cine l-a ucis? 

Ochii lui scăpărau flăcări de onix. 

-Mortimer Weatherstoke. Iar de atunci Ash a mai murit de câ- 
teva ori. 

- Mortimer? 

Lorelai își retrase mâna, de parcă s-ar fi ars. 

-Ce ţi-a făcut Mortimer? 

El nu-i răspunse, dar strânse pumnii, unul dintre puţinele gesturi 
prin care își trăda trăirile. 

-Ce ți s-a întâmplat? Ce s-a întâmplat cu Ash? șopti ea. Spune-mi, 
te rog! 

-Nu are importanţă, scrâșni el. Trecutul e deja scris. Sângele s-a 
uscat. Tot ce a rămas din Ash e partea care... 

-Partea care...? 

-Partea căreia îi aparții. 

Oare chiar intenționase să spună altceva şi se răzgândise în ulti- 
ma clipă? Sau i se păruse? 

-Nu îți aparțin. 

Cât de crud putea fi timpul! ÎI transformase pe băiatul pe care îl 
iubise într-un bărbat pe care îl disprețuia. 

-Ba da. Bineînțeles că-mi apartții. Îi aruncă o privire lacomă. Nu 
ştiai că dreptul la posesiune reprezintă 9 zecimi din lege? Cum mâna 
ei nu-l mai oprea, începu să se apropie din nou. Ce mi-ai fi spus dacă 
eram Ash? 

Lorelai simți să-i stă inima, apoi își reia bătăile într-un ritm nebu- 
nesc. Se retrase, şchiopătând. 

-Ai spus că Ash e mort. 

Se întinse și îi mângâie cârlionţii de pe tâmple, făcând-o să 
tresară. 

- Fă-mi o plăcere, murmură el cu o voce molatică precum cati- 
feaua. Imaginează-ţi că nu suntem pe o corabie a piraţilor. Că nu 
sunt Corbul. Imaginează-ţi că am revenit în micul tău estuar și 
te-am strigat. Și ne aflăm acum în același loc, înconjurați de aceeași 
ceaţă din ziua în care ne-am despărţit. Ce i-ai spune lui Ash? Se aple- 
că ușor spre ea. Respirația îi mirosea a whisky și a dorinţă, iar bu- 
zele i se apropiau ameninţător de mult de ale ei. Ce i-ai face, după 
atâția ani? 

Fără să gândească, Lorelai îi trase o palmă răsunătoare peste 
obraz. Pusese atâta forță în lovitură, încât o ustura mâna. 

-Mi-ai promis că o să te întorci la mine! ţipă ea. M-am rugat să 
revii. M-am rugat la Dumnezeu să te aibă în paza lui și să te trimită 
înapoi la mine. Pe urmă te-am jelit. Te-am jelit ani la rând, ca pe 
un iubit mort în condiții tragice. Mortimer mi-a spus că ţi-a revenit 
memoria și ţi-ai amintit cine ești. Atunci, am crezut că te-ai întors 

la viața ta de dinainte. Chiar dacă gândul acesta mă făcea să sufăr, 
nu te puteam învinovăți. Dar tu m-ai abandonat, m-ai lăsat singură 
20 de ani nenorociți. Iar când ai revenit, în sfârșit, te-ai transformat 
în... ăsta? Gesticula, arătându-l cu degetul, în toată splendoarea lui 
întunecată. Ai devenit un bărbat rebel, violent, fără inimă? Dacă nu 
eşti Ash, atunci nu ești cel care a promis că se va întoarce la mine. 
Nu eşti cel pe care îl doresc! 

-În schimb, sunt cel cu care te alegi, spuse el tăios, cu o lucire 
primejdioasă în privire. Condoleanţe! Dar ceea ce spui nu schimbă 
nimic. Tot îmi aparții și îmi vei aparține și de aici încolo. Ai face bine 
să te obișnuiești cu ideea. 

-Şi cum te aștepți să fac asta? Să mă întorc la tine? Și să-ţi fiu și 
recunoscătoare? ie, care ești un străin pentru mine? Unde mai pui 
că eşti cel mai violent și temut criminal din lume? 

El tăcu o clipă, părând să-i cântărească vorbele. 

-Fi bine, da. 

Apoi se întoarse cu spatele și se îndreptă spre bufet și își turnă 
de băut. 

- Preferai ca în locul meu să fie umfiatul ăla chel și putrezit? 
Nu-mi spune că era mai bine dacă deveneai doamna Sylvester 
Gooch, dacă îţi desfăceai coapsele pentru individul ăla cu cap de ber- 
bec și nu pentru mine. 

Ea tresări. 

- Încercam să-mi salvez familia de la ruină. Dacă nu mă măritam 
cu domnul Gooch, rămâneam cu toţii pe drumuri. 

- Știu, zise el și își concentră atenţia asupra paharului cu whisky. 

Lorelai crezuse că avea să fie supărat pe ea. Mânios. Majoritatea 
bărbaților ar fi plesnit-o înapoi. Sau, mai rău, ar fi atacat-o frenetic, 
ar fi supus-o, ar fi dominat-o fizic și sexual, cu indignarea masculului 
provocat, căruia i se pusese la îndoială forța. 

În schimb, Corbul îi trata izbucnirile ca pe niște focuri de paie. 
Nici nu tresărise când fusese lovit. Reacţionase de parcă pe obraz i-ar 
fi aterizat o muscă. 

Se îndreptă spre cada de baie și răsuci robinetele, iar apa încetă să 
curgă. Apoi se întoarse spre ea. 

-De ce eşti așa de slabă? 

Întrebarea o luă prin surprindere. 


130 


~ Ducele cu tatuaj — 


- În ultima vreme, am fost prea supărată și prea preocupată ca 
să-mi stea gândul la mâncare, răspunse ea cu sinceritate. 

Văzuse oare o undă de regret în privirea lui? 

- Mănâncă, îi ceru el, arătând spre micul dejun care se răcea 
pe masă. 

-Nu mi-e foame. 

Chiar atunci, stomacul ei protestă sonor, dar Lorelai se încăpățâ- 
nă să-l ignore. El se apropie de ea, cu un aer amenințător. 

— Mănâncă, altfel o să te hrănesc cu mâna mea. 

- Nu mă poţi obliga să fac ceva de fiecare dată când te refuz. 

-Ba pot. Și am s-o fac. Mănâncă! Acum! El arătă spre masă. Croa- 
santul cu unt și marmeladă de caise sunt preferatele tale. 

Ea se încruntă la el. 

-De unde ştii că nu mi-am schimbat gusturile? 

-S-au schimbat? 

— Nu, recunoscu ea. 

El ridică întrebător o sprânceană. 

-Cel puţin, nu când e vorba de patiserie. 

Buzele lui se răsuciră într-un zâmbet aproape fermecător. 

- Mănâncă! Eu o să fac baie. Ca niște oameni civilizați. 

- Oh, da, îl ironiză ea. Mai întâi micul dejun, apoi baia și un viol 
mic înainte de ceaiul de la ora 17.00. 

El îi aruncă încă una dintre acele priviri pătrunzătoare, iar Lorelai 
începu să se întrebe dacă din pielea ei nu ieșeau cumva aburi, precum 
cei din cadă. El își scoase cămașa, cu mișcări un pic mai ample decât 
ar fi fost poate nevoie. 

- Nu-ţi poți viola nevasta. 

Lorelai și-ar fi dorit nespus să-i dea o replică usturătoare, numai 
că, la auzul cuvintelor lui și la vederea trupului pe jumătate dezgo- 
lit, rămăsese mută. Nu-i era clar dacă o mulțumea faptul că avusese 
dreptate în privința tatuajului de pe spatele lui. Aripi negre desenate 
cu măiestrie se conturau pe mușchii parcă sculptați. Nici un centi- 
metru de piele nu rămăsese neacoperit. Dacă nu ar fi fost o femeie 
practică şi, după spusele unora, cinică ajunsă la o anumită vârstă, 
s-ar fi gândit că bărbatul din faţa ei şi-ar putea deschide aripile, avân- 
tându-se spre cer. 

O mâncau degetele. Ar fi vrut să atingă desenul, să-i urmeze lini- 
ile. Să mângâie pielea fină și să descopere... Oh, Dumnezeule mare! 
Își dăduse jos pantalonii. 

Lorelai pufni şi se întoarse cu spatele, nu înainte de a-i observa 
cu coada ochiului șoldurile înguste și fundul care, pe vremuri, nu era 
atât de ferm și de tare. 

Oare ce alte lucruri se schimbaseră în 20 de ani? Când erau ti- 
neri, trăsese cu ochiul la ceva ce nu se cădea să vadă. Oare bărbaţii se 
schimbau în părțile intime odată ce se maturizau? 

„Oprește-te!“ îşi spuse ea, indignată de gândurile necuviincioase 
care îi treceau prin minte. Dacă voia să scape cu viață din acea grea 
încercare, trebuia să-și păstreze mintea limpede. 

— Greșești amarnic, spuse ea, alungând gândurile necurate și 
amintindu-și ţipetele și rugămințile disperate ale Veronicăi, care se 
auzeau în toată casa când Mortimer se dezlănțuia cu forța asupra 
ei. În acele nopţi, Lorelai tremura în pat, la ea în cameră, plângând 
de mila cumnatei. Uneori, după ce se termina totul, se ducea în ca- 
mera Veronicăi, o ajuta să se ridice de pe podea sau de unde fusese 
posedată cu sălbăticie, o ajuta să-şi pună cămașa de noapte și să urce 
în pat. 

„De fiecare dată când suntem frânte, ne ridicăm și mergem mai 
departe, chiar dacă șchiopătăm “ 

— Greșesc? În legătură cu ce? 

-Bineînțeles că un bărbat își poate viola nevasta. Nu contează 
dacă e legal sau nu, dar spaima, suferința și irevocabilul actului nu 
pot fi trecute cu vederea, spuse ea cu emoție vădită în glas. 

El o trată cu aceeași răceală și tăcere care o scoteau din minți. Cli- 
pocitul apei o făcea să se gândească la lucruri pe care n-ar fi dorit să 
le vadă când avea să se întoarcă din nou cu faţa înspre el. 

Fără prea mare tragere de inimă, Lorelai se apropie de masă și 
studie mâncarea așezată ca la o masă regească. Pe lângă croasanți 
și marmeladă de caise, avea smântână de Devonshire, diverse sorti- 
mente de tarte, felii subțiri de șuncă prăjită, niște prăjituri străine, 
rotunde, parcă înecate în unt topit, lângă care trona un sirop arămiu, 
ceva mai puţin gros decât mierea. Aburi fini se ridicau din vasele de 
argint cu cafea și ceai. 

Se simţi dintr-odată din cale afară de flămândă și își spuse că nu 
rezolva nimic dacă se înfometa. Dacă mai încerca să evadeze, avea 

nevoie de forțe proaspete, iar un mic dejun consistent și o cafea fier- 
binte erau cât se poate de nimerite. 

Șchiopătă până la scaunul ce îi era rezervat și de unde vedea cada 
de aramă doar cu coada ochiului. Își unse un croasant cu o porție 
generoasă de marmeladă, evitând cu încăpățânare să se uite înspre 
cel care se îmbăia la câțiva metri de ea. Când nu se uita în farfurie, 
privea pe geam. Ceaţa se risipise aproape de tot, oferindu-i priveliș- 
tea minunată a mării de smarald. 

-Vezi tu... 

Vocea lui cavernoasă sparse tăcerea, făcând-o pe Lorelai să se îne- 
ce cu un dumicat delicios. 

-Dacă n-ai fi atât de preocupată de relaţia fizică, ai înțelege că 
măritișul cu mine ar putea fi cel mai bun lucru care ţi s-a întâmplat. 

Cu toate că își propusese să nu se uite deloc la el, afirmaţia lui o 
șocă atât de tare, încât rămase cu gura căscată și se întoarse înspre 
el. Îşi freca brațele lungi și tatuate cu un fel de piatră acoperită cu 
spumă. Spre deosebire de tatuajul de pe spate, celelalte erau colorate 
și se unduiau în linii sinuoase pe piept, pe umeri, pe brațe, până la 
încheieturi. 

-Cum așa? Ce-mi poţi oferi, în afară de reputaţia ta infamă? Voi 
fi soția celui mai căutat om din lume. 

-Fără îndoială. În același timp, vei fi soția unuia dintre cei mai 
bogaţi oameni din lume. 

-Averea ta nu înseamnă nimic pentru mine, spuse ea cu asprime. 
Mai bine mor de foame decât să rămân măritată cu tine. 

-Spui asta pentru că nu ştii ce înseamnă să mori de foame. 

Din felul în care vorbise, Lorelai înțelese că el cunoștea prea bine 
senzația. De aceea, următoarea mușcătură parcă i se păru amară și 
neplăcută, iar în stomac resimţi o undă de regret. 

-Să ştii că pot să-ți ofer mai mult decât averea mea, spuse el, 
începând să-și săpunească părul. 

Lorelai pufni disprețuitor. 

-Chiar așa? Nu ai trecut, nici familie, nici compasiune. Nici urmă 
de bunătate. Nici măcar un nume nu vrei să accepţi. Ce anume dintre 
toate astea crezi că m-ar atrage? 

-Un regat. 

Făcu un gest spre fereastra de unde se vedeau o panoramă super- 
bă, un orizont nemărginit. 

- Sunt stăpânul mărilor. Am mai multă putere decât ar visa așa-zi- 
sa ta regină. 

-Dar ești la mila mării. La mila fluxului și a refluxului. Nici un 
muritor nu poate avea pretenţia că le controlează, replică ea, uimită 
de aroganta lui. 

El își băgă capul sub apă, apoi ieși la suprafață. Apa i se scur- 
gea din păr, prelingându-se apoi pe trasee tulburătoare, peste 
mușchii puternici ai gâtului, peste adâncimile claviculelor şi pe 
piept. Privindu-l, uitai că aveai în față un simplu muritor. Că nu era 
clădit din lut și oțel, întărit cu roci vulcanice și șlefuit de furtuni 
inimaginabile. 

-Marea nu are milă. Pe asta mă bazez. 

Își trecu mâna peste față, înlăturând excesul de apă, iar Lorelai 
se strădui să ignore picăturile care îi rămăseseră agățate de genele 
negre, strălucind în bătaia soarelui ca niște nestemate. 

-În această privinţă, eu și marea suntem la fel, continuă el. Mila 
nu-mi servește la nimic. Am învățat să acționez devastator, precum 
furtuna. Fluxul și refluxul îmi sunt tovarăși buni. La fel ciclurile lu- 
nii. Îmi ordonez viața după ele. 

O privea cu atenție, concentrat, iar Lorelai se simțea ca o vietate 
strivită pe lamela unui microscop și analizată de ochiul atent al unui 
om de știință. 

-În privința oamenilor, totul e mult mai complicat. Sunt impre- 
vizibili. Avem de-a face cu un număr infinit de variabile. 

Lorelai se întoarse și privi pe geamul cabinei. Undeva, pe întin- 
derea mării de smarald se întrezărea malul. Insula Mull. Fieful lui 
Inimă Neagră din Ben More. 

-Iar dacă regatul meu nu te impresionează, îți pot oferi o mul- 
time de pământuri cu titlurile aferente, adăugă el. De exemplu, în 
Italia sunt ducele castelului Domenico. În Franța, sunt conte de Lyon 
și de Verdun, iar în... 

- Eşti duce? întrebă ea, gata să verse cafeaua pe masă. 

-Pe continent, da, dar tot se cuvine ca lumea să mi se adreseze cu 
Excelența Voastră. 

Nu putea fi adevărat. Sigur mințea. 

- Cum... cum ai... 

-Foarte simplu. L-am ucis pe deținătorul titlului, nu înainte de a 
mă asigura că mă numește moștenitor. Pe continent, titlurile nu se 
transmit neapărat între rude, ca în Anglia. 

Rar i se întâmplase lui Lorelai să fie atât de uimită. 

-L-ai ucis pe... 

Ei ridică un deget de pe care şiroia apa. 

-Adevărul adevărat e că, de fapt, cei mai mulți dintre ei au încer- 
cat primii să mă ucidă. 

„Cei mai mulți dintre ei?“ 

-Atât de puţin înseamnă pentru tine o viață de om? O retezi cu 
atâta indiferenţă încât... 

- Categoric. 

-Ce s-a întâmplat cu tine? strigă ea. Când ai decis să devii așa 
un ticălos? 

„Când te-ai aflat pe continent?“ voia să-i mai strige. „Și de ce nu 
te-ai întors atunci după mine?“ 

Îşi aminti dintr-odată cuvintele pe care i le spusese cu o noapte 
înainte. Că așteptase cât putuse de mult înainte de a o lua. Și că era 
singura dovadă de îngăduinţă pe care i-o putea oferi. 

Deja nu mai știa dacă trebuia să fie recunoscătoare ori mânioasă. 
Dumnezeule, reușise să îi provoace atâtea emoții, atâtea stări diferi- 
te și contradictorii, încât se simțea prinsă în pânza celui mai primej- 
dios păianjen din lume! 

Privirea lui se goli brusc de orice expresie, iar ochii îi deveniră 
două găuri negre, abisale, în care îi era teamă că vedea adânci- 
mile iadului. 

-Nu vreau să-ţi povestesc asta, răspunse el cu vocea mai rece 
decât Oceanul Arctic. Și nici tu n-ai vrea s-o auzi. 

Îl credea. Și totuși... Chiar voia să audă povestea. Dorea să înțe- 
leagă. Însă voia să își imagineze suferințele și chinurile care l-ar fi 
transformat pe Ash în cel din fața ei? 

Categoric, nu. 

-Vino aici, îi ceru el. Vreau să mă speli pe spate. 

- Bine, dar nu mi-am terminat micul dejun. 

-Ba l-ai terminat. 

Lorelai deschise gura să-l contrazică, dar observă că într-adevăr 
farfuria din fața ei era goală. 

-Ai de gând să nu-ţi ţii promisiunea? Ai spus că vei face orice. 

Provocarea pe care i-o lansa suna destul de aspru. Era clar — urma 
să îi amintească iar și iar, de fiecare dată, că își dăduse cuvântul pen- 
tru a o salva pe Veronica. 

Trase încet scaunul în spate şi se ridică în picioare. Apoi, cu mare 
prudenţă, se apropie de el, așa cum se apropia de animalele sălbatice 
rănite pe care le lua apoi să le îngrijească. Căci și el, prin comporta- 
mentul și aerul lui, era cel puțin la fel de feroce ca o sălbăticiune. 

Își făcu un pic de curaj, amintindu-și că își dorea să atingă acel 
tatuaj cu aripi. Ocazia tocmai se ivise. 

Lorelai își suflecă mânecile, se așeză pe marginea căzii, în spa- 
tele lui, luă o cârpă moale și o săpuni bine, făcând multă spumă, 
poate mai mult decât era nevoie, înainte de a începe să-l frece 
pe spate. 

Din pricina fricii, degetele îi erau reci ca gheața, dar căldura ce 
iradia din pielea lui udă avu un efect imediat asupra ei. Atingându-l, 
constată că era, într-adevăr, tare ca piatra și fin la atingere ca mar- 
mura. Senzaţia pe care i-o provoca simplul fapt de a-l atinge îi era 
deopotrivă străină și cunoscută. Doar îl mai spălase, cu mult, mult 
timp înainte. Își plimbase degetele peste aceiași mușchi superbi, 
cu fibre lungi și puternice. Uneori, degetele ei simțeau, sub dese- 
nul minunat realizat; urme adânci. Cicatrice. Semne ale unor răni 
acoperite de cerneală și de timp. Și pe atunci avea o mulțime de ci- 
catrice, dar nu ca acestea. Erau peste tot. Unele erau superficiale și 
prelungi, altele păreau adânci și scurte. Cine îl rănise astfel? Cine ar 
fi îndrăznit? 

Mortimer? 

-Eroi și ticăloși, spuse el, cu glasul răgușit. De ce trebuie să îm- 
părţim oamenii în aceste două categorii? Animalele nu se împart în 
categoriile astea două. Există cei care mănâncă și cei care sunt mân- 
caţi. Cei puternici îi doboară pe cei slabi. E mersul firesc al lucrurilor. 
Te adaptezi și supraviețuiești sau mori. 

-Aşa este, spuse Lorelai. Dar tu nu ești o bestie. Nu ești un 
animal. 

- Nu? întrebă el și întoarse capul până când bărbia i se sprijini de 
umăr. Cred că e cel mai drăguţ lucru pe care mi l-a spus cineva. 

-Vreau să spun că ești om, ființă umană. 

Nu intenţionase să fie bună cu el. Sau poate că da? 

-Unii consideră că omul e animalul suprem. Regele sălbăticiunilor. 

-Chiar că eşti un animal de pradă, îl mustră ea. Iar eu am devenit, 
fără voie, prada ta. 

-N-ai decât să crezi asta, dacă vrei, răspunse el, privind din nou 
în față, cu chipul încordat. Ai fost cucerită. Câștigătorul ia totul. 
Tu, care ţi-ai petrecut viața printre animale sălbatice, ar trebui să 
înţelegi cel mai bine mersul lucrurilor. Câte animale le cer scuze 
partenerelor cu care s-au împerecheat? Spune-mi, tu, Lorelai, ce 
se petrece când un mascul puternic dorește o anumită femelă? Îi 
face curte, îi aduce flori și o cucereşte cu manierele și vorbele lui 
dulci? lar ea își pune la bătaie zestrea? Nu. Masculul își îndepărtea- 
ză toți posibilii rivali, ba chiar îi ucide dacă e nevoie. Apoi își cere 
drepturile, iar ea se supune, pentru că el i-a dovedit că e cel mai pu- 
ternic. l-a dovedit că o poate apăra și că își va putea proteja proge- 
niturile. Așa merg lucrurile în sălbăticie. Iar acest lucru e valabil și 
pentru noi. 

Lorelai scăpă cârpa dintre degetele tremurânde şi o urmări cum 
dispare încet sub întinderea opacă a apei. Se bucura că el n-o privea 
şi că nu vedea cum îi tremură bărbia. Și picioarele. 

-Nu trebuie să fie așa, îndrăzni ea. 

El se răsuci brusc și o țintui cu privirea. 

-Dar este așa. Speram că vei înțelege. 

Lorelai se simțea tot mai neliniștită, tot mai speriată. O lacrimă 
i se prelinse pe obraz. 

-Când eram doar o copilă, credeam... știam că Ash va fi bărbatul 
căruia mă voi dărui când va fi momentul. Urăsc faptul că, până la 
urmă, tu vei fi cel care mă va răni. Care se poartă cu mine așa cum 
o făcea Mortimer cu Veronica. Nici într-un milion de ani n-aș fi cre- 
zut că-mi vei provoca o asemenea durere. 

-Nici n-am s-o fac! şuieră el. La dracu’, să nu mă compari nicio- 
dată cu el! 

El își strânse buzele, parcă surprins de propria ieșire nervoasă. 
Se încruntă și, pentru câteva clipe, păru căzut pe gânduri, aducând-o 
pe Lorelai la limita răbdării și a puterilor. 

-Ce vrei să spui? întrebă ea. Deci nu o să-mi ceri să... n-o să ne 
consumăm... 

Dumnezeule, roșea atât de tare încât se mira că nu lua foc chiar 
acolo! 

-Oh, ba da, răspunse el, iar sclipirea din privirea lui întunecată 
lăsa de înțeles că îi venise o idee. Dar ce ai zice dacă ţi-aș face o pro- 
punere? O promisiune de pirat? 

-De parcă piraţii și-ar ţine promisiunile... 

- Ei, bine, vei afla dacă şi le ţin sau nu. 

Oare de ce se răzgândise? 

-Care sunt condițiile? 

Întrebarea păru să-l încurajeze. 

-Nu o să te fac a mea acum. Nu cu forța. O să te fac a mea doar 
când mi-o vei cere chiar tu. 

Spusele lui nu aveau nici o noimă judecând după felul în care ve- 
nise după ea. 

-Nu înțeleg. 

-Chiar nu înţelegi? o provocă el. Erai o copilă tare curioasă. Cred 
că asta nu s-a schimbat. Ce-ai zice dacă, în loc să te fac să mi te oferi, 
îți ofer trupul meu, ca să-l foloseşti după bunul plac? 

Lorelai își simţi gura uscată. 

-Şi dacă nu-l vreau? 

Aripile de pe spinarea lui se încordară, iar el se ridică și se în- 
toarse spre ea, dezvăluindu-se cu totul. Pielea îi era ca de aur, iar 
mușchii oțeliți ai pieptului îi erau acoperiți cu tatuaje colorate. Avea 
umerii lati, bicepși ciopliți în forme tari și fascinante, brațe brăzdate 
de vene groase. 

Lorelai se strădui din răsputeri să nu-și lase privirea să cerceteze 
mușchii de pe piept, de pe abdomen, nici șoldurile suple, nici... 

Închise ochii. Era clar că şi acea parte din el se mărise considerabil 
în ultimii 20 de ani. 

-Dacă susţii că nu vrei, o să-ţi spun că minți. 

Ea se pregăti să nege din toate puterile, dar nu reuși să scoată 
un sunet. 

-Îți voi da voie să faci ceva pentru care alții au murit în chinuri 
doar pentru că au încercat. 

-Ce anume? întrebă ea, făcând eforturi să îl privească în ochi și 
numai în ochi. 

- Să mă folosești, spuse el, întinzând mâinile în lateral, de parcă se 
pregătea pentru un ritual păgân de sacrificiu. Folosește-mă, Lorelai! 
Sunt la dispoziția ta. Fă ce vrei cu mine. Biciuiește-mă, leagă-mă, 

torturează-mă, batjocorește-mă! Îşi voi îndeplini orice nevoie. 
O să-ți dau răspunsul la orice curiozitate. 

Buzele lui senzuale se strânseră într-un zâmbet, un zâmbet ade- 
vărat, primul de când se revăzuseră. Era zâmbetul unui rechin, cu 
dinţii la vedere, tot numai ispită. 

-În afara cabinei, sunt căpitan și rege. Dar aici, tu eşti stăpâna 
mea. Tu dai ordinele. 

Privirile li se întâlniră, iar acolo unde înainte se întindea doar 
hăul, ea văzu o oportunitate. O șansă. Și încă ceva. Ceva ce ar fi nu- 
mit cândva dor. 

-Eu îţi aparțin. 


Capitolul 12 
E 


„N-aș schimba nimic. Aș face totul din nou“, hotărî Corbul. 

Ar fi trecut prin 20 de ani de iad și oceane de sânge ca să trăiască 
acea clipă. Ca să vadă strălucirea din ochii lui Lorelai, care îi amintea 
de cele mai prețioase bijuterii de pe piața din Amsterdam. Străluceau 
cu agonia azurie a indeciziei. 

Era mult mai frumoasă în realitate decât în memoria lui. Oricât 
de vie fusese amintirea privirii ei, cei 20 de ani care trecuseră es- 
tompaseră anumite detalii din mintea lui. Îşi amintea șuvițele aurii 
rebele de la tâmple, dar nu și petele aurii din azurul irisurilor ei. De 
asemenea, strălucirea zâmbetului ei îi întunecase mai multe visuri, 
însă uitase gropița adorabilă din obraz. Era doar una. 

Timpul și melancolia îi răpiseră speranța din ochi și lumina din 
zâmbet, însă nu și frumusețea. 

Dacă ar fi existat un cuvânt mai bun pentru perfecțiune, l-ar fi 
folosit. 

Anii, soarele și marea fuseseră mult mai aspre cu el. 

„Atinge-mă!“ Nu ceruse. Nu implorase. 

Nu cu voce tare. 

Corbul nu implora pe nimeni. Nu cerea nimic. El poruncea. Or- 
dona. Impunea. 

Își folosea viclenia și cruzimea pentru a obține ce voia. Le folosise 
ca să o aducă pe ea acolo, în acea cameră. Era genul de bărbat care ru- 
ina oamenii, într-un fel sau altul. Ceva îi șoptea că, atunci când avea 
să își găsească din nou calea către Lorelai, o putea distruge și pe ea. 

Însă, timp de 20 de ani, ea fusese perla din scoica lui. Singura 
amintire de care nu putea scăpa. Obsesia care îl ținuse în viață. Îl am- 
biționase să supravieţuiască unor situaţii care pe alții i-ar fi distrus. 

Sigur, avusese momentele lui de slăbiciune, când se întrebase 
dacă ea era, de fapt, o amintire plăcută a trecutului. reală și imposi- 
bil de obţinut. Se temea că avea să descopere că ea fusese o plăsmuire 
a perfecțiunii pe care o crease mintea lui plină de defecte ca soluţie 

de supraviețuire. Până la urmă, memoria lui avea lipsuri. Creierul 
părea să îi funcționeze diferit de al altora. În timp ce majoritatea 
bărbaților deveneau plini de pasiune, vulcanici și furioși, el era rece, 
izolat și detașat. 

Îi urmărea atent pe cei din jur, inimile lor puse pe jar, pline de 
lăcomie, dorinţă și multe alte emoții umane. Asta îi făcea nechibzuiți 
și iraționali, însă tot acel foc îi transforma în oameni puternici, per- 
severenți și curajoși. 

Dacă ar fi fost capabil de invidie, Corbul ar fi râvnit după acea 
căldură umană. Însă își dăduse repede seama că inima lui era altfel. 
Mecanismul lui intern reflecta complexitatea rotițelor dintr-un cea- 
sornic. Avea o inimă precum ceasul. În timp ce inimile unora băteau 
și ardeau, a lui doar ticăia pe parcursul orelor, minutelor și secunde- 
lor care îl separau de un alt suflet de pe acest pământ enorm. 

Lorelai. 

Totul - fiecare an în care suferise, fiecare lanț pe care îl rupsese, 
fiecare lucru pe care îl luase și fiecare bărbat pe care îl ucisese — fuse- 
se făcut în numele ei. În tot acest timp, ştiuse că ea nu își mai dorea 
nimic din toate acele lucruri. Că urma să-l respingă pe cel în care se 
transformase imediat ce avea să-l vadă. Se gândise chiar că era posi- 
bil ca ea să-și fi văzut de viaţa ei. Să se fi îndrăgostit de altcineva, de 
un lord docil căruia i-ar fi oferit mai mulți copii. 

Ar mai fi luat-o dacă așa ar fi stat lucrurile? I-ar fi răpit o viață 
fericită? 

Probabil că da. 

Devenise un monstru, iar monștrii fac lucruri monstruoase, în 
ciuda consecințelor. 

De fapt, abia îi venea să creadă că o găsise exact cum o lăsase. 
Neatinsă de altul. Neiubită. 

Și nedoritoare. 

„Atinge-mă!“ 

Asta își dorea el în tăcere, în timp ce ea stătea acolo, nemișcată, 
încercând să nu îl privească mai jos de talie, unde mădularul lui era 
îndreptat direct către ea, erect și pulsând, nerăbdător să își cople- 
şească partenera. 

Își dăduse seama că unul dintre motivele pentru care se întorse- 
se, în cele din urmă, era acel moment. Acel ultimatum. 

Acea ofertă. 

Aici era pragul dintre bărbat și monstru. Atât timp cât fusese 
Corbul, luase lucruri de la bărbați și femei care plânseseră și implora- 
seră pentru milă, dar nu simțise nimic. Nu avea scrupule. Nu ezita. 
Nu avea remușcări. 

Toţi erau mai slabi decât el, iar în acea lume slăbiciunea nu era 
recompensată, ci exploatată. Știuse asta chiar înainte să-și piardă 
memoria. Înțelesese acest lucru în momentul în care se trezise pe 
patul din conacul Weatherstoke, distrus şi pierdut. Vulnerabilitatea 
îl dărâmase, îl bântuise. Pentru că nimeni nu îi proteja pe cei slabi. 
Nimeni nu îi recompensa pe cei inocenți. Nimeni nu se purta frumos 
cu cei stângaci. 

Dacă voiai ceva, trebuia să-l iei și apoi să lupţi ca să-l aperi, altfel 
îţi era luat. 

Pe fiecare tărâm, acesta era un adevăr fundamental atât pentru 
oameni, cât și pentru animale. 

O singură persoană contrazisese mereu acea teorie. 

Lorelai. 

Buna, răbdătoarea, tandra Lorelai. Protectoarea celor slabi și ră- 
niți. Lua sub aripa ei bestii care ar fi trebuit să-și îndure soarta cu 
toată brutalitatea pe care o putea crea natura și le învăța cum să în- 
florească, în ciuda obstacolelor. 

Pe ea o dorea mai mult decât pe oricine altcineva. Crezuse că 
o putea face a lui, chiar dacă ea îl dorea sau nu. Își tot spusese că o 
merita, că i se datora acel lucru care îl fascinase pe parcursul celor 
20 de ani. Își dăduse atât lui, cât și ei toate motivele posibile pentru 
care trebuia să o facă a lui ca și cum ar fi avut acest drept. De ce putea 
face acest lucru. De ce trebuia să-l facă. 

Și totuși, ea stătea în fața lui. Singură și delicată, inocentă și 
neatinsă. 

Nici măcar de către el. 

Pentru că acolo era singurul prag pe care el nu părea să-l poată 
trece în drumul spre damnarea finală. Singurul prag care îl legase de 
rămășița de umanitate din el. Insula lui într-un ocean nesfârșit 
de vicii de neiertat. 

Indiferent cât de rece, crud şi inuman devenise, nu putea să se 
convingă să o confrunte pe Lorelai Weatherstoke, care plângea. Nu 
suporta să fie cauza lacrimilor ei. Tocmai el, care arsese Londra din 
temelii și nu avusese remușcări din cauza asta, tremura când îi vedea 

suferința. Avea palpitații când se gândea că inima lui s-ar fi putut 
desfăta sub atingerea ei. 

Pur și simplu, nu putea să o rănească. Chiar dacă asta însemna 
să-și nege singurul lucru pentru care trăise. 

Cum putea obține ce își dorea? Ce merita? Cum găsea sanctuarul 
care ştia că exista numai în braţele ei? În extazul atingerii ei. În pro- 
funzimea corpului ei fierbinte. 

Stătuse treaz toată noaptea gândindu-se la asta, până când răs- 
punsul îl lovise cu toată puterea. În loc să se năpustească asupra ei, 
ca demonul în care se transformase, i se putea oferi. 

Ea ar fi putut să-l ia. 

Era soluţia perfectă. Nu-și dorea decât atingerea ei, în orice formă 
ar fi putut să i-o ofere. Lorelai tocmai dovedise că o palmă din partea 
ei avea un efect mai puternic decât orice atingere intimă oferit de 
oricare dintre miile de prostituate cu experienţă. 

Când devenise Corbul, jurase să distrugă pe oricine ridica mâna 
asupra lui. 

Și totuși, când ea făcuse asta, lui îi venise să toarcă. Voise să mârâ- 
ie, dar nu cu dinții dezveliți, ci cu capul plecat. Acea parte animalică a 
lui se bucurase de lovitură. Își dorise durerea. Deoarece, în impactul 
loviturii asupra pielii, își regăsea uneori umanitatea pierdută. 

Doar ca să o piardă din nou când durerea dispărea. 

Se întrebă dacă avea să-l lovească din nou, nevoit să-și muște 
interiorul obrazului ca să-și oprească un geamăt de anticipare. 

-Nu înțeleg. 

Vocea ei tremura, plină de o emoție pe care el nu o putea identifi- 
ca. Era undeva între teroare și tentație. 

- Susţii că mă poţi poseda cu o respiraţie și apoi spui că îmi 
aparţii. Ce... ce ar trebui să fac? 

„Ar trebui să mă vindeci. Sau să mă răneşti. Să mă salvezi. Sau să 
mă condamni. Să-mi amintești că sunt uman.“ 

Era o cerință prea mare pentru oricine, știa asta. Așa că nu o rosti. 
Chiar nu se aștepta ca ea să o facă. Voia doar ca ea să-l... 

— Atinge-mă, spuse el pe un ton cât de echilibrat putea, printre 
dinții încleștați. 

leși din cadă și păși pe covorașul de lângă ea, dar nu înaintă, nici 
măcar când Lorelai făcu un pas în spate. 

-E-eu nu sunt sigură dacă... sau cum să... 

— Nu există un mod corect sau incorect în care să o faci, continuă 
el. Fă doar ce simți! 

Lorelai făcu tot ce putu pentru a nu-l privi, iar lui i se păru un 
lucru fermecător. Era ca și cum ea încerca să apere decenția lui, 
nu a ei. 

Oare era posibil așa ceva, se întrebă el, ca un pirat să fie decent? 

-Dar ești ud, protestă ea. 

Acel cuvânt, pronunţat de ea, îl înnebuni. 

Ud. 

Da, era, într-adevăr, ud. Și dacă ar fi fost după el, și ea ar fi fost la 
fel. Dar numai în acel loc dulce și ascuns. 

Și numai pentru el. 

Își privi corpul pictat. 

-Dacă mă vrei uscat, poți să mă ajuţi. 

Arătă spre un prosop care atârna de stâlpul aflat lângă cotul ei. 

Lorelai înghiți cu greu în sec, după care luă prosopul și se apropie 
cu atenţie de el. 

Tot nu îl privea. Timp de câteva secunde, privirea ei alunecă pe 
corpul lui, apoi pe podea și se îndepărtă, ca o pasăre colibri care stu- 
dia o floare. 

Îşi așeză mâinile, acoperite cu prosopul, pe umerii lui, și începu 
să șteargă apa. 

El o privea, desfătându-se cu timiditatea ei, cu atingerile ei de- 
licate. Când cineva se ștergea, de obicei o făcea cu mișcări ferme și 
hotărâte, însă atingerea ei abia putea fi simțită. 

Nu conta. Nimic nu mai conta. Lorelai era acolo. În acea cameră. 
Și îl atingea. 

Oarecum. 

- U-unde ai dormit? întrebă ea. 

El își aminti că asta făcea ea când era emoționată. Încerca să um- 
ple tăcerea cu o conversaţie politicoasă. 

-Nu prea am dormit. Am stat treaz, ca să observ furtuna. 

Îşi întinse ascultător braţele către ea, în timp ce ea i le ștergea pe 
rând, dezvăluindu-i tatuajele colorate. 

- Nu te sperie niciodată furtunile? întrebă ea în timp ce îi șter- 
gea pieptul. 

- Nu. 

Lorelai făcu o pauză când ajunse la talie, nedorind să meargă mai 
departe, și făcu cercuri pe spatele lui, ştergându-i umerii. 

-De ce? 

„Pentru că ţi-am gustat buzele în fiecare furtună.“ 

-Pentru că frica este periculoasă, spuse el. Oamenii mor din ca- 
uza fricii. 

Lorelai ignoră acel răspuns. 

-Cum rămâne cu pisoii mei? 

El se blocă. Cine putea să se gândească la pui de pisică într-un 
asemenea moment? 

-Ce e cu ei? 

-De ce te-ai străduit să îi aduci pe vas? 

„Chiar așa, de ce?“ 

-Echipajul poate fi superstițios. M-am gândit că puii o să-i liniș- 
tească, exact ca prostituatele. Se spune că ai ghinion dacă sunt femei 
pe vas când te afli pe mare, dar pisicile atrag norocul. 

Lorelai se încruntă. 

- Dacă femeile aduc ghinion, de ce aduci alte femei pe vas? 

-Ghinionul nu se aplică dacă corabia e ancorată. 

- Înţeleg, şopti ea, ca și cum n-ar fi înțeles nimic. De ce se spune 
că pisicile aduc noroc pe un vas? 

-Aşa au stat lucrurile de când lumea, spuse el aproape iritat. 

Oare scopul ei era să-l tortureze? Să exploreze mușchii sensibili 
de lângă coloană, în timp ce vorbeau despre superstiții maritime și 
feline norocoase? 

- Omoară șoareci și șobolani. Îmi imaginez că au fost de ajutor în 
perioada ciumei. 

-Ah... 

Ciuli urechile când auzi tonul dezamăgit din vocea ei. Își dădu 
seama, prea târziu ce-i drept, că adevărul le-ar fi fost de ajutor amân- 
durora în acel caz. Inspiră adânc, pregătindu-se să încerce. 

-Barnaby a menţionat că animalele din menajerie se vor descur- 
ca fără tine o perioadă, însă fără îngrijirea ta, puii de pisică ar muri, 
iar acest lucru te-ar fi afectat. 

-Ah... 

De data asta, tonul ei păru mai vioi, iar el își dori să îi fi văzut fața. 
Oare îi făcuse pe plac? 

Nu că ar fi contat. Nu-i păsa. Dar o căldură plăcută i se ridica în 
zona gâtului, tachinându-l... 

-Nu mi-am dat seama că starea mea e importantă pentru tine, 
spuse ea sec. 

El se încruntă, iar pulsul i se înteți. 

-Dacă așa ar fi stat lucrurile, te-aș fi posedat de zeci de ori până 
acum. Aș fi petrecut noaptea aici, nu în ploaie. Te-aș fi tras în acea 
cadă, cu mine, și aş fi spălat transpiraţia și urmele partidelor de amor 
de pe tine și din tine, după care ţi-aș fi savurat pielea alunecoasă. 
Așa că ai grijă cu acuzaţiile pe care le arunci, fiindcă e posibil să mă 
hotărăsc să le pun în aplicare! 

E își strânse buzele. Cât de dureros era că ea continua să-l pro- 
voace să vorbească fără a-și măsura cuvintele! Avea o influență peri- 
culoasă asupra lui. 

Atingerea respirației ei sacadate și șocate pe spatele lui îi distrase 
atenţia de la furia pe care o simţea, iar un fior îi străbătu tot corpul. 

Probabil că și ea observase asta, deoarece reluase atingerile 
ezitante cu prosopul. Când ajunse sub talie, la șolduri, el îi sim- 
ţi degetele plimbându-se sub fundul lui și închise ochii când îl co- 
pleși un val de dorinţă, o dorinţă atât de intensă, că ameninţa să-i 
înmoaie genunchii. 

Lorelai îngenunche, ștergându-i picioarele pe partea din spate și 
ajungând în zona coapselor. 

El îi privi capul aplecat şi ochii, care erau cu siguranță fixați 
în podea. 

Ce fată isteață! Evita cât de mult putea orice contact cu mădu- 
larul lui. 

Dar, în același timp, stătea în genunchi. Nu trebuia decât să se 
întoarcă, iar gura ei avea să fie chiar acolo... 

Își încordă maxilarul și își pierdu controlul. 

Fără să se gândească, se aplecă, o ridică în picioare și își lipi buzele 
de ale ei. Nu avea să o forțeze. Voia să se țină de cuvânt. Dar primul 
lor sărut fusese îndeajuns pentru a acoperi amintirea a două decenii 
şi nu mai putea trăi fără să o guste din nou. 

Lorelai scoase un sunet, însă el nu-și dădu seama dacă era şoc, 
protest sau capitulare. Oricum, nu conta. 

Savurase amintirea sărutului ei inocent în cele mai grele nopți 
ale vieţii lui și tot simțea că încerca să prindă căldura soarelui din 
reflexia lui pe luna cea rece. 

O comparaţie minunată, dar ștearsă. 

Cu un mormăit, o trase aproape cu un singur braț și o lipi de 
corpul lui. Cealaltă mână trecu dincolo de gulerul bluzei pe care o 
purta Lorelai, până când ajunse pe ceafă. Își întinse degetele pe capul 
ei, înnodându-le în șuvițele blonde ale părului lăsat liber până când 
capul ei ajunse în palma lui. 

Cât de mult așteptase acest moment? Câte nopţi își imaginase 
asta? Își dorise acest lucru cu ardoare. Era viitorul asupra căruia se 
concentrase când fusese legat în carena corabiei, biciuit, înjunghiat, 
bătut și înfometat. 

Era momentul pentru care trăise. 

Odată, fusese sclavul torturat care se răsculase, furase şi se îndo- 
pase la ospeţele negustorilor exotici și bogaţi, care îl țineau ca pe un 
câine de pradă hămesit. 

Și nici măcar acea masă nu fusese atât de splendidă ca asta. 

Gustul ei era al bucuriilor simple. Al plăcerii inocente. Al ceaiului, 
al mierii și al speranței. 

Mâinile ei se odihneau pe pieptul lui gol. Deși brațele îi erau 
încordate, nu îl dădu la o parte. 

Voia să o savureze pe toată. Fiecare parte moale, delicată, 
ascunsă. Zona din spatele urechilor, curba suplă a umărului ei gol, 
sfârcurile excitate ale sânilor, talia care îi tremura. 

Limba lui îi trecu de buze, ațâțată de fantezia pe care o plăs- 
muise. O linse și o mușcă, într-o imitare fierbinte a ce își dorea cu 
atâta sete. 

Să o guste intim. 

Își dorea să se desfete cu dorința ei, apoi cu plăcerea ei. O plăcere 
pe care avea să i-o provoace când urma să o facă, în sfârșit, a lui și să 
se piardă înăuntrul ei. N-o dorea decât pe ea și nu avea să fie satisfă- 
cut până când nu-i gusta fiecare zonă excitantă, pală sau roz. 

Aţâţat de 20 de ani de dorință, o lipi de cel mai apropiat perete şi 
o ridică. 

Chiar dacă era fragilă și delicată, el avea destulă putere pentru 
amândoi. Lorelai nu trebuia să-și facă niciodată griji pentru asta. 

El avea să suporte orice cruzime, să o apere de durere. Voia să-i înde- 
plinească fiecare dorință. 

Ea nu trebuia decât să îl suporte. Îi cerea prea mult? 

Probabil. 

Îi înghiți expirația surprinsă, lipindu-și gura și corpul de al ei. 
Sângele îi dansa în vene când Lorelai îl îmbrățișă. Corpul i se încordă 
când ea îl sărută timid înapoi. 

Se lipi de ea. În ea. Ca și cum Lorelai era ultima speranță pentru 
căldură într-o lume înghețată a terorii și a depravării. Până și bucu- 
ria lui deveni un fel de tortură. Ce se întâmpla era, în același timp, 
totul și deloc îndeajuns. Trebuia s-o facă a lui. Să iasă din el însuşi şi 
să se cufunde în ea. Era ca un pelerin care îngenunchea în fața unui 
obiect sfânt, disperat să se întâmple un miracol. Rugându-se pentru 
atingerea unei zeități. Pentru dragostea zeiţei lui. Dacă ar fi avut un 
suflet, i l-ar fi oferit ei. 

Dar nu mai avea. 

Tot ce mai avea era al lui Lorelai. Banii. Corpul. Ce mai rămăsese 
din viaţa lui. 

Oare ea nu știa asta? Cum ar fi putut s-o facă să înțeleagă? 

Avea să-i arate. Voia să-i smulgă ultimul gâfâit de fericire carnală 
din ea. Să o venereze cu mâinile, cu gura, până când ea avea să-l im- 
plore să se oprească. Urma să-și înfrâneze propriul punct culminant 
până când ea avea să-l dorească. Până când se simţea la fel de dispe- 
rată ca el să îl simtă înăuntrul ei. 

Îi îndepărtă picioarele ca să se poată apropia, blestemând fiecare 
strat al fustei, lenjeria şi chiar și aerul care ocupa spațiul dintre ei. 
Își lipi șoldurile de mătasea fustei, mădularul lui căutând mugurul, 
frustrat de barieră, însă excitat de respiraţia și tremurul pe care îl 
simțea în membrele ei. 

Primul din multe altele, își jură el. 

- Simţi măcar o șoaptă din ce-ţi pot oferi? întrebă el, lipindu-se 
de ea, știind că îi atingea mica zonă de plăcere cu fiecare mișcare 
a şoldurilor. 

— D-da, dar eu... 

Degetele i se încleștară pe umerii lui, temându-se să nu cadă. 

„Nu o să-ţi dau drumul.“ Îi sărută colțurile gurii, bărbia și își plim- 
bă buzele pe gât, oprindu-se pentru a mușca ușor zona în care îi sim- 
ţi pulsul. „Nu o să-ţi dau drumul niciodată.“ 

-Te-ai udat pentru mine? întrebă el pe un ton aspru. 

Lui Lorelai i se uscase gâtul. 

—E-eu... 

Își pierdu șirul gândurilor când el o mușcă de lobul urechii. 

-Dă-mi voie să te fac umedă și alunecoasă, o îndemnă. 

-Ce să faci? 

— Lasă-mă să te fac să te zvârcolești. Să implori. Și să ţipi. O să te 
epuizez cu extazul. O să te topești în mâinile mele, sub gura mea. 

-Te rog, doar... icni ea. 

Acele cuvinte și freamătul ei ușor lipit de corpul lui gol și excitat 
amenințau să-l facă să-și piardă orice urmă de control. 

Cămașa lui, care era deja enormă pe silueta ei subțire, se des- 
chise în îmbrățișarea lor, iar stăpânirea lui de sine alunecă odată 
cu gulerul pe umărul ei palid. Buzele urmară cusătura, explorând 
moliciunea pielii ei într-o expediţie către sân. Nu trebuia decât să îl 
expună, să îl guste, însă, pentru a face asta, trebuia să își oprească 
mișcările şoldurilor. 

- Stai, gemu ea, înfigându-și mâinile în părul lui. O să... 

Avea să termine, deja? Nici măcar nu începuse. 

- Am vorbit serios, spuse el lipit de pielea ei. Corpul meu e al 
tău și îl poţi folosi cum vrei. O să fiu sclavul dorințelor tale. Ce vrei 
să fac? 

- Oprește-te! spuse ea. 

El îngheță și se retrase. Văzu panica din ochii ei. Culoarea pielii i 
se schimbă din roz în alb, într-o singură respiraţie, iar broboane de 
transpiraţie îi apărută în zona părului și deasupra buzei. 

- Lorelai? 

O lăsă cu grijă jos, excitația lui transformându-se în panică 
în timp ce ea îl împingea frenetic. 

- Lorelai, eşti rănită? 

Ea dădu din cap, însă privirea i se înceţoșă și începu să se 
clatine. 

-Îmi pare rău, mormăi ea, în timp ce încercă să se prindă de mar- 
ginea căzii ca să se echilibreze. 

-Ce s-a întâmplat? întrebă el, abținându-se să o zguduie, ca să-i 
readucă viața în ochi. 

-Îmi pare rău, Ash. 

Îşi dădu ochii peste cap și se lăsă moale. Când o prinse și o luă în 
braţe, era ca un cadavru. 

O aşeză cu atenție în pat, în timp ce îi striga numele. Îi verifi- 
că pulsul, care era regulat, deși slab. O zgudui și o bătu pe obraji, 
fiind cuprins de o emoție groaznică, pe care nu o mai simțise de zeci 
de ani. 

Teroare. 

Nu fusese un simplu leşin. Indiferent ce încerca, Lorelai nu 
se trezea. 


Capitolul 13 
SES 


Veronica Weatherstoke își lipi urechea de perete. Sunetele 
înfundate de furie și extenuare din camera alăturată își păstraseră 
intensitatea. 

Țipătul alarmat al unei femei o scoase din starea ei jalnică. Se 
ridică din patul unde stătuse și își plânse nefericirea, când auzi cum 
se sparge un pahar. Al doilea zgomot puternic o făcu să se ducă la pe- 
retele colorat într-un albastru surprinzător de plăcut și cu o colecție 
de obiecte de artă ce păreau originale și scumpe. 

Acel vas era construit mai bine decât orice făcuse familia ei, își 
zise ea, observând grosimea pereţilor și bariera pe care aceștia o ridi- 
cau în calea sunetelor inutile. 

Nu putea auzi pașii sau vocile de pe hol și nu distingea nici zgo- 
motele de pe mare, dincolo de hubloul incredibil de mic care se afla 
pe peretele exterior. 

Camera era precum o închisoare de lux, dar, dintr-un motiv sau 
altul, prin acel perete se auzeau zgomotele. Dar cum? Își plimbă 
mâna pe peretele vopsit, când auzi un strigăt venit din partea cea- 
laltă a zidului. 

Îşi dădu seama că nu era Lorelai. Ar fi recunoscut imediat vocea 
surorii ei. Ştia destule despre tipul acela de vas ca să înțeleagă că 
Lorelai era ținută două camere mai departe. Unde fusese dusă de 
piratul cu părul negru și inima la fel de neagră. 

Atunci cine era în camera de alături? Altă prizonieră? Poate una 
dintre prostituatele despre care Corbul spusese că fusese maltrata- 
tă? Bărbaţii nu considerau că a viola sau a bate o prostituată era ceva 
imoral. Totuși, deseori se purtau la fel cu soțiile lor. Însă ea nu mai 
era soţie, iar pentru asta trebuia să-i mulțumească piratului căpitan. 
Deși i se părea că schimbase o formă de încarcerare cu alta. 

Oricine ar fi fost acest bărbat — Corbul pentru Lorelai —, Veronica 
ştia că pe acea corabie nu erau mai în siguranţă decât în Southborne 

dacă Mortimer ar fi fost în viață. Chiar mai puțin de atât, așa cum o 
dovedea haosul din camera alăturată. 

Veronica privi peretele. Dacă zgomotele nu se auzeau prin el, în- 
semna că undeva structura era șubredă. 

Găsi zona după ce își plimbă degetele câteva minute peste vopsea, 
în timp ce era atentă la zarva de alături. O gaură rotundă, nu mai 
mare decât unghia de la degetul mic, se afla sub un tablou rural cu o 
ramă disproporționat de mare. 

În acea zonă, se auzeau cel mai bine plânsetele estompate. Vero- 
nica se aplecă și inspiră adânc, după care își lipi ochiul de acea gaură. 
Sări însă imediat în spate, speriată de ce văzuse. 

Cu o mână la gură și cealaltă la inima care îi bătea cu putere, stătu 
pe loc și respiră, pierzând noțiunea timpului. 

Nu numai că piraţii își țineau prizonierii în acea cameră, ci îi și 
spionau. Acel mic ochean micșora totul din camera albastră, pentru 
ca o privire atentă să poată examina ce se afla de cealaltă parte a pe- 
retelui, în camera albastră. 

Însă acel mic ochean mărea un singur lucru din dormitorul ală- 
turat. Biroul. Biroul de pe care totul fusese aruncat cu violență pe 
jos. Biroul pe care o femeie cu părul închis la culoare se zvârcolea și 
implora în timp ce capul lui Moncrieff își făcea loc între coapsele ei. 

Îndemnată de o curiozitate macabră, Veronica se întoarse la cră- 
pătură, respiraţia ei fiind la fel de zgomotoasă ca un fierăstrău din 
fabricile tatălui ei. 

Priveliștea fu la fel de șocantă și a două oară, cu toate că se pregă- 
tise pentru ea. Femeia stătea în așa fel încât îi putea vedea tot corpul 
gol. Capul îi atârna pe marginea biroului, cu bărbia în sus. Veronica 
îi putea ghici fiecare expresie. Ochii i se închiseră și fața pudrată i se 
încordă într-o grimasă de tortură. Sau era plăcere? Gura îi rămase 
deschisă, formând oftaturi perfecte şi ritmice. 

Veronica ascultă cu atenţie. Ce crezuse că erau rugăminți puteau 
fi la fel de bine cerințe. 

Dar de ce? 

Inima îi bătea cu putere în timp ce privea cum sânii goi ai unei 
femei care presupunea că era prostituată se mișcau, abdomenul i se 
încorda, iar părul blond al lui Moncrieff strălucea între picioarele 
depărtate ale femeii. 

Coapsele Veronicăi se încordară, fiind străbătute de un impuls 
plin de dorință. Senzaţia îi cobori prin vene și se opri tocmai în locul 
care îi atrăgea lui atenția. 

Îşi aminti de momentele când soțul ei îi ceruse să-și folosească 
gura. Urâse asta. Nu îl suporta. Ura plăcerea pe care i-o provoca. Du- 
rerea și degradarea pe care le lăsa în urmă. 

Însă niciodată nu se gândise că gura unui bărbat ar putea oferi 
plăcere unei femei sau că o femeie chiar ar putea simți plăcere. 

Se gândi totuși că prostituata putea simula plăcerea. Dar atunci 
de ce avea o expresie de capitulare când el nu o putea vedea? Expre- 
sia nu era deloc normală sau falsă. Părea aproape de nebunie pentru 
un privitor șocat. 

Moncrieff se retrase, iar ochii femeii se deschiseră. Aceasta 
își ridică capul și spuse ceva pe un ton frustrat, însă Veronica 
nu înțelese. 

Râsul lui obraznic trezi ceva în Veronica. Ceva ce și-ar fi dorit să 
adoarmă din nou. Ceva ce semăna cu durerea goală a foamei, în sto- 
mac. Nu, nu în stomac. Mai jos. 

Privi cum mușchii de pe braţe i se încordară în timp ce își prinse 
părul neîngrijit la spate. Zâmbetul lui o tachina, era orbitor. Își dădu 
seama că vorbele lui erau guturale și grosolane. 

Oare ce îi spusese prostituatei? Ce lucruri nebuneşti o făcuseră 
pe femeie să geamă și să își îndepărteze picioarele și mai mult, într-o 
invitație disperată? Cu una din mâini, femeia se juca cu propriul său 
sân, iar cealaltă îi aluneca pe corpul suplu, făcându-și drum către 
propriul ei sex. 

Veronica fu șocată de acest gest nefiresc. De nerușinarea ce- 
lor amândoi. Dar și de răspunsul rușinos care creștea în propriul 
corp trădător. 

Lui părea să îi placă să o tachineze pe femeie. Să o privească atin- 
gându-se singură. lar ea voia să-i răspundă cu aceeași monedă. El 
o încurajă în timp ce îi atingea gleznele, gambele, zona din spatele 
genunchilor și își plimba mâinile ușor către coapsele ei albe. 

Șoldurile ei se ridicară de pe masă, iar ea scoase un alt sunet dis- 
perat, în timp ce mâinile lui îi prinseră încheieturile și le lipiră dur 
de birou. 

Veronica gemu în semn de protest, însă îşi duse rapid mâna la 
gură. Cei doi făceau prea mult zgomot ca să o audă, iar ocheanul era 

prea mic pentru a vedea ceva dacă nu se lipea de el. Chiar și așa, nu 
ar fi vrut să fie prinsă. 

Femeia îl blestemă, încolăcindu-și coapsele puternice în jurul 
umerilor lui. 

Zâmbind leneș, Moncrieff își așeză din nou umerii lați între pi- 
cioarele ei și își cobori din nou gura. 

Gura Veronicăi se uscă, inima i se opri, iar respiratul deveni o 
misiune imposibilă. 

Bărbatul stătu deasupra femeii mai mult decât ar fi trebuit, până 
când limba îi ieși ușor și o linse. O dată. Încă o dată. Și încă o dată. 

Gâtul prostituatei cedă și căzu din nou pe marginea biroului, iar 
pe față îi apăru un zâmbet ușurat și triumfător în timp ce șoldurile ei 
se ridicară în căutarea limbii lui. Cerând limba lui. 

El o prinse cu putere și, în doar câteva clipe, icnetele prostituatei 
deveniră gâfâieli, apoi gemete, după care țipete în timp ce se zvârco- 
lea sub el, mâinile fiindu-i libere să îl apuce cu sălbăticie de păr. 

Ceva cald și umed ieși din corpul Veronicăi, în timp ce un puls 
persistent își făcu simțită prezenţa între coapsele ei și începu să răs- 
pândească o senzație necunoscută spre centru. Nu-și dăduse seama 
că mâna dreaptă îi ajunsese peste corset decât când o văzu alunecând 
peste abdomen și în jos, către fustă. 

Nu știuse. 

Cum era posibil să nu-și fi dat seama? 

Acele distorsiuni dezgustătoare și tensionate ale trăsăturilor lui 
Mortimer când atingea mugurul dureros... Plăcerea, despre care 
mama ei îi spusese că aparținea numai bărbatului, putea fi simțită 
de o femeie? 

Îi scăpă un scâncet plin de surprindere și își mută privirea de la 
chipul extaziat al frumoasei prostituate la bărbatul care îi provoca 
toată acea plăcere. 

El se uită în direcția ocheanului, în timp ce maxilarul i se încorda 
cu mișcări magice ale limbii. Privirea lui strălucea, plină de specula- 
ţii obraznice. Însă nu erau îndreptate către femeia din al cărei corp 
se înfrupta. 

Ci către ea. 

Veronica sări în spate, ducându-se în celălalt capăt al camerei și 
rezemându-se de peretele de sub hubloul deschis. Picioarele tremu- 
rânde refuzau să o susțină. 

Bărbatul nu o văzuse. Nu avea cum. Cu siguranță nu de la acea 
distanță. Dar privise în acea direcție. 

Inspiră aerul rece și umed al mării și își obligă trupul înfierbântat 
să se calmeze, fiind dureros de conștientă de senzaţia alunecoasă pe 
care o simțea de fiecare dată când i se atingeau coapsele. 

Nu pe el. Dădu vinovată din cap. Nu îl dorea pe el. Un pirat lip- 
sit de sentimente și hedonist, care nu avea rang, sânge albastru sau 
conștiință. Nimic nu putea fi mai absurd. 

Doar actul în sine o fascinase. Faptul că fusese martoră la așa 
ceva. Faptul că era nepermis. Dezvăluirea adevărului. Cum o femeie 
îşi cere plăcerea dacă un bărbat era dispus să i-o ofere. 

Iar asta ridica o altă întrebare: ce fel de bărbat ar plăti o prostitua- 
tă doar ca să-i ofere el plăcere? Comportamentul lui nu avea sens. 

Și de ce privise spre camera ei când o altă femeie ajunsese pe culmi 
în gura lui? O altă femeie suplă și șatenă. Cu ochi verzi. 

Dumnezeule, oare el o spionase prin ochean în tot acel timp? 
O privise cum dormea? Cum mânca? Cum se spăla? 

Îşi puse palmele pe obrajii care îi ardeau când începu să audă 
sunete diferite. Sunete ritmice, masculine. 

Veronica își îndreptă privirea spre ochean, neputând să vadă ni- 
mic de la acea distanță. Oare acum se împreuna cu acea femeie? Oare 
mușchii de la gât și umeri aveau să i se deformeze din cauza propriei 
plăceri? Ochii aveau să i se întunece din pricina dorinţei? A perico- 


lului. A violenţei. 
Așa cum făcea Mortimer. L PA 
Voia să vadă, să afle! ° 


Oare să se uite din nou? Poate că acest act nu o dezgusta dacă era 
decent. Oare corpul ciudat de tare și magnific al piratului se încorda 
și se întindea când... 

Se auzi zăvorul cu câteva secunde înainte ca ușa să se dea de 
perete. 

Privirea întunecată a Corbului exploră camera până când o văzu 
ascunsă în colț. Un fior rece alungă imediat căldura ce îi cuprinsese 
trupul. Avea o privire ucigătoare. 

Veronica încercă să-și revină când îl văzu îmbrăcat numai în 
pantaloni. 

Bărbatul ajunse la ea din numai patru pași și o luă de braț, tră- 
gând-o spre ușă. 

- Nu se trezește, strigă el. 

- Poftim? 

La naiba, Veronica simți că tot sângele părea să i se fi scurs 
din cap! 

- Lorelai. A căzut. Nu se mai trezește. 

-A căzut? 

Revenindu-și brusc, Veronica își ridică fusta și ținu rapid pasul cu 
el pe hol, rămânând fără suflu. 

-Ai împins-o sau ai lovit-o? 

-Nu am rănit-o, șuieră el printre dinți. Pur și simplu a leșinat. 

Veronica trecu pragul și alergă spre prietena ei dragă, care 
era așezată pe o pătură, îmbrăcată în rochia ei de mireasă și cu un 
flanel deasupra. 

Buclele desfăcute îi cădeau într-o cascadă aurie pe marginea pa- 
tului, în timp ce genele i se mișcau ușor deasupra obrajilor rămași 
fără culoare. 

- Lorelai? 

Veronica îi privi cu atenție fața, căutând umflături sau roșeaţă, 
urme ale unei lovituri, însă nu găsi nimic. Dumnezeu știa că amân- 
două trecuseră prin multe. Dacă o lovise într-un loc unde nu lăsase 
nici o urmă? Poate în stomac? În spate? Probabil Lorelai se lovise 
la cap. 

Cu atingeri blânde, Veronica se uită după cucuie, însă nu găsi 
nimic. 

-Mai respiră? 

Corbul aproape că o împinse când o dădu la o parte și își lipi ure- 
chea de pieptul lui Lorelai, care se ridica și cobora în ritmul delicat al 
unui copil care dormea. 

-O să chem doctorul. 

-Nu e nevoie, spuse Veronica ușurată. 

-Ce vrei să spui? o întrebă Corbul, în timp ce o prinse puternic 
de mâini. Ce se întâmplă cu ea? S-a mai întâmplat în trecut? Ce 
trebuie făcut? 

Veronica se gândi că ar fi trebuit să îi fie frică, însă panica pro- 
vocată de atingerea agresivă a bărbatului se transformă în surprin- 
dere. Corbul, teroarea mărilor și banditul nemilos care le răpise, 
era îngrijorat. 

Veronica îi spuse uimită: 

-E doar un leșin, i se întâmplă uneori. 

- Ăsta e mai mult decât un simplu leșin. Am adormit bărbați 
cu pumnii goi, dar și-au revenit mai repede. Am încercat cu săruri, 
amoniac, chiar și zgomote puternice şi am scuturat-o. Au trecut mi- 
nute întregi! 

- Uneori, ajută o cârpă rece sau niște gheaţă. 

- Gheaţă. Pot să aduc gheață! Îi dădu drumul și se grăbi către ușă. 
Gheaţa o s-o trezească? O s-o facă să-și revină? 

Veronica își trecu mâna peste fruntea transpirată a lui Lorelai. 

-0O să-i ia ceva timp. 

-Cât de mult? întrebă el. 

Ea ridică din umeri și dădu din cap, neputând să-i răspundă. 

Bărbatul făcu un pas amenințător către ea. 

-Cât de mult? 

-Poate câteva ore. Odată, a stat leşinată o zi întreagă. În total, 
13 ore. 

Atunci avusese de gând să plece, își aminti ea cu mâhnire. Ratase 
ocazia de a scăpa de crizele de beție ale lui Mortimer. 

Corbul se opri, privirea lui întunecată plimbându-se pe corpul lui 
Lorelai. Corpul lui suplu, de prădător, era încordat. 

-A stat leșinată? întrebă din nou. 

-Toți doctorii au spus că e isterie, spuse ea, luând-o pe Lorelai 
de mână. Așa reacționează corpul ei la traume. 

- Traume... 

Înghiți cu greu, iar culoarea începu să îi dispară din obraji. 

-Ce i-ai făcut? întrebă Veronica oripilată. 

Bărbatul nu spuse nimic. 

O furie protectoare crescu în ea. În urmă cu numai câteva ore, era 
gata să-și dea viața pentru prietena ei cea mai bună, iar acum, părea 
să fie pregătită să o facă din nou. 

-Ai rănit-o? Te-ai năpustit asupra ei? 

Oare dorinţa ei latentă se trezise tocmai când acel monstru 
se aruncase asupra bietei Lorelai? Dumnezeule, nu s-ar ierta 
niciodată! 

Trăsăturile sinistre ale Corbului deveniră brutale. Privirea lui pu- 
tea înfiora demoni, însă nu pe Veronica. 

-A fost numai un sărut, mormăi el. 

-Nu și pentru Lorelai, nu a fost doar atât, răbufni ea. Nu a fost 
niciodată sărutată cu adevărat, nemernicule! Niciodată de la acea în- 
tâlnire sacră și castă de pe vremea când era o copilă. lar acum a fost 
forţată să se căsătorească cu un pirat. Ai speriat-o, bădăran afurisit! 
Uită-te la tine! 

Arătă către corpul lui dezbrăcat. Tatuajele amenințătoare, cu 
dinți și cozi. Lăţimea umerilor. Mușchii formaţi pe alți mușchi erau 
semnele unei munci brutale, ale unor ani plini de violenţă şi ale unei 
ferocităţi abia dezlănțuite. 

Dumnezeule, unde se șlefuiau pirații? Pe muntele Olimp? Nu ar 
fi trebuit să fie niște ticăloși neîngrijiți și nespălați, cu piele aspră 
și membre lipsă? 

Asta nu înseamnă că astfel de exemplare masculine nu ar fi fost 
de preferat. Mai ales când la mijloc erau nunți silite. 

Îşi dădu seama că se uitau unul la celălalt de câteva secunde, iar 
el fu primul care își mută privirea. Oare chiar observase o urmă de 
regret în expresia lui? Un bărbat ca el era capabil de asemenea emoții 
umane, precum regretul? 

— Stai cu ea, îi ordonă el. Nu vreau să fie singură când se trezește. 
O să-mi trimit valetul să-mi ia hainele. Asigură-te că se face bine 
până când mă întorc. 

-Când o să se întâmple asta? 

Îi aruncă o privire de avertizare. 

-Când termin de jefuit castelul Ben More. 

-În miezul zilei? Nu cred că vorbeşti serios. 

Ea făcu un pas în faţă, însă rațiunea îi spuse să nu își riște viața. 

-Dacă oamenii lui Inimă Neagră din Ben More se dovedesc a fi 
mai puternici și hotărăsc să ia vasul? O să fim neajutorate. 

„E mai bine să ai de-a face cu monstrul pe care îl cunoşti...“ 

-Şi acum sunteți neajutorate, mormăi el. 

Dar nu era așa. Undeva în sufletul lui negru, Corbul ţinea la Lo- 
relai. Asta le ţinuse în siguranță până atunci. Dar dacă nu le mai 
putea proteja? 

El răspunse întrebărilor pe care le vedea în ochii ei. 

-Un bărbat ca Dorian Blackwell este mult mai vigilent noaptea. 
E pregătit ca dușmanii să îl atace pe întuneric, pentru că negura e te- 
ritoriul lui. Așa că nu o să dau lovitura când e pregătit. O să-l pândesc 
când o să fie mai relaxat. Când el și copiii lui iau cina. Când servitorii 

sunt ocupați, iar bărbații, ghiftuiți și amețiți de la bere. Și nu o să mă 
opresc până când nu o să obțin ce vreau. 

-De unde știi că nu o să te aștepte? 

-Nimeni nu se aşteaptă niciodată să apar. Doar când este prea 
târziu. 

Spuse asta aproape la fel de delicat ca felul în care se întoarse spre 
Lorelai și îi atinse fiecare parte a feței cu privirea, ca și cum voia să 
și-o întipărească în minte. 

-Ce vrei de la ea? Veronica n-ar fi îndrăznit să întrebe, însă în acel 
moment absurd, bărbatul părea aproape uman. Ce speri să obţii din 
toate astea? 

- Contesă, asta nu te privește. 

Veronica se așteptase ca bărbatul să trântească ușa în timp ce ie- 
şea, însă el o închise ușor. 

Un sfert de oră mai târziu, un jamaican mic de statură și cu nume 
ciudat, Saxby, intră pe vârfuri și aduse ceaiul de după-amiază, un 
urcior cu gheaţă și luă niște haine pentru căpitanul său. 

Veronica nu înțelegea cum se putea să existe gheaţă pe un vas 
de pirați. 

Femeia mâncă puțin și bău din ceai în timp ce ştergea fruntea lui 
Lorelai cu cârpe reci ca gheaţa. 

Când soarele începu să apună, ușa se deschise și pași grei se au- 
ziră în spatele ei. Veronica nu se uită în sus. Nu voia să vadă din nou 
privirea rece a Corbului. 

-Dacă te grăbești, pot să te ajut să evadezi. 

Fiecare parte care o făcea pe Veronica femeie se încordă când 
auzi acea voce. Dură mai mult decât ar fi trebuit să înțeleagă sensul 
acelor cuvinte. 

Când se întoarse, îl văzu pe Moncrieff în ușă. Trebuia să fie ilegal 
ca un bărbat să pară în același timp și înger, și tâlhar. Mai ales când 
ea știa de ce era capabil. Asta, pe lângă senzaţia nedorită, dar deloc 
neplăcută pe care o trezea în ea. 

Se îmbrăcase în pantaloni din piele de căprioară și o cămașă crem. 
Soarele după-amiezii îi mângâia părul încă ud. 

Oare prostituata îl spălase? De ce gândul unei intimități dintre 
o femeie pe care nu o cunoștea și un bărbat pe care nu voia să-l cu- 
noască o întrista? 

Și de ce nu îi putea privi gura? Sau orice se afla deasupra gâtului. 
Ştia de ce. Oare și el știa asta? 

În cele din urmă, cuvântul evadare o făcu să-şi alunge jena. 

-Ne dai drumul? 

Îi era greu să creadă asta. Oare juca un joc teribil cu ea? L-ai fi 
făcut așa ceva căpitanului tău? 

Ochii lui căprui deveniră gri, semănând cu amenințarea unei 
furtuni. 

-Fac asta pentru căpitanul meu, zise el și arătă spre Lorelai. Ori- 
ce ar însemna femeia asta pentru el, când se află lângă ea, uită că e 
Corbul și devine altcineva. 

- Cine? 

Moncrieff se încruntă. 

- Nu ştiu. Și nici nu vreau să aflu până când nu găsim comoara lui 
Claudius. 


Capitolul 14 
SES 


De sub glugă, Corbul scrută vârfurile încremenite, dincolo de care 
se afla moșia Ben More, domnind peste un golf de cristal. Acei munți 
periculoși erau singura slăbiciune a castelului. Chiar și din tumul 
gardienilor era imposibil să te uiţi peste crestele din piatră neagră 
către plaja unde își ancoraseră vasele. Deasupra celui mai apropiat 
munte din Ben More, scheletul carbonizat al unei ruine iacobine 
spunea povestea unei invazii britanice vechi de un secol. 

De când devenise Corbul, nu fusese învins de nimeni. În cel mai 
bun caz, plănuia o invazie de succes, iar în cel mai rău, un asalt 
ușor prelungit. 

În nici unul dintre scenariile sale, Dorian Blackwell, Inimă Neagră 
din Ben More, nu ar fi creat o ambuscadă printr-o invitație la luptă 
deschisă. Însă nemernicul stătea acolo, la câțiva metri distanţă, cu 
12 oameni alături de el, spre deosebire de cei zece ai Corbului, 
cu pistoalele încărcate. O brută însetată de sânge. 

Aproape. 

Moncrieff se oferise să meargă cu Barnaby și alt pușcaș în cealaltă 
parte a insulei, ca să vină din spate la momentul potrivit. Putea aco- 
peri mult mai ușor zona de pe dealuri. 

Deci unde erau? 

Corbul își adusese cei mai rapizi oameni, care ar fi trebuit să par- 
curgă terenul accidentat al munților și să ajungă la ruinele castelului 
înainte să își facă griji din cauză că puteau fi descoperiți. 

Când Inimă Neagră din Ben More și oamenii lui se topiseră în 
umbrele ruinei, odată ce Corbul se apropie, șocul lui se transformă 
în anticipare. 

Prefera o bătălie și haos decât o invazie. Castelul avea fortificaţii, 
locuri unde să te ascunzi, dar și armurării și colțuri unde puteai fi 
prins. Însă, sub cerul liber, sub apusul din vest și norii amenințători 
de deasupra, îi putea controla pe deplin pe cei din faţa lui. 

Şi putea calcula exact cât dura până ca aceștia să moară. 

Cu puțin noroc, Moncrieff și pușcașii săi îi puteau acoperi. Dar 
fusese vreodată norocul de partea lui? Niciodată. Soarta era un duș- 
man cu care se afla mereu în război. Își sculptase propriul destin din 
carnea dușmanilor săi. 

Oamenii lui erau antrenați mai degrabă pentru lupte pe mare, 
însă învinseseră mulți dușmani și pe pământ. Acea zi nu avea să 
difere cu nimic. 

Corbul își ținti privirea spre nemernicul cu păr negru și pri- 
vire întunecată care stătea în aceeași poziție ca el. La câțiva metri 
distanță, în fața oamenilor lui, care stăteau aproape la fel ca 
oamenii Corbului. 

Ar fi fost ca și cum se uita într-o oglindă dacă n-ar fi existat ban- 
dajul de la ochiul stâng al adversarului său. 

Din cauza handicapului, Dorian Blackwell nu trăgea la fel de bine. 
Asta nu trebuia să conteze. De obicei, nu conta. Dar dacă de data asta 
glontul lui Blackwell nimerea ţinta? În acea zi, moartea îi provoca 
repulsie, ca și cum faptul că o lăsase pe Lorelai singură pe vas îi aplica 
o lovitură în coaste. 

-Cine e Frank Walters? strigă el. 

Oamenii lui trebuiau să știe pe cine să nu ucidă. Cel puțin până 
când afla informația de care avea nevoie. 

-Dacă mi-l predaţi, o să vă las să trăiţi! 

Nimeni nu se mișcă. Nimeni nu spuse nimic. Așa că își armă pis- 
tolul, ţintind spre inima neagră a lui Dorian Blackwell. 

O senzație electrică îi străbătu organul pe care amândoi susțineau 
că nu îl aveau. Acea izbucnire nu îl mai surprindea de mult pe Corb. 
De fiecare dată când acel nume îi trecea prin minte, aducea cu sine o 
vagă impresie de recunoaștere sau repulsie. 

Dorian Blackwell. 

Era imposibil să alunge emoția sau amintirea pe care o evoca acel 
nume. Era ca și cum ar fi căutat umbre într-o noapte fără lună. 

Însă acest lucru îl bântuia. O fantasmă a fricii. Fantoma unei du- 
reri demult uitate. Oare mai fuseseră dușmani? 

Aflase că Dorian Blackwell şi prizonierul cunoscut drept Walters 
se cunoscuseră în Newgate. 

Mai aflase că tatuajul lui cu un dragon pe jumătate distrus era 
opera lui Walters. Ceea ce însemna că acest bărbat avea niște răspun- 
suri. Nu doar despre comoara lui Claudius, ci și despre trecutul lui. 

Nimeni — nici măcar acel escroc cu un singur ochi - nu avea să 
stea în calea lui. 

După o clipă încărcată de o agresivitate amenințătoare, Inimă 
Neagră din Ben More făcu un pas în faţă, ca un bărbat care prefera 
vorba în defavoarea violenţei. 

-Am stat aproape o oră să mă gândesc ce l-ar aduce pe faimosul 
Corb pe insula mea. 

Vocea lui șerpui în spaţiul dintre ei cu o graţie sinistră. 

-Mi-am zis că poate regele mării vrea să îl jefuiască pe regele 
Londrei subterane. Spune-mi, Corbule, oceanele vaste au devenit 
prea mici pentru tine? Vrei să cucerești și imperiul? 

Acea voce, ceva din accentul britanic și ameninţarea înlănțuită, 
ceva mătăsos, dar care îi zgâria pielea cu lovitura rapidă a unei feline 
din pădure... 

-Nu vreau nimic din ce spui că ar fi al tău. Nici afurisitul tău de 
oraș și nici castelul singuratic. Îl vreau pe Frank Walters. Dă-mi-l 
și o să mă întorc pe vas! Apoi drumurile noastre nu mai au de ce să 
se intersecteze. 

Blackwell vorbea de parcă se aflau față în față într-un birou și 
nu i-ar fi despărțit ţevile unor arme, într-o vale îngustă cu vârfuri 
negre, care în orice clipă le puteau deveni morminte. Bărbatul stă- 
tea prea departe să-i poată identifica expresia, însă avea impresia că 
era confuz. 

-Frank a fost odată maestru falsificator. Chiar cel mai bun. Ești 
aici pentru că nu ţi-a plăcut munca lui? 

-Asta e treaba mea. 

- E unul dintre oamenii mei, spuse Blackwell. Treaba lui este trea- 
ba mea. 

Dacă Frank Walters știa secretele trecutului său, acelea nu erau 
informații pe care Corbul să le vrea în mâinile unui criminal șiret ca 
Dorian Blackwell. 

-E doar un om. 

Corbul făcu și el un pas în față. 

-Dacă nu mi-l dai, oamenii mei vor ataca, inclusiv pușcașii care 
sunt pe dealuri. Chiar merită Frank Walters să pierzi 12 oameni și 
propria viață? 

Privirea lui Blackwell se îndreptă către dealuri. Primul semn de 
nesiguranţă. 

-Aş prefera să nu moară nimeni azi, spuse el senin. Azi e un fel de 
aniversare, iar tu ai întrerupt niște planuri amoroase și lungi pe care 
eu și soția mea le aşteptam cu nerăbdare. 

Corbul încercă să nu fie impresionat. El și oamenii lui puneau pe 
fugă tirani, generali și chiar și regi. Însă nu și pe Dorian Blackwell. 
Acesta abia părea să fie afectat. 

Ceea ce însemna fie că era nechibzuit, fie că aflase ceva ce Corbul 
nu știa. 

-Dacă nu îl recunoști pe Frank Walters, înseamnă că oricare din- 
tre acești bărbați poate fi el. Cu ce îţi este de folos dacă e mort? 

-Dacă nu mi-l dai, tot o să-l reduc la tăcere. Însă într-unul din 
scenarii am plăcerea să te omor. O perspectivă care devine din ce în 
ce mai atrăgătoare cu fiecare clipă care trece. 

Corbul învățase să își controleze emoţiile din voce, însă niciodată 
nu avusese atât de multe de spus. 

Indiferenţa mereu îi fusese aliată. Prin urmare, se alarmă când 
trebui să își relaxeze gâtul și maxilarul pentru a-și menţine tonul 
nonșalant. 

- Ți-am zis condiţiile mele. Dă-mi-l pe Walters și te întorci în bra- 
tele soţiei tale! Dacă refuzi, vă las cadavrele în această vale! 

-Chiar așa? 

Tonul ciudat şi întunecat din vocea lui Blackwell îi făcu inima să 
bată mai tare. 

Corbul făcu un pas amenințător în față. 

- Spune ce ai de spus sau așteaptă-ți soarta, mormăi el. 

- Căpitane, chiar dacă sunteți mai mulți la număr, cred că eu am 
ceva mult mai valoros. 

Un alt pas în faţă îi dezvălui zâmbetul inexplicabil de familiar. 

Corbul simți o durere în spatele ochiului drept, dar o ignoră. 

-Ce anume? întrebă el printre dinții încleștați. 

-Elemente colaterale. 

-Sub ce formă? 

Informaţii poate? Walters deja îi spusese toate secretele sale lui 
Blackwell? Secrete pe care nici măcar el nu le știa din cauza zidului de 
fier care îl separa de amintirile lui? 

-Doi porumbei încântători, îl tachină Blackwell. Unul întunecat 
şi morocănos, altul dulce și luminos, cu o aripă ruptă. Unul dintre ei, 
trebuie să recunosc, e proaspăta ta soție. 

Corbul mai simțise frică și furie. Le folosise ca să ucidă oameni. 
Pentru a pune în aplicare răzbunarea care îl făcuse faimos în întreaga 
lume. Dar niciodată nu simțise un infern de furie letală. Sângele îi 
fierbea, arzându-i prin vene spre mușchi, îndemnându-l să lovească. 
Să rupă membrele de corp. 

-O să-ți omor întreaga familie. O să ard din temelii tot ce ţi-e 
drag și o să-ţi mânjesc corpul cu cenușă. 

- Da, da, știu. Așa aș face și eu în situația ta. 

În ochiul lui Inimă Neagră din Ben More strălucea o victorie 
înfricoșătoare. 

-O să fie în siguranță atât timp cât nu există violență. 

- Mereu există violență, jură Corbul. 

-Nu și de data asta. 

- Ţi-ai pecetluit soarta în momentul în care ai atins-o. 

-Nu a trebuit s-o ating, spuse Blackwell. Cele două au naufragiat 
pe plaja mea ca două bucăţi de lemn atrăgătoare și epuizate. Aș pu- 
tea spune că soția te-a părăsit, iar acum pot să înțeleg de ce. Eşti un 
pirat sinistru și lipsit de suflet. Îmi imaginez că asta nu te face 
un soț bun. 

Un junghi îi străpunse furia. Lorelai. Se trezise, iar de data asta 
contesa reușise să o ia. 

ÎI părăsise. 

El o speriase, iar ea îl părăsise. Fugise direct în ghearele unuia 
dintre cei mai periculoși bărbaţi în viață. 

-Ce așteptăm, căpitane? întrebă Haxby din spatele lui. Minte. 
Hai să colorăm valea asta cu sângele lor și să terminăm odată! 

În orice altă zi, ar fi dat ordinul de atac. L-ar fi luat pe Inimă Nea- 
gră din Ben More și unde i-ar fi stat picioarele acolo i-ar fi stat și 
capul. Dar nu putea face asta. Nu dacă Lorelai era în pericol. 

-De unde să ştiu sigur că e la tine? 

-Soția mea a remarcat cât de rușinos e îmbrăcată una dintre ele. 
Flanelul și muselina nu se prea potrivesc. Îi aruncă o privire vicleană. 
Dacă ar fi ajuns oriunde altundeva, ar fi provocat un mare scandal. 

- Blackwell, îți pierzi timpul! 

Un scoțian solid de vârstă mijlocie din stânga lui Blackwell era la 
fel de însetat de sânge ca Haxby. 

-Hai să-i distrugem înainte să-și recapete puterile! 

Blackwell ridică o mână, semn să stea pe loc. 

-Eu sunt în primul rând om de afaceri și apoi războinic. Spune-mi 
ce treabă ai cu Walters și poate că reușim să ajungem la o înțelegere. 

Corbul își simțea toată pielea arzând, în afară de scalpul amorțit, 
în care durerea din cap pulsa în același ritm cu bătăile inimii lui. 

Un om nu putea fi numit Inimă Neagră din Ben More pentru că 
era milos. Ce i-ar fi făcut lui Lorelai? 

Dintr-odată, Walters nu mai conta. Nici comoara. Trecutul. Băr- 
baţii din spatele lui. 

Își lăsă pistolul în jos. 

- O să mi-o dai înapoi? 

Blackwell încuviință, lăsând și el pistolul în jos. 

-Dacă îmi spui motivul. 

- Căpitane! protestă Haxby. 

Corbul ridică pumnul, oprind toată zarva. 

-Am nevoie de Walters ca să identifice o operă de-a lui. 
Un tatuaj. 

-E posibil să fie mai greu, recunoscu Blackwell după o scurtă ezi- 
tare. A fost rănit într-un atac din închisoare. Memoria lui nu mai e 
la fel de bună. 

-Nici a mea nu mai e, spuse Corbul confuz. 

-Am fost colegul lui de celulă. I-am văzut majoritatea operelor. 
Te pot ajuta. 

Corbul studie chipurile pregătite de atac ale oamenilor lui Black- 
well. Simti tensiunea propriului echipaj lovindu-se de spatele lui, ca 
valurile care se spărgeau de stâncile negre de sub Ben More. 

Se mișcă încet, ca o persoană în jurul căreia erau multe pistoale 
încărcate. Păși înainte și își ridică mâneca de pe brațul cu cicatrice. 

-A fost... Am avut un accident acum 20 de ani. Nu-mi amintesc 
ce înseamnă. 

Dorian Blackwell se uită la porțiunea din carne arsă de pe brațul 
bărbatului. 

- Dragonul, spuse el. Harta! 

Corbul simți din nou că ia foc. 

-ÎI ştii? 

Cu viteza luminii, Blackwell își ridică pistolul între ochii piratului, 
respirând greu sub jacheta de lână. 

- Dă-ţi jos gluga! 

Pentru prima oară după mulți ani, Corbul ascultă ordinele al- 
tui om. 

Un sunet sălbatic ieși din gâtul lui Blackwell. Apoi altul. Primul fu 
plin de uimire, iar al doilea, ca un urlet de durere. 

Corbul fu șocat când văzu un asemenea bărbat de temut 
tremurând. 

— Tu... tu eşti mort. 

Blackwell puse piedica pistolului înainte să îl lase să cadă pe 
iarbă. 

-La naiba, mormăi scoțianul, în timp ce le făcea semn celorlalți 
să lase jos pistoalele. E o fantomă de pe vas! 

- Despre ce vorbeşti? 

-Eşti o fantomă? întrebă Dorian, în timp ce întinse mâna spre el, 
însă Corbul sări primul, luându-l pe Blackwell de guler. 

-Crezi că mă cunoști? Își apropie fața de a lui, ignorând sclipirile 
metalice ale armelor. Ai crezut că m-ai ucis? 

- Da. 

O umezeală stranie străluci în ochiul lui Inimă Neagră din Ben 
More. Vocea lui calmă era acum aspră, din cauza emoţiei abia 
dezlănțuite. 

-M-ai bântuit 20 de ani. În tot timpul acesta, am crezut că ai 
murit din vina mea! 

Simţi o tensiune în piept. Acum îl privea cu alți ochi pe Dorian 
Blackwell. Părul negru. Ochiul negru. Statura bărbatului. Era ca și 
cum se uita într-o oglindă. Era posibil? 

- Ne-au obligat să îți ștergem sângele de pe pietre. 

Mâna lui Blackwell îl apucă pe Corb de încheietură cu o blândeţe 
care îl uimi. 

-Atât de mult sânge! Cum ai supraviețuit? l-am urmărit cum îţi 
cărau corpul. Nu o să uit niciodată! 

Îşi puse cealaltă mână pe umărul Corbului, cu o ferocitate la care 
nu se așteptase. 

-Te-am răzbunat, frate. Noi te-am răzbunat, eu și Argent! I-am 
omorât pe toți, Dorian! Pe fiecare gardian din Newgate care a pus 
mâna pe tine. Să ştii că au murit urlând! 

— Frate? Argent? 

Corbul îşi duse mâna la tâmplă în timp ce o durere îl lovi prin 
ochi, aproape îngenunchindu-l. Durerea. Capul lui. Nu putea... 

Inimă Neagră din Ben More îl susținu. 

-Nu îți amintești? Nu știi cine sunt? 

Îngrijorarea se amestecă iute cu panica din ce în ce mai mare din 
vocea lui. 

Corbul îl împinse, împleticindu-se în timp ce un val de amețeală 
îl făcu să își piardă echilibrul. 

- Nu ne-am întâlnit niciodată, mormăi el. Ce vrei să spui? Ce sun- 
tem unul pentru celălalt? Eşti sau nu ești Dorian Blackwell? 

-Nu. 

Ochiul lui întunecat străluci, iar o lacrimă îi curse pe obraz 
în timp ce suferința se imprima pe liniile brutale ale trăsăturilor lui 
ciudat de familiare. 

-Nu sunt Dorian Blackwell, șopti el. Tu ești. 


Capitolul 15 

În momentul în care Corbul apăru în ușa magnificei biblioteci din 
Ben More, Lorelai nu reuși să îl privească din mai multe motive. 

Toate erau ridicole, era prima care recunoștea asta. 

Ultima oară când fusese în compania lui, pe umerii aceia lați nu se 
întindeau cusăturile unei cămăși negre și ale unei veste. Nu purtase 
nimic. Acel formidabil corp înfricoșător fusese lipit de al ei, oferind 
plăcere prin mișcări sinuoase şi cuvinte păcătoase. 

Cuvintele erau mai periculoase decât crezuse, se gândi ea. 

lar ce îi oferise ea fusese mai degrabă banal în comparaţie cu ce 
făcuse el. Dacă ar fi putut să pretindă că el îi ordonase să îi ofere plă- 
cere, ar fi făcut-o. Dar nu suna absurd? 

Gura lui, care acum era încordată, fusese fierbinte și plină de 
dorinţă lipită de a ei. Plină, excitantă și șocant de obraznică. 

Amintirea sărutului său hipnotizant nu numai că îi înroșea obra- 
jii, dar avea acelaşi efect ca senzaţia de rușine. 

O rușine hrănită de pumnale de acuzaţii ce zburau din ochii lui. 
Trecuse mai bine de un an de când își pierduse cunoștința în acest 
fel, iar de data asta leșinase timp de câteva ore. 

Evident, îl insultase când leșinase în mijlocul sărutului. 

Apoi îl părăsise. De ce simțea că evadarea de pe o corabie a pira- 
ţilor, dintr-o căsnicie forțată, era cumva o trădare? De ce duritatea 
rece din ochii lui îi provoca tristețe? 

Pentru că era Ash al ei. În ciuda tuturor lucrurilor. El era acolo, 
închis undeva, sub tatuaje, forță brută și goliciune. Venise după ea. 
lar ea trebuia doar să-l găsească. 

Preţ de o clipă, când buzele li se atinseseră, crezuse că reușise 
să facă asta. Erau aceleași buze pe care și le amintea, pline de ace- 
eași dorință, dar mai intensă de o mie de ori. Dumnezeule, voia 
să îi poată spune că nu leșinase din cauza terorii, durerii sau lipsei 
de afecțiune! 

Dimpotrivă. 

Sărutul lui avusese un anumit efect asupra ei. Eliberase o parte 
din ea despre care nu ştia că există. Era ca și cum îi insuflase o 
parte din propria dorință animalică, iar acea dorinţă primară o co- 
pleşise atât de tare, încât leşinase. 

Era ciudat că nu făcuse la fel când murise Mortimer. Sau când 
Corbul se însurase cu ea, amenințând-o. Dacă judeca după propriul 
trecut, un asemenea stres ar fi ținut-o inconștientă zile întregi. 

Deși fusese doar un sărut, simţise mai mult de atât. 

Îl gustase pe Ash de pe buzele Corbului. Voia să guste mai mult. 
Își dorea ca el să facă toate lucrurile pe care se oferise să le facă. Îşi 
dorea cu atâta ferocitate și se temea de el cu atâta timiditate, încât 
contradicția părea să-i sfâșie conștiința. 

Primul instinct al lui Lorelai fu să meargă la el, dar acest lucru nu 
era posibil. Nu într-o cameră plină cu străini bogaţi și posibil pericu- 
loși. Își împleti degetele și își încrucișă picioarele sub rochia împru- 
mutată, ca să se oprească și să nu se ducă spre el. 

Inițial, privirea lui o studie din vârful buclelor proaspăt spălate 
până la tivul rochiei ei de culoarea piersicii. Ca și cum s-ar fi asigurat 
că Lorelai nu era o imitație trimisă să îl păcălească. 

În doar câteva clipe, putu citi în expresia lui sinistră mai multe 
emoții decât văzuse în tot timpul în care o ţinuse prizonieră. Un fel 
de ușurare disperată îi încălzi privirea, după care o trezire tristă la re- 
alitate îi relaxă umerii, în aceeași clipă în care își încordă maxilarul. 

Trecu mult timp până când o privi din nou. 

„Nu te-am părăsit “ Asta voia să strige Lorelai. „M-am trezit pe o 
barcă, aproape de țărm și nu voiam decât să mă întorc.“ 

Acest lucru demonstra că înnebunise, nu? 

Își dorea să îi netezească ridurile de încordare de pe frunte. Să îl 
sărute deasupra sprâncenei stângi. Să își plimbe mâna peste cicatri- 
cea de pe maxilarul lui. 

El intră în cameră înaintea lui Blackwell, arătând ca un prădător 
cu control de sine, pășind în bârlogul unei haite de lupi. 

Însă Lorelai îi observă mâinile încleștate. Ochii rătăcitori. Calcula- 
rea fiecărei ieșiri, a fiecărui bărbat şi a fiecărei femei care era de față. 
Văzu picătura de transpiraţie care aluneca dinspre păr către gât. 

Ceva se întâmplase acolo. Probabil îl afectase teribil de tare de 
vreme ce arăta astfel. 

Lady Farah Blackwell, contesa de Northwalk, o luă pe Lorelai 
de mână, cu un zâmbet liniștitor pe fața ei angelică. Contesa îi îm- 
prumutase acea rochie, care nu îi mai venise bine după a doua nag- 
tere — sau cel puțin asta susținuse contesa în timp ce își îngrijea 
bebelușul. 

Lângă Lorelai, Veronica stătea dreaptă, amintindu-i de Anne Bo- 
leyn așteptându-și sentința capitală de la Henric al VIII-lea. 

Când Moncrieff păși în spatele ei, Veronica se încordă brusc. 
Dacă ar fi fost un instrument, corzile ei s-ar fi rupt. Ea şi piratul se 
priviră nu cu răutate, ci cu o avertizare tăcută. Ca niște amici neîn- 
crezători care aveau un secret. 

Neliniștită, Lorelai își privi cea mai bună prietenă. Indiferent 
ce se întâmplase între ea și Corbul, trebuia să o scoată de acolo pe 
Veronica în siguranță. Măcar atât îi datora. Toate lucrurile prin 
care trecuse acea femeie fuseseră din cauza familiei ei groaznice. 
Şi a ei. 

În toți anii în care fuseseră ca surorile, Lorelai subestimase cu- 
rajul Veronicăi. Abilitatea ei. Era atât de neînfricată și o salvase de 
bărbatul care începuse să o tortureze mai mult decât fizic. 

Planul lor ar fi funcționat dacă nu ar fi fost prinse de oamenii lui 
Blackwell în momentul când ajunseseră pe plajă și nu fuseseră con- 
duse la Ben More pentru a se întâlni cu Regele Londrei Subterane. 

Bărbatul era însoțit de valetul lui, un scoțian solid pe nume Mur- 
doch. Blackwell îşi găsi imediat soția cu privirea, iar Farah îl salută 
din zona în care doamnele și domnișoarele stăteau pe canapeaua 
lungă așezată perpendicular cu focul. 

Lady Farah se încruntă, ca și cum și-ar fi dat seama că era ceva 
în neregulă în momentul în care întâlni privirea soțului ei. Își răsu- 
ci nervoasă o buclă aurie, chiar dacă Inimă Neagră din Ben More îi 
aruncă un vag zâmbet liniștitor. 

Nu era prima oară când Lorelai fu șocată de cât de mult semă- 
na acest bărbat cu Corbul. Poate că nasul lui era mai aristocrat și 
gura mai blândă. Pielea îi era clar mai deschisă la culoare și mai puţin 
afectată de vreme. Era mai degrabă ca marmura decât ca bronzul. Își 
petrecuse viața sub felinarele Londrei, în timpul nopții sau sub norii 
din Ben More. 

Nu pe puntea unui vas, unde nu se putea ascunde de soare. 

Nici Corbul, Moncrieff, Blackwell și Murdoch nu se așezaseră pe 
cele două scaune de piele monstruoase aflate în fața locului unde 
stăteau femeile. 

Blackwell se duse imediat către un șemineu destul de mare să găz- 
duiască un mic sat, rezemându-și braţul de cămin și uitându-se la foc 
ca și cum putea vedea trecutul în flăcări cu ochiul sănătos. 

Lorelai își mută privirea de la el la Corb, care se așezase strategic 
în stânga grupului, unde se întâlneau focul și umbra. În acel loc, nu 
se afla nimeni în spatele lui, era doar un perete cu cărţi, iar de acolo 
putea vedea intrarea dinspre nord și cea dinspre vest. Și pe toți 
din cameră. 

Acolo era locul lui. Își trăise întreaga viață în umbră, întunericul 
amenințând să-l acapareze. 

„Întoarce-te!“, se gândi Lorelai. „Vino către lumină!“ 

Ghetele lui erau bine înfipte în pământ, iar brațele încrucișate. 
Stătea ca o santinelă. 

Mare, letal și... pierdut. 

Deși susținea că nu mai era Ash, în acea clipă semăna cu băiatul 
pe care îl iubise. Comportamentul lui lipsit de pasiune și emoții sco- 
tea acum la iveală o mulțime de expresii, și nici una nu era plăcută. 

Deși nu se mișca, suferința și amenințarea se rostogoleau de pe 
umerii lui în valuri palpabile. Oare mai simțea cineva asta? 

Îl dorea. În toate modurile posibile. Îşi dorea durerea lui. Voia 
atenția și atingerea lui. 

Dumnezeule, ce însemna asta? 

Era o nebunie, cu siguranţă. Să aibă sentimente pentru bărbatul 
care în urmă cu câteva zile îi omorâse fratele. Care omorâse mult mai 
mulți oameni, așa cum singur recunoscuse. Cel mai căutat bărbat 
din lume. 

Iar el o dorea pe ea. 

Moncrieff stătea lângă el, iar pe fața lui arătoasă trona o expresie 
de neîncredere amestecată cu nemulțumire. 

Farah întrerupse tăcerea. 

-Să înțeleg, bărbate, că negocierile au fost reușite, din moment 
ce ai adus oaspeţii în casa noastră, unde sunt copiii noștri? 

Un fior de oțel străbătu tonul blând al vocii ei. 

Mortimer cu siguranță și-ar fi sufocat soția dacă i-ar fi vorbit așa. 

Blackwell expiră profund. 

-Am o poveste pe care trebuie s-o spun, iar toți cei de aici trebuie 
să o audă. 

Deşi Lady Farah fusese politicoasă și amabilă, Lorelai nu o cu- 
noștea pe femeie, iar afecțiunea evidentă dintre frumuseţea cu părul 
argintiu și soțul ei parcă prevestea ceva rău. 

Așa-numitul Inimă Neagră din Ben More era modelul perfect de 
răufăcător. Ar fi putut să se materializeze din paginile poveștilor — 
întunecat, viclean și extrem de enigmatic. 

Și totuși, șterse cu răbdare de pe reverul hainei voma bebelu- 
şului, după care își strânse garnizoana de mercenari ca să se apere 
de asediul unui pirat. 

Pe de altă parte, contesa angelică părea să calmeze sau să învese- 
lească pe oricine întâlnea, inclusiv pe Lorelai. Dar domnea ca o re- 
gină alături de soțul ei. O leoaică pentru care mulți bărbați și-ar fi 
dat viaţa. 

-Atunci hai să ne cunoaștem, spuse Farah, îndreptându-se către 
pirați. Eu sunt Lady Farah Blackwell. Iar tu ești? 

- Moncrieff, milady. 

Îi luă mâna și sărută aerul de deasupra ei, etalând acel zâmbet 
devastator. 

- Moncrieff? Ştiam o familie Moncrieff când eram mică. Ai vreo 
legătură cu Thomas Moncrieff? Contele de Crosthwaite? 

Temutul pirat tresări. 

-Mă tem că e tatăl meu. 

-Primul lui născut a plecat să lupte în India, mi s-a spus că nu s-a 
mai întors, se minună ea. Nu ai cum să fii Sebastian. 

-În carne și oase. 

-Contele de odinioară! exclamă ea. Unde ai fost în tot acest 
timp? 

Lorelai o privi pe Veronica. Cumnata ei era foarte atentă la 
conversaţie. 

-Peste tot şi nicăieri, răspunse Moncrieff, deși nu încercă să-şi 
ascundă confuzia. Am descoperit că mi se potriveşte mai bine pira- 
teria decât parlamentul. 

Farah râse. 

-E o plăcere să te întâlnesc. 

- Asemenea, încuviință el, în timp ce ochii i se plimbau prin came- 
ră într-un gest mai tulburat decât și-l imaginase Lorelai a fi capabil. 

-Şi tu eşti? 

Farah se întoarse către Corb, însă acesta nu își desfăcu brațele. În 
schimb, îl țintui cu privirea pe soțul ei, care răspunse în locul lui. 

- Farah! 

Numele ei scăpă ca un sunet sălbatic din gâtul soțului ei. 

-El este Dorian Blackwell. 

Contesa își trase mâna ca să-şi acopere gura cu ea. 

- Dumnezeule, nu ești mort! 

Respirația lui Lorelai rămase captivă în plămâni, în timp ce în 
piept i se învolbură un noian de sentimente. Avea un nume. Avea 
numele altui bărbat? 

—C-ce se întâmplă? 

Nu își suportă tremurul din voce. Nici mila din ochii lui Farah, 
care se întoarse spre ea. Și nici răutatea cu care o privea Moncrieff. 

Nu suporta că el încă refuza să o privească. Cum trebuia să-i spu- 
nă în mintea ei? Corbul? Dorian? Ash? Sot? 

Mai conta? 

El se uită la Inimă Neagră din Ben More cu un amestec de presu- 
puneri și scepticism. Bărbatul care trăise cu numele lui timp de 20 de 
ani. Avea să-l ia înapoi? Avea să mai fie violență? 

Farah se întoarse către Lorelai, așezându-se pe locul de lângă ea 
ca și cum nu o mai țineau genunchii. 

-M-am născut Dougan Mackenzie, bastardul nedorit al moşie- 
rului Hamish Mackenzie, dezvălui bărbatul aflat lângă șemineu, în 
timp ce lumina focului se juca pe trăsăturile lui palide și dezolante. 

-Eu și Farah eram copii la același orfelinat din munți, unde am 
ucis un preot ca să-i apăr onoarea. 

Farah scânci, iar Lorelai se trezi că mâna îi era prinsă din nou 
într-a ei, deși nu era sigură cine întinsese prima mâna. 

-Am fost trimis în închisoarea Newgate. Unde l-am întâlnit pe el. 
Trăsăturile sălbatice ale lui Blackwell se topiră în ceva care semăna cu 
nostalgia. Se uită spre Corbul, care nu mișcase încă nici un mușchi. 

- Dumnezeule, cât de mult ne uram la început! Odată, ai arun- 
cat cu o piatră în mine și ne-am bătut ca niște draci. Ne-am umplut 
de sânge. 

Buza îi tremura, ca și cum ar fi retrăit o amintire dragă. 

-Eu sunt motivul pentru care nasul tău e strâmb, deși se pare că 
a devenit și mai strâmb între timp. 

Lorelai îl privi, observându-i mica imperfecţiune a nasului. Cre- 
zuse că era din cauza accidentului din ziua în care îl salvase. 

- După asta, am devenit nedespărțiți, iar când am împlinit 15 
ani, am ajuns să conducem închisoarea Newgate. Atunci aveam 
ambii ochi, iar tu nu aveai cicatrice sau tatuaje. Ne spuneau fra- 
ţii Inimă Neagră, pentru că semănam, dar și din cauza cruzimii 
cu care le luam puterea celor care o fluturau în fața noastră. Împo- 
triva noastră. 

Corbul deschise gura, însă îi luă câteva clipe să vorbească. Toată 
lumea aștepta. Nimeni nu respira. 

-Frații Inimă Neagră... Asta înseamnă că nu suntem rude de 
sânge? 

Lorelai se întrebă dacă și altcineva observase tonul descurajat din 
vocea monotonă. Îi frânse sufletul și simţi un nod în gât. Corbul spe- 
rase că își găsise familia, însă toate acele speranţe fuseseră distruse. 

Bărbatul cunoscut drept Blackwell se îndepărtă de șemineu și se 
întoarse spre el. 

-Suntem legați de mult sânge. Destul cât să ne facă frați. Însă nu 
pot să vorbesc despre rudele tale. 

-De ce mi-ai furat numele? 

Întrebarea atârnă în aer ca o sabie. 

Lui Blackwell îi luă câteva secunde ca să răspundă, iar când o făcu, 
vocea lui fu mai aspră. 

- Într-o noapte, când ne întorceam de la săpat tuneluri, m-ai în- 
trebat dacă putem să schimbăm celulele ca să-l poţi plăti pe Walters 
pentru un tatuaj. Mai făceam asta uneori. Eram acoperiți de praf, așa 
că era aproape imposibil să ne deosebească, iar gardienii rareori își 
băteau capul cu asta. Pentru ei, toți arătam la fel. Ce nu știam însă 
era că, în acea noapte, tatăl meu răuvoitor plătise patru gardieni ai 
închisorii ca să scape de mine. Au intrat în celulă ca să-l omoare în 
bătaie pe Dougan Mackenzie și, din punctul lor de vedere, exact asta 
au făcut. 

-Şi tu nu le-ai spus că au greșit? întrebă Lorelai fără să se 
gândească. 

Regretul din privirea lui păru sincer când îi răspunse. 

-Dorian mai avea de ispășit doar o lună din sentința pentru hoție. 
Dougan Mackenzie mai avea de stat ani întregi în închisoare pentru 
uciderea unui preot. Oricât de mult mi-aș fi plâns fratele, moartea 

lui îmi oferea o ocazie unică să fiu liber. Singurul lucru care conta era 
să o găsesc pe Farah. Eram mai în siguranţă dacă tatăl meu malefic 
credea că a reușit să scape lumea de mine. La fel era și el. 

Își privi soția și păru să se încarce cu putere de la ea. 

-Ea era tot ce îmi rămăsese. Ea e tot ce contează. 

Dintr-odată, Lorelai se simți ca o intrusă, fiind o barieră între doi 
iubiți cu o legătură atât de specială. 

Furnicăturile de pe gât o făcură să-și mute atenția asupra 
bărbatului căruia îi dăduse un nume cu mulți ani în urmă. Un 
bărbat despre care ştia că avusese un nume înainte să îl găseas- 
că, însă pe vremea când era o copilă, își dorise cu egoism să nu 
şi-l amintească. 

Cum rămânea însă cu prezentul? Ce însemna pentru el? Pen- 
tru ei? 

-Chiar nu îți amintești de noi? îl întrebă Murdoch pe Corb din 
spatele canapelei. 

Piratul îl ignoră pe scoțian în timp ce o privi pe Lorelai. Nările lui 
se umfiau, iar braţele i se ridicau odată cu respirația sacadată. Restul 
corpului rămăsese nemișcat, trăsăturile dure ca o piatră, ca și cum o 
simplă lovitură de ciocan și de daltă l-ar fi putut distruge. 

Așadar, numele lui fusese Dorian. Dorian Blackwell. 

Iar ea ura asta. 

Oricât de nedreaptă era ea, Blackwell nu era ce însemna el pen- 
tru ea. 

Totuși, Ash — Ash al ei — era mort. 

Nu spusese Corbul asta de o mie de ori? 

Lorelai nu-și putea imagina toate emoţiile care îl cuprinseseră. 
Toate întrebările care amenințau să erupă ca un vulcan. Putea vedea 
asta în trupul lui. În respirația sacadată. 

Dintr-odată, Lorelai își dori să fie din nou acasă. Înapoi în came- 
ra lui mică, aflată lângă scările dinspre pod din Southbourne Grove. 
Patul să le înghită orele inocente. Înapoi în timp, când atingerea ei îl 
alina, iar a lui o făcea să se simtă în siguranţă. 

Cât de groaznic era să privească fața bărbatului pe care îl iubise 
cândva, și chiar buzele lui să îi spună că acesta era doar o fantomă! Să 
îl recunoască uneori, când o privea cu ochii dureros de familiari, dar 
să îl piardă în vidul întunericului. 

-Cine mai știe despre asta? Tăcerea grea fu risipită de întrebarea 
lui. Corbul îi surprinse pe toți. Îi știu pe fraţii tăi vitregi, Demonul 
Munţilor și contele de Thorne. Au spus că sunteți înrudiți, deși nu 
s-au referit la tine ca la Dougan Mackenzie. 

-Eu și fraţii mei ne păstrăm secretele şi păcatele — și toți avem 
destule. Inimă Neagră din Ben More făcu un pas către umbra în care 
se afla Corbul. Dacă e să fiu sincer, în sufletul meu, tu ai fost fratele 
meu mai mult decât ei. Noi doi ne protejam. Luptam, sângeram și 
conduceam împreună. Cu ei n-am trăit niciodată asta. Nu am fost 
niciodată un Mackenzie cu adevărat. Au fost şi alte persoane de care 
erai apropiat când te numeai Dorian. Christopher Argent, un băiat 
născut în captivitate de o mamă criminală. Locuiește în Londra cu 
soţia lui. Mai e Murdoch, aici de faţă, împreună cu omul lui, Gregory 
Tallow. Și Walters, deși soția lui l-a luat în vacanţă, dacă îți vine să 
crezi. Unii dintre angajaţii mei își vor aminti de tine. Au rămas loiali 
de când eram în Newgate. Dacă mai ai nevoie de dovezi în legătură 
cu identitatea ta... 

-Nu contează. Corbul își atinse nasul, închizând ochii ca și 
cum ar fi trecut printr-o durere foarte mare. Nu o să mi-i amintesc, 
adăugă el. 

-Având în vedere ce ți-au făcut acei gardieni, nu sunt surprins. 

Blackwell — cel puțin Lorelai încă îi spunea Blackwell — se duse 
către peretele opus al bibliotecii și alese un volum vechi. 

-Istoria invaziilor romane în Britania. 

Deschise cartea într-un mod aproape reverențios. Murdoch răsu- 
flă din rărunchi. 

-Nu cred că e momentul pentru o lecţie despre istoria antică. 

O singură privire de la stăpânul lui îl reduse la tăcere pe valet. 

-Aşa cum am spus, gardienii ne-au obligat să curățăm carnagiul 
din celulă în ziua de după atac. Noi doi aveam un loc în acea celulă 
în care ascundeam lucruri. În spatele unei pietre. Când am verificat 
locul, am găsit asta. 

Blackwell se aplecă și puse cartea pe măsuţă. 

De data asta, Moncrieff fu cel care scoase un sunet de uimire. 
Copleșit de entuziasm, râse victorios şi îl bătu pe căpitanul său șocat 
pe umeri. 

- Căpitane, îţi vine să crezi ce noroc avem? Își duse mâna la frun- 
te, ca și cum și-ar fi verificat temperatura. Să fiu al naibii! 

Între paginile cărții, era un sigiliu mic și ruginit — figura unui dra- 
gon șerpuit cu patru gheare și o limbă ca de șarpe scoasă printre 
dinții ascuţiţi, iar sub el, două cuvinte: NIGRAE AQUAE. 

-Tatuajul tău, spuse Lorelai şocată. 

Corbul căzu pe celălalt scaun, ridicându-și mâneca. Numai capul 
dragonului și ghearele din față apăreau de sub porțiunea cu cicatri- 
ce înconjurată de alte tatuaje. Prima oară când Lorelai îl văzuse, era 
singurul tatuaj de pe corpul lui. 

Literele erau aceleași, chiar dacă se mai șterseseră din cauza tre- 
cerii timpului. RAE. UAE. NI și AQ fuseseră arse, odată cu jumătate 
din corpul dragonului. 

-Ce e cu liniile din spatele lui? întrebă Lorelai, întinzându-se 
peste masă ca să își plimbe degetul peste liniile cu cerneală care 
ieșeau din dragon ca ramurile unui copac uscat. Ţi-ai dat vreodată 
seama ce înseamnă? 

El se uită la vârful degetului ei, care se plimba deasupra tatuaju- 
lui, închizând ochii pentru niște clipe delicate, ca și cum i-ar fi savu- 
rat atingerea. 

- Da, răspunse el în cele din urmă. E o hartă. 

-E această hartă. 

Blackwell scoase o bucată veche de piele dintre alte pagini ale 
cărții și i-o întinse. 

Lorelai fu atât de şocată, că nu își putu găsi cuvintele. 

- Este dragonul scit, spuse Blackwell. În noaptea în care ai fost ata- 
cat, l-ai pus pe Walters să-ți tatueze asta pe corp. 

Rânji spre Corb, iar Lorelai se gândi cum trebuie să fi fost 
ca băieţi - capetele lor întunecate visând împreună la comori 
și aventură. 

-Tot mai cauţi comoara lui Claudius? 

- Căpitane! 

O nuanță de avertisment străbătu atitudinea de obicei veselă a 
lui Moncrieff. 

- Nu are rost să neg asta. 

Corbul își flexă braţul, iar venele de sub piele deveniră proerni- 
nente peste mușchii încordaţi de sub cicatricele lui. 

-Odată ce mi-am dat seama ce însemna dragonul scit, eu și echi- 
pajul meu am început căutarea, dar nu e chiar așa de ușor, având 
doar o jumătate de hartă fără alte indicii. 


178 


Ducele cu tatuaj — 


-Nigrae Aquae. 

Veronica vorbi, în sfârşit, aplecându-se spre hartă, la fel ca res- 
tul lumii. 

-E în latină. 

-Şi ce înseamnă? întrebă Murdoch. 

-Apă Neagră, spuseră Veronica și Moncrieff în același timp, 
uitându-se surprinși unul la celălalt. 

Ochii Corbului ardeau în timp ce o priveau pe Lorelai. 

- Adică... 

-Râul Black Water... Apă Neagră, confirmă ea. Aș recunoaște 
aceste canale oricând, mai ales că acum le pot vedea pe toate. Fac 
parte din afluenții râului. 

-Şi asta? întrebă Moncrieff indicând dragonul desenat în grabă 
pe harta de piele. 

-E o insulă foarte mică, aflată în stânga gurii râului. Insula Ter- 
sea. O poți vedea de pe țărm, însă coasta e plină de stânci și pietre, 
e aproape imposibil să ajungi acolo. Se rezemă, tremurând toată din 
cauza entuziasmului și a panicii. Dar, dacă reușești să găseşti o cale 
de a ajunge acolo, cred că o să găseşti comoara. 

-În tot timpul pe care l-ai petrecut acolo, nu am reușit să ne dăm 
seama de asta, căpitane! Moncrieff se aplecă pentru a inspecta dese- 
nele rudimentare ale canalelor. Chiar dacă nu-ți aminteşti, probabil 
simțeai asta, că acea comoară pe care ai căutat-o toată viața era as- 
cunsă acolo. 

- Da, simțeam asta. 

Lorelai nu-și luă privirea de la hartă, însă simți un nod în gât când 
îi auzi cuvintele. El venise pentru ea, pentru a împlini un jurământ 
pe care îl făcuse când era doar un băiat. Dar de ce îi luase atât? 

Și ce aveau să facă acum? Dacă el își găsea comoara? Cea care în- 
semnase atât de mult pentru el, încât plecase din Southbourne Gro- 
ve ca să o caute ani întregi. Pomenise de suferință și înrobire, însă 
Corbul apăruse în ziare aproape cinci ani. Soarele răsărise de cel pu- 
ţin 1 825 de ori, de când auzise prima oară de isprăvile căpitanului 
de pe Bocetul Diavolului. 

Într-o vreme în care un vapor cu aburi rapid putea străbate Atlan- 
ticul către America în șase zile și putea face înconjurul lumii în doar 
câteva săptămâni, de ce nu venise după ea? 

Şi de ce venise după ea acum? 

Ce se întâmpla? Privirea ei urmărea liniile canalelor familiare ale 
casei ei. Comoara lui Claudius? Poate că o parte din el o dorea, însă 
aceasta era adevărata lui călătorie. 

Comoara. 

Până la urmă, era un pirat. 

Veronica se ridică în picioare, luând prin surprindere pe toată lu- 
mea și obligându-i pe domni să facă același lucru. Pe toată lumea, cu 
excepția Corbului. 

- Acum, că ai obținut ce căutai, poți să ne eliberezi? 

-În nici un caz. 

Ochii căprui ai lui Moncrieff îi trimiteau avertismente tăcute. 

-Acum ne știți planurile. Nu ar fi în interesul nostru să vorbiți 
cu autoritățile și să le spuneţi unde suntem, în timp ce căutăm 
comoara. 

- Să vă elibereze? spuse Farah, încruntându-se. Din captivitate? 

- Da, spuse Veronica. Suntem prizonierele Corbului de câteva 
zile. Îşi puse mâna pe umărul lui Lorelai. Nu vrem decât să mer- 
gem acasă. 

- Prizoniere? 

Blackwell se întoarse spre Lorelai, ale cărei gânduri și emoții erau 
la fel de neascultătoare ca niște pui de pisică. 

-Mi s-a spus că ești soția lui. 

-Chiar este soția mea, spuse Corbul. 

-De ce nu ai menționat până acum faptul că erai prizonieră? in- 
sistă Farah. 

-Pentru că nu eram sigure că am schimbat, de fapt, un temni- 
cer cu altul când am fost prinse pe plajă de gărzile voastre, răspunse 
Veronica. 

-A fost mai mult pentru siguranța voastră, interveni Dorian. 

-Nimeni nu e prizonier aici, le asigură Farah. Puteţi pleca atunci 
când vreţi. Deşi v-aș sugera să profitați de ospitalitatea noastră 
până dimineaţă. 

-Nu pleacă nicăieri, spuse Corbul pe un ton destul de dur ca să 
taie diamante. E soția mea! 

O nouă tensiune cuprinse biblioteca, lăsând-o fără aer. Lui Lo- 
relai i se uscă gura și își șterse mâinile reci și transpirate de rochia 
împrumutată, uitându-se în jos. 

Ura acea situație! Nu suporta când oamenii se holbau la ea. Când 
vocile se ridicau atât ca tonalitate, cât și ca volum. Nu suporta agre- 
sivitatea sau conflictul. 

Acestea erau mereu urmate de durere. 

Le putea simți privirile grele. Așteptau ca ea să tragă frânghia ghi- 
lotinei. Veronica. Corbul. Familia Blackwell. Până și Moncrieff. 

Aer. Avea nevoie de aer. Unde dispăruse tot? Oare fusese înghițit 
de golul negru din pieptul Corbului? 

Pleoapele începură să i se miște. Dacă avea noroc, putea pur 
și simplu să plece. Să doarmă. Și să se trezească atunci când se ter- 
mina carnagiul. 

Să evadeze. Ca o lașă, așa cum fusese întotdeauna. 

Vocea blândă a lui Farah Blackwell șopti prin aerul fierbinte, în- 
cărcat cu suspiciuni și provocări, în timp ce își puse mâna pe umărul 
lui Lorelai. 

- Lorelai, draga mea, ești... Făcu o pauză. Te consideri căsătorită 
cu Corbul? 

Privirea lui arzătoare parcă îi făcu o gaură în moalele capului. 
Nu trebuia să se uite la el ca să simtă posesivitatea și porunca din 
ochii lui. 

-N-nu ştiu. Nu pot spune dacă ceremonia noastră a fost 
legitimă. 

-A respectat legile maritime, insistă Corbul. 

-E adevărat că am fost mai mult prizonieră decât soţie, se confe- 
să ea, obrajii arzându-i de jenă. lar mariajul nu a fost consumat. 

- Slavă Domnului, suspină Veronica, mai ușurată decât Lorelai. 

-Vrei ca să el fie soțul tău? insistă Farah. 

-Asta nu e important. 

Corbul împinse masa dintre ele dintr-o singură mișcare, înain- 
tând până ce ajunse în fața ei. 

-Îmi aparține, iar unde merg eu, merge și ea. Cu asta am 
terminat discuţia! 

Lorelai se temu de haosul pe care îl provoca piratul prin înlătura- 
rea barierei fizice și vru să se ridice, însă Farah i-o luă înainte. 

Lorelai fu din nou uimită când se ridică să o salveze pe Farah. În 
loc de frică, ofensivă sau precauţie, atât Inimă Neagră din Ben More, 
cât şi frumoasa lui soție împărtășeau un zâmbet straniu, secret. 

- Discuţia se termină când răspunzi unei întrebări, căpitane. 

Farah stătea între Lorelai și Corbul, iar tânăra o consideră mai 
curajoasă decât Ioana d'Arc. 

-Care anume? întrebă el, cu vocea unui lup care se afla la capătul 
răbdării. 

-O iubeşti? 


Capitolul 16 
CES 


Era o întrebare la un milion la care Corbul nu știa răspunsul. Sin- 
gurul cuvânt pentru care nu avea o definiție. 

Iubire. 

El nu înţelegea decât posesia. Erau legi despre asta. Se purtau răz- 
boaie pentru asta. Nenumărate suflete se sacrificau în numele ei. 

Dar iubirea? Cum putea un bărbat să simtă ceva ce nu înțelegea? 

Cum exprima ceva ce nu simţise niciodată? 

Trebuia ca el să iubească de vreme ce Lorelai nu simţea asta? Tâ- 
năra nici măcar nu îl privea. Nu îi dăduse voie să răspundă la întreba- 
rea lui Lady Northwalk, deoarece respingerea ei ar fi putut distruge 
urma de umanitate pe care o simţise în el de când o furase. 

Nici măcar el nu putea spune ce reacţie ar fi avut dacă ea l-ar fi 
refuzat. 

Blackwell îi aruncă un colac de salvare. 

-Ce înseamnă ea pentru tine? 

Era ca și cum ar fi știut. Ca și cum înţelegea că dragostea era o 
supoziție fragmentată pentru bărbaţi ca ei. 

Un calm se așternu înăuntrul lui. Dacă ea nu ar fi fost de faţă, ar 
fi făcut deja niște lucruri monstruoase. Lorelai ținea bestia din el 
sub control. Datorită ei alese să vorbească și nu să lovească. Datorită 
acestui lucru, descoperise o bucată din trecutul lui. Înainte de ea, ar 
fi atacat. Ar fi distrus orice dușman, înainte să aibă șansa de a găsi 
un aliat. 

Ce însemna Lorelai pentru el? Ce însemnase ea de când îi porun- 
cise prima oară să trăiască? 

-E soţia mea. Este... liniștea mea. 

Lorelai dădu să se ridice în picioare. El încercă să o ajute, însă ea 
îl lovi peste mâini, cu o furie șocant de neobișnuită. 

-Nu sunt liniștea ta, mercenarule! Netrebnicule! 

El încercă să nu se lase impresionat de faptul că Lorelai căutase 
o insultă în mintea ei infinit de blândă și o găsise poate pe cea mai 
dulce posibilă. 

-Te-am rugat de nu știu câte ori să îi dai drumul Veronicăi! 

Ochii ei străluceau cu o flacără azurie pe care nu o mai văzuse, iar 
acest lucru trezi ceva în el care nici măcar nu semăna cu furia. 

-Nu a trecut prin destule? I-ai ucis soțul! 

El ridică din umeri și îi strivi acuzaţia ca și cum ar fi fost un țânțar 
enervant. 

-I-am făcut o favoare, iar amândouă știți asta. 

Nici una din femeile Weatherstoke nu negă acest lucru, însă 
amândouă îl priviră cu expresii identice, răzvrătite. Una de smarald, 
alta de safir. 

Într-adevăr, bijuteriile Weatherstoke. 

Blackwell scoase un sunet ciudat de consternare. 

-Ne aflăm într-o situaţie destul de complicată. 

-De ce? întrebă Moncrieff, care se apropie de căpitan, cu mâna în 
jachetă, probabil pe o armă. 

Ochiul lui Blackwell străluci, bărbatul ducându-și mâna în spate. 

-Nu pot să permit ca niște femei inocente să fie ţinute la Ben 
More împotriva dorinței lor. 

Farah pufni. 

-De când? 

Era o linie în nisip trasat de un bărbat care susținea că era fratele 
lui. O linie pe care Corbul ar fi trecut-o şi ar fi vărsat sânge pentru a 
o păstra pe Lorelai alături de el. 

Fie că ea voia acest lucru, fie nu. 

Mâna lui își găsi propria armă și fu liniștit, deoarece ştia că el și 
Moncrieff îi puteau omori pe Blackwell și pe valetul lui înainte ca 
aceștia să poată chema ajutoare. 

Dar ar fi făcut așa ceva? În fața soției bărbatului? În fața lui 
Lorelai? 

-Încearcă doar să mi-o iei! Avertismentul lui era o îndurare, spera 
că Blackwell avea să înțeleagă asta. Și o să-ţi trimit sufletul negru în 
iad, nemernic... 

Inimă Neagră din Ben More își ridică ambele mâini goale sus, în- 
tr-un gest de capitulare. 

- Dorian! 

-Nu-mi spune așa! strigă el. 

Era numele lui. Și totuși, nu era. Nu era prieten cu Inimă Neagră 
din Ben More. Nu văzuse acte care să demonstreze al cui era nume- 
le Dorian Blackwell. Însă emoțiile din ochii bărbatului erau greu de 
ignorat, iar povestea pe care o spusese nu era numai posibilă, ci și 
plauzibilă. 

Chiar probabilă. 

Avea dragonul scit. 

-Foarte bine. 

Blackwell se uită la femeile strânse în stânga Corbului. 

- Dă-i voie soţiei mele să le conducă pe doamne și pe ajutorul tău 
în camere. Vreau să vorbesc doar cu tine. 

-De unde să știu că nu o să le răpești? 

Corbul își dorea mai mult decât orice pe lume ca propunerea să fie 
sinceră. Însă foarte puţini bărbați din lume puteau fi crezuți și în nici 
unul nu se putea avea încredere. 

- Mă ofer pe mine ca garanţie. Chiar ostatic. Dacă vrei, o să vin 
pe vasul tău. 

- Nu! ripostă Farah cu un singur cuvânt. 

Inimă Neagră din Ben More își privi soția și se înțelese cu ea din 
priviri. Nu îi ordonase să-i dea ascultare, ci o rugă să-l înțeleagă. lar 
ea o făcu. Avea încredere în el. 

Ce afurisit norocos! 

-E posibil să fie o capcană, îl avertiză Moncrieff. 

Blackwell nu-și ascunse dezgustul când îl măsură pe Moncrieff 
din priviri, însă îi vorbi Corbului. 

-Sunt întrebări la care îți pot răspunde. Despre comoară. Despre 
trecut. Te cunosc. Poate mai bine decât te cunoști tu pe tine. Vreau 
doar să vorbim. 

În cele din urmă, Corbul încuviință și îi ordonă lui Moncrieff: 

-Fii cu ochii pe femei! Nimeni nu pleacă până când nu spun eu. 

- Da, căpitane. 

Moncrieff urmă femeile în timp ce ieşiră din bibliotecă. Murdoch 
se uită atent la pirat, rămânând aproape de Farah Blackwell. 

Lorelai nu îl privi. 

Ce făcuse ca să se poarte așa cu el? 

„Îmi pare rău“, se gândi el. „Dar nu pot să-ți dau drumul.“ 

În absența ei, camera deveni rece și, fără să se gândească, își trase 
gulerul în sus, ca şi cum s-ar fi protejat de vânturile din nord. 

-Înainte să-ți dau niște răspunsuri, pot să te întreb ceva? 

Clinchetul unui cristal se armoniză cu vocea lui Blackwell, fă- 
cându-l pe Corb să se întoarcă. Blackwell ridică al doilea pahar în 
semn de invitație. l-ar fi prins bine să bea ceva. Dar avea încredere 
în el? Putea lăsa garda jos într-un asemenea loc? 

Clătină din cap, așa că Blackwell mai turnă în propriul pahar. 

-Cum ai supraviețuit? 

Lumina focului se oglindi în lichidul de culoarea chihlim- 
barului când bărbatul ridică paharul la gură și bău ca să uite o amin- 
tire neplăcută. 

-Nu o să pot șterge niciodată din coşmaruri imaginea corpului 
tău frânt. Erai mort. Practic, erai doar o masă de carne însângerată 
când te-au târât din celulă. 

-M-am trezit într-o groapă comună, o grămadă de carne, așa cum 
spui tu. Fără nume. Fără trecut. Habar n-aveam cine eram sau cine 
încercase să mă ucidă. Aveam cinci oase rupte și arsuri pe o treime 
din corp. Își inspectă din nou tatuajul distrus de pe braţ. Asta s-a 
întâmplat cu tatuajul, cu gâtul meu și cu maxilarul. 

Blackwell privi atent cicatricele care urcau spre maxilarul lui și 
spre păr, fără milă sau dezgust. 

-Numai tu ai fi putut să reînvii. Murdoch mereu spunea că unde 
e voinţă, e și o soluţie. Când eram împreună, eu eram soluţia, iar tu 
erai voința. Niciodată nu am întâlnit pe cineva mai ambițios decât 
tine. Dacă te hotărai să nu mori, nici toate oasele rupte sau sângele 
pierdut nu te-ar fi putut lua. 

- Nu aveam voinţă. 

Această mărturisire calmă îi surprinse pe amândoi. 

-Până când am auzit vocea ei. 

-A domnișoarei Lorelai? Ea te-a salvat? întrebă Blackwell. 

Corbul încuviință. 

-Era un copil. Avea 14 ani. Dar a devenit lumea mea când m-a 
îngrijit. Am petrecut cea mai mare parte a anului urmărind-o cum 
îngrijea mai multe animale rănite. La început, nu am putut să merg, 
dar în timp am ajuns să zburd prin mlaștinile râului Black Water îm- 
preună cu ea. Și nu-a plecat niciodată de lângă mine. 

Își aminti o întrebare la care nimeni altcineva nu ar fi putut 
răspunde. 

-Câţi ani aveam când ai crezut că am murit? 

-18 ani. 

Îi spuse vârsta cu căldura pe care un whisky bun o oferă gâtului. 

-Deci am 38. 

Într-un fel, se simțea mai bine să își știe vârsta. 

-Cât de îngrijorător trebuie să fi fost să nu știi asta! Așadar, o știi 
pe domnișoara Weatherstoke de 20 de ani. 

Întrebarea nerostită a lui Blackwell era pierdută în arsura 
whisky-ului. 

- Da... și nu. 

-Ce v-a despărțit? 

- Fratele ei, soțul contesei. 

O furie familiară, pură și deplină se trezi în el. 

-M-a vândut. Am fost sclav în est atât de mult timp! Numai ura 
mi-a ţinut companie. Și doar amintirea ei m-a ținut în viață. 

Blackwell rezumă restul poveștii. 

-Şi ai devenit Corbul. Te-ai întors la ea. Un drum plin de cadavre 
și pătat cu sânge. Apoi l-ai ucis pe bărbatul care vă despărțise și ai 
făcut-o a ta, fără să îi iei în seamă protestele. 

Era plăcut să audă acea parte rostită cu respect și nu cu 
dezaprobare. 

-De unde ai știut? 

- Asta aș fi făcut și eu. Buzele lui Blackwell schițară un zâmbet. 
La naiba, e aproape pas cu pas ce am făcut cu Farah, doar că în alte 
circumstanțe! Şi, permite-mi să adaug, cu mult mai multă finețe. 

Corbul îi aruncă o privire tăioasă, dar orice urmă de furie se risipi 
când observă zâmbetul de pe buzele lui Blackwell. 

Nimeni nu îndrăznea să îl tachineze. Moncrieff încerca uneori să 
fie amuzant, însă până și el era atent să nu atingă anumite limite. 
Corbul își dădu seama că nu îl deranja. I se părea străin și familiar 
în același timp să împărtășească asta cu un străin. Acel străin putea 
fi fratele lui. 

- Fineţea nu e una dintre calitățile mele. 

Se așeză pe marginea unuia dintre scaunele uriașe, lăsând focul 
să alunge răcoarea lăsată de absenţa lui Lorelai. Ar fi fost o nebunie 
să își permită să se simtă confortabil. Să lase garda jos. 

-Nu am nici un dubiu în privința asta. 

Blackwell se așeză pe scaunul de lângă el. 

— Dar, cu o femeie ca a ta, ar fi în interesul tău să devină o calitate. 
Dacă nu fineţe, cel puţin diplomaţie. 

-Ce vrei să spui, o femeie ca a mea? 

-E puţin timidă, nu-i așa? Fragilă. 

Blackwell învârti conţinutul paharului, fiind absorbit de lichi- 
dul maroniu. 

-E greu să nu-i observi piciorul rănit. Fratele ei a făcut asta? 

-E unul dintre motivele pentru care l-am ucis. 

-Deci așa... 

Blackwell nu mai puse o altă întrebare și, împotriva naturii lui, 
Corbul simți nevoia să umple tăcerea. 

-Am petrecut 20 de ani gândindu-mă doar cum o să mă întorc la 
ea, iar acum, când am făcut asta... 

-Îți dai seama că nu mai ești băiatul care o iubea. Eşti... 

- Altcineva, termină el propoziţia, încântat că găsise un suflet 
care îl înțelegea, o inimă la fel de neagră ca a lui. Tot ce cunosc e 
marea. Cum pot naviga aceste ape când cerul este opac? Când stelele 
nu strălucesc ca să-mi lumineze calea? Cum să mă port? Cum o fac să 
ţină la mine? Cum o fac să nu se teamă de mine? 

-E posibil să se teamă de tine, dar nu poate fi negat faptul că ține 
la tine. 

- Crezi? 

Trecu în revistă momentele petrecute alături de ea, pentru a-și da 
seama care parte din ultimele ore făcuse ca sentimentele ei pentru el 
să fie de netăgăduit. Nu găsi însă nimic. 

Blackwell îl privi pe deasupra paharului. 

-Când am plecat să te întâmpin în vale, m-a implorat să nu te 
omor. A plâns și a implorat pentru tine și nu s-a oprit decât când 
i-am promis că o să fac tot ce pot pentru a detensiona situația. 

Simţi o flacără în piept, dar se stinse repede. 

-Nu ştie cine sunt. Îi pasă de cine vrea să fiu. De cel care am fost 
odată pentru ea. 

Blackwell îl privi atent. 

-Şi nu poți să fii acel bărbat? 

Decepționat, dădu din cap. 

-Chiar și când eram tânăr știam că nu sunt destul de bun pentru 
ea. Ştiam că eram un ucigaș. 

Dorian îl privi atent, ca și cum ar fi pus la cale un plan înainte să 
vorbească. 

- Atunci, probabil cel mai bun lucru pe care îl poţi face este să o 
eliberezi. 

-Nu sunt capabil de genul acesta de bunătate. De câte ori să re- 
pet? Ea este a mea! 

- Știu. Mă tem că nu se poate face nimic în privinţa asta. 

Dorian avu din nou zâmbetul acela misterios. 

-Dacă este a ta, și tu o ai, atunci de ce eşti agresiv? 

-Sunt o persoană agresivă, spuse el sec. 

— Așadar, din frustrare. Este de natură sexuală? 

Privi în altă direcţie și încuviință. 

-Se pare că, dacă vreau s-o fac a mea, trebuie s-o oblig. Nu o să 
mi se ofere. Nu mă dorește. Am greșit când am crezut că asta nu o 
să conteze. 

-Ce te opreşte? 

Se gândi la răspuns preţ de o clipă. Avea de gând s-o facă a lui. Ju- 
rase că, după toate lucrurile prin care trecuse, o merita. Crezuse că-și 
pierduse destulă umanitate ca să fie imun la lacrimile ei. La nevoile 
ei. Voia să-i arate că atenţia lui nu avea să o rănească și, în cele din 
urmă, ea urma săi se ofere. Și totuși... 

-Ani la rând, am luat tot ce voiam cu brutalitate și forță. Dar cu 
ea... Vreau ca ea să mi se ofere. 

Blackwell își aranjă peticul de la ochi. 

-Îmi amintesc de un crocodil despre care mi-a povestit prietenul 
meu, ducele de Trenwyth, după ce s-a întors din vacanța din Egipt. 
Sunt cele mai rele creaturi pe care poţi să le întâlneşti vreodată. 
Nişte monștri solitari. Se mănâncă între ei. Se hrănesc cu puii lor. 
Se spune că sunt descendenţii dragonilor. Privirea lui se opri asu- 
pra dragonului scit de pe sigiliul din fața lor. Mușcătura lor e leta- 
lă, atât de puternică, încât până şi cei mai mari prădători tereștri se 
ascund de ei. Cu toate astea, există o pasăre mică, fluierarul, a cărei 
înfățișare nu te impresionează cu nimic. Însă aceasta se așază fără 
frică pe gura deschisă a monstrului și nu e rănită niciodată. Nu e 
mâncată niciodată. Pentru că aceste creaturi mici și fragile curăță 

resturile dintre dinţii crocodilului. Așa că, de sute de ani, au ajuns la 
o relaţie aproape ridicolă, dar benefică pentru amândoi. 

Corbul se încruntă la bărbatul care îi luase numele. Deja se 
îmbătase? 

-Nu înţeleg ce vrei să spui. 

-Ce vreau să spun este că un fluierar mic a trebuit să-şi facă des- 
tul curaj pentru a ateriza în gura crocodilului. Iar acel crocodil a avut 
destulă încredere, suficientă răbdare ca să vadă ce se întâmplă fără 
să-și închidă gura și să devoreze biata creatură. 

Piratul se încruntă și încercă să facă o comparație cu situația din- 
tre el și Lorelai. 

Un sunet de amuzament pluti în aerul dintre ei. 

- Niciodată nu ți-au plăcut metaforele, spuse Blackwell. 

- Nu? 

Mereu își dorise să întâlnească pe cineva care îi putea răspunde 
întrebărilor despre trecut. Deși nu se gândise niciodată cât de de- 
ranjant avea să fie să stea în aceeași cameră cu o persoană care știa 
despre el mai multe decât el însuși. 

- Ştii, eu te-am învăţat să citeşti, dezvălui Blackwell. În toate ace- 
le nopţi lungi din închisoare. 

Nu știa asta. Putea citi, chiar bine. Dar fusese un mister cum 
învățase să facă acel lucru. 

Blackwell oftă. 

-Pasărea mică e soţia ta, evident. Chiar tu ai spus că e pasionată 
de animale, nu-i așa? 

- Da. 

- Arată-i rănile tale. Expune-ţi cicatricele. Fii crocodilul cu un 
dinte bolnav! Leul rănit. Las-o să-ţi scoată ghimpele din labă și să-ți 
ostoiască durerea! Poate că atunci nu o să se mai teamă de tine. 
Și o să accepte dorinţa pe care o simte față de tine. 

Asta presupunând că îl dorea. 

Blackwell continuă: 

-Noi suntem niște oameni monstruoși, credem că trebuie să fim 
invincibili tot timpul. Dar am învăţat că femeile ca ele au nevoie să 
știe că suntem oameni. Vor face tot ce pot pentru a descoperi acea 
umanitate. Pentru că, în cele din urmă, îţi cer să le iubești, iar tu 
descoperi că nu poți să te abții. 

Totul fu spus într-un mod amuzant. 

-Tocmai asta e. 

Corbul își privi palmele trasând tatuajul sub formă de stea de pe 
încheietură și șarpele încolăcit deasupra ei. 

-Nu știu dacă mai sunt uman. Chiar dacă mă iubește, o să fim 
condamnaţi, nu-i așa? 

-De ce? 

-Pentru că nu poți iubi un rechin atât de mult cât să-i scoţi 
dinții. 

-Asta ești? Un rechin? 

Mâinile lui deschise se strânseră în pumni. 

-Nu ştiu ce sunt. Abia am învățat cine sunt, cine eram - asta, 
dacă e să te cred. Se pare că am fost în lanţuri toată viața. Pe unele 
le meritam. Sunt un animal de povară. Când am devenit Corbul, am 
crezut că știu ce e libertatea, dar și un căpitan are propria temniță. 

Când Blackwell vorbi, ar fi vrut să sugrume mila din vocea bărba- 
tului. Sau poate adevărul din vorbele sale. 

-Există mai mult decât o singură închisoare, frate. Simt că pe a ta 
o porți oriunde mergi. 

-Niciodată nu o să scap de ea. 

-Atunci de ce să n-o eliberezi? Vrei să îi pui și ei lanţurile tale? 

Corbul se ridică în picioare, împins de o tristeţe deznădăjduită, și 
se duse la fereastră. 

- Da, la naiba! Pentru că fără ea izolarea mea e pustie, iar în acel 
gol, în care sunt singur, sunt închis cu cel mai mare dușman al meu. 

Găsi niște ciucuri aurii la perdea care semănau cu nuanţa părului 
ei. Învârti unul. 

-Dar ea e singura cu care aș putea împărți temnița. Singura pe 
care sunt sigur că nu aș distruge-o. 

- O iubeşti, spuse Blackwell. 

- Nu, insistă piratul. Dragostea e blândă. E bună. Eu nu ştiu aces- 
te lucruri. Ce simt pentru ea nu e nici unul din aceste lucruri. E ceva 
prea obsesiv. E minunat și înspăimântător. E cel mai crud chin pen- 
tru un bărbat nemilos. Pentru că aș rămâne la mila ei. Neprotejat. 
Uşor de rănit. E un lucru bizar să accepți faptul că armate întregi nu 
au reușit să mă distrugă, însă un singur cuvânt spus de ea m-ar putea 
face bucăți. 

Dorian se întoarse la masă pentru a-și umple din nou paharul. 

-Mereu ai fost un romantic, chiar și în trecut. Chiar și înainte 
de ea. 

- Nu-mi spune că mereu am fost atât de patetic, se lamentă 
piratul. 

— Erai cel mai bun dintre noi doi, Dorian. 

Ceva din emoția abia exprimată prin vocea bărbatului ciobi ghea- 
ţa din pieptul lui. 

Nu putea face față situației, așa că își studie tatuajul cu dragonul 
distrus. Cicatricea pe care o avea pe o mare parte din corp nu putea 
fi ascunsă de toată cerneala din lume. 

-Ce monstru sunt! Pot omori un om mai repede decât pot res- 
pira. Pot începe un război pe mare. Însă strategiile acestei lupte nu 
îmi sunt cunoscute. Regulile societății. Nevoile unei femei. Când îi 
zâmbesc? Unde stau? Și unde mă așez? Nu-mi amintesc cum să râd. 
Și cum o sărut? Pentru cât timp? Cum o fac să vrea să mă sărute? 
Ultima oară când am crezut că își dorește, a leșinat și a rămas așa 
ore întregi. 

Cel puţin de data asta Inimă Neagră din Ben More avu bunul-simţ 
să-și ascundă amuzamentul. 

— Ascultă-mă, frate! Douăzeci de ani de dorință neîmpărtășită pot 
fi copleșitori pentru amândoi! 

Bătaia de pe umăr era caldă. Bine-venită. Corbul nu-i dădu mâna 
la o parte. 

-Fie că mă crezi, fie nu, am trăit vieţi similare. Şi eu mi-am răpit 
mireasa. E tipic pentru noi să ne găsim femei care seamănă. Cu părul 
deschis la culoare, bune și tandre. 

-Soția ta te iubește. 

- Da, dar mai întâi a trebuit să înveţe să aibă încredere în mine. 

-Ce ai făcut? 

Era cea mai umilă întrebare pe care o pusese vreodată, chiar îna- 
inte de alta. 

-Ce să fac? 

- Căpitane, deschide-ţi sufletul în faţa ei! E singura cale. O femeie 
de valoare nu are nevoie să fie curtată. Nu cu poezii sau cu flori, ci cu 
sinceritate și gesturi care să-ți demonstreze devotamentul. Când eram 
mic, Farah mă iubea pentru că eram Dougan Mackenzie. Când am 
forțat-o să se căsătorească cu Dorian, a trebuit să înveţe cum să se 
îndrăgostească din nou de el. Poate că domnișoara Weatherstoke 

funcționează invers. Nu o să i se ofere Corbului, așa cum nici Farah 
nu i s-a oferit lui Inimă Neagră din Ben More. Dar e posibil să te iu- 
bească pentru ce ai fost cândva... Dorian? 

Ceva nu suna bine. Corpul lui, mintea lui respingeau numele. 

-Dacă aș redeveni Dorian, tu cine vei fi? 

Mâna îi alunecă de pe umăr, în timp ce fratele lui cu inima neagră 
se rezemă de tocul ferestrei și își frecă barba. 

-Asta e o întrebare excelentă. 

Priviră împreună în noapte. Simţi că noaptea nu fusese întot- 
deauna aliatul lor. Că mai făcuseră asta, mai stătuseră ca santinelele 
pe timpul nopții. 

Corbul studie profilul bărbatului de lângă el și ajunse la o 
concluzie. 

-Mi-ai dat numele înapoi. Trecutul. Dar tu ai trăit mai mult decât 
mine ca Dorian Blackwell. El e ce ai creat tu. Moștenirea lui e a ta, nu 
îl vreau înapoi. 

Deși nu își amintea multe lucruri, Corbul îl citi pe bărbatul din 
fața lui. Îl ştia. Înțelese comunicarea tăcută ce strălucea într-un ochi 
mai întunecat decât al lui. 

- Dacă eu sunt Dorian, ție cum să-ți spun? Corbul? 

Cu privirea ațintită asupra lunii care învăluia insula Ben More în- 
tr-o strălucire argintie mistică, răspunse cu vorbe venite din locul 
acela pe care îl crezuse a fi gol. 

-Î-îmi place când îmi spui frate. 

Dorian nu se uită la el, însă paharul din mână îi tremură puţin. 

- lar pentru domnișoara Weatherstoke cine o să fii? 

- Pentru ea, trebuie să învăţ să fiu altcineva... sau nimeni. 


Capitolul 17 
KOOND 


Cum se putea concentra asupra unui lucru când era închisă 
într-un turn, ca o prințesă din basme? Lorelai expiră frustrată și lăsă 
cartea pe care încercase s-o citească să îi cadă în poală. Se aplecă și 
aranjă perna de sub glezna care îi pulsa. Furtuna de afară și trecerea 
de la viața pe mare la cea pe pământ îi trezise o rană mai veche. 

Cine ar fi crezut că trebuia să se obișnuiască din nou cu viața 
terestră? 

Privi ușa încruntată. Un alt lucru pe care Corbul și Inimă Neagră 
din Ben More îl aveau în comun. Anumite camere cu uși care se în- 
chideau din afară. 

Un tunet zdruncină grinzile și lampa cu ulei de pe noptiera altei 
închisori de lux. Cel puţin patul era confortabil și camera spațioasă, 
cu mobilă închisă la culoare și tonuri tomnatice. 

Furtuna îi provocă o neliniște pe care nu o putea controla. Ceva 
sălbatic. Ceva imposibil de definit și de care nu putea scăpa. Ca 
timpul și soarta. 

Dar oare ea nu mai exista în afara acestor ziduri? Pentru că așa 
părea. Era o femeie măritată sau o prizonieră? Dorinţele ei fizice și 
cele emoţionale se băteau cap în cap când venea vorba de bărbatul 
întunecat și înfricoșător, care putea fi, în același timp, amenințător 
și tandru. Avea impresia că, dacă îl căuta pe Ash, trebuia să trăiască 
alături de Corb. 

Oricât de mult o speria această idee, o și încânta. 

Rămânea o întrebare: avea de ales? 

Voia să aibă de ales? 

Un fior o trecu pe spinare și pe braţe, iar Lorelai știu că el era de 
cealaltă parte a ușii dormitorului. 

Nu scosese un sunet. Nu i se vedea umbra. 

Dar era acolo. 

Prezenţa lui electrică radia din spatele ușii groase din stejar, la fel 
de intensă ca fulgerul de afară. Lorelai îi cunoştea puterea nemaivă- 
zută. Ușa nu o putea proteja dacă el se hotăra să o vadă. 

Îşi tinu respirația până când ușa se deschise, iar el intră în 
cameră. 

Când îl văzu, simți, în sfârșit, că putea să respire, iar acest lucru 
dădu naștere unei noi presiuni. Una pe care o simţise trezindu-se 
în ea din ce în ce mai des, cu fiecare moment pe care îl petreceau 
împreună. 

O presiune mai joasă. O dorință umedă. 

Nu o mai simțise de când o sărutase în urmă cu mulți ani. Dar 
acum era diferită. Mai puţin inocentă. Mai insistentă. Lumina 
lămpii avea un fel de a-i face pe oameni să pară mai blânzi, însă 
nu și pe el. Ochii îi erau prea negri, prea diavolesc de deștepți. 
Trăsăturile lui, întunecate ca ale unui sălbatic, erau prea dure. 
Expresia lui, nestăpânită. 

Era un păcat care trăia și respira. 

În dormitorul ei. 

Fulgerul acoperi cerul cu o strălucire orbitoare, învăluindu-i tră- 
săturile într-o lumină albă. Pentru o clipă, îl văzu pe băiatul pe care 
îl cunoscuse odată. 

Ash. Ash al ei. O dorinţă tandră și o tinerețe impetuoasă. Numai 
Ash o privise așa cu mult timp în urmă. 

Când lovitura tunetului alungă tăcerea, expresia lui reveni la cal- 
mul cumplit pe care ajunsese să-l urască. 

În loc să bată de mai multe ori și regulat, inima ei se alarmă. Oare 
venise ca să termine ce începuse în camera lui de dimineață? 

Nu știuse că bărbaţii erau astfel de creaturi până când el nu își 
dezvălui corpul neasemuit. Acum, că se gândea mai bine, majorita- 
tea bărbaților nu erau așa. 

Nu mai era nimeni ca el. 

Nu văzuse mulți bărbați goi, dar se îndoia că semăna vreunul cu 
el în carne și oase — o pânză netedă și mătăsoasă ce îmbrăca o putere 
de fier. 

El se apropie de pat, iar Lorelai își trase gulerul cămășii de noapte 
peste pielea care, dintr-odată, se înroșise. 

Era supărat? Nu-și dădea seama. Venise să o pedepsească pentru 
că plecase? 

El privi cu îndrăzneală spre genunchii ei. Zona dintre picioare. 

-Ce părere ai despre căpitanul Nemo? 

„Poftim?“ 

Îl privi câteva secunde. Ah, da, cartea ei! 

-Mi se pare prins la mijloc, răspunse ea atentă. E în același timp 
un bărbat copleșit de remușcare și ambiţionat de răzbunare. 

-Aşa e. Îi luă cartea din poală, iar coapsele ei se încordară. 

Corbul cercetă paginile aurii. 

- Ştiai că egiptenii cred că numele conţine ka-ul personal? 

- Ka-ul? întrebă ea. 

Ce conversaţie ciudată, când erau multe alte lucruri care puteau 
fi spuse. 

- Orientali îi spun variaţii ale lui chi, creștinii îi spun suflet. Foar- 
te mulți cred că numele are o anumită putere, care te face nemuritor. 
Demonii fug când acesta este dezvăluit. Numele lui Dumnezeu este 
așa sacru, încât nu poate fi rostit. Nu poate fi știut. 

Îi vorbea cu o voce la fel de bogată și opacă precum cafeaua 
turcească. 

-Foarte mult timp am simţit o legătură cu căpitanul Nemo. Nemo 
se traduce, literal, prin „Fără nume“. Știai asta? 

- Nu, şopti ea. 

-Mi-a prins bine să nu fiu nimeni. O umbră. O iluzie fără chip. 
Teroarea mărilor, creatorul propriei mele mitologii. 

Ea îl privi cu atenţie și observă o urmă de vulnerabilitate sub in- 
diferența lui. 

-Nu te bucuri că ţi-ai aflat numele? Că știi cine ești? 

-Credeam că o să fiu. 

Așteptă să treacă alt tunet. 

-Nu am nici o legătură cu numele Dorian. Nu am amintiri. Dar 
m-a bântuit, iar acum ştiu de ce, recunoscu el, punându-i cartea îna- 
poi în poală. Nu contează. Numele Dorian Blackwell rămâne cu băr- 
batul care l-a meritat. Eu nu-l vreau. 

Lorelai se ridică de pe perne, dorind să îl atingă, însă fiindu-i 
teamă și întrebându-se unde ar putea duce o asemenea intimitate. 

- Pare fericit că te-a găsit. Chiar simte că eşti fratele lui. 

-I-am întâlnit frații. Nu sunt sigur că e un compliment. 

-Îl crezi? Îţi aminteşti ceva de el? 

- Poate. Oarecum. Cred că e cineva în care am încredere. Am avut 
încredere. Nu știu. Își încleștă dinții și își trecu frustrat mâna prin 
părul negru ca tăciunele. Toate revelațiile astea... și eu încă nu știu 
cine sunt. Nu-mi amintesc. 

-Ştiu cine ai putea fi. Ți-am dat un nume. 

El îi aruncă o privire tăioasă. 

-Am mai vorbit despre asta. 

-Tot nu înţeleg, continuă ea. Spui că e imposibil, că Ash e mort. 
Dar tu ești aici. Nu Dorian. Nu Corbul. Asta nu înseamnă că mai 
există speranță? 

Privirea lui deveni mai blândă. 

-Speranța e pentru naivi. Eu nu mai sunt Ash. 

-Dă-mi un motiv bun pentru care nu ai putea fi din nou, îl pro- 
vocă ea. 

- Omor oameni. Mulți oameni. 

Era, într-adevăr, un motiv bun. 

- Ai putea să încerci să nu omori oameni? 

O emoție tandră înflori pe buzele lui. 

-Ştii cum este în lume. Ori omori, ori ești omorât. Mereu a 
fost așa. 

-Poate în lumea ta... Lorelai se apropie și mai mult, încurajându-l 
cu un zâmbet ştrengar. Potrivit experienţei mele, dacă nu încerci să 
omori oameni, nici ei nu încearcă să te omoare. 

În loc să-l amuze, păru să înrăutățească situația. Păru trist când 
se așeză pe marginea patului ei. 

- Lorelai, ești norocoasă dacă asta este experienţa ta. 

Cuvintele lui o răniră. 

-Eşti supărat pe mine? întrebă ea. 

-De ce aş fi? 

Mirarea lui păru sinceră. 

-Pentru că am leșinat când... Nu putu să termine fraza fără să se 
simtă din nou umilită. Apoi eu și Veronica am fugit. Îmblânzi cuvân- 
tul. Am plecat. 

Tresări când el întinse mâna după ea, dar se relaxă apoi, când 
piratul îi mângâie bărbia cu vârful degetelor. 

-Veronica mi-a spus că așa faci când ţi-e frică. Că dormi, ca și cum 
ţi-ai părăsit corpul, şi nimic nu poate să te trezească. Unde te duci? 

-Nu sunt sigură. Atingerea lui avea un efect aparte asupra mug- 
chilor gâtului. E ca și cum mintea mea nu mai e în corp, din moment 
ce trupul meu n-a fost niciodată un loc prea confortabil în care să 
trăiesc. Într-un fel, mi-am creat în somn un loc liniștit. Un loc sigur. 

„Un loc unde Ash a trăit întotdeauna“, vru ea să adauge, dar 
se opri. 

-Un somn liniștit. Oare cum o fi? 

Îi prinse una dintre buclele rebele și îşi trecu degetele prin ea. Pă- 
reau să-l fascineze șuvițele sălbatice care refuzau să fie îmblânzite. 

-De când faci asta? 

-Din copilărie. De când piciorul meu... 

El se încruntă. 

-Nu am observat niciodată cât am stat la Southbourne Grove. 

-Nu am plecat niciodată cât erai acolo. Presupun că mă simțeam 
în siguranță când eram trează. Mortimer nu m-a mai rănit. A făcut-o 
doar după ce ai plecat. 

Dintr-odată, atmosfera se schimbă, ca momentul dintre fulger și 
tunet. Periculos. Plin de anticipare. 

-Dacă aș putea, l-aș omorî din nou, jură el. De data asta, 
mai încet. 

-Nu știam că îl urăști așa de mult. 

-Tu nu l-ai urât? 

- Nu, răspunse ea sincer. Îl disprețuiam și mi-era frică de el. Dar 
în timp, am învățat să fiu indiferentă. Iar acum, că a murit, cred că 
îl voi uita ușor. 

El arătă către glezna pe care o pusese pe pernă. 

-Cum poți să uiţi așa ceva? Te-a distrus. Te-a terorizat. Te-a... 

-Trebuie să uiţi doar o dată, după care s-a terminat, spuse ea. 
Ca să urăști, trebuie să îţi amintești, să insiști asupra unui lucru. Tre- 
buie să ţii acea amintire în suflet tot timpul și să o hrăneşti. Să ai 
grijă de ea. Mie mi s-a părut prea extenuant. Ura față de Mortimer 
mă îmbolnăvea fizic. Iar acest lucru nu îl rănea pe el, doar mă făcea 
pe mine să sufăr. 

El dădu drumul șuviței, încleștându-și pumnii. 

-Eu am devenit ura mea, Lorelai. Eu sunt pierdere, furie și ură. 

-Eşti mai mult de atât, spuse ea, în timp ce mâna îi plutea ca un 
fluture deasupra spatelui său lat. 

-E tot ce sunt. 

Fluturele nu ateriză, pentru că piratul se ridică în picioare și se 
refugie lângă foc. 

- Lorelai, nu poți să-mi iei ura. Sau... 

-Sau ce? insistă ea. 

-O să iei ultimul lucru pe care îl știu. 

Focul aruncă o nuanţă sinistră asupra părului lui. 

-Chiar nu o să mai fiu nimic. Nimeni. 

Lorelai privi neputincioasă lupta interioară care se citea pe trăsă- 
turile lui ferme. Fusese atât de rece de când se întorsese! Înfricoșător 
de rigid. Cicatricele lui se mișcau odată cu maxilarul. Sufletul lui ne- 
liniștit o chema cu o atracție vulcanică. 

Poate că trebuia doar să spună totul. 

-Am avut atâtea motive să îl urăsc pe Mortimer, recunoscu ea. 
Dar spui că și tu ai avut. Ce motiv ai avut să îl omori? 

- Tu. 

- Poftim? 

-El e motivul pentru care am trăit despărțiți în acești 20 de ani. 
El l-a omorât pe Ash. De mai multe ori. 

Lipsa de inflexiune a vocii și repetarea lentă a silabelor îi făceau 
mărturisirea și mai înfricoșătoare. Oare prin ce orori trecuse pentru 
ca Ash să dispară și să îl creeze pe Corb? 

-C-ce a făcut? șopti ea, deși deja era îngrozită de răspuns. 

El se întoarse cu spatele, luă vătraiul şi împunse cărbunii aprinși. 

-Ai auzit vreodată de practica Shanghai? 

Vocea lui era atât de joasă, încât Lorelai se chinui să-l audă. 

— Nu, n-am auzit. 

-E o practică destul de comună în prezent. Industria corăbiilor 
maritime e în dezvoltare, dar asta implică o muncă periculoasă, difi- 
cilă și grea. Majoritatea muncitorilor se potrivesc mai bine pe câmp 
sau în fabrici decât pe mare. Acest lucru a creat un deficit de marinari. 
Prin urmare, în unele locuri, un bărbat bine făcut intră într-un bordel 
sau o cârciumă ca să mănânce și să bea. Nu o să afle că un comerciant 
de came vie i-a pus droguri în bere până când nu se trezește pe un 
vas, la jumătatea drumului spre Shanghai. Căpitanul acelei corăbii 
este acum lumea lui, regele lui, iar singura speranţă de a ajunge acasă 
e să lucreze și să strângă bani pentru a călători dintr-un port străin. 

- Dumnezeule! șopti ea. Vrei să spui că Mortimer te-a drogat şi 
te-a dat căpitanului unei corăbii? 

Când cărbunii fură destul de roșii pentru el, nu mai puse lemne 
pe foc. 

-E mai rău de atât. Mortimer m-a vândut, iar eu a trebuit să lu- 
crez și să câștig banii pe care căpitanul i-a dat pe mine. 

Lorelai fu șocată, încleștându-și în pumni așternuturile. Oricât ar 
fi vorbit de iertare, povestea lui trezi în ea o furie asemănătoare cu 
flăcările ce amenințau coșul de fum. 

-Cât a durat? 

-Am fost un caz special. Mortimer a făcut o înțelegere unică pen- 
tru mine. Am fost vândut din nou și din nou. Toată viața mea urma 
să fie o robie continuă, până când deveneam prea bolnav sau prea 
bătrân. Atunci urma să fiu aruncat în mare, deoarece nu mai eram 
de folos nimănui. Am văzut acest lucru întâmplându-se, și nu doar 
o dată. Un bărbat bătrân sau rănit împins de pe punte. Care striga 
după ajutor. Era cea mai mare frică a mea. 

Lorelai nu-și dădu seama că plângea până când o lacrimă fierbinte 
îi alunecă de pe bărbie pe mâinile reci strânse în poală. 

-Nu știam asta, se minună ea. 

El menţionase că Mortimer merita să moară de 7 000 de ori. 
7 000. Numărul de zile care le fuseseră furate. 

-Mereu m-am întrebat ce explicaţie ti-a dat pentru faptul că nu 
m-am întors. 

-A spus că ţi-ai amintit, reuși să spună Lorelai, deși emoțiile 
amenințau să o sugrume. Că nu voiai să te întorci la Southbourne 
Grove doar ca să îmi frângi inima. A spus că aveai pe altcineva și că 
te-ai dus la ea. 

Nici măcar acea suferință nu se compara cu aceasta. Plânse- 
se luni întregi, dar o parte din ea înțelesese. Cel puţin încercase 
să înțeleagă. 

-În tot timpul acesta, șopti el uitându-se la foc, ai crezut că te-am 
abandonat. 

-Când mă gândesc că eram fericită pentru tine! Am presupus că 
îți trăiai viața, adevărata viaţă, iar acest lucru mi-a oferit o oarecare 
alinare. Când îmi era dor de tine, îmi spuneam că te-am ajutat să te 
vindeci, destul cât să te trimit înapoi acasă la familie și la cei dragi, 
pe care i-ai pierdut. 

-Nu ai crezut ce ţi-am spus când ne-am despărţit? întrebă el pe o 
voce joasă, periculoasă. 

„Că soarele apune la vest și că mă voi întoarce la tine.“ 

Ea își lăsă ochii în jos, ruşinată. 

-Dacă iubeai pe cineva, așa cum susținea Mortimer, cineva care 
însemna foarte mult pentru tine, de ce ţi-ai fi ținut promisiunea față 
de o oloagă răsfăţată? 

-Chiar și atunci credeai că sunt un om fără onoare? 

-Nu asta am... 

-Se pare că aveai dreptate. Când eram Dorian Blackwell, am fost 
un hoț și un ucigaș. 

Puse vătraiul la loc și se întoarse spre ea. Luminat din spate de 
foc, trăsăturile lui căpătară o tentă demonică. 

-Crezi că sunt un monstru? Nu știi nici măcar jumătate. Dar 
există creaturi mult mai groaznice decât mine, care fac niște lucruri 
absolut înfiorătoare. Inimaginabile. Fetelor. Băieților. Bărbaților. 
Femeilor. Mie. 

Lorelai vru să îl strige pe nume, ca să-l facă să se oprească. Dar ce 
nume să folosească? El nu ştia cine era, iar ea știa chiar mai puţin. 

-Cât ai suferit? Cât ai fost sclav? 

Nu voia să ştie răspunsul, dar avea nevoie de el. 

-15 ani. 

El se îndreptă spre capul patului - un turn de umbre, furie și 
revelații. 

-Când eu și echipajul meu am reușit să ne eliberăm, eram o idee 
mai buni decât animalele. Însă măcar învățasem să fim prădători. 
I-am vânat pe acești bărbați. Traficanţi de sclavi din toate țările pe 
care ți le poți imagina. Lorelai, am făcut niște lucruri atroce! Am dis- 
trus echipaje întregi cu mâinile goale. Cu aceste mâini! Îi arătă pal- 
mele deschise, ca şi cum ar fi vrut să vadă petele de sânge. Erau ei sau 
eu... și mereu erau ei. Mereu o să fie ei. 

O emoție întunecată adânci durerea și mila pe care le simți 
Lorelai. 

Mândrie. 

Traficanţii aceia meritau să sufere. Lorelai spera că muriseră ur- 
lând. Niciodată nu mai simţise o asemenea furie. 

— Așadar, i-ai atacat doar pe acești bărbaţi? Ai păstrat ce ai furat 
de pe vasele lor? 

-De ce să n-o fac? Mie mi s-au luat atâtea. Libertatea. Demnita- 
tea. Umanitatea. Numele. Memoria. Pe mine însumi. Însă fratele tău 

mi-a luat ceva ce nu mai pot recupera. Singurul lucru pe care îl voiam 
cu adevărat. Timp. 

Lorelai fu dezamăgită și se certă în sinea ei că se așteptase ca el 
să spună altceva. 

-Aş vrea să pot da timpul înapoi, pufni ea. Aș vrea să te fi scutit 
de durere. 

-Nu vreau mila ta, șuieră el. Doar încerc să te fac să înţelegi. 
Corpul acesta - carcasa asta - a reușit cumva să supraviețuiască în 
ciuda tuturor lucrurilor. Bătăi, torturi, muncă, molestări. Dar Ash 
nu a reușit. Cineva întunecat și groaznic i-a luat locul. Acesta e băr- 
batul care a venit după tine. 

Lorelai încercă să răspundă, dar suferinţa era prea grea, iar la- 
crimile care se adunau prevesteau o furtună mai cruntă decât cea 
de afară. 

El merse în jurul patului, spre ea, însă se prinse de un stâlp, ca și 
cum ar fi fost extenuat. 

-Am încercat să ajung la tine mai devreme, iar atunci am pierdut 
ce mai rămăsese din mine. Ți-am spus, te urmăresc de mult timp. 
Iniţial, planul era să te salvez, să te protejez de Mortimer. Dar, odată 
ce te-am găsit, mi-am dat seama că era mai important să te protejez 
de mine. De lucrurile pe care vreau să... 

Buzele i se închiseră, apoi el privi în altă parte. 

Lorelai ridică privirea. 

- Nu are sens. Ai spus că nu vrei să mă rănești. 

Nu-i plăcea cât de plângăcioasă îi devenea vocea când era înecată 
de lacrimi. 

Ochii lui deveniră două sfere întunecate de onix. 

- Nu pot să-ți promit că nu o s-o fac, așa cum s-a întâmplat deja. 
În plus, sunt șanse mari să fii rănită din cauza mea. Am mai mulți 
dușmani decât regina. Dușmani care ar fi încântați să te distrugă 
pentru a ajunge la mine. Am fost neînfricat doar pentru că nu am 
nimic de pierdut. Faptul că te am pe tine pentru ei e o cale dea 
mă răni. Acesta e motivul pentru care am stat departe de tine atât 
de mult. Promisiunea lui Ash te punea în pericol. 

-Atunci de ce ai mai venit după mine? 

Corbul strânse mai tare stâlpul, provocând un zgomot puternic. 

-Ca să treacă prin ce am trecut eu și să supravieţuiască, un bărbat 
are nevoie de un scop. Ceva pentru care să trăiască. Tu ai fost acel 


202 


Ducele cu tatuaj 


lucru pentru mine. O perioadă, mi-a fost îndeajuns să știu că erai așa 
cum te lăsasem și te plimbai prin estuare cu animalele. Erai o amin- 
tire pe care puteam s-o rememorez. Ceva pur ce nu fusese pătat de 
mine. În plus, în ultimii ani, Mortimer a fost mereu în Londra. După 
ce s-a căsătorit, te lăsa singură în cea mai mare parte a timpului. 

Era adevărat. Mortimer aproape că o ignorase de când se căsăto- 
rise cu Veronica. Luase zestrea lăsată de tatăl ei și își cumpărase o 
casă în oraş. Southbourne Grove era un sanctuar în lipsa lui. Îi plăcea 
conacul întins. Era casa ei. 

-Ştiam că, dacă îl omoram pe Mortimer înainte să aibă un moș- 
tenitor, îţi vei pierde prețioasa casă în favoarea unei rude masculine 
îndepărtate. Așa că l-am lăsat pe Barnaby în locul meu și am pornit 
într-o călătorie proprie să găsesc... 

Se opri, distras de un fulger foarte apropiat. 

-Comoara lui Claudius? îi termină ea fraza. 

- Și asta, spuse el misterios. Dar, când Barnaby mi-a spus că fra- 
tele tău te-a promis unui nemernic crud ca Sylvester Gooch, acest 
lucru a iscat ceva în mine ce toți traficanţii de sclavi nu reușiseră. 

În cele din urmă, se apropie de ea. Îi șterse o lacrimă de pe obraz, 
atingerea lui fiind dureros de tandră. 

-Am cunoscut durerea. Am trăit o durere pe care tu niciodată... 

Se opri, încercând să-şi controleze respirația. 

-Însă agonia, agonia adevărată a fost să știu că erai așa de depar- 
te atât de mult timp. Că era posibil să nu-ți mai simt niciodată atin- 
gerea. Să-ţi aud vocea. Să mă desfăt cu zâmbetul tău. Există durere, 
uneori chiar înfiorătoare. Însă e și suferință... 

Ea îi luă mâna între palme, o întoarse cu palma în sus și își îngro- 
pă obrazul în ea. 

El rămase nemișcat, uitându-se la locul în care li se împreuna 
pielea. 

- Tot ce conta era să ajung la tine înainte să te atingă. Acum îmi 
dau seama că instinctul mi-a umbrit rațiunea. În acea zi, l-am văzut 
pe Mortimer în biserică și mi-am pierdut controlul. Regret că ai vă- 
zut de ce sunt capabil. Că l-ai văzut pe fratele tău murind într-un fel 
așa de brutal. 

-Mie nu-mi pare rău, plânse ea în palma lui. Nu îmi mai pare rău. 
Ai dreptate. Merita. Toţi meritau. 

Cu cealaltă mână, Corbul o mângâie delicat pe păr, ca atingerea 
mătăsii de catifea. 

-Nu plânge! Nu înţelegi ce-ţi spun? Nu merit toate astea. Nu me- 
rit lacrimile tale. 

-Ba da! insistă ea. 

Regele ei pirat își merita greutatea în aur. Avea răni mai adânci 
decât abisurile Pacificului. Nu era un monstru, era un bărbat. Un 
bărbat care supraviețuise inimaginabilului și devenise un munte 
de putere. 

-Credeam că ești diavolul. Credeam că ești egoist, brutal și crud, 
dar acum... 

El își trase mâna din mâna ei, cu blândeţe, dar ferm. 

- Lorelai, chiar sunt diavolul. Asta încerc să-ți spun. Sunt egoist, 
brutal și crud. Nu mă gândesc decât la ce e mai bine pentru mine. La 
ce aș vrea să-ţi fac. La ce aş vrea să-mi faci. Să ţii la mine. Credeam 
că pot trăi cu tine fiind prizoniera mea. Că sunt destul de rece să-ți 
ignor protestele. Dar nu sunt. 

-Ştiu că nu ești, îl încurajă ea. Iar asta e bine. Putem să clădim 
ceva pe asta. 

Lorelai îi căută cealaltă mână, însă el se retrase. Rana din inima ei 
se mări, tumându-i durere în vene. 

-Nu. 

El clătină din cap, ca și cum încerca să-și convingă propriul corp, 
dar și pe al ei. 

-Când te-am luat, știam că o să te corup. Că o să te distrug. Asta 
am tot încercat să-ţi spun. Din acest motiv am așteptat atât de mult. 
Poate că ar fi fost mai bine să nu vin deloc. 

-Nu spune asta! 

Lorelai dădu pătura la o parte, chinuindu-se să-și elibereze pi- 
cioarele din cămașa de noapte și să se ridice. Să meargă după el. 

-Ce fel de viață ai avea cu mine? Cu Nemo, un bărbat obsedat și 
posedat de putere și de infamie? Aveai dreptate, Lorelai. Am totul, 
dar nu îți pot oferi nimic. 

- Dar... 

În cele din urmă, picioarele ei atinseră podeaua şi se chinui să-și 
lase greutatea pe ele când el ajunse la ușă. Se clătină în jurul patului, 
prea nesigură pe picioare ca să dea drumul stâlpului. 

Durerea se putu citi în privirea lui, însă nu schiță nici un gest să 
o ajute. 

-Eşti un înger într-o lume plină de diavoli. Iar eu am devenit re- 
gele lor. 

Deschise ușa și se întoarse cu spatele. 

- Stai! strigă ea. Stai! Te rog, rămâi cu mine! Putem să vorbim 
despre asta. 

El clătină din cap şi prinse clanţa ca și cum s-ar fi prins de un colac 
de salvare. 

-Credeam că te merit, că te-am câștigat prin toată suferința în- 
durată. Dar nu pot să-ţi iau puritatea, Lorelai. Nu pot să-ți fur anii 
pe care îi ai ținându-te alături de mine. Mi-am dat seama că e singu- 
rul păcat pe care nu pot să-l fac. 

-Dar dacă eu... 

-Te iubeam pentru că aveam impresia că ești slabă, dar acum 
înțeleg că bunătatea te face mai puternică decât noi toți. 

Ea îngheță. Cuvintele lui erau ca nişte cuțite care îi înjunghiau 
inima până când începea să sângereze la extremități, amorțindu-le. 

„Le iubeam“ 

-Poți să pleci de dimineață, când o să fii în siguranță. Ia-o pe bia- 
ta Veronica cu tine. O să mă asigur că amândouă sunteți ocrotite, dar 
nu mai pot să fiu temnicerul tău. Nu o să te țin în lanțuri, 

Lorelai căzu pe podea, într-o mare de lacrimi, când auzi ușa 
închizându-se. 

Lorelai fu trezită de o zdruncinătută, cu toate că mâna de pe 
umărul ei era delicată. 

Ochii gri ai lui Farah Blackwell și părul ei argintiu străluceau ca ai 
unei zâne în lumina lămpii. 

— Îmi pare rău că te trezesc, dar e ceva... 

Un zgomot primar, plin de teroare și avertisment, străbătu 
noaptea. Era sunetul pe care îl scotea un leu rănit când era încolțit 
de vânători, 

Lorelai mai auzise acel sunet. Într-o noapte furtunoasă, în urmă 
cu 20 de ani. 

Ash. 

Farah pregătise un halat din mătase pentru Lorelai, care se dădu 
jos din patul înalt. Își legă halatul și șchiopătă după contesa de North- 
walk, blestemând efectul furtunii asupra piciorului ei. 

Farah îi simţi neliniștea și îi întinse brațul. Cele două se grăbiră 
pe holul decorat luxos. Covoarele îi mângâiau tălpile în timp ce se în- 
drepta spre camera aflată la două uși depărtare, unde Inimă Neagră 
din Ben More stătea în lumina unei singure lumânări care îi juca pe 
trăsăturile reci. 

Lorelai se înfioră când îl văzu fără plasturele de la ochi. O cicatrice 
îi tăia sprânceana stângă până la obraz, iar rana îi lăsase ochiul drept 
de un albastru lăptos în loc de căprui. Efectul era hipnotizant din 
mai multe puncte de vedere. 

O străpunse cu o privire dezolantă când se apropie, iar Farah o 
lăsă singură să se ducă lângă soţul ei. 

Lorelai își dădu seama că toți aveau cicatrice. Durerea pe care 
o purtau pe piele trăda existența unei răni mai adânci și mai pericu- 
loase în interior. 

Stătură pe loc cât sunetul unui tunet acoperi strigătul unui băr- 
bat ţinut prizonier de coşmaruri disperate. Sunetul îi îngheță sân- 
gele în vene și îi rupse sufletul. Era greu de crezut că un asemenea 

sunet torturat și vrednic de milă putea veni de la un bărbat atât de 
periculos și cu atâta stăpânire de sine. 

Blackwell puse mâna pe lemnul ușii, ca și cum ar fi testat căldura 
unui foc care s-ar fi aflat de partea cealaltă. 

-Toți le avem, spuse el pe un ton înăsprit de somn sau mai de- 
grabă de lipsa lui. Toţi cei care au crescut în Newgate. E greu să te 
odihneşti când somnul te face vulnerabil în fața cruzimii altora. 

Greutatea acelor vorbe o frânse aproape la fel de mult ca plânse- 
tele de agonie ce se auzeau de cealaltă parte a ușii. Nu putea înțelege 
profunzimea suferinței pe care o putea simţi un bărbat ca să se lupte 
în somn cu astfel de demoni. 

- Dormeam cu rândul. Eu, el și Argent. Unul dintre noi stătea 
treaz, ne păzea de bărbaţii mai în vârstă care ne... Puse mâna pe 
clanță. Mereu îi punea pe fugă cel mai repede. Dar nu câștigam lup- 
tele tot timpul. Până când am crescut și am devenit mai puternici. 

Privirea lui Lorelai o fixă pe Farah, iar confirmarea pe care o citi 
în ochii acesteia îi transformară sufletul într-o mare de durere. Nu 
putuse să-și imagineze astfel de lucruri când era o copilă. Nu știuse 
care erau adevărații demoni cu care se luptase el în noaptea în care îl 
trezise, în urmă cu mulți ani. 

Acum avea sens. Aversiunea lui față de atingerea doctorului, ne- 
încrederea în alți bărbați. 

Haosul din camera lui atinsese un punct culminant, ca şi cum o 
fantomă ar fi fost târâtă prin focurile iadului. Un suflet lipsit de spe- 
ranță. Un copil neajutorat, care țipa prin pieptul unui bărbat care 
îl uitase. 

Blackwell se întoarse către ea. 

- Înainte să intru, știi dacă soțul tău doarme cu arme alături? îi 
zâmbi el trist. Majoritatea facem asta și nu vreau să fiu împușcat de 
un frate întors din morţi. Nici măcar mie nu-mi place ironia atât 
de mult. 

-Mă duc eu, spuse Lorelai înainte să-și dea seama cu adevărat că 
luase acea decizie. 

-Draga mea, crezi că e înțelept? întrebă Farah îngrijorată. În sta- 
rea în care e... 

-Am mai făcut asta, când eram copii. Atunci avea aceleași coş- 
maruri. Credeam că ar fi mai bine să nu-și amintească trecutul, dacă 
aceştia sunt demonii cu care trebuie să se lupte pe întuneric. 

-Nu te înșeli în privința asta, domnişoară Weatherstoke. Dar 
soţia mea e îndreptățită să-și facă griji. E posibil să nu fii în sigu- 
ranță acolo. 

Lorelai puse mâna pe brațul lui Blackwell și îl dădu la o parte de 
lângă clanță. 

-Mă tem că doar eu sunt în siguranţă acolo. 

O cercetă cu atenţia unui chirurg, ca și cum i-ar fi disecat toate 
părțile şi apoi le-ar fi pus din nou laolaltă. 

-Foarte bine, spuse el în cele din urmă. Dar o să stau de gardă în 
caz că ai nevoie de ajutor, până când mă asigur că nu ești în pericol. 

- Mulţumesc. 

Lorelai luă lumânarea pe care el i-o oferi, își umplu plămânii cu 
aer și inima cu curaj, apoi deschise ușa. 

Lurmânarea ei pâlpâia și dansa când intră în cameră. Piratul ei lă- 
sase geamul deschis, ca să poată intra furtuna, iar perdelele greoaie 
fluturau în vânt ca niște vele nefixate. 

Când se apropie de pat, lumina slabă dezvălui agonia lui în de- 
tahi dureroase. Cearşafurile erau prinse în jurul picioarelor lui lungi, 
în timp ce el se zbătea ca un prizonier în lanţuri. Mușchii pieptului 
gol erau încordați și întinși la maximum, ca și cum l-ar fi apăsat o 
forță invizibilă. 

Lorelai nu-și putea imagina nici un bărbat care își putea măsura 
forța cu puterea sălbatică și viguroasă din oasele lui greoaie. 

Când era doar un băiat, era mai suplu. Mai mic. 

Lorelai așeză lumânarea pe noptieră, departe de el, iar zgomo- 
tul respirației lui sacadate și al dinţilor care scrâșneau o făcu să își 
piardă curajul. 

El era șocant de mare. Distrusese echipaje întregi cu mâinile goa- 
le, tocmai îi spusese asta. 

Ce îi putea face ei acolo, în întuneric? Dacă o confunda cu unul 
dintre demonii lui? 

El gemu, iar brusc nimic nu mai contă. Lorelai își făcu curaj şi se 
aplecă pe marginea patului. De atâta fu nevoie. 

Piratul se ridică de pe saltea, iar degetele i se înfășurară în jurul 
gâtului ei înainte ca Lorelai să poată scoate un sunet. O privi cu ochi 
pierduţi, destul cât panica să se instaleze în timp ce ea se chinuia să 
respire. Cum nu-și putea folosi vocea, Lorelai făcu singurul lucru la 
care se putut gândi. Singurul lucru care funcționase și în trecut. 

Își puse mâna stângă în dreptul inimii lui. 

Privirea lui se lumină imediat și îi dădu drumul din strânsoare, cu 
un mormăit care ar fi putut fi numele ei. 

Mâinile lui coborâră de la gât spre mâna ei de pe piept, ca și cum 
ar fi vrut s-o oprească acolo. 

Amândoi respirau prea greu ca să mai spună ceva, așa că stătură 
așa câteva momente, concentrați asupra bătăii inimii lui, care părea 
că se aruncă în palma ei, căutând un mod de a scăpa de închisoarea 
de oase și sânge. 

El era un caleidoscop colorat de mușchi, scăldat în lumină aurie. 
Corpul lui era o bogăție de umflături, mușchi și oase. Amândoi fă- 
ceau parte din aceeași specie, dar cum era posibil acest lucru? Piep- 
tul lui se mărea în discuri dure, în timp ce sânii ei erau mai moi și 
căpătau o formă de lacrimă accentuată de la an la an. Coastele lui 
treceau printr-un trunchi lat și plat, îngustându-se în mușchii sto- 
macului, care dispăreau sub cearșafuri. Ale ei... Ei bine, coastele ei se 
vedeau uneori, dar nu într-un mod care să fi fost considerat atrăgător 
de cineva. 

El dătină din cap, ochii lui de corb fiind în același timp acuzatori 
și rugători. Mesajele tăcute pe care i le transmiteau în lumina lumâ- 
nării erau clare și evidente, ca și cum le-ar fi țipat. 

„Nu ar fi trebuit să vii“ 

„Nu mă lăsa!“ 

Răspunsurile ei erau la fel de clare. 

„Știu“ 

„Nu o s-o fac.“ 

Pielea ei părea palidă în comparaţie cu bronzul lui. Transpirația 
i se adună la tâmplele negre, răcindu-se în briza furtunii care intra 
pe fereastră. 

Se auziră o bătaie ezitantă în ușă și vocea lui Farah. 

-E totul bine? 

El se încordă și o privi. 

Lorelai răspunse: 

-Totul e bine. 

- Atunci, noapte bună! 

Lorelai era sigură că soțul ei auzise pașii celor doi care se îndepăr- 
tau de ușă. 

Apoi își mișcă mâna, iar el ezită să îi dea drumul, ca și cum nu ar 
fi vrut ca ea să vadă ce se afla sub palmă. 

Gestul o năuci. Nu puteai vedea inima cuiva prin piept, ci nu- 
mai în ochi. Toată lumea știa asta. Așa că de ce nu voia ca ea să îi 
vadă pieptul? 

Îi privi mâinile care le acopereau pe ale ei, cu cicatrice, dure și late. 
Aveau un tremur ușor sau doar era propriul ei tremurat? 

În loc să-şi tragă mâna din nou, o mișcă pe pieptul lui, fiind șocată 
de ce descoperi. 

Parcă scotea flăcări pe nări, iar o strălucire periculoasă și sălbatică 
îi apăru în ochi, însă stătu neobișnuit de nemișcat în timp ce ea îşi 
privi descoperirea. 

Nu observase asta până atunci, nici măcar când el stătuse gol în 
faţa ei. Fusese atât de concentrată să nu se uite la el, că îi scăpase 
tocmai confirmarea pe care o așteptase atât de mult timp. 

Acolo. Pe piept. Protejate de un tigru feroce deasupra şi de 
un dragon dedesubt, erau contururile rubinii ale unor buze mici 
și perfecte. 

Buzele ei. 

Buzele cu care în urmă cu 20 de ani îl sărutase şi îi alungase întu- 
nericul din inimă. 

Lui Lorelai i se tăie respirația. 

„Ştiam eu“, se gândi ea, simțindu-se în același timp umilă și 
încântată. O minţise, însă descoperirea adevărului nu era neplăcută. 
Nu era supărată. 

„Știam că Ash trăiește! Că m-a iubit.“ 

Acolo era dovada. 

Își ridică sprâncenele spre el. 

Buzele lui se subțiară, iar ochii i se micșorară. Aerul se întunecă, 
amenințarea plutind în aer. Apoi urmă un avertisment. Urmat de 
o promisiune. 

Tot ce fusese spus și nespus plutea în aerul dintre ei și, pentru 
prima oară de când își putea aminti, Lorelai nu se întrebă care îi era 
locul. Era menit să fie acolo. În acel pat, cu acel bărbat. 

- Pleacă, spuse el. Lorelai, dacă nu pleci, o să uit... 

Lorelai sări pe el înainte să se răzgândească, lipindu-și corpul de 
al lui şi oprindu-i vorbele cu un sărut disperat. El spusese că nu avea 
să o facă a lui, însă de data asta ea venise la el. 

El străbătuse oceane, iar ea traversase doar un hol. Dar părea că 
distanța dintre ei se mărise când făcuse asta. 

De data asta, ea venise pentru el. 

Totuși, când Lorelai se gândi că ea avea să-l facă al ei, își dădu 
imediat seama de propria naivitate. 

Cu o graţie relaxată, el o luă în braţe și o lăsă pe spate, până când 
fu prinsă sub căldura animalică a corpului său. 

Abia când o ţintui într-un loc, sărutul lui trecu de la disperat la 
reverenţios. Gura lui nu doar că o acapara pe a ei, dar o și venera. 
Fiecare parte din el era mult mai tare decât ea. Mai mare, mai puter- 
nică. Excepţie făceau buzele, care erau neașteptat de moi. 

O sărută ca un bărbat care nu era obișnuit să sărute. Nu avu o 
abordare seducătoare și nici mișcări răbdătoare și exersate. Pur și 
simplu, bău plăcere din gura ei și o oferi la rândul lui, în cantități 
generoase şi copleșitoare. 

Lorelai uitase asta. Că un sărut era mult mai mult decât o senza- 
ţie caldă și umedă. 

Sărutul avea gust. O aromă unică. Ceva îndrăzneț și totuși subtil. 
Sărutul avea iz. De mentă, al ei, și de whisky, al lui. Sărutul era o per- 
spectivă stranie și rară. El era atât de aproape, încât devenea un chip 
neclar cu privire scânteietoare. 

O străbătu un fior sălbatic. Era propria reacție animalică la pose- 
sivitatea pe care o văzu în acei ochi. 

Pântecul ei se încordă cu o goliciune dureroasă și, ca și cum el i-ar 
fi simţit nevoia, îi depărtă coapsele cu genunchiul și se așeză, din 
nou, între picioarele ei. Numai bariera cămășii de noapte mai separa 
acum mădularul lui excitat de carnea ei doritoare. 

Numai o bucată de material îl împiedica să alunece înăuntru. 

Degetele ei reci se plimbară pe gâtul lui, după care trecuză prin 
șuvițele negre, moi ca mătasea. 

Ce se întâmpla era real și trebuia să se întâmple. 

Era Ash. Ash al ei. În ciuda protestelor lui. Îl găsise acolo. ÎI găsise 
în coșmarurile pe care ea și-ar fi dorit ca el să nu le aibă. ÎI găsise în 
întunericul în care domnea. În furtunile pe care le invoca. 

Îl găsise și era hotărâtă sa nu-l mai piardă. 

Presiunea gurii lui deveni mai intensă, limba lui jucându-se cu 
a ei cu mișcări voluptuoase, făcându-i lucruri pe care nu le credea 

posibile. Sărutul lui se transformă în mai multe săruturi. Limba îi 
scria silabe de poezie în gură, iar buzele lui creau ritmul. 

Iar corpul lui, Dumnezeule, corpul lui! Lung, suplu şi letal, miş- 
cându-se peste al ei într-un ritm atât de vechi, dureros de necesar, 
încât îi trezea sufletul la viață. O ducea în acel loc creat de șoaptele 
strămoșilor ei într-un decor creat de ea, care se născuse pentru a 
dansa sub el. 

Mâinile lui Lorelai se ridicară spre gâtul lui, apoi coborâră pe 
spatele plin de muşchi. Îi mângâie ușor cicatricele, făcându-l să se 
relaxeze și mai adânc în ea. Să se lase pe ea. 

Dar el nu făcu asta, nu în întregime. Se susținu cu un braţ, cealal- 
tă mână plimbându-se peste cămașa ei de noapte, încălzindu-i pielea 
tremurândă de dedesubt până când îi acoperi sânul. 

Se auzi un geamăt. Al lui. Al ei. Lorelai nu era sigură. Era ceva ce 
stârni o reacţie violentă din partea lui. 

Piratul se dădu înapoi, întrerupând sărutul, și îi rupse cămașa 
de noapte. 

Era în natura ei timidă să se acopere și încercă să facă asta, însă 
brațele încă îi erau prinse în mâneci, pe care el i le lipi de corp. Lorelai 
nu se mai putu mișca. 

El o privi în tăcere, ca un pelerin admirând un obiect sfânt, ochii 
sclipindu-i cu sălbăticie. Era diferit de cel din prima noapte, când el 
simţise doar egoism şi foame. 

Acum, ea se temea că el o considera altceva decât era. Nu o oloagă 
slabă trecută de 30 de ani. Ci o femeie. O seducătoare. O persoană 
care îl ațâța și îl excita. 

Oare mereu avea să o vadă așa? 

El nu îi vorbi. Nu îi oferi platitudini. Nu îi spuse că era frumoasă. 
Nu trebui s-o facă. Lorelai se văzu prin ochii lui, imaginea ei fiind 
reflectată în foamea care îi încorda trăsăturile brutale. În venerația 
care îi strălucea în privire. În respirația sacadată și în căldura mădu- 
larului său. 

În acea seară, cuvintele erau de prisos. Erau atât de multe de spus, 
iar vorbele erau prea puţine pentru a reda ce fusese pierdut și regăsit 
între ei. 

În primul rând, trebuia să se întâmple asta. Această uniune a lor. 
Acea întâlnire a trecutului inevitabil şi a viitorului nesigur. 

Nu voia să o facă a lui cu forța. Nu de data asta. Promisese. Ea 
avea să i se ofere. 

Lorelai se ridică și îi căută orbește gura, însă nu putu ajunge la el, 
deoarece braţele îi erau în continuare prinse. 

El reacționă imediat, lăsându-se pe ea, prădându-i gura în timp 
ce mâinile îi explorau corpul în locurile în care privirea nu îi putea 
ajunge. Ea nu reuși să vadă decât puțin din dorinţa întunecată de pe 
chipul lui, după care el se lăsă pe ea. Era prinsă acum între saltea și 
corpul lui dur, devenind un cocon de căldură și dorinţă. 

Calmul ei o surprinsese, însă acum se lupta cu altă senzaţie. Cu 
nevoia de a se mișca, de a se freca de el în timp ce mâinile lui o mân- 
gâiau. Piratul spusese că visase 20 de ani la asta, așa că de ce insista 
să o atingă în locuri care nu contau deloc? 

Gura lui îi mușcă ușor maxilarul, urechea, gâtul, în timp ce mâini- 
le îi mângâiau coastele, curbura taliei și șoldurile, plimbându-se apoi 
peste pântec. Nici una din acele zone nu era senzuală, dar cu toa- 
te astea, el părea să se desfete când le descoperea. Când le atingea. 
Când le explora, ca și cum nu ar mai fi atins niciodată o femeie. 

După un timp, ea scoase un sunet de nerăbdare, îndoindu-și 
genunchii și mișcându-și șoldurile. 

Dumnezeule, ce ușuratică devenise dintr-odată! Dar nu se putea 
stăpâni! 

Nu fusese singura care așteptase 20 de ani și, cum Ash se afla în 
cameră cu ea, era pregătită să recupereze timpul pierdut. 

Se auzi un sunet de apreciere din partea lui, iar el îi dădu ce voia și 
mai mult de atât. Gura lui fierbinte se închise peste sfârcul ei excitat, 
în timp ce mâna îi alunecă peste cuibul moale dintre picioarele ei. 

Lorelai nu mai știa asupra cărei senzaţii să se concentreze. Dan- 
sul limbii lui pe sân sau atingerea mugurului ei. El îi mângâie buclele 
înainte să i le despartă. Degetele îi erau reci când le lipi de zona ei 
fierbinte și intimă. 

Gemură amândoi în timp ce el își umplu mâna cu umezeala ei. 
Pentru o clipă, se lăsă pradă momentului atât senzațiilor dulci, cât 
și rușinii. 

Căldura respirației lui pe sân o distrase pentru o clipă, după care 
degetele lui atente începură să se joace cu dorința alunecoasă elibe- 
rată de corpul ei, ducând-o în locul ascuns care se inflamase și tânjea 
după el. 

Lorelai se uită în jos, la el, şi văzu că expresia îi era dominată de 
dorinţă, iar privirea îi era disperată. 

Însă mâinile lui enervant de pricepute îi contraziceau expresia 
feţei. Făceau mișcări circulare în jurul locului în care culminau sen- 
zațiile ei și nu se grăbeau, cu toate că ea se zvârcolea sub el. Îl ruga să 
facă ceva ce nu înțelegea. Ce nu putea exprima. 

Doar știa că el îi ducea corpul într-o călătorie chinuitoare cu un 
final devastator. 

Părea să fie satisfăcut când o vedea agitându-se. Savura clipa. 
Lorelai nu mai putu să suporte și își lăsă capul pe spate, închizând 
ochii. Se lăsă pradă momentului. Lui. 

Un deget își găsi drumul în ea. Tresări, însă el o alină cu un să- 
rut ușor. Mișcările lui deveniră mai intense, după care fură o ade- 
vărată tortură. Grăbi ritmul până când ea se mișcă sălbatic odată 
cu el. 

El alunecă alt deget în ea, iar ea scânci când simţi presiunea. 
Plăcerea. Ameninţa să o anihileze. Fugea către ea cu viteza unui val 
păcătos. Nu putea face nimic, decât să se pregătească de asalt. 

Exact asta făcu. Lorelai se prinse de el, adevărata ei sursă de 
putere, în timp ce valul o lovi și ameninţă să o ia odată cu el. El o 
tinu. O încurajă. Asta, în timp ce își continua mișcările, degetele lui 
alunecând adânc în umezeala ei. Fiind atrase mai adânc de mușchii 
ce pulsau. 

El nu îi dădu drumul nici când o lăsă în jos. Își plimbă buzele 
peste ale ei în timp ce ea continuă să se zvârcolească după ce mâinile 
lui se retraseră din zona ei umflată, lăsând-o nu numai goală, ci și 
ciudat de nesatisfăcută. 

Lorelai îl privi fascinată. Fruntea cu broboane de transpirație. 
Tandreţea neascunsă. Însă mâinile lui, care erau sigure înainte, acum 
tremurau când o atingeau. 

O intenţie întunecată bântuia sub tandreţea lui. O foamete prea 
des negată. Ajunsese la limita autocontrolului său legendar. Acum 
voia să o facă a lui. 


Îşi dorise să aștepte, să prelungească momentul. Să smulgă fieca- 
re clipă de plăcere de pe corpul ei. 

Pentru asta se întorsese, nu-i așa? Să o facă a lui. Sa o aibă. Să 
revendice ceea ce îi fusese negat în toți acești ani. 

Şi urma s-o facă, pentru că era un bărbat care nu-și refuza nimic. 

Cu excepția... Uitase foarte multe lucruri în viaţa lui, dar nicioda- 
tă ceva atât de important ca efectul blândeții ei asupra lui. 

Pentru asta se întorsese, de fapt. Acum înţelegea acest lucru. Îl 
recunoscu față de el însuși. 

Nu era acel infern de dorință. Acel instinct primar. Nu în între- 
gime. Era mâna mică ce îi explora delicat pieptul. Moliciunea ei sub 
el. Izul ei dulce și feminin. Satisfacția care îi înfrumuseța și mai mult 
privirea de safir. Zâmbetul plin de încredere și leneș pe care i-l ofe- 
rea. Iertarea pe care i-o oferea cu atâta îngăduință. 

Ştiuse că avea să se piardă în corpul ei, însă nu se așteptase să fie 
atât de absorbit de plăcerea ei. 

Dumnezeule, era ceva superb! 

Se ţinu deasupra ei pentru o clipă încordată. Paralizat de o excita- 
re radiantă, exasperantă, care îl afecta cu toată frenezia nebuniei. 

Acum o putea face. O putea penetra și îi putea lua virginitatea cu 
o singură mișcare rapidă. Atunci, ea avea să fie a lui. Putea zdrobi în 
ea toată durerea lui, trecutul și pasiunea. 

Însă o parte din el refuză să se miște și preferă să se desfete cu 
ea, care îl explora. Mâinile ei trasară venele umflate de pe braţele în- 
cordate. Degetele îi gâdilară coastele și avu nevoie de tot stoicismul 
posibil ca să nu tresară. Ori să zâmbească. 

Mâinile ei se opriră pe șoldurile lui, iar amândoi se opriră din res- 
pirat. În ochii ei se puteau citi nehotărârea, dar și curiozitatea. 

Trebuia să oprească asta. Dacă îl atingea acum, el avea să 
se piardă. 

Teama primitivă se transformă în satisfacție când coapsele ei se 
depărtară și mai mult pentru el, transformând locul într-un cuib 
infinit de dulce pentru șoldurile lui. 

Nici unul nu trebui să-și folosească mâinile ca să-l ghideze. 
Corpurile lor găsiră poziția perfectă. Mădularul lui alunecă între 
coapsele ei. Se lăsă în ea, învăluind-o cu forța lui. Îi părea rău pentru 
durerea ei. Își dorea să o facă să dispară ori să o simtă el. 

Își puse mâinile de o parte și de alta a capului ei și o sărută în timp 
ce se împingea încet în ea. 

Ea gemu, iar el îngheţă. Sărutul lor îi transformă în doi oameni 
care împărtășeau o minune. 

-Mai mult! 

Fu singurul cuvânt pe care ea îl spusese de când începuseră. Urma 
să fie singurul rostit până ce aveau să termine. 

El o hrăni bucată cu bucată. Carnea ei fierbinte și udă se închi- 
dea în jurul lui, atrăgându-l înăuntru, invitându-l să simtă plăcerea 
acolo. Era dincolo de orice fericire pe care și-o imaginase pe par- 
cursul vieţii. 

Se întrebă, în timp ce îi privea ochii mărindu-se odată cu penetra- 
rea lui, dacă cineva care nu trăise ca el profunzimea suferinței putea 
aprecia cu adevărat un astfel de extaz. 

Într-un fel, era fericit că nu știuse că avea să fie atât de bine. Atât 
de dulce. Că avea să simtă atât de multe. 

Poate atunci n-ar fi așteptat acest moment. Acea clipă perfectă. 
Momentul când Lorelai Weatherstoke devenea a lui. 

Pentru prima oară în viaţa lui simţi libertate și putere. Capitulare 
şi putere. 

Ea se mișca odată cu el, făcând mișcări timide cu șoldurile în 
sus. Spasmele corpului ei îl făcură să-și piardă controlul, în timp 
ce ea reacţiona la fiecare senzaţie și la fiece mișcare a lui cu o 
uluire sălbatică. 

Gemetele ei de descoperire nu îi mângâiau doar corpul, ci 
și egoul. 

Lorelai se simțea bine. Se bucura de el. Pe ea. În ea. 

Acel gând dezlănţui în el ceva la care nu se așteptase. O răb- 
dare pe care nu o mai cunoscuse. O tandreţe copleșitoare de care 
voia să scape și pe care, în același timp, voia să o îmbrățișeze. 
Îi ținea monstrul sub control în timp ce îi iniția carnea virgină 
cu penetrări lungi și încete. Acest lucru îi permise să își întârzie 
eliberarea amenințătoare, până când capul ei se lipi de saltea, iar 
Lorelai începu să se zvârcolească dintr-o parte în alta, cu ochii 
închiși strâns. 

Poate că reușise să îi provoace două orgasme înainte să îl aibă pe 
al lui. 

Odată ce îi scapă un geamăt, iar mușchii ei feminini se încordară 
ritmic, el fu nevoit să-și dea frâu liber. 

Lorelai îl duse într-un loc sublim. Unul construit din respira- 
ţii greoaie și gemete incoerente. Timpul se uni cu furtuna când un 
fulger străbătu noaptea, orbindu-le corpurile unite. Plăcerea era 

fierbinte și mistuitoare. Extazul la fel de orbitor. lar emoțiile îi lega- 
ră, ca și cum ar fi semnat un contract cu soarta. 

El se simțise pierdut de atâtea ori, vreme de atâția ani. Însă, când 
se pierdu în ea, înțelese că găsise de fapt ceva ce foarte puțini bărbați 
reușeau să găsească. 


Capitolul 19 
SER 


Lorelai presupuse că avea să se simtă mai femeie după ce fusese 
prima dată cu un bărbat. Poate mai matură, ceea ce era o așteptare 
ridicolă pentru o femeie de vârsta ei. 

În schimb, deveni o versiune mai tânără și mai naivă a ei. Una în 
care se putea transforma din nou. Una a cărei imaginaţie încă era 
presărată cu optimism și speranță. 

Simţi că lumânarea nu numai că îi legă în lumina sa, dar îi și stră- 
lucea prin vene. Blândă, aurie și intim de caldă. 

Fusese fericită să îl lase să se poarte cu ea ca și cum ar fi fost o 
păpușă, să ia o cârpă de lângă lavoar și să îi spele pe amândoi, înainte 
să o ridice și să o pună pe corpul lui magnific. 

Lorelai ascultă furtuna în tăcere, până când respirația le reveni la 
normal. Îmbrățișarea lui părea cel mai natural lucru din lume. 

Pentru prima oară în 20 de ani, se simţea în siguranță. 

Somnoroasă, îi mângâie marginile tatuajelor, admirându-le. Ti- 
grul de pe piept stătea sub o cascadă asiatică, iar dragonul ieșea din 
flăcări. Pe celălalt pectoral, feline din junglă săreau la atac, iar un 
urs răgea la un cerb maiestuos. Alte creaturi îi umpleau pieptul. Un 
mamifer straniu cu o coadă inelată. Un rechin care părea atât de real, 
că ar fi putut să îi sară de pe piele. Șerpi, pești, lupi, vulpi, păsări pră- 
dătoare, elefanți indieni cu desene exotice. 

Câtă durere trebuie să îi fi provocat realizarea acestor tatuaje! 

Lorelai atinse buzele mici, fantoma buzelor, acoperindu-le. Unul 
dintre singurele desene de pe corpul lui care nu era animal. 

Când simți că tăcerea o sufocă, spuse: 

-Un ban pentru gândurile tale? 

Corbul râse. 

-Nu e o afacere prea bună, abia dacă valorează atât de mult. 

-Pentru mine sunt valoroase. 

Își puse mâna pe părul ei, desfăcându-i cu atenție împletitura și 
trecându-i buclele lungi peste pielea lui, ca și cum senzația i-ar fi fă- 
cut plăcere. 

-M-ai lăsat fără gânduri, spuse el pe un ton blând. Mi-ai oferit o 
minte liniștită. 

Ea zâmbi, lipită de pieptul lui, și se gândi că nu făcuse prea mult, 
doar stătuse acolo și se bucurase de corpul lui. Corpul lui incredibil 
și colorat. 

-Aş întrerupe tăcerea prea mult dacă ți-aș pune o întrebare? 

Asta îl făcu să-şi încordeze din nou abdomenul, mușchii incredi- 
bil de bine definiți. 

-Ai putea să-mi ceri să invadez China acum și aș găsi o cale 
s-o fac. 

Majoritatea bărbaţilor ar fi glumit, dar în cazul lui nu se știa 
niciodată. 

-De ce ai atâtea tatuaje? Îi contură detaliile elanului. De ce toate 
animalele astea? 

Mâna care îi mângâia părul se opri. 

-Am fost aproape peste tot. Când am văzut aceste creaturi, în 
captivitate sau în sălbăticie, m-am gândit la tine. Aș fi vrut să ți le 
arăt, așa că mi le-am pus pe corp. 

Lorelai își ridică ușor capul și se uită peste umăr la el. 

- Vorbești serios? 

El încuviință din cap. 

Sceptică, îi privi arta de pe corp cu alți ochi. 

— Ai văzut toate aceste creaturi? Și apoi le-ai adus la mine? 

-Pe toate, mai puțin dragonul, desigur. 

- Desigur, spuse ea, ridicându-se puțin și înfășurând cearșaful în 
jurul ei. l-ar fi spus că făcuse asta din cauza răcorii aduse de furtună, 
însă adevărul era că încă nu se simțea destul de confortabil cu goli- 
ciunea ei. Își plimbă mâna peste pielea lui, lăsându-i părțile masculi- 
ne acoperite. Unde ai văzut un urs? 

-În Mongolia. 

El își puse mâinile sub cap, examinându-și propria topografie, ca 
și cum ar fi fost întru câtva interesat. Mișcarea avu un efect intere- 
sant asupra mușchilor lui. 

Dumnezeule, dacă ar fi fost după ea, Corbul nu și-ar mai fi pus 
niciodată hainele pe el! 

-Şi lupii? 

-În America. 

- Şarpele? 

-Acela este un soi de mamba negru, cel mai otrăvitor șarpe cu- 
noscut de om. 

Lorelai își acoperi gura deschisă cu mâna. 

-Ai prins unul? 

-Unul aproape că m-a prins pe mine. 

Fantoma unui zâmbet șopti la colţurile gurii lui. 

- În Africa subsahariană. 

Lorelai îl plăcea așa. Un leu care se odihnea, tensiunea simțin- 
du-se mereu în mușchii lui. Golul vigilent din privirea lui avertiza 
ceva aproape... uman. Viaţă. 

O parte din ea voia să îl întrebe de coșmarurile din acea noap- 
te, iar alta, despre visurile legate de viitor. Voia să știe ce se în- 
tâmplase în ultimii 20 de ani. Voia să știe ce avea să se întâmple 
în continuare. 

Însă nici o forță de pe pământ nu o putea convinge să distru- 
gă prima lor interacțiune care nu era afectată de pericol, pasiune 
și durere. 

Asta își dorea. Să fie în pat cu Ash și să împărtășească mici intimi- 
tăți. Așa se îndrăgostise de el prima oară. 

Acum, în locul unui tânăr cu privirea tristă și cu un trecut gol, era 
un bărbat cu experienţă, care văzuse lumea și adusese părți din acea 
lume pentru ea. 

Acel simplu gând îi topi inima. 

-Ce creatură e asta? întrebă ea, arătând spre un mamifer cu ochii 
mari, care nu părea să se potrivească cu tema prădătorilor desenați 
pe corpul celui mai mare prădător. 

-E un lemur cu coada inelată. L-am întâlnit în Madagascar. M-a 
urmărit prin piață și mi-a sărit pe umăr. A încercat să împartă o ba- 
nană cu mine. 

- Serios? 

-A vrut s-o împartă înseamnă că i-a dat coaja jos și mi-a băgat-o 
în ochi. 

Lorelai râse surprinsă. 

-Sper că nu l-ai rănit! 

-Am mâncat banana. Zâmbetul nu înflorea ușor pe buzele lui, 
dar părea să-și dorească acest lucru. Ne-am despărțit prieteni. 

-Parcă ai spus că nu ai prieteni. 

-Nu printre oameni. 

Ea mângâie lemurul, undeva în partea stângă a buricului. 

-Aş vrea să pot vedea și eu aceste creaturi, dar știu că n-o s-o 
fac niciodată. 

Mâna lui îi ridică bărbia cu o tandreţe de care nu-l crezuse 
capabil. 

-O mulţime de lucruri se pot întâmpla între acum și niciodată. 

Vorbele pe care i le spusese Lorelai când erau copii străluceau în 
pieptul ei și îi împungeau genele cu lacrimi amenințătoare. 

-Aşa e, dar cu piciorul meu nu am cum să traversez jungle ori să 
urc munți. Practic, sunt incapabilă. 

- Prostii! O să închiriez elefanți să te care prin junglă și scaune 
duse de câte zece bărbați bronzați ca să te poarte prin orașele străi- 
ne. Caii arabi te vor plimba prin deșerturi, iar pentru celelalte locuri, 
putem să luăm trenul sau vasul meu. 

-Şi cum rămâne cu toate locurile în care nu pot ajunge elefanții, 
bărbaţii bronzați, caii arabi, trenurile și vasele? 

Privirea lui jucăușă reveni la realitate şi se îmblânzi. 

-0O să te duc eu. 

Mânată de o speranţă disperată, Lorelai căzu înapoi pe piep- 
tul lui. 

-Putem să plecăm mâine? Să lăsăm în urmă pirații, comoara și 
numele? Să ne începem viețile din nou. 

Mâinile lui se jucau cu șuvițele ce îi încadrau faţa, iar pe chip i se 
putu vedea regretul. 

-Trebuie să găsesc comoara lui Claudius, șopti el. Le-am promis 
oamenilor mei. 

-Nu poți să le dai pur și simplu harta? Să îi lași pe ei să o 
găsească? 

-Trebuie să duc misiunea asta până la capăt, insistă el. 

-Dar de ce? Ai mai mulți bani decât ai putea cheltui în cinci vieți. 
Chiar ai nevoie de mai multe comori? Nu ţi-a luat căutarea asta des- 
tule? Își plimbă degetele peste tatuajul lui distrus. Deja a fost la un 
pas să te omoare o dată. 

El o privi cu ochi negri strălucitori. 

-Am căutat comoara asta de când eram Dorian Blackwell. Când 
mă gândesc la ea, simt că trecutul se lovește de ușa de fier care mă 
separă de amintirile mele. Simt că, dacă găsesc comoara lui Claudius, 
o să mă găsesc pe mine însumi. 

Când auzi asta, ea încuviință sceptică. 

- Înţeleg. Și chiar așa era. Apoi ce urmează? Aproape că îi era frică 
să întrebe. Ce o să te ambiționeze odată ce ai găsit ce cauţi? 

-Să mă ambiționeze? 

-Ai fost peste tot, ai văzut totul. Nu mai ai nimic de cucerit. Pen- 
tru ce o să trăieşti atunci? 

Îşi îndreptă privirea spre fereastră, admirând furtuna care se cal- 
mase într-o ploaie ușoară. 

-Chiar am văzut totul. Am întâlnit tot felul de oameni. Există 
oameni care își riscă viețile ca să se cațăre pe cel mai înalt munte sau 
ca să găsească izvorul celui mai teribil fiord. Se urcă unii peste alții 
pentru a construi cea mai înaltă clădire. Sau ca să mineze cea mai 
adâncă peșteră. Își doresc putere. Glorie. Pericol. Divertisment. Vor 
să tachineze moartea. Să îl sfideze pe Dumnezeu. Să domine natura. 
Și numai acea obsesie îi face să simtă că trăiesc. 

Ea îl analiză cu aceeași intensitate cu care el studia furtuna. 

- Vreunul dintre lucrurile astea te face să te simţi viu? 

-Nici pe departe. 

-Atunci ce te face? Ce o să te facă? 

El o privi ca şi cum l-ar fi dezamăgit. 

- Cum, nu ştii? 

În aer se simțea promisiunea unui lucru care avea să schimbe to- 
tul. Promisiunea unei schimbări în universul lor, un vârtej al sorții. 

- M-ai iubit? 

Lorelai regretă cuvintele în momentul în care le spuse. 

El își mută privirea în altă parte. 

-Eram tânăr. Nu învățasem încă să mă tem de nebunia unui naiv 
îndrăgostit. 

Emoţia care o amenințase întreaga noapte se revărsă peste gene, 
iar el o alină cu degetele. 

- Lorelai, este prea târziu pentru dragoste. Pentru mine, dragos- 
tea este o simplă invenție a poeților. La fel de uşor de cumpărat și 
de aruncat ca încrederea și loialitatea. Dar înțeleg posesia. Se ridică 

şi își apropie fața de a ei, respirând din nou același aer. Eşti a mea. 
Asta e ce ştiu. 

- Deci nu mă iubeşti. 

El îşi lipi fruntea de a ei. 

-Ar fi trebuit s-o spun atunci când puteam să simt așa ceva. Când 
ştiam ce e frica. Ce e dragostea. Ar fi trebuit să-ți spun că te iubesc 
înainte să plec cu Mortimer în acea zi. Declaraţia era acolo, pe vârful 
limbii. Atunci, simțeam asta în inimă, când eram destul de tânăr să 
am una. 

Speranţa pătrunse durerea cuvintelor lui când o sărută. Dacă dra- 
gostea existase deja acolo, poate reușea să o readucă. 

-Nu contează, îl alină ea. Eu te iubesc. 

ÎI luă în brațe, iar păturile căzură. Nu voia să îl privească. Nu voia 
să vadă frica, vinovăția sau respingerea din ochii lui. Își lipi inima de 
pieptul lui, buzele de ale lui, iar când el se așeză deasupra ei, Lorelai 
simţi că urma să fie mult mai pasional decât prima oară. 


Capitolul 20 
KOODI 


Lorelai îi făcu loc Veronicăi când cumnata ei i se alătură pe punte 
ca să vadă înaintarea spre debarcader. 

-Niciodată nu am crezut că o să fiu atât de fericită să văd South- 
bourne Grove. 

Veronica își puse mâna streașină la ochi și privi brațele ramificate 
ale estuarului către casa lor. 

- Niciodată nu am crezut că n-o să fiu. 

Lorelai nu împărtășea entuziasmul Veronicăi, iar acest lucru o 
surprinse. Din acea dimineață, când părăsiseră castelul Ben More, se 
luptase cu senzația unui pericol. 

O neliniștea și mai mult faptul că părea să fie singura care simțea 
acest lucru. 

Atmosfera pe vas nici că putea fi mai veselă, cu excepția senti- 
mentului de neîncredere față de noul grup de oameni ai lui Dorian 
Blackwell. Chiar şi așa, pentru pirați, posibilitatea găsirii unei co- 
mori era precum perspectiva unei căsătorii cu un duce pentru grupul 
matriarhal de la Almack. 

Lorelai își distrase atenția urmărind pățaniile celor opt pisoi care 
se plimbau liberi pe punte, împrietenindu-se cu pirații duri. O dis- 
trase copios să observe cum un bărbat imens, căruia i se spunea Bill 
cel Dur, ţinuse toată după-amiaza pe umăr un pui, pe care îl numise 
Micul Bill. 

Pe de altă parte, Shifty Rodriguez aproape că își pierduse un ochi 
deoarece nu-și dăduse seama că un pui mic și portocaliu îi adormise 
în pălărie. Când o ridică pentru a şi-o pune pe cap, puiul îi sări pe față 
şi îi provocă mai degrabă o sperietură decât răni. 

Acum însă, cei doi făcuseră pace. Bărbatul chiar își puse pălăria 
înapoi pe masă, în caz că puiul voia să-și facă din nou siesta. 

Barnaby pusese un ciucure roșu, de mărimea unui șoarece, la ca- 
pătul unei sfori pentru pescuit pe care o legase de curea și o purta 

cu el în timp ce își făcea treaba. Puii alergau după el, sărind cu un 
entuziasm ucigaș spre ispită. 

Când ajunseră în estuar, toți puii aveau nume și își găsiseră 
stăpâni printre pirați. Dacă Lorelai reținuse bine, erau Micul Bill, 
Gatito, Katjie, Neko, Ikati, Bast, Nemernicul Alb și Jim. 

Inițial, Lorelai crezuse ca fiecare nume avea o poveste, însă re- 
nunţă la această idee după ce Barnaby îi spuse că numele mai exotice 
era pur și simplu variaţii ale cuvântului pisică în diferite limbi. 

Bineînţeles că așa era, oftă ea. Bărbaţii! 

Pe măsură ce se apropiau de țărm, Lorelai fu şocată de frumuse- 
ţea casei ei. Mii de grauri zburau în depărtare, purtaţi de vânt pentru 
a picta un portret dansant pe cerul albastru. 

Briza mării, uşoară și dulce, arunca firele rebele din împletitura 
Veronicăi pe umărul lui Lorelai. 

Se întorceau în trecut, se gândi ea, în timp ce își privi soțul care 
stătea la prora vasului și urmărea același spectacol creat de păsări. 

La bine și la rău. 

Se gândi la ce era sub acel costum negru scump. Aripile negre 
imense care se întindeau peste mușchii construiți peste alți muşchi. 
Puterea fizică și cicatricele. Pasiunea și durerea. Curajul și istețimea. 
Toate lucrurile care îl alcătuiau pe acest bărbat. Pe bărbatul ei. 

-Îl iubeşti? o întrebă Veronica. 

- Da, răspunse Lorelai, poate chiar surprinzându-se pe ea însăși. 
Era răspunsul la întrebarea care nu îi fusese pusă în ziua nunții. Cred 
că mereu l-am iubit. 

- l-ai spus şi lui asta? 

- Da. 

Veronica ezită. Își mușcă buzele. 

-El ţi-a spus-o? 

Lorelai încercă să nu pară dezamăgită. 

-Mi-a arătat devotamentul lui, iar gestul acesta e diferit față de 
niște simple cuvinte. Mai bun, cu siguranţă. 

-Cu siguranță. Veronica nu părea așa sigură. Cine ar fi crezut că 
noi două vom fi implicate în căutarea unei comori? Că vom porni 
într-o aventură cu pirați? 

-Mä bucur că alegi să priveşti situația ca pe o aventură şi nu ca 
pe o corvoadă. 

Veronica arătă către locul în care Blackwell i se alătură Corbului și 
începură să discute. 

Briza aducea vocile masculine până la ele, chiar dacă nu și 
cuvintele. 

-Corbul avea dreptate într-o privință. Mi-a făcut o favoare. Știu 
că e groaznic să zic asta, dar, dacă nu l-ar fi ucis pe Mortimer, proba- 
bil că aș fi făcut-o eu într-o zi. Sau aș fi încercat s-o fac. Sângele e pe 
mâinile lui. Cred că ar trebui să-i fiu recunoscătoare pentru asta. 

Lorelai își luă prietena de braț. 

-Dacă a existat vreodată o persoană care să merite ce a primit... 

-Aşa e. Veronica păru surprinsă s-o audă pe Lorelai spunând 
asta, dar nu comentă. Presupun că o să mă întorc la familia mea și 
o să mă prefac că jelesc până când se termină totul. Deşi Dumnezeu 
mi-e martor că aș prefera să fac altceva. 

-Sper că mă consideri în continuare familie, zise Lorelai şi o 
strânse mai tare de braţ. 

-Bineînțeles că da, draga mea, răspunse Veronica și o sărută cu 
drag pe tâmplă. 

— Ai putea să stai aici. 

Veronica se uită la Moncrieff, care înfășura niște lanţuri care pro- 
babil cântăreau cât el. 

-Nu cred că e cea mai bună idee, cel puţin până când se liniștesc 
apele în legătură cu moartea lui Mortimer. În plus, cine ştie cine va 
moșteni Southbourne Grove? 

Lorelai se încruntă. 

-Nu m-am gândit la asta. Probabil vreo rudă masculină 
îndepărtată. 

— Văduvă la vârsta mea. Îţi poți imagina așa ceva? 

-Nu mai mult decât îmi puteam imagina că aș deveni pirat la 
vârsta mea! 

Cele două râseră, după care Lorelai se întoarse către cumnata ei. 

-Ştii că nu trebuie să te întorci la familia ta. O să ți se dea o in- 
demnizaţie de văduvă și, bineînţeles, banii care îmi sunt oferiţi da- 
torită căsătoriei neconvenționale cu Corbul îți vor fi oferiţi drept 
compensație pentru această aventură. Deși știu că nimic nu poate 
răscumpăra ultimii ani. Când mă gândesc cât ai suferit... 

Înghiți în sec, cuprinsă de vinovăție. 

-Hai să nu mai vorbim despre asta, spuse Veronica cu o veselie 
falsă, care nu îi ajunse și în ochii bântuiți. Până la urmă, nu cred că o 
să mă întorc la familia mea. Își lăsă capul pe umărul lui Lorelai. Dar 
o să-mi fac propriul drum în lumea asta. O văduvă are mult mai 
multe libertăţi sociale decât soțiile şi fetele necăsătorite. 

-Unde o să te duci? întrebă Lorelai. 

-Mereu am vrut să mă pierd în saloanele de modă din Paris, spu- 
se ea cu o privire visătoare. 

-Atunci ar trebui s-o faci. 

-Cred că asta o să fac. 

Lorelai se ținu strâns de ea pentru o clipă disperată. 

- Începem o viață nouă. De ce am o senzație amenințătoare? Ca 
şi cum ar fi un sfârșit? 

Veronica se gândi puțin la asta. 

-Nu toate finalurile fericite sunt lipsite de o urmă de tristeţe. 

-Probabil așa e. 

Lorelai îi privi pe cei doi bărbaţi asemănători de la prora vasului, 
capetele lor întunecate fiind acum aplecate deasupra unei hărți. Din 
acel punct, păreau gemeni. Ar fi fost dificil să îi deosebească dacă nu 
ar fi existat bandajul de la ochi al lui Blackwell. 

-Mă întreb care dintre noi sunt creaturi mai geloase, spuse Vero- 
nica. Bărbaţii sau femeile? 

Bănuind de ce pusese acea întrebare, Lorelai urmări privirea 
Veronicăi pe punte, unde îi văzu pe Moncrieff, Barnaby și pe 
alții încruntându-se la câțiva dintre bărbaţii lui Inimă Neagră din 
Ben More. 

Efectul era însă distrus de pisoii care se jucau. 

Lorelai râse veselă, atrăgând atenția unor ochi întunecați, care îi 
încălziră pielea cu amintirea nopții anterioare. 

-Presupun că femeile ar răspunde că bărbații sunt mai geloși, iar 
bărbaţii ar spune că acestea sunt femeile. 

-Cred că toți ar avea dreptate. 

În depărtare, micul oraş port Easton-on-Sea se înghesuia sub 
măreţia de piatră gri a domeniului Southbourne Grove. Trei insule, 
Mersea, Osea și Tersea, se înghesuiau ca niște santinele pe drumu- 
rile mareei. Mersea și Osea erau insule plate, cu kilometri întregi de 
plaje cu nisip. Tersea putea semăna cu spatele unui dragon care dor- 
mea, pe jumătate scufundat în apă, încovoiat în jurul unei comori. 

Valurile se spărgeau de stânci și trimiteau o spumă albă de averti- 
zare celor care îndrăzneau să se apropie. 

Oare ce aveau să descopere acolo? O comoară romană antică? 
Trecutul unui bărbat torturat? Sau ceva mult mai periculos? 


Corbul înțelese, în cele din urmă, de ce oamenii îl implorau ca să-i 
lase în viață. 

Până şi cei mai mari răufăcători cu inima înghețată, cei care 
ignorau suferința celor slabi, îl implorau cu disperare înainte să-i 
omoare. 

De-a lungul anilor, se întrebase de ce făceau asta. Trebuiau să știe, 
nu-i așa? Dacă Dumnezeu sau diavolul nu-i găsea, el voia să o facă. 
Iar când urma să se întâmple acest lucru, aveau să se roage să ajungă 
în iad. 

Dar tot încercau. Plângeau. Negociau. Împlorau. 

Îi considerase patetici. 

Până în acel moment. 

Nu mai trebuia să-și pună întrebări în privința asta. Aflase că toți 
se temeau de moarte când aveau ceva de pierdut. Inimile lor se ata- 
şaseră de viață, de ceva ce conta, iar gândul separării devenise de 
neconceput. 

Din punctul lui de vedere, luase totul de la aceşti bărbați — pute- 
re, bani, terenuri, titluri, răzbunare — și nu-și dorise nimic din toate 
acestea pentru el. Asta era adevărata lui tragedie. Începuse ca hoț, 
devenise sclav, apoi cuceritor, lord și, în cele din urmă, rege pirat. 
În tot acest timp, fusese copleșit de incertitudine. De lipsa fricii. O 
parte din el mereu presupusese că, dacă o lamă, o baionetă sau un 
glonţ își făcea loc în pieptul lui, nu ar fi stricat nimic. 

Pentru că nu avea o inimă. Doar un corp construit în jurul unui 
gol pe care nici un fel de achiziții nu l-ar fi putut umple. 

Dumnezeu îi era martor că încercase. Greşise. Acum își dădea 
seama de asta. Asta nu însemna că inima lui nu existase, ci stătuse 
altundeva în tot acel timp. O lăsase acolo. În Southbourne Grove. 

Încet-încet, Lorelai i-o înapoia, ciob cu ciob. O voia înapoi? Nu 
neapărat. Dar o voia destul cât să suporte orice i-ar fi cerut. 

Tânjise după ea 20 de ani. Acum, că o gustase, devenise a lui, făcu- 
se dragoste cu ea, nu găsea cuvinte care să exprime ce efect ar fi avut 
asupra lui o despărțire. 

Stătea în camera lui veche din Southbourne Grove şi admira 
apusul care întuneca estuarul și marea din depărtare. Acum îi înțe- 
legea numele. 

Nigrae Aquae. Apă Neagră. 

Îndreptate spre est, râurile care se ramificau din estuar devenise- 
ră precum cerneala, ca niște panglici de haos sub un cer care rămâ- 
nea repede fără culoare. Stelele deja începuseră să umple întinderea 
întunecată a acelei părţi a conacului, deşi o dungă gri încă se ţinea de 
orizont în vest. 

O dorea din nou, o dorea întinsă pe diverse lucruri, aplecată peste 
diverse lucruri, în genunchi, pe spate, peste el, sub el, lângă el. Lipită 
de perete... 

Dumnezeule! Își trecu mâna peste față și apoi prin păr, alungân- 
du-şi frustrarea. 

Tânjea să facă al lui fiecare centimetru din ea. Cu gura. Cu mă- 
dularul. Ar fi putut să stea cu ea goală în următorii zece ani, făcând 
dragoste cât să compenseze ultimii 20 de ani. Să îi asculte vocea, 
singurul sunet din lume care avea puterea să îi aline furia ori să îi 
trezească sufletul apatic. 

Inocenţa ei fragilă îi amintea ce diavol era. O bestie nesătulă. Un 
răufăcător groaznic. 

Încercă să se concentreze asupra căutării. Să fie atent la Dorian, 
la Moncrieff și la echipajul lui, în timp ce aceștia plănuiau cu grijă 
apropierea de insula Tersea și ancorarea. Dar, la naiba, Lorelai parcă 
îi rătăci vasul, distrăgându-i atenţia cu felul ei minunat de a fi! Stă- 
tuse pe puntea de la provă o eternitate, stând alături de cumnata ei 
atrăgătoare. Era o minune că reușise să facă ceva. 

Când își trase lobul urechii, își aminti cum o penetrase pe la spa- 
te. Când își puse mâna în şold, o putu vedea prin faldurile rochiei îm- 
prumutate. Mâna lui ardea când își amintea forma ei palidă în mâna 
lui, în timp ce impunea ritmul. Când Lorelai se aplecă să se joace cu 
unul din pui, Corbul aproape căzu peste bord când îi văzu spatele. 

Deşi avea aproape 40 de ani, trupul lui reacționa ca al unui ado- 
lescent îndrăgostit. Mădularul lui fusese pe jumătate erect aproape 
toată ziua. Trebuia doar s-o vadă ca să nu mai aibă loc în pantaloni. 

Nu putea face nimic în privința asta, având în vedere că mereu 
era înconjurat de oamenii lui, Îi trecuse prin gând să îi arunce pe toți 
în mare și să o facă a lui pe orice parte a vasului voia. 

Ce îl opri fu un comentariu pe care îl făcuse ea în acea dimineaţă, 
când se ridicase din pat. Mica lui soție îi aminti că niciodată nu îi plă- 
cuseră diminețile și recunoscu că avea o sensibilitate în zona intimă 
după ce el îi ceruse o explicaţie pentru o crispare din cauza durerii pe 
care nu o ascunsese suficient de repede. 

Aşa că, în loc să o ducă în prima cameră cu pat disponibilă, când 
ajungeau în Southbourne Grove, el acceptă planul de a-i permite să 
explice prezenţa lui acolo. 

Povestea pe care ea și Dorian o puseseră la punct era simplă și 
eficientă. El urma să fie vărul ei demult pierdut, Ash Weatherstoke, 
un duce de pe continent. Acesta o salvase din mâinile Corbului și o 
adusese înapoi ca să-și inspecteze noua proprietate britanică, acum 
că Mortimer Weatherstoke murise. Povestea putea fi confirmată 
numai de câțiva angajaţi rămași, care își puteau aminti de numele 
lui Ash Weatherstoke, cel care a stat la Southbourmne Grove în 
urmă cu câteva decenii. Un verișor îndepărtat, dacă își aminteau 
bine, care s-a pus pe picioare după un accident tragic. 

Angajaţii fuseseră atât de ușuraţi că Lorelai și Veronica erau te- 
fere și că Inimă Neagră din Ben More îi vizita, încât abia îl băgară în 
seamă pe presupusul lor stăpân. Schimbară cu el doar câteva polite- 
ţuri și priviri sceptice. 

El se retrase imediat, lăsând-o pe Lorelai să primească adorarea 
pe care o merita. În primul rând, verifică pregătirile pentru călătoria 
din ziua următoare, după care se duse acolo. În camera unde îi auzise 
pentru prima oară glasul. 

Din câte știa el, acela era locul unde se născuse. Locuinţa celei mai 
timpurii amintiri ale lui. 

Vocea ei. 

„M-ai iubit?“ 

Iubire era un cuvânt prea neînsemnat. Obsesia era un concept 
prea comun. 

Poate venerare ar fi fost un cuvânt mai potrivit. S-ar apropia 
de ce... 

Un fior în corp şi un tremur în sânge îl alertară că ea se apro- 
pia cu mult înainte să audă foşnetul rochiei ei sau zgomotul pașilor 
ei inegali. 

Fiecare mușchi i se încordă, fiecare fir de păr de pe corp se ridi- 
că, fiind conştient de prezenţa ei. Mereu fusese așa. Era ca și cum 

Lorelai avea un câmp electromagnetic care îl atrăgea, apropierea ei 
schimbând aerul dintre ei, ademenindu-l să se apropie. Să o atingă. 
Să o țină. 

Nu putea decât să se supună. 

-M-am gândit că o să te găsesc aici, șopti ea. 

El își băgă mâinile în buzunare. 

Lorelai se opri lângă el, să privească pe fereastră. 

Aproape. Era prea aproape. Putea simţi briza din părul ei, iar 
izul săpunului de liliac cu care se spălase în acea dimineaţă îi învă- 
luia pielea. 

Îşi încordă maxilarul. 

-Vin aici tot timpul, recunoscu ea. Privesc orizontul și înțeleg de 
ce oamenii credeau că marea în depărtare este marginea lumii. Cred 
că o parte din mine știa că ești acolo. Că acest ocean ne separa. Te 
simţeam atât de departe de inima mea! 

Dorul înăbușit din vocea ei îi făcu o gaură în plămâni, însă el con- 
tinuă să se uite la apele negre, la firele și ramurile care aduceau cu 
gheața neagră pe care se mândrea că o avea în loc de sânge. 

Umărul ei îi atinse brațul. 

-Marea îl cheamă pe om sau cel puţin așa se spune. Mă întreb 
dacă omul are de ales când trebuie să-i răspundă. 

-Eu nu am avut de ales. Buzele abia i se mișcară, însă, chiar și așa, 
cuvintele tăiară aerul. 

- Știu. Îşi lipi capul de brațul lui și ceva din el se topi. Mereu m-am 
întrebat de ce ceva atât de mare și de neînțeles, atât de fatal și de ne- 
primitor pentru oameni ne poate îndepărta de cine suntem. De ceea 
ce iubim. De pământul pe care ne bazăm. Îşi întoarse capul auriu 
spre el, iar privirea ei avu efectul primei călduri a răsăritului. Cât de 
curajoşi sunteți voi, bărbații care vă trăiţi viețile pe mare! 

Curajul nu avea legătură cu asta. 

-În urmă cu câțiva ani, am întâlnit un bărbat în Tanzania. Oa- 
menii lui credeau că suntem cu toții creaturi ale mării. Că într-o zi 
am plecat, căutând să supraviețuim pe uscat, însă asta nu s-a întâm- 
plat acum mult timp. El susţine că, atunci când ne cheamă marea, de 
fapt, ne cheamă acasă, nu ne îndeamnă să plecăm departe de uscat. 
O casă în care nu putem să ne întoarcem niciodată. 

-Îmi place ideea asta. Chemarea acasă e cea mai puternică. 

Corbul nu putea să nu fie de acord. 

Lorelai își puse mâna pe geam, indicând locul în care insula 
Tersea era numai o pată în depărtare. 

-Crezi că o să găsești comoara lui Claudius înainte să fii 
descoperit? 

El ridică din umeri. 

-Dorian este conte. Are o influență foarte mare și mereu am 
reușit să fiu cu un pas înaintea oricui încerca să mă limiteze ori să 
mă controleze. Cu Moncrieff, echipajul meu, Dorian și oamenii lui, 
ar trebui să găsim comoara fără mare dificultate. 

O umbră îi străbătu trăsăturile delicate, ca și cum s-ar fi luptat 
pentru propriile ei amintiri, apoi îl întrebă: 

-Ai încredere în Moncrieff? 

- Încrederea e pentru naivi. Nu e o bază prea bună pe care să 
construieşti un parteneriat. Însă te poți baza pe interesele comune. 
Lăcomia celorlalți nu m-a dezamăgit niciodată. 

Şi-ar fi dorit să îi descrețească fruntea. 

-Părerea ta despre ceilalți e destul de întunecată. 

-Nu e adevărat, e pur şi simplu realitatea, aşa stau lucrurile. 

Atinse cu privirea toate locurile în care mâinile lui ardeau 
să ajungă. 

-Aşa sunt eu. 

O avertiză că era aproape de limită. Că încerca să fie bun. Că nu 
putea, nu voia să o atingă. Altfel, ar fi întrecut limita. 

-Oamenii se pot schimba. 

Speranța din ochii ei ameninţa să fie sfârşitul lui. Soţia lui nu era 
o femeie subtilă. 

- Lorelai, oamenii nu se schimbă, doar circumstanțele o fac. 

-Tu te-ai schimbat, insistă ea. Pentru că circumstanțele te-au 
forțat să te schimbi. Asta nu înseamnă că ai putea reveni cine 
erai odată? 

-Chiar crezi asta? 

-Timpul e un mare vindecător. Sau cel puţin așa mi s-a spus. Am 
încredere în tine. Tu n-ai încredere în mine? 

Nu știu cum să-i răspundă la întrebare. Nu putea să îi spună că 
nu trebuia să creadă în el, fiindcă el nu-și putea permite să creadă în 
ceva sau măcar să spere. 

-Mi s-a cerut să cred în multe lucruri. În cuvântul unui om. Pro- 
misiunea lui. Dumnezeul lui. În rai şi în iad. Se îndepărtă de fereastră, 

de mirosul ei tentant și de buzele de sirenă. Nu știu ce să-ți spun des- 
pre rai, dar iadul știu că există. Mi-am petrecut cea mai mare parte 
a vieţii acolo. Îi ignoră sunetul slab de durere. Totuși, după tot ce mi 
s-a întâmplat, am crezut mereu într-un singur lucru. 

-În ce anume? 

-Că soarele apune la vest și că mă voi întoarce la tine. 

Faţa ei avu o expresie dureros de minunată. El fu nevoit să se uite 
în altă direcţie, pentru a nu se simți copleșit. 

Ea îi întinse mâna, dar el se îndepărtă. 

-Fii a mea! Vocea lui era aspră și dură, chiar și pentru propriile 
urechi, însă dorința să o audă spunând acele cuvinte îl duse dincolo 
de limita raţiunii. Dăruiește-te! 

Ea îl privi ca și cum și-ar fi pierdut minţile. 

-Am făcut asta deja. De trei ori, mai exact. Încerc s-o fac din nou, 
dar nu vrei să stai pe loc. 

-La naiba, nu mă refer la corpul tău! 

Era confuz. Dacă ea n-ar fi stat atât de aproape și nu ar fi fost atât 
de atrăgătoare! Dacă ar fi fost în altă cameră! Una în care nu existau 
singurele amintiri fericite pe care le trăise în viaţa lui. 

- Lorelai, fii soția mea! Fără nici o obligație. Sau forță. Sau frică. 
Doar fii de acord să fii a mea! 

Dumnezeule, era cel mai ridicol lucru pe care îl spusese vreodată 
cu voce tare! Pielea îi luase foc și, în același timp, era ca de ceară. Își 
ţinea disperat respirația. 

-Dacă pot să-ți zic Ash, poţi să-mi spui soția ta, negocie ea cu un 
zâmbet triumfător. 

-Asta nu e o negociere. 

Ea își ridică sprâncenele. 

- Nu? 

O privi îndelung până ce putu să îi răspundă. Voia să-şi pună din 
nou armura. Oare nu putea să fie făcut din oțel și piatră în loc de 
carnea și sângele unui bărbat care o dorea atât de tare? 

-Foarte bine. 

Oare chiar avusese de ales? Îi putea refuza ceva? 

- Acum, că știu cine sunt, știu și cine nu sunt. Nu sunt Dorian 
Blackwell. Și nu mai vreau să fiu nici monstrul creat de o viață trăită 
departe de tine. În timp, poate că o să pot deveni cine vrei să fiu. Va 
trebui să îmi arăţi cum s-o fac. 

Ea alergă în brațele lui, ignorând mâna cu care încerca să o înde- 
părteze. Își lipi corpul mic și cald de al lui cu o exuberanță periculos 
de molipsitoare. 

-O să ne putem începe viața împreună odată ce îți găsești 
comoara. 

O găsise deja. 

Copleșit de valul emoției ei și de dorința lui, își lipi buzele și 
corpul de ea. 

Dorinţa îl lovi cu toată violenţa unui ciocan de război, scoţându-i 
tot aerul din piept. Ani întregi de nevoi uitate ieșiră la suprafaţă, 
copleșindu-i simţurile. Tot ce îl făcea letal și feroce o voia pe ea. Să 
fie îmblânzit de ea. 

Dar nu putea face asta. Nu creaturii moi din braţele lui. Ea era 
opusul bătăliei nesfârșite pline de durere, pe care o învinsese numai 
datorită voinței și puterii spatelui său. 

Lorelai a lui era abundentă și caldă în locurile în care el era rigid 
şi tare. În loc să se răzbune, ea supraviețuise datorită rezistenței. În 
ciuda propriilor ei bătălii dificile, își vindecase micile creaturi bolna- 
ve cu toată grija pe care o putea oferi. 

Buzele ei le despărțiră pe ale lui. Pline de invitație. Maleabile. 

Dumnezeule, ce i-ar fi făcut gurii ei! 

Cu un geamăt sălbatic de protest, o îndepărtă de el. 

-Nu acum. 

Durerea se putea citi pe fața ei. Buzele îi erau umflate și netede, 
iar ochii încețoșaţi de ceea ce el voia să creadă că era dorință. 

-Nu mă vrei? 

- Dumnezeule, Lorelai, nu poţi fi atât de naivă! murmură el, șter- 
gându-și de pe buze gustul ei dulce. 

Ochii ei erau mari, cu lacrimi adunate pe gene. 

- Ce... Eu... Tocmai ai spus... 

Îi luă mâna și i-o puse între picioare, unde mădularul lui se chi- 
nuia în strâmtoarea pantalonilor, disperat să penetreze orice parte 
din ea. Buzele, mâinile, fundul, sexul. Avea să le facă pe toate ale lui 
înainte să moară. 

-Ți se pare că nu te doresc? 

Ochii ei se întunecară ca marea învolburată de furia lui Calypso. 
Se îmbujoră, iar sângele fierbea în ea. 

-Nu, spuse ea, în timp ce degetele i se plimbau pe el. Atunci 
de ce? 

-Nu mă simt eu însumi, o avertiză el. Iar tu încă trebuie să-ți 
revii după seara trecută. Chiar tu ai zis asta mai devreme. 

Spre surprinderea lui, ea zâmbi. 

-Se întâmplă deja, se minună ea, apropiindu-se. 

El o privi, încercând să o înțeleagă. Mişcarea lui, care ar fi trebuit 
s-o şocheze, se întorsese împotriva lui și îi era greu să-și pună gân- 
durile în ordine în timp ce degetele ei timide îi mângâiau mădularul 
prin pantaloni. 

-Acum nu foarte mult timp, ai spus că disconfortul meu nu ar fi 
contat, spuse ea pe un ton triumfător. 

El închise ochii și se luptă cu senzaţia de vinovăţie provocată de 
gândul că o speriase. Fusese un barbar cu ea în urmă cu numai câteva 
zile, iar acel barbar urla acum să fie eliberat. 

-Tocmai asta spun. În câteva minute, nu o să mai conteze. În 
locul tău, aș găsi o ușă rezistentă, m-aș ascunde în spatele ei și aș 
închide-o. Acum, că te-am gustat, vreau totul, ca un nemernic egoist 
ce'sunt. 

Respira greu. Pieptul lui nu părea să poată ține destul aer. 

-Crezi că am mai puține nevoi decât tine? îl provocă ea. Mai pu- 
ţină nebunie sau sălbăticie? Că după noaptea trecută te vreau mai 
puţin decât mă vrei tu pe mine? 

-Ştiu ca așa e. 

Nimic din ce și-ar fi putut imagina ea nu se putea compara cu 
foamea cu care se lupta el. 

Ea se apropie de el, mâna alunecându-i în jos până când ajunse 
în jurul mădularului lui. 

-Pot să-ți fac față, Ash, șopti Lorelai pe un ton jos și plin de do- 
rință, de care el nu o crezuse capabilă. Pot să te iau pe tot. 

- Lorelai! 

În avertismentul lui se simțea și o rugăminte. Cine era femeia din 
fața lui? Această ispită? 

Această zeiță. 

-Nu știu ce mi s-ar întâmpla dacă te-aș răni, spuse el, ținut prizo- 
nier de degetele ei subțiri. 

Cu cealaltă mână, Lorelai îl luă de gât, trăgându-i capul în jos, ca 
să-l sărute. O frumuseţe sălbatică îi dădu inocenţa la o parte, lăsân- 
du-l fără aer. 

-Veronica mi-a zis de un mod de a-ți oferi plăcere care nu mi-ar 
provoca durere. 

Când se lăsă în genunchi, el nu se mai putu mișca. 


Trebuia să aibă forță, își spuse Lorelai. Veronica nu îi menționase 
acest lucru. 

Acea bestie în costum negru. Acel mascul feroce era controlat de 
ea. Mâna ei era cea care îl absorbea. Buzele ei erau cele care aveau să 
îl posede. 

El îi rosti numele, dar nu se auzi nici un sunet. Bărbatul rămase 
nemișcat, în ochi sclipindu-i dorința, dar și altceva ce îi frânse inima 
lui Lorelai. 

Geamătul care îi evadă din gât când ea îl eliberă din pantaloni era 
plin de durere. 

Aproape că uitase cât de intimidant era mădularul lui, la fel de 
imens ca restul corpului. 

Corpul lui se încordă când ea își puse mâna în jurul mădularului. 
Umezeala îi umplu gura în timp ce respiră pe toată lungimea lui. 

- Lorelai, gemu el. Nu trebuie... 

Cuvintele îi fură smulse din gât de un geamăt dur când buzele ei 
se închiseră deasupra vârfului într-o parodie vulgară a unui sărut. 

Lorelai descoperi că îi plăcea aroma pielii lui. Sare, mosc și ceva 
atât de îmbătător încât se simţi puţin amețită. 

Un alt sunet disperat îl seceră. Era o rugăminte disperată. 

Încet, buzele umede îi alunecară peste capul catifelat al mădula- 
rului, iar limba i se plimbă în jos până când el îi simți gâtul. 

Lorelai simți că lui îi tremurau genunchii și fu cuprinsă de un 
val victorios de dorinţă feminină. Își deschise maxilarul cât putu 
de mult și își rotunji buzele, după care le duse cât de departe putu, 
lăsând urme de umezeală. 

În ciuda gemetelor lui disperate și a blestemelor incoerente, 
refuză să se grăbească. Îi exploră mădularul cu degetele, în timp 
ce îl sugea mai adânc. Limba îi găsi venele de sub pielea subțire şi se 
îndreptă spre ele. 

Mâna lui se opri pe ceafa ei. Degetele puternice și pline de dorință 
îi distruseră coafura, în timp ce se plimbară prin păr și se strânseră 
într-un pumn. 

Ceva alunecos și suculent ieşi din mădularul lui, ușurând alune- 
carea buzelor ei. 

Lorelai se bucură lacomă de respirația lui sacadată. De infernul pe 
care îl vedea când îl privea. Își arătă dinții ca un lup, iar strânsoarea 
din păr deveni mai degrabă dominantă decât solicitantă. 

Voia să se joace cu puterea? Gândul o excita și o înspăimânta 
în același timp. 

Îi puse o mână pe şold, care începuse să se miște instinctiv în 
propriul ei ritm. Așa că schimbă ritmul, retrăgându-se complet, iar 
el ieși din sigiliul gurii ei cu un sunet obscen. 

— Ar fi în interesul tău să te porți frumos, repetă ea cuvintele pe 
care i le spusese el în noaptea nunții, asta în timp ce îi vorbea mădu- 
larului lui, lingându-l în joacă. 

El blestemă în mai multe limbi și își desfăcu degetele din 
părul ei. 

Satisfăcută, Lorelai îl luă din nou cât de adânc putu, folosindu-și 
limba ca să se plimbe în jurul capului său umflat, în vreme ce mâna 
ei își reluase ritmul anterior. 

În tot acest timp, el spunea lucruri. Lucruri desfrânate. Degra- 
dante. Iar acestea nu însemnau nimic. Sau însemnau totul. Lorelai 
nu-și putu da seama. Nici nu-i păsa. Devenise lacomă după intimi- 
tatea gestului. 

Era ceva ce îi putea oferi unui bărbat căruia îi fusese luat totul. 
El crescuse imposibil de mult în gura ei. Era mai fierbinte. Vena din 
partea inferioară a mădularului începu să pulseze. 

- Oprește-te! gemu el. 

Mișcările involuntare și spasmele şoldurilor deveniră mai frene- 
tice. Mai disperate. 

- Dacă nu te oprești, eu... 

Lorelai știa ce o să facă. Urma să elimine aceeași substanţă cu care 
o umpluse cu o noapte în urmă. 

Era pregătită. Își dorea asta. Îl voia pe el. 

- Nu. 

De data asta, când o apucă de păr, îi arcui puțin spatele, eliberân- 

- Stai, spuse ea plină de dorință. E în regulă. E... 

-0 să-ţi spun eu cum e, replică el pe un ton întunecat în timp ce 
o ridică în picioare și o trase spre pat. E rândul meu. 

Forța pasiunii lui se dezlănțui asupra ei cu puterea inegalabilă 
a unei furtuni de pe mare când o aruncă pe pat și îi ridică rochia 
deasupra genunchilor. Gemu plin de aprobare când văzu că nu 
purta lenjerie. 

Pe Lorelai nu o deranjase să împrumute o rochie de la contesa de 
Northwalk, dar refuzase lenjeria. 

Piratul îi depărtă picioarele cu mișcări dure, iar ea se pregăti pen- 
tru plăcerea pe care aveau să i-o ofere degetele lui. 

-Eşti atât de frumoasă! Vocea lui deveni mai adâncă, mai sălbati- 
că. Trebuie să te gust. 

- Poftim? Doar nu voia să spună că... 

Fără nici un avertisment, o atingere puternică și umedă a limbii 
îi despărți coapsele, oprindu-i toate protestele și respiraţia. Plăcerea 
provocată de gestul obscen o zdruncină atât de puternic, încât ge- 
nunchii i se apropiată instinctiv. 

Braţele puternice ale lui Ash îi despărțiră picioarele din nou, gura 
adăpostindu-se în ea, buzele explorând încrețiturile maleabile de 
piele și culmea care pulsa deasupra lor. 

Spre deosebire de degetele lui aspre și pricepute, limba lui era cal- 
dă când îi atingea mugurul, moale și umedă. Aluneca pe toată zona 
ei umedă, lăsând urme de plăcere care pulsa. 

Veronica nu o pregătise pentru așa ceva. Pentru un act atât de șo- 
cant și de scandalos! Ceva atât de altruist și sfânt, încât nu era sigură 
că Dumnezeu îl permitea. 

Pentru că nimic atât de plăcut nu ar fi trebuit permis în experi- 
ența umană. 

Privi capul întunecat dintre coapse, interiorul ei tremurând și 
tânjind după mai mult. Dacă profunzimea durerii fizice și a suferin- 
ței putea fi atât de acută, atât de terifiant de splendidă, nu trebuia ca 
și momentele de plăcere să fie la fel? 

Nu meritaseră amândoi asta? 

El se concentră la zona sensibilă care era centrul dorinței ei. 
Limba îi alunecă pe ea și buzele o mușcară, tachinând-o cu plăce- 
re, după care se lăsă pe ea cu limba. Un fior de plăcere o străbătu 

cu o asemenea forță, că degetele ei se încleștară în părul lui, tră- 
gând cu insistenţă de el. 

Sunetul de apreciere scos de el vibră în adâncul ei și dezlănțui un 
val de dorință. Lorelai nu-și putu opri un scâncet insistent, apoi 
un geamăt răgușit, în timp ce dorința ei înflorea sub gura lui pri- 
cepută. Degetele de la picioare i se încordară în ghetuţe, în timp ce 
sufletul începu să-i cânte. Un ritm atât de antic și de primar se ames- 
tecase cu dansul limbii lui, până când extazul îi pulsă din stomac în 
oase și îi cântă prin sânge. 

Corpul ei se zbătu sub strânsoarea lui puternică, picioarele i se 
încordară, în timp ce șoldurile fierbeau sub el. Mai târziu, avea 
să se simtă jenată că devenise o creatură atât de lipsită de inhibiţii și 
plină de dorință. Că își abandonase toată modestia și demnitatea 
în favoarea dorinței și acestui extaz copleșitor. Plăcerea o topi într-o 
miasmă de pulsații umede. Nu mai avea greutate, era o ființă creată 
și distrusă de valurile lui necruțătoare. 

Îi scăpară câteva gemete, iar senzațiile care treceau din gura lui în 
ea atinseseră o culme atât de greu de descris, încât nu era sigură că 
trupul ei putea face față. 

Ca și cum ar fi simţit că o copleșise, el își înălță capul, lăsându-i 
şoldurile pe pat. Lorelai nici nu-și dăduse seama că se îndepărtaseră 
atât de tare de așternuturi. 

El se puse deasupra ei, lingându-și buzele ca un motan satis- 
făcut, ochii strălucindu-i ca niște roci vulcanice pline cu intenţii 
întunecate. 

Mușchii ei, suprasaturaţi și greoi, se topiră sub el. 

-Ai vorbit serios? o întrebă el. Poţi să mă iei tot? 

Lorelai oftă și își aruncă brațele în jurul pieptului său lat cu mai 
multă insistență decât s-ar fi așteptat până şi ea, inima ei pulsând în 
o mie de forme de iubire. 

-Fiecare parte din tine. 

El se cufundă în ea, întinzându-i mușchii neexperimentați prin 
mișcări calde și umede. Locul dintre coapsele ei, care încă pulsa, îi 
făcu loc mai întâi cu ezitare, însă a doua lui penetrare fu mai rapidă, 
mai umedă. El nu se opri până când nu fu cu totul în ea. 

- Da, îi șopti ea în ureche, în timp ce el își îngropă fața în părul 
ei. Te rog! 

Nu rugămintea ei insistentă îl făcu să stabilească un ritm adânc, 
care îi ridică iute pe amândoi până la stele. Ci acel cuvânt pe care 
îl șoptise după aceea. Ce scâncise înainte ca mușchii ei intimi să se 
strângă în jurul lui într-o altă eliberare. 


- Ash! 


Capitolul 21 
CLS 


- Lord şi Lady Southbourne. 

Ash nu-și dădu seama că titlul îi aparținea lui până când Lorelai 
spuse: 

-Ce s-a întâmplat, Jenkins? 

Se uită din locul în care el, Lorelai, Moncrieff și Blackwell erau 
aplecați deasupra unei hărți, ascultându-i sugestiile despre cum să 
se apropie în siguranţă de insula Tersea. 

-Un inspector de la Scotland Yard este în salon. Insistă să vor- 
bească cu amândoi. 

După ce transmise mesajul pe un ton ostil, Jenkins se răsuci pe 
călcâie și ieși din cameră. 

Bineînţeles că se aşteptaseră la o anchetă a poliţiei. Până la urmă, 
Mortimer Weatherstoke, un nobil al zonei, fusese ucis recent în pu- 
blic. Soţia și sora lui fuseseră răpite de faimosul pirat Corbul, doar ca 
să se întoarcă după trei zile, tefere, cu ajutorul unui văr necunoscut 
cu origini continentale dubioase. 

Ash Weatherstoke. 

Dumnezeule, după tot acest timp în care insistase că băiatul 
murise, acum trebuia să-l reînvie! Acolo. La Southbourne Grove. 
Din nou. 

Din cauza glugii, nimeni nu-l văzuse pe Corb de aproape când îl 
omorâse pe Mortimer și foarte puţini reușiseră să îi zărească fața și 
apoi să povestească despre asta. 

Dorian Blackwell îi însoțise și ca să-l ajute într-o asemenea situa- 
ție. Avea influenţă în Scotland Yard, în parlament, în toate cercurile 
sociale potrivite și, cel mai important, în toate cercurile sociale ne- 
potrivite. Faptul că un asemenea bărbat îi spunea frate era un avan- 
taj în mai multe feluri decât și-ar fi putut imagina Ash. 

-Scotland Yard? 

Lorelai se încruntă, ca și cum s-ar fi gândit la acest lucru. 

-Am crezut că o să avem de-a face numai cu judecătorul local. 

-Nu ar fi trebuit să părăsim vasul, bombăni Moncrieff, care își 
amesteca deja ceaiul cu alcool. De ce ar chema cineva Scotland Yard 
dacă nu au găsit nepotriviri în povestea noastră? 

-Mereu e așa? întrebă Blackwell, uitându-se la Moncrieff. 

- Nu, zâmbi Ash. De obicei, are păreri mult mai clare. 

-Dumnezeu să te ajute! 

-Ar fi bine dacă ea ar putea. 

- Ea? întrebă Blackwell. 

- Mereu am considerat că furtunile, vasele și Dumnezeu sunt 
femei. 

-Asta ar explica multe... 

-Nu e momentul pentru glume, îi întrerupse Lorelai, pășind în 
faţa lui Moncrieff, care era roșu la față, iar propriile ei trăsături erau 
marcate de o dezaprobare plină de îngrijorare. E posibil să ai proble- 
me mari cu legea. 

Ash îi privi linia maxilarului, dorind s-o sărute și să îi readucă 
zâmbetul pe buze. 

-Draga mea, bărbaţii ca noi sunt mereu în pericol să aibă proble- 
me cu legea sau cel puţin așa își imaginează legea. 

-Crezi că vor să ne amenințe cu Newgate? speculă Dorian în timp 
ce-și îndepărtă o particulă imaginară de praf de pe mânecă. 

- Alungă gândul ăsta, îi răspunse Ash cu aceeași indiferență. Poa- 
te că de data asta ne așteaptă spânzurătoarea. 

- Sau plutonul de execuţie. 

-Presupun că ar putea readuce practica târâtului și a tăiatului în 
bucăţi. Ash o privi pe Lorelai când adăugă: Bănuiesc că zona de sub 
talie e cea mai dezirabilă. 

-Capetele noastre ar arăta sinistru unul lângă celălalt pe vârfurile 
ascuțite rămase încă libere de pe London Bridge, sugeră Blackwell. 

-Foarte bun punct de vedere. Crezi că o să-ți lase bandajul de 
la ochi? 

-O să fie ultima mea dorință. 

-Aşa cum ar trebui să fie. E chiar emblematică, dacă mă întrebi. 

Cu un sunet animalic șocant, Lorelai îl luă de reverul hainei. 

-Chiar nu înţelegi ce înseamnă asta? Ar putea să te ia de aici în 
lanţuri! E posibil să te pierd din nou. De data asta, pentru totdeauna. 
Cum poţi să te porți de parcă execuţia ta e o simplă glumă? 

Readus la realitate de amenințarea isteriei, Ash îi spuse: 

- Glumesc numai pentru că ideea că ar putea cineva să mă ia de 
lângă tine este absurdă. 

Îi acoperi mâinile cu ale lui, simțindu-se vinovat pentru tremurul 
de panică pe care îl simţi în degetele ei elegante. 

-Un întreg contingent de oameni de la Scotland Yard nu ne poate 
face faţă. Ar avea nevoie de o armată, interveni Dorian. 

-Chiar și în acel caz am vedea armata venind și ne-am face ieși- 
rea, spuse Ash, sărutându-i cutele de îngrijorare de pe frunte. Haide, 
totul e bine! Să scăpăm de problema asta și să ne continuăm ziua, 
da? Avem o comoară de găsit. 

-Eu nu mă bag, spuse Moncrieff, care luă o carafă întreagă de 
pe masă. 

- Prefer să ling noroi de pe organele diavolului decât să stau în 
aceeași cameră cu un membru al Poliției Metropolitane londoneze. 

-Nu pot să te învinovățesc, spuse Blackwell, care se întoarse spre 
Ash. Nu cred că mă place prea mult. 

-Nu iubește pe nimeni la fel de mult cât se iubește pe el însuși. 
Ash îl privi pe Moncrieff, în timp ce acesta dispăru în spatele scări- 
lor. Poate că ar trebui să-i amintesc care îi e locul. 

- Poate că ar trebui mai degrabă să îl asiguri că locul lui lângă tine 
nu este amenințat, îi sugeră Lorelai în timp ce îi aruncă o privire pe 
furiș noului său partener în conspirații. 

-Soția ta e o femeie înțeleaptă, aprobă Blackwell. 

Ash o privi, bucurându-se de felul în care îi simțea mâna într-a 
lui când o trase aproape și traversă holul lung de marmură dintre 
bibliotecă și salonul din faţă. 

O parte din el se așteptase la o armată. Sau la căderea ghilotinei 
în fața unui călău când intra. Poate chiar însuși diavolul venise să îl 
cheme acasă. Pentru că, în acea zi, se trezise cu un înger în braţe. Bu- 
clele ei fuseseră întinse pe pieptul lui ca o cascadă aurie. Respirația ei 
îl încălzise, iar genele îi mângâiaseră pieptul. 

Pentru prima dată după 20 de ani, simţise că-și găsise locul. Ba 
nu, era mai mult de atât. Simţise că ajunsese acasă. 

Chiar și când capul ei se întorsese pe umărul lui și, în cele din 
urmă i-l amorți, își dăduse seama că ar fi preferat să-și taie brațul 
decât s-o deranjeze. 

În acel timp, navigă pe curba obrazului ei și pârtia nasului aristo- 
cratic, spre abundența de piersică a gurii ei generoase. 

Generoasă în toate sensurile posibile ale cuvântului. 

În acel moment, simţise bucuria adevărată. Poate chiar fericire? 

Așa că întâmpină restul zilei cu atenție. Bucuria ducea la mulțu- 
mire de sine, iar asta era o stare la care trebuia să fie atent. 

Din acest motiv, când păși în salon, se aștepta la ce era mai rău. 

Însă un singur bărbat îl aștepta, înconjurat de tapetul arăbesc 
și de obiectele de artă anacronice, strânse de generaţii întregi ale 
familiei Weatherstoke. 

Un bărbat subțire, elegant, cu părul auriu și ochii de culoarea 
Mării Adriatice. Își purta cordialitatea ca pe o armură. Avea o fru- 
museţe care îl făcea ușor de abordat, iar puterea lui era ţinută po- 
liticos sub control sub o jachetă croită în așa fel încât să pară mai 
puțin amenințător. 

Inima lui Ash se rupse în sute de bucăţi, lipindu-i ambele ghete 
de pământ. Pieptul i se umplu de pietre și gura cu nisip, apăsându-l 
cu senzația unui pericol. 

O imagine abruptă și absurdă se transpuse deasupra bărbatului. 
Trăsături nordice pătate de cărbune. Dinţi ascuțiți, etalați în timp ce 
pumni și mai tăioși zburau. Lame ascunse. Șperaclu. Haine peticite. 
Era un... miner? Ce cuvânt ciudat! Privirea îi era moartă. 

Se mai întâlniseră? 

Tresări când sunetul sticlei care se spărgea îi răsună în cap. Sticle 
care se spărgeau și trosnetul oaselor. Și sânge? 

Atât de mult sânge! 

Acel topor infernal se întoarse ca să-i afecteze nervii din spatele 
ochilor, când își mută privirea la Blackwell. Acesta se uita la bărbat 
cu prietenie. 

- Inspectore Morley. Blackwell făcu un pas în față și dădu mâna 
cu bărbatul. Permite-mi să vi-i prezint pe prietenii mei vechi, Ash și 
Lorelai Weatherstoke, ducele și ducesa castelului Domenico. Contele 
şi contesa de Lyon și de Verdun. Deși presupun că pe pământ englez 
sunt contele și contesa de Southbourne. Arătă către ei. Excelenţele 
Voastre, acesta este Sir Carlton Morley, inspector-șef al Poliției Me- 
tropolitane londoneze. 

Ash se luptă cu dorinţa de a-și duce mâna la tâmplă, fiind conști- 
ent de susținerea lui Lorelai. 

Aproape că ratase felul în care mâna inspectorului se lăsă moale 
în strânsoarea lui Blackwell. La fel de moale ca maxilarul lui când îl 
privi pe Ash de parcă ar fi fost vizitat de o fantomă. 

- Dorian... 

- Suntem, în sfârșit, neoficiali, inspectore Morley? Încă nu sunt 
sigur că mă simt confortabil să împărtășesc intimitatea prenumelor 
cu tine. 

Ash îi studie pe cei doi. Era evident că aveau un trecut, unul în 
care exista și ostilitate. 

Fără nici un avertisment, inspectorul îşi schimbă brusc starea și îi 
dădu lui Blackwell un pumn în nas rapid. Inimă Neagră din Ben More 
se clătină și se dădu câţiva pași în spate. 

-În tot timpul ăsta, m-ai lăsat să cred că era mort! strigă Morley. 

Durerea de cap a lui Ash se intensifică. Cei 17 ani pe care nu și-i 
amintea îi străbăteau craniul ca un topor. Lumea de sub picioare 
devenise la fel de instabilă ca vasul lui în timpul unei furtuni și 
se luptă cu nevoia de a se sprijini de un scaun pentru a-şi recă- 
păta stabilitatea. 

- Domnilor, vă rog să vă controlați! 

Lorelai se apropie și mai mult de Ash, iar el simți că își recapătă 
puterea datorită apropierii ei. 

Dar de ce avea nevoie de asta? Ce se întâmpla? 

Blackwell își recăpătă echilibrul cu o viteză impresionantă, sărind 
la inspector cu o dorință de moarte în priviri și cu sângele șiroindu-i 
pe nas. 

Ash se puse între ei la timp, poziționându-se între cei doi, care își 
pierduseră controlul. 

-Cineva să-mi explice ce naiba se întâmplă aici! le ordonă el. 

-Şi eu aș vrea să știu, spuse Blackwell. În toată viața mea, nu 
ţi-am spus de nici o moarte, Morley! Se lipi de umărul cu care Ash 
se împingea spre el ca să îl țină pe loc. Idiotul ăsta a vrut să mă vadă 
spânzurat de când a devenit polițist. 

-Şi de ce crezi că s-a întâmplat asta? 

În accentul atent studiat al inspectorului se simțea o urmă de 
dialect londonez. 

-Din mai multe motive. Te-am făcut să arăţi ca un fraier, laolaltă 
cu hobby-urile tale. Am sânge nobil, pe când tu nici că ai putea fi mai 
ordinar. Am început de jos, acolo unde ești convins că mi-e locul. 


245 


Kerrigan Byrne 


Sau poate pentru că ai iubit-o pe Farah, soția mea, iar în momentul 
când am sărutat-o, a uitat de existența ta. O victorie întunecată își 
făcu locul în vocea cultivată a lui Blackwell. Nu ai avut niciodată nici 
o șansă, Morley, mereu a fost a mea. Bărbatul mai bun a câștigat. 
Recunoaşte asta și dispari! 

Spre surprinderea tuturor, inspectorul doar râse, deși sunetul era 
imprimat cu destulă ostilitate cât să schimbe atmosfera din cameră. 

-Ce nemernic ipocrit şi arogant ești! Recunosc, mi-ai luat cea 
mai importantă persoană. Mi-ai luat ultima speranță pe care o mai 
aveam pentru o familie acum mulți ani, dar Farah n-a avut nimic 
de-a face cu asta. 

- Prostii! 

- Dorian Blackwell a fost prietenul meu cel mai bun. Ba, mai mult, 
a fost logodit cu sora mea geamănă. 

Lorelai scoase un sunet sufocat, ceilalți fiind prea uimiți ca să mai 
spună ceva. 

-Eram acolo în ziua când l-au eliberat pe Dorian Blackwell din 
închisoare, știai asta? Am stat la poartă, așteptând să-mi iau acasă 
prietenul, fratele, casa. Eu sunt cel care i-a îngropat mama, când a 
murit din cauza gripei la nici un an după încarcerarea lui. Niciodată 
nu am avut ocazia s-o jelim cum trebuie pe Caroline, femeia care a în- 
semnat pentru noi doi mai mult decât viața. Și tu! Arătă spre Black- 
well. Tu ai ieșit pe porțile închisorii ca și cum numele îţi aparținea și 
mi l-ai tot scos în cale în ultimele două decenii. De asta te-am urât în 
tot acest timp! 

Era bine că Blackwell nu se mai împotrivea, deoarece afirmația 
bărbatului îl lăsase pe Ash fără forță. Se întoarse și îl privi pe bărba- 
tul despre care știuse cumva că nu era un străin. 

Un frate? Altul? 

-Ştiai ca nu sunt Dorian Blackwell? întrebă Inimă Neagră din 
Ben More. De ce nu mi-ai dat de înţeles asta? 

Trăsăturile lui Morley se încordară cu un amestec de furie și 
agonie. 

-Pentru că aveam propriile secrete. Secrete care au murit odată 
cu Dorian sau cel puțin asta credeam. Îl împunse pe Ash cu o privire 
acuzatoare, provocată de răni vechi. Unde în al nouälea nivel al iadu- 
lui ai fost în astea două decenii afurisite? 

Al nouălea nivel al iadului surprindea destul de bine răspunsul. 

-Cât de crud din partea ta după tot ce am însemnat unul pentru 
celălalt. Aproape că am fost cumnaţi, m-ai lăsat să cred că... Dumne- 
zeule! Morley își trecu degetele prin păr, distrugând buclele diafane 
create cu pomadă. Când mă gândesc că voi, afurisiți cu inimi negre, 
ştiați de farsa asta groaznică! 

-Nu și-a amintit. 

Lorelai îi sări în ajutor lui Ash, simțind că își pierduse abilitatea 
de a forma propoziţii coerente. 

-În închisoare a avut loc un incident groaznic. Când l-a găsit fa- 
milia mea, nu-și amintea nimic despre trecutul său. 

-Nu cred asta nici măcar o clipă. 

Lui Ash nu-i plăcea felul în care Morley îi privea soţia. Ca și cum 
ar fi invocat o amintire pe care nu ar fi vrut s-o retrăiască. 

-De ce nu? 

Privirea ei îl săgetă nervoasă. 

-Pot să confirm asta. Eram acolo. 

Inspectorul se întoarse către Ash și întrebă dezgustat: 

- Susţii că memoria ta e afectată? 

- Da, reuși să spună Ash. 

-Atunci de ce ai ales o soţie care seamănă cu sora mea geamă- 
nă, Caroline? 

Toate noțiunile de timp și spaţiu căzură într-un gol când privirea 
lui Ash se intersectă cu a lui Lorelai. 

Albastră. Ca Marea Baltică. 

Ca privirea inspectorului. 

Ca a lui... Caroline. 

Zidul din mintea lui începu să se dărâme odată cu echilibrul min- 
tal și cu forța din genunchi. 

Pe faţa lui Lorelai se suprapuse o fantomă tristă. Tânără. Palidă. 
Aurie... 

Părul auriu strălucea în lumina lămpilor. Uneori scurt, alteori 
până în talie. Caroline își vânduse părul. Pentru el. Ca să-i achite ca- 
uțiunea când fusese arestat. 

„Caro, nu trebuia să faci asta!“ Era vocea lui tânără sunând din 
trecut. Merit să putrezesc ca un hoţ mizerabil! 

Ea îl împinsese pe o alee întunecată, în spatele unor cutii pline cu 
pui slabi. Degetele ei erau reci pe pieptul lui. 

-Acum îmi ești dator, șoptise ea. 

- Orice, jură el, rămânând fără aer din dorința pe care o simțea 
pentru ea. O să-ți dau orice îmi ceri! 

-Un sărut. 

Nu fusese o cerere, ci un ordin. 

Fusese primul lui sărut, însă nu și al ei. Nu al lui Caroline. Fusese 
sărutată prea devreme și prea des. Aveau 16 ani când se aflau pe acea 
alee, iar ea cerea bani pentru favorurile ei de doi ani. 

Lui Cutter nu-i plăcuse asta. Jafurile lor căpătaseră o nouă di- 
mensiune după ce ea începuse să ia cu asalt străzile. Exista o situa- 
ție de urgență. Dacă reușeau să strângă destui bani pentru un brevet 
de regiment, viețile lor s-ar fi îmbunătățit. Și-ar fi putut trimite 
salariile acasă. 

Cutter. Cutter „Ochiul Morţii“ Morley. Fratele geamăn al lui 
Caroline. Cele mai lipicioase degete din Spitalfields. Chiar din toată 
Londra. Cu praștia lui, putea sparge o fereastră de peste drum. Fu- 
sese subțire și rapid, cățărându-se pe clădiri și scrutând orașul de 
pe acoperiș, în timp ce Ash, care atunci era Dorian, fusese bruta 
de pe pământ. Ridica, bătea și rupea ce trebuia. 

-Ai putea să te căsătorești cu Caroline, îi sugerase Cutter cu sin- 
ceritate când mergea pe o balustradă de pe doc, plimbându-se prin 
piețe mirosind mai rău decât leșurile peștilor morți. Atunci, am fi 
frați. Dacă mori, ea o să primească indemnizaţia de văduvă. 

-Pot face asta, încuviinţă Ash. 

Putea să o ia în căsătorie pe simpatica Caroline. O putea salva de 
pe străzi. Dacă el ar fi reușit, ea ar fi devenit soție de ofițer. 

-Pot face asta, repetă el, ideea plăcându-i din ce în ce mai mult. 
Dar, dacă eu aș întreține-o pe sora ta, cine ar lua pensia ta dacă ai 
fi ucis? 

- Simplu. Mama ta. Încă e o femeie fermecătoare, nu-i așa? Crezi 
că s-ar căsători cu mine? 

-Pleacă de aici! îi strigase Ash și râsese. 

-Nu fi supărat pe mine! Nu o să te oblig să-mi spui tată. 

Cei doi se alergară prin piețe, deranjând cutiile și enervându-i pe 
vânzătorii de pește în fuga lor nebună. Ash era rapid, dar nimeni 
nu-l putea prinde pe Cutter. Iar dacă l-ar fi prins, nu l-ar fi rănit cu 
adevărat. S-ar fi luat la trântă până când unul din ei ar fi vrut să 
facă pace. 

Cei trei fuseseră fericiți împreună. Cutter, Caroline și Dorian. 
Nu-și putea aminti toți anii petrecuţi împreună. Nu-și amintea me- 
sele neîndestulătoare sau momentele magice. Dar o dragoste inocen- 
tă îi străpunse pieptul și îl lăsă fără aer. 

Fuseseră o familie. 

Până când apăruse sângele. 

Sânge şi apă. Mereu sânge și apă. 

Şi aur. 

Pär auriu care flutura ca fitilul în pământul Tamisei. 

„Caroline.“ 

Cu un sunet sălbatic, genunchii lui Ash cedară. Își lipi ambele 
palme de tâmple când îi strigă numele cu aceeași durere pe care o 
simțise în dimineața când o pierduseră. 

Auziseră că un cadavru fusese scos din râu, așa că el și Cutter 
merseseră în acea zonă ca să privească spectacolul și să poate jefui 
niște oameni. Odată ce ajunseseră în mulțime, adunaseră lucruri 
ce valorau aproape doi șilingi. Apoi Cutter ţipă. O agonie pe care nu 
îi venea să creadă că o uitase vreodată. Un sunet care îi lăsase cica- 
trice pe suflet. 

Caroline. Seducătoarea, descurcăreața, cocheta Caroline. Isteţi- 
mea și zâmbetul ei fuseseră la fel de iuți ca picioarele fratelui. Destul 
de iuți cât să atragă atenţia unui ucigaș. 

Cutter înnebunise. Lovise doi polițiști și fusese ținut de alți șapte 
ca să nu se apropie de cadavrul surorii lui. O parte din el murise în 
acea zi. 

Oricât de neconsolat ar fi fost Cutter, atunci simți Ash pentru 
prima oară gustul furiei reci și calculate. Nu voise să jelească. Nu 
voise să discute cu polițiștii. Nu era interesat de justiție. 

Voia răzbunare. Sânge pentru sânge. 

Îl târâse pe Cutter prin oraș, unde puseseră întrebări potrivite și 
găsiseră exact clientul care o atrăsese la el acasă în acea noapte. 

Două zile mai târziu, îl găsiseră la docuri. Ash îl ținuse în timp ce 
Cutter îl tăiase. 

Fusese primul om pe care îl omorâseră, iar tipetele atrăseseră 
atenţia unui polițist. Ca să-l protejeze pe Cutter, Ash spărsese o fe- 
reastră și furase ceva valoros în văzul polițiștilor. Fugi, ducându-i 
astfel pe oamenii legii departe de locul răzbunării lor. 

Chiar se lăsase prins. 

Pentru Cutter. 

Pentru Caroline. 

Îl aruncaseră în Newgate pentru câțiva ani. Nu îi păsase. Își făcu- 
se dreptate cu cuțitul, în întuneric. Așa cum avea să se întâmple și în 
următoarele două decenii. 

- Caroline, mormăi el. Își șterse fața și fu surprins când își simți 
mâna udă. Nu-și putu da seama dacă era din pricina transpirației sau 
a lacrimilor. 

Prima lui dragoste. Primul lui sânge. 

Amintirile începură să-l năpădească, ca și cum s-ar fi rupt un dig. 
Frigul îi copleși venele, în timp ce își amintea an după an, în imagini 
fragmentate și emoții distruse. Fete. Nume. Mirosuri. Sunete. 

Întinse mâna după ancora lui. După singurul suflet de care avea 
nevoie ca să îl readucă în acea perioadă. În acel loc. 

Lorelai. 

Se întinse și aproape că ajunsese. Și dădu peste Cutter... Carlton? 
Bărbatul îl luă de mâini și îl ridică în picioare, după care el și Black- 
well îl așezară pe un scaun. 

Lorelai dispăruse. 


Lorelai ieși buimacă în grădina din spate, inspirând disperată ae- 
rul mării pe care apoi îl expira în scâncete frânte. 

Niciodată nu avea să uite modul în care Ash pronunțase numele 
altei femei. Ochii lui fuseseră împăienjeniţi, iar vocea, plină de res- 
pect. Trăsăturile lui, care mereu păreau să prevestească un lucru rău, 
fură împăienjenite de o emoție pe care ea nu o mai văzuse. Până în 
acel moment, crezuse că Ash nu era capabil să simtă profunzimea 
unei asemenea emoții. Era în regulă, se gândise ea. Putea iubi destul 
pentru amândoi. 

Ce naivă fusese! Nu era vorba de faptul că ea nu putea simți. El nu 
simțea acele lucruri pentru ea. 

Le simţea pentru Caroline. 

Dacă fata fusese cel puţin pe jumătate la fel de atrăgătoare ca fe- 
meie cum era inspectorul Morley ca bărbat, Lorelai putea înțelege 
dragostea lui Ash pentru ea. 

Când își văzu reflexia în fereastră, lui Lorelai îi veni din nou să 
plângă. Ce avea să-i ofere unui bărbat ca el, când tinereţea îi trecu- 
se și speranţa murise? Era doar o fantomă a primei lui iubiri? Oare 

în urmă cu 20 de ani Ash pusese ochii pe o fată cu trăsături fami- 
liare, care îi trezise niște pasiuni uitate pe care le simţise pentru 
altcineva? 

Oare dorise cu atâta intensitate să se întoarcă după ea, să o facă a 
lui, pentru că se gândise că putea retrăi o dragoste de mult moartă? 

Tragedia era imensă pentru amândoi. 

-Nu plânge, draga mea, o alină o voce profundă din umbre. O să 
se termine totul în curând. 

Fu trasă din spate de un corp tare, musculos. Un miros dulce îi 
adormi simțurile, iar pământul deveni nisip sub picioarele ei, în timp 
ce se cufundă în întuneric. 


Capitolul 22 
KEDD 


Doi frați. Ash îi privea pe bărbaţii care fuseseră odată băieții pe 
care se bazase. Doi fraţi cu care nu era rudă de sânge. Ce legătură 
complicată exista între ei! 

Își amintise aproape totul, iar ce nu reușise încercară să pună cap 
la cap Morley şi Blackwell. 

Era epuizant să retrăiască două decenii întregi din viaţă într-o 
singură zi. 

Cât de ciudat era că tocmai Cutter Morley, cel mai îndrăzneț hoț 
din imperiu, devenise unul dintre cei mai puternici bărbaţi din Lon- 
dra din cauza morții surorii lui. Inspector-șef la Scotland Yard. 

Ash încă nu putea accepta acest lucru. 

-De ce ai ales numele Carlton? întrebă. Nu mi te-aș fi imaginat cu 
un nume așa de pretenţios. 

Morley ridică din umeri și afișă un zâmbet mai degrabă timid. 

-Ştiam că va trebui să mă reinventez, dar, cum eram un puști 
îndurerat, nu m-am gândit la toate detaliile. Când m-am dus să mă 
înscriu în regiment, știam că, dacă vreau să realizez ceva în via- 
tă, nu mai puteam fi Cutter. Când m-au întrebat cum mă cheamă, 
m-am panicat și am citit numele de pe o reclamă pentru clubul de 
fotbal Carlton. 

-Ai fost vreodată la război? întrebă Ash, încercând să și-l imagi- 
neze pe puştiul dezlânat în regiment. 

- Da, răspunse el. Am luptat în Egipt și în Afganistan. Niciodată 
nu am pierdut denumirea de „Ochiul Morţii“. Făcu un gest, ca și cum 
s-ar fi uitat pe ţeava puștii. Am mai multe ucideri la activ decât orice 
alt pușcaș din armata reginei. 

Blackwell clătina întruna din cap, uitându-se uimit la Morley. 

-Încă nu pot să trec peste partea în care ai fost hoț. 

Ash se uită la grupul strâns în salon. Probabil erau trei dintre 
cei mai intimidanţi, puternici și întunecați bărbaţi din imperiu, 

dușmani în fiecare mod posibil, care acum beau scotch în timp ce 
râdeau şi își aminteau ce abilități căpătaseră în timpul tinereții. 

-Presupun că asta înseamnă că trebuie să facem pace. 

Blackwell îi întinse mâna lui Morley, care o privi ca și cum ar fi 
fost o cârpă murdară. 

- Hai, Morley! De-a lungul anilor, s-a creat o legătură subtilă între 
noi, nu-i așa? Poate chiar un fel de armistițiu. L-ai luat pe asasinul 
meu preferat în slujba ta. 

-Mereu am susținut că infractorii sunt cei mai buni polițiști. 
Morley dădu mâna cu Blackwell. Cum am împărţit un trecut cu el, 
presupun că o să împărtășim și un viitor. Arătă către Ash. Deşi fap- 
tul că m-am împrietenit cu faimosul Corb sigur m-ar costa slujba. 
Inspectorul-șef se uită către ușa pe care dispăruse Lorelai. Mai e pro- 
blema fără importanţă a contelui defunct... Furia îi întunecă privi- 
rea. Deşi, după ce ţi-am auzit povestea, nu pot să spun că-mi pare 
rău că a murit. 

Durase ceva, dar Morley și Blackwell reușiră să descurce aminti- 
rile lui Ash din primele două decenii de viață, iar el le spusese ce i se 
întâmplase în următoarele două. Cum se trezise în mormânt, cum 
fusese vindecat de Lorelai, apoi vândut de Mortimer, cum devenise 
Corbul. Despre comoara lui Claudius. Tot. 

Ochii lui Blackwell se luminară, ca și cum ar fi avut o idee 
grozavă. 

- Presupun că nu poți susține că fratele soției tale a fost ucis de 
Corb, iar tu l-ai vânat pe pirat și te-ai răzbunat. 

Îl răscoli o senzație de nemulțumire. 

-Vrei să spui că Ash Weatherstoke ar trebui să-l omoare 
pe Corb? 

Morley ridică din umeri. 

-Ai deveni un erou național. Ar fi mai mici șansele ca oamenii să 
se gândească la trecutul tău ori să investigheze cum ai devenit duce. 

Ash se gândi la ideea aceea cât timp bău. 

Ușa salonului se deschise brusc, iar Veronica intră grăbită, cu o 
misivă scrisă în grabă. 

Panica și paloarea cu care se îndrepta spre ei îl făcură pe Ash să se 
ridice în picioare. 

-A plecat! spuse fosta contesă în timp ce îi înmână hârtia. 

- Lorelai? Cum adică a plecat? 

Știuse că Lorelai fusese supărată din cauza revelațiilor legate de 
Caroline, iar primul lui impuls fusese să meargă la ea. Însă Black- 
well îl oprise, spunându-i că ar fi fost mai bine să își dea seama 
ce simțea față de trecut înainte să încerce să-i vorbească soției lui 
despre viitor. 

În acel moment, păruse un sfat bun. 

-A plecat? întrebă el. Era supărată? Unde s-ar fi putut duce? 

-E vina ta! strigă Veronica, cu un foc verde în ochii mari. Nu ar fi 
trebuit să-l aduci în casa noastră! 

Să-l aducă? Pe cine? Un abis de groază se deschise în stomacul 
lui Ash în timp ce citea scrisoarea. Trebui să își controleze mâi- 
nile ca să nu tremure când se uită pe scrisul familiar. Furia ame- 
nința să îl orbească, însă se obligă să devoreze fiecare cuvânt. Să 
numere silabele. 

Pentru că voia să-l înjunghie pe Moncrieff de atâtea ori, până 
când nu mai rămânea un strop de sânge în nemernic. 

-Ce s-a întâmplat? întrebă Blackwell. 

-Mâna mea dreaptă e nemulțumită că m-am însurat, spuse el cu 
o voce monotonă, care ascundea furia dinăuntru. Mi-a dat un ulti- 
matum. A luat o parte mare din echipaj și s-a dus după comoara lui 
Claudius. De asemenea, a răpit-o pe Lorelai și a dus-o pe un vas de 
traficanţi plin cu străini, care se îndreaptă spre Marsilia, iar marfa 
va fi distribuită în locuri necunoscute. 

Distruse biletul când se gândi la Lorelai, care chiar în acele mo- 
mente se îndepărta din ce în ce mai mult de el. Era delicată, fragilă. 
Ştia condiţiile pe care trebuiau să le suporte oamenii în aseme- 
nea locuri. 

Dacă o singură geană a lui Lorelai avea să fie nelalocul ei, el urma 
să îl jupoaie pe Moncrieff. 

-Mi-a dat de ales. Pot să merg cu el și echipajul meu pentru a 
căuta comoara lui Claudius, cum era planul inițial, ori să plec după 
Lorelai în Marsilia și s-o salvez. 

-Ce o să alegi, frate? întrebă Blackwell. Comoara ta, echipajul și 
regatul sau soția? 

Avu nevoie de toată voința de fier căpătată în ultimii ani ca să 
creeze o senzaţie de calm în jurul său, ca o mantie. 

Dacă își pierdea controlul, Lorelai putea muri. 

-Comoara nu contează pentru mine, spuse el printre dinții în- 
cleștați, în timp ce o privi pe Veronica. Oamenii nu contează pentru 
mine. Fiecare cui de pe afurisita aia de corabie ar fi fost neînsemnat 
pentru mine dacă nu aș fi avut nevoie de ele ca să ajung la ea. 

Veronica făcu ochii mari când înțelese sinceritatea vorbelor lui. 

-Ea contează. Ea e tot ce a contat vreodată. Și o să omor fiecare 
om din echipajul meu, o să fac înconjurul lumii, o să dau foc oceanu- 
lui ca s-o aduc înapoi! 

Morley se îndreptă spre ușă și se întoarse să îl privească pe Ash 
pentru o clipă. 

O văzuse pe Caroline în ochii aceia albaștri precum cerul. Dar el 
nu o voia decât pe Lorelai. 

O iubise pe Caroline, dar o iubise pentru Cutter, pentru că fusese 
o prelungire a prietenului său cel mai bun. 

Mereu fusese o tragedie pentru el, o gaură în inima sa tânără. 
Însă acea inimă îi aparţinea lui Lorelai. 

Într-un fel, Morley îi citise toate aceste lucruri în privire. 

- Hai, deschide ușa! Ce mai așteptăm? 


Să meargă pe teren accidentat era dificil pentru Lorelai, care avea 
glezna rănită. Niciodată nu crezuse că trebuia să vadă cât de greu era 
să facă asta cu mâinile legate. De fiecare dată când se uita în josul 
stâncii, i se punea un gol în stomac, iar echilibrul ei amenința să o 
arunce în orice clipă în mareea după-amiezii. 

Printr-o minune, cel care o răpise părea să poată susține și greu- 
tatea ei fără să-i încetinească pe cei câțiva bărbați care îi urmau către 
peştera aflată sub o stâncă. Rochia i se lipea de picioare din cauza 
rafalelor puternice de vânt, împiedicându-i și mai mult mersul. 

- Gândeşte-te la ce faci! Dacă nu o să trăieşti să regreţi asta? 

Știa că amenințarea era o banalitate, însă viața nu o pregătise 
cum trebuia pentru cele două dăți când fusese furată de pirați. 

Sebastian Moncrieff se uită în spate, către locul în care o trăgea 
cu o funie prinsă de legăturile de mătase din jurul încheieturilor. 
Vântul de pe insulă îi desprinse o şuviţă de păr, pe care el și-o dădu 
după ureche. 

- Milady, regret asta cu fiecare clipă care trece, pentru că sunt 
obligat să te ascult, spuse el pe un ton indulgent, care dezvăluia cru- 
zimea cuvintelor. Nu mă tenta să te leg și la gură! 

O ajută să treacă peste o zonă mai accidentată a stâncii, după care 
se uită din nou la harta pe care o copiase după originalul lui Ash. 

Lui Lorelai încă nu-i venea să creadă cât de îndrăznețe erau acțiu- 
nile lui. 

-Nu ești speriat de ce o să-ţi facă atunci când va veni după 
mine? 

-Vezi tu, asta e toată frumusețea. Zâmbetul lui le-ar fi orbit pe 
alte femei, însă Lorelai se convinsese de mult timp că frumusețea lui 
Moncrieff era de prisos. Dacă va veni căpitanul după tine, așa cum 
zici, o să ajungă în Marsilia. I-am lăsat o scrisoare în care îi spuneam 
că te-am trimis acolo şi că trebuie să fii salvată. 

-De ce ai făcut ceva așa de groaznic? 

-Pentru că, dacă merge după tine în Marsilia, eu și băieţii o să 
avem destul timp să găsim comoara lui Claudius și să plecăm. 

-Ai făcut aluzie la faptul că o să fii pe vas cu mine, spre Marsilia? 
întrebă ea. 

-Bineînțeles că nu. 

-Atunci unde se presupune că ești? 

Zâmbetul lui se lărgi. 

- Aici, bineînţeles. 

Lorelai fu şocată. 

-Nu poți să fii atât de nechibzuit încât să îi spui unde să te 
găsească. 

-Pot fi atât de ingenios, o corectă el. Dacă stai să te gândești, ţi-am 
făcut o mare favoare. 

-Şi de ce, mă rog, spui asta? 

-Pentru că i-am dat de ales. Dacă merge după tine, o să ştii că 
a fost destul de slab ca să-ți dea inima lui. Dacă vine la peșteră, așa 
cum l-am invitat s-o facă, o să demonstreze că are o inimă de pirat și 
că însemni mai puțin pentru el decât echipajul și comoara. 

Implicaţiile celor două opțiuni o umplură de teamă. Dacă Ash 
mergea în Marsilia și o lăsa la mila acestui bădăran? Și totuși, dacă o 
găsea în peșteră? 

Se pare că, orice scenariu ar fi ales, tot ea era cea care avea 
să sufere. 

— A .avut încredere în tine, îl acuză ea. Nu are nici un sens să 
distrugi atât de violent și ireparabil această moștenire pe care ați 

construit-o împreună. Asta este o revoltă. Revoltele nu se termină 
cu moarte? 

-Ba da. Trăsăturile de regulă relaxate ale lui Moncrieff se întune- 
cară. În momentul în care soțul tău a hotărât că dragostea valorea- 
ză mai mult decât comoara, nu a mai meritat să fie numit căpitan. 
E primul care o să recunoască asta. Nu este ca un ordin de amiral în 
armata reginei. Un bărbat devine căpitan pe o corabie ca a noastră 
prin forță brută și abilitate de neclintit. Dacă lucrurile nu mai stau 
așa, atunci echipajul face ce trebuie. 

Un cor de încuviințări îi întâmpină afirmaţia, reducând-o la tăce- 
re pe Lorelai. Când se trezise pe vas, înspre insula Tersea, Moncrieff 
o asigurase că nu avea să sufere dacă nu îi făcea probleme. 

Însă, pe măsură ce se apropiau de peșteri, pericolul devenea mai 
palpabil, iar agresivitatea echipajului o lovea cu o forță la fel de tan- 
gibilă ca rafalele de vânt. 

Nici măcar Moncrieff nu ar fi putut s-o salveze dacă se hotărau că 
nu merita deranjul și o aruncau de pe stânci. 

Sau și mai rău. 

-Acolo e gura dragonului. Moncrieff arătă către deschizătura ac- 
cesibilă doar la reflux. 

Lui Lorelai i se păru puțin ciudat că bărbaţii vedeau un dragon în 
pietrele ascuţite, însă își ținu gândurile pentru ea. În acel moment, 
până și nisipul ud pe care era obligată să meargă îi dădea senzația de 
disconfort, iar când găsiră o piatră pe care să poată păși ca să intre în 
peşteră, glezna nu îi mai era deloc de ajutor. Începuse să o tragă mai 
degrabă după ea decât să pășească. 

Moncrieff le ordonă unor bărbaţi să stea de pază la intrarea în 
peșteră și să aibă grijă de niște cutii cu ustensile de excavare. Ceilalți 
aprinseră felinarele și îi urmară înăuntru. 

Entuziasmul lui Moncrieff se intensifică pe măsură ce o trăgea pe 
Lorelai într-o peșteră lată cât palatul Buckingham și poate pe jumă- 
tate cât el. 

În ciuda disconfortului, Lorelai se minună de schimbarea ime- 
diat resimțită în peșteră. Insula era rece, acoperită cu mușchi și 
neospitalieră, în timp ce pereţii străluceau ca niște diamante de onix 
prinse într-o plasă de coral colorată cu o nuanță vagă de roz. 

Dacă nu ar fi fost îngrozită, s-ar fi minunat. 

Entuziasmul se transformă repede în dezamăgire după ce rebelii 
descoperiră că peştera cu comoara era, de fapt, goală. 

-Unde e? întrebă unul dintre ei în timp ce își plimba mâinile pe 
pereți. Oare e ceva ce trebuie minat? Aur sau diamante, poate? 

- Vreţi să-mi spuneţi că aţi căutat această comoară de atât timp 
şi nici măcar nu știți în ce constă? se minună Lorelai. 

Moncrieff îi acoperi gura cu mâna. 

-Se pare că va trebui să săpăm puțin. Probabil comoara s-a pier- 
dut sub nisipul a o mie de ani de refiuxuri. 

Mormăielile de dezamăgire se amestecară cu speranţa, în timp 
ce mai mulţi bărbați se îndreptară către ieșirea din peşteră ca să 
ia uneltele. 


-Dacă în tot acest timp Corbul a mințit despre comoară, o să fiu 
destul de furios cât să te ucid chiar eu și să-ți las cadavrul undeva 
într-un loc în care să-l găsească, ameninţă Moncrieff. 

-Eu nu am vrut nimic din toate astea. Nu e nevoie de o astfel 
de agresiune. 

Moncrieff începu să inspecteze peștera. Își plimbă mâna dintr-o 
parte a pereților în cealaltă. O gaură mare din tavanul peșterii lăsa 
loc unei raze de lumină, care nu ajungea însă la pereţii întunecați. 

-În mod normal, nu sunt o persoană agresivă. De obicei, nu 
trebuie să fiu. Doar dau iluzia violenţei și e îndeajuns ca să obțin 
ce vreau. 

- Dumnezeule, chiar trebuie să fii atât de arogant? 

Lorelai îi trase funia din mâini. Sau mai degrabă el îi dădu voie să 
facă asta. 

Nu era ca și cum putea încerca să evadeze. 

— Arogant e puţin cam dur, nu crezi? Mie-mi place să cred că sunt 
pur şi simplu încrezător. 

Horcăitul ei deloc potrivit unei doamne se transformă în ecou. 

- Încrederea e tăcută. Iar tu, domnule, nu eşti. 

-Fie ca tine. 

Săpă cu gheata în podeaua moale a peşterii și luă o piatră neagră, 
pe care o aruncă spre perete. 

O mare parte din ea se dezintegră când lovi nisipul umed. 

-Ce e? 

Moncrieff luă piatra din nou şi sfărâmă o parte din substanța 
neagră pe care o prinse în palmă. O mirosi, o linse și o atinse. Apoi 
o scuipă. 

- Dumnezeule! Își șterse buzele cu dosul palmei. E sare. Sare nea- 
gră pură. Se încruntă şi se uită din nou la întreaga peșteră. De ce ar 
lăsa împăratul Claudius şi regele danez o comoară într-un aseme- 
nea loc? Cu siguranță, știau de proprietăţile corozive ale sării chiar 
și atunci. 

-Dacă nu există nici o comoară? spuse Lorelai. Ai riscat atât de 
mult pentru nimic! 

-Mulți bărbați riscă pentru mai puțin. 

Se apropie de ea, ochii lui aveau irizaţii în lumina felinarului. Eu 
risc totul ca să obțin ce vreau. 

-Şi ce vrei? îl provocă ea. 

- Dorințele mele sunt simple. Își apropie fața de a ei. Eu vreau 
totul! 

Zarva de afară străpunse întunericul grotei. Schimb de focuri. 
Apoi sunete metalice. Sau, mai degrabă, ecourile și loviturile unor 
obiecte din metal de obiecte mai fragile creau o simfonie de ricoșeuri 
înfiorătoare în cavernă. Mormăieli și strigăte de luptă, precum și su- 
nete mai umede. Gemete finale. 

Ash! Venise după ea! Ba nu, venise după comoară! Ea doar se 
întâmplase să fie acolo. 

Moncrieff o trase lângă el. 

— Se pare că, în cele din urmă, căpitanul a ales logica în defavoarea 
dragostei, îi şopti la ureche. 

-Atunci de ce e violență? 

Vocea îi tremură, cuprinsă atât de speranță, cât și de groază când 
auzi sunetele haosului. 

-Draga mea, suntem pirați. Mereu există violență. 

Nu ar fi denumit emoția din vocea lui Moncrieff panică, dar nu 
i-ar fi zis nici calm. Bărbatul scoase un pistol de sub curea și îl îndrep- 
tă spre ieşire. 

-Presupun că nimeni nu poate schimba un ucigaș. 

O siluetă apăru la intrare, iar Moncrieff apăsă pe trăgaci. 

Urechile lui Lorelai țiuiră atât de tare, că abia își auzi propriul 
țipăt. Un țipăt care se opri când îşi dădu seama că Moncrieff își ucise- 
se, fără să vrea, unul dintre oameni. Sau poate că bietul pirat fusese 

deja mort. Pe cămașa lui era mai mult sânge decât ar fi putut provoca 
un singur glonț. 

Un alt bărbat ţipă în timp ce fu aruncat prin intrare. 

Moncrieff îl împușcă și pe el. În același timp, un glonț lovi feli- 
narul, care se sparse. Flăcările devorară combustibilul, după care se 
stinseră. 

Astfel, singura lumină din peşteră venea de la fisura de 
deasupra. 

- Căpitane, ținta ta devine din ce în ce mai bună, îl tachină Mon- 
crieff în timp ce se retrăgea împreună cu Lorelai, mai mult în umbră, 
ca să evite lumina soarelui. 

-Chiar vrei ca astea să fie ultimele tale cuvinte, Moncrieff? 

Sângele lui Lorelai o luă razna când auzi vocea lui Ash tăind întu- 
nericul peșterii. O înconjura, o învăluia în speranță. 

Două umbre gemene apărură la intrarea în peşteră și săriră 
în direcții opuse când pistolul lui Moncrieff trase încă o dată. 

-Aveţi grijă cu gloanţele pe care le îndreptați spre mine, am un 
scut frumușel. 

Moncrieff o lipi și mai mult de organele lui vitale. 

-Deşi presupun că înseamnă mai puţin pentru tine decât mă 
aşteptam, având în vedere că ai venit după comoară și ai lăsat-o tra- 
ficanților de carne vie. 

Lorelai vru să fie mai curajoasă, urând scâncetul pe care îl scoase 
când braţul lui Moncrieff i se duse de la piept la gât. Nu voia ca Ash 
să-și amintească ultimul ei sunet ca fiind un plânset. 

— Moncrieff, dă-i drumul! 

Ecoul ordinului sinistru al lui Blackwell se auzi de undeva din 
spatele lor. 

- Dă-mi-o mie şi o să te las să păstrezi orice o să mai găsești în 
această peșteră. 

-Peştera e goală, nemernic capricios ce ești! Moncrieff scoase 
ciocanul. Nu există comoara lui Claudius aici, după cum vezi. Nu e 
nici o comoară romană care să valoreze cât greutatea în bogății a 
unui soldat. 

Lorelai inspiră șocată, deoarece cuvintele lui Moncrieff declan- 
șară o amintire dintr-una din cărțile pe care le citise în biblioteca 
din Southbourne. 

Valorează cât greutatea unui soldat în bogății. 

Valorează cât greutatea unui om în... 

— Sare, șopti e. E sarea. 

O tăcere ciudată se așternu după afirmația ei. 

-Nu vedeți? Se chinui să tragă aer în piept în timp ce le dezvăluia 
ce descoperise. Romanii. Deseori, își plăteau soldaţii în sare, care e 
originea cuvântului salariu. Chiar și acum, spunem despre un om că 
își merită sarea, nu-i așa? Chiar și cuvântul latin sal a devenit franțu- 
zescul solde, care înseamnă plată și e originea cuvântului soldat. 

-Soția ta e un geniu, se minună Dorian. 

Moncrieff începu să respire greu. 

- Sare? șopti el cu neîncredere. 

-Pentru romani, peștera asta ar fi fost mai valoroasă decât dacă 
ar fi avut pereţii de aur. Și are sens, deoarece în acea perioadă nici 
măcar marinarii cu vase de transport nu ar fi putut lua comoara cu 
ei. Nu aveau ustensilele potrivite ca să sape în această peșteră, iar 
împăratul Claudius a murit înainte să se poată întoarce aici. 

-La naiba, sare? 

Se părea că bărbatul care o răpise nu reușea să treacă de acel mo- 
ment, iar Lorelai își dădu seama cât de afectat era când simți cât de 
mult se apropiase brațul lui gros de gâtul ei. 

-Poate fi o descoperire profitabilă, spuse ea, încercând în zadar 
să ridice mâna care îi apăsa traheea. E adevărat că sarea nu valorează 
cât greutatea sa în aur, dar tot valorează o avere. 

-Dacă un pirat va săpa într-o mină de minereuri, acestea vor fi 
cântărite în carate, strigă el. Și nu vor avea proprietatea de a se di- 
zolva în apă. 

Lorelai nu mai putu vorbi din cauza presiunii puse de braţul lui pe 
gât. Îl prinse cu degetele, încercând să respire. 

- Dă-mi-o, îi ceru Ash pe un ton rece. 

-Ai ştiut de asta în tot acest timp? întrebă Moncrieff, ignorând 
ordinul. Spune-mi, după toate lucrurile prin care am trecut, ne-ai 
mințit în legătură cu tatuajul cu dragon doar ca să ajungi la ea? 

-Niciodată nu am minţit în legătură cu comoara lui Claudius. 
Credeam, ca și tine, că aici erau ascunse pietre prețioase și aur. 

Vocea lui Ash reverberă din pereți și era imposibil să-și dea seama 
din ce direcție vorbea. 

-Dar ea e singura comoară după care am venit. 

Un fior de plăcere o străbătu pe Lorelai când îi auzi cuvintele. Cel 
puțin avea să moară știind că el ținea la ea. 

-Atunci de ce nu ești în Marsilia? 

-Pentru că ţi-am văzut vasul părăsind estuarul și ţi-am găsit 
scrisoarea, spuse Veronica de unde se refugiase, în spatele pere- 
telui stâncii. 

Când îi auzi vocea, strânsoarea lui Moncrieff se relaxă. În plus, 
Lorelai simți că întregul lui corp se încordă și se întări. 

Oare nemernicul o plăcea pe Veronica? 

-M-ai urmărit până aici, contesă? Felicitări! 

Inflexiunea mai adâncă și mai aspră îi dădu de gol dorința. 

- Inițial, am crezut că o ajuţi pe Lorelai să scape, cum ne-ai ajutat 
pe corabie. Am crezut că poate ai niște scopuri altruiste, dar acum 
văd că ești doar un ticălos mercenar. 

-Îmi pare rău să te dezamăgesc, contesă. 

Pentru o clipă, chiar păru să fie sincer. 

- Dacă îi dai drumul, o să te las să pleci în viață, negocie Ash. 

-Amândoi știm bine că nu e așa. Numai unul o să iasă în viață 
din peșteră. Moncrieff păși în lumină. Dar, dacă o să fii tu, căpitane, 
atunci o să ieși singur din peştera asta, așa cum meriți. 

Pistolul îi sărută tâmpla, iar Lorelai închise strâns ochii, pregătin- 
du-se pentru final. 

- Aici greșești, Moncrieff. 

Ash păși în zona luminată de rază, arătând ca diavolul care 
susținea că este, încadrat de un halo angelic de lumină. Arăta ca în 
acea primă zi din trăsură. Rece, nemilos, înfățișarea lui sinistră fiind 
nepătată de emoție, ca și cum și-ar fi calculat următoarea mişcare. 

-Mi-am amintit ceva infinit mai important în ultimele ore. 

-Că ești un prefăcut care are o slăbiciune pentru prostituate 
delicate? 

- Nu, am aflat că am frați. Nu am fost niciodată singur cu adevă- 
rat. Iar acest lucru îmi oferă un alt tip de putere. 

Sunetul trăgaciului unei puști paraliză întreaga peşteră, iar Ash 
se uită în sus, către golul din tavan. 

Moncrieff făcu la fel şi blestemă când îi luă pistolul de la tâmplă 
pentru a ținti în sus. 

În peșteră se auzi o împușcătură exact în momentul în care 
Lorelai fu trasă din strânsoarea lui Moncrieff și traversată întreaga 

cavernă, doar ca să ajungă lipită de un perete de sare, deasupra ei 
fiind peste 90 de kilograme de rege pirat panicat. 

Cu o uimire detașată, văzu cum inspectorul-șef Morley, care stă- 
tuse deasupra, într-un punct strategic, în așa fel încât să nu i se vadă 
umbra, își încărcă pistolul. Apoi se lăsă în jos, până când ajunse să se 
ţină de margine numai cu vârful degetelor, şi sări pe nisipul moale 
cu graţia unei pisici. 

Lorelai nu își dădu seama cum de nu reuși să-și rupă ceva. 

Dorian și Morley stăteau acum deasupra lui Moncrieff, care era pe 
jos şi mormăia în timp ce își apăsa umărul, unde fusese împușcat. 

-Ai ratat, îl acuză Dorian în timp ce ridică pistolul pe care Mon- 
crieff îl scăpase când fusese împușcat. 

-Ba nu, susținu Morley. 

-Trebuia să-l împusști în cap. 

Inimă Neagră din Ben More puse pistolul fix între ochii fostului 
său om de încredere. 

Morley îi împinse brațul lui Blackwell în jos. 

-Ei bine, Lady Veronica a avut o idee excelentă mai devreme, pe 
vas. Practic, Moncrieff este conte şi ar fi bine pentru Scotland Yard 
să găsească şi să aresteze un pirat care a lucrat pentru infamul Corb. 

-Toate astea doar ca să fie spânzurat mai târziu? protestă Dori- 
an. De ce să nu-l împușcăm acum și să terminăm treaba? Atunci nu 
va mai trebui să ascultăm toate sunetele pe care le scoate din cauza 
găurii din... 

- Umăr? interveni Morley. 

-Voiam să zic față. 

- Domnilor! 

Veronica se apropie de ei așa cum numai ea o putea face, proas- 
pătă şi calmă ca orice lady în saloanele de primire, chiar și după ce 
urcase până la o peşteră. 

- Poate că ar trebui să găsim un loc unde să îl ducem pe tâlhar. 
Se uită la Lorelai. Cei doi cred că au nevoie de o clipă să rămână 
singuri. 

Morley și Blackwell se uitară în direcţia în care Ash încă o ţinea 
pe Lorelai ostatică cu corpul său uriaș, care tremura. Faţa îi era în- 
gropată în părul ei aflat în bătaia vântului, din care părea să inspire 
profund. Mâinile o ţineau strâns, probabil lăsându-i vânătăi. Lorelai 

se temu că era în pericol mai mare de sufocare acum decât fusese 
cu Moncrieff. 

Blackwell nu păru deloc îngrijorat în ceea ce îi privea, iar Lorelai 
se întrebă dacă bărbatul ar fi avut aceeași reacție în caz că Lady Farah 
ar fi fost într-o situaţie asemănătoare. 

Morley păși spre ei. 

- Sunteţi bine? 

Lorelai nu era sigură dacă vorbea cu ea sau cu Ash, dar încuviință 
de sub umărul puternic al soțului ei și le făcu cu mâna, după care 
începu să îşi plimbe degetele prin părul piratului. Păru să calmeze 
agitația din trupul lui, așa că îl luă în brațe. 

Dură un timp ca Moncrieff să fie cărat afară, dar, odată ce fuse 
dus, iar restul corpurilor scoase din cavernă, Lorelai își sărută soțul 
pe tâmplă. 

Respirația lui fierbinte pe obrazul ei o avertiză înainte să îi trans- 
forme sărutul blând într-unul feroce. Bău de pe buzele ei ca un 
bărbat pierdut, care fusese bine-venit într-o oază. 

Lorelai simți o altfel de tensiune în el. Emoţiile pe care el nu învă- 
tase să le identifice îi încordau muşchii din jurul oaselor, până când 
ajunseră la un pas să se rupă. 

Avea nevoie de ea. Să o simtă. Să o guste. Să fie în ea. 

Și Lorelai avea nevoie de aceleași lucruri. 

Frenezia lui primară, tăcută o emoționă într-un fel pe care nu-l 
crezuse posibil. În timp ce își plimba degetele pe maxilarul și pe gâtul 
lui, Lorelai își dădu seama că soţul ei era o bestie rănită. Care avea 
nevoie de atingerea ei vindecătoare. 

Îi dădu jos de pe umeri jacheta și îi scoase cămașa din panta- 
loni, ca mâinile să-i poată aluneca și să găsească restul puterii lui 
de neegalat. 

Corpul îi tresări când palmele ei îl atinseră. Respirația îi rămase 
prizonieră în gât, deși nu își dezlipi buzele de ale ei. Ea îi desfăcu 
nasturii, dându-i cămașa jos, peste brațele impresionante. 

Era un monstru. Monstrul ei. O creatură magnifică, făcută din 
mușchi și cicatrice. Din întuneric și umbre. Din dorință și tânjit. 
Loialitate și lumină. Toate elementele care făceau un bărbat și care le 
lipseau majorității bărbaților. 

„E numai al meu“, își spuse ea cu o ferocitate de care nu se crezu- 
se capabilă, în timp ce îi explora lățimea pieptului, oprindu-se să își 

lipească palma de suprafaţa dură plină de răni care aveau să rămână 
imprimate pe pielea lui pentru totdeauna. 

Lui Lorelai îi părea rău pentru tot ce suferise el. Dacă ar fi putut, 
ar fi schimbat totul. 

Și totuşi, o umflătură fierbinte și umedă se făcu simțită între pi- 
cioarele ei. Nu era nimic peste care Ash al ei să nu poată trece. Nimic 
din ce nu îndurase. Avea o rezistență și o putere care se regăseau 
numai la bărbaţii din mituri și la grecii antici. 

El era propria ei legendă. 

Se agăță de el când valul de dorință ameninţă să îi înmoaie 
picioarele. 

Ca și cum i-ar fi citit gândurile, el îi prinse fundul cu mâinile sale 
mari și o ridică, punându-i picioarele în jurul lui și ridicându-i rochia 
până la şolduri. Își opri un sunet aspru când ea îi mângâie mădularul 
tare, după care îl eliberă din pantaloni. 

Lorelai nu se simţea ea însăși. Niciodată nu se gândise că îi putea 
plăcea o dorință atât de violentă ca aceea. Se bucură de senzaţia as- 
pră a peretelui din spatele ei. Și de strălucirea de prădător, aproape 
malefică, din ochii lui care nu păruseră nicicând să fie atât de negri. 

Tensiunea din muşchii lui în timp ce o ţinea îi înteţi dorința mai 
mult decât ar fi putut s-o facă orice poezie. Eliberă un val de dorin- 
tă umedă printr-un geamăt torturat, iar sunetul sălbatic pe care îl 
scoase el îi dădu de înțeles că știa exact ce trezise în ea. 

Lorelai scoase un scâncet când el o pătrunse dintr-o singură 
mișcare, aruncându-i foc în sânge. Ash îi dădu doar o clipă ca să se 
obișnuiască și să-și dorească să fi fost goală, ca să-i simtă pielea. 

Ea se înfășură în jurul lui în timp ce mădularul îi aluneca prin 
zona intimă, cu mișcări încete și puternice. Îl ţinea cu mâinile de 
umeri în timp ce el o pătrundea adânc. Lorelai își deschise corpul, 
chemându-l în profunzimea ei. Îl sărută, îl linse și îl mușcă, strân- 
gând coapsele de fiecare dată când el se retrăgea. 

Nici un cuvânt nu fu spus, nici o scuză nu fu verbalizată. 
Corpul ei accepta înfometat ce îi oferea el. Toată furia lui, durerea, 
frica, pierderea și dorința. Ea le simți greutatea și se întrebă cum de 
nu îl striviseră până atunci. 

Corpul ei îl primi, până când folosi peretele ca sprijin ca să își miș- 
te șoldurile. Gemetele deveniră cerinţe, iar cuvintele, incoerente. 

Ochii li se întâlniră. Apoi buzele. Şi, în cele din urmă corpurile, 
fiecare parte intimă fiind lipită, vărsând secrete și amintiri ale trecu- 
tului prin spațiile dintre moleculele lor. 

Plăcerea cânta în spatele infernului care devenise sângele lor, 
nimicindu-i abilitatea de a respira. Simti cum pulsurile sexelor lor se 
sincronizară și se desfătă cu jeturile calde de eliberare pe care el le 
îngropă adânc în ea în timp ce experimentau o eliberare simultană 
atât de copleșitoare, încât peștera se umplu cu ecoul cântecului de 
extaz care promitea să le unească sufletele. 

Apoi, timp de câteva clipe dulci sau poate o eternitate, își odihni- 
ră frunţile unul de celălalt, încercând să-și recapete respirația, ca să 
poată spune cuvintele care trebuiau rostite. 

El își folosi cămașa ca să o șteargă, după care o aruncă în nisip, 
nedorind sau neputând să îi dea drumul din braţe. 

Lorelai căzu, rezemându-se de el, secată de toată forța. Era din 
nou o prizonieră doritoare. 

-Eşti bine, iubire? 

Își plimbă mâinile pe spatele lui, ghemuindu-și fața în golful mus- 
culos din zona în care gâtul i se întâlnea cu umărul. 

Gâfâitul lui era undeva între furie, șoc și amuzament. 

-Dacă eu sunt bine? Lorelai, Dumnezeule! Tu ai fost răpită 
de niște pirați, ai fost la un pas de a muri și apoi ai fost devastată 
într-un mod mai degrabă bestial decât uman. 

-Eu sunt foarte bine, mulțumesc frumos. Convinge-te singur! 

El se retrase doar cât să o poată privi sau mai degrabă să o poată 
devora cu o privire atât de dramatică, că Lorelai simţi că soțul ei nu 
putea surprinde totul dintr-odată, iar asta îl frustra. 

- Ash! 

- Nu, Lorelai, nu sunt bine, explodă el, strivind-o cu și mai multă 
forță. La naiba, am văzut cum îmi scapi din nou printre degete. Era 
să te pierd pentru totdeauna. Dacă ai fi fost ucisă? Dusă peste un 
ocean pe care nici măcar eu nu l-aș mai fi putut trece. În viața urmă- 
toare, cu siguranță vom fi obligaţi să mergem în direcții opuse. 

Lorelai zâmbi în timp ce stătea lipită de pieptul lui și simţi plăcere 
când el mărturisi cât însemna ea pentru el. 

-Aş putea încerca să fiu mai obraznică, sugeră ea. După ce toc- 
mai am făcut dragoste, pot să spun că sunt pe drumul cel bun. Așa, 

indiferent unde ne va duce următoarea viață, cel puţin o să fim 
împreună. 

- Nu, spuse el în timp ce îi săruta fața. Tu ești un înger, Lorelai! 
Îngerul meu. 

-Şi tu eşti al meu. 

-Nu mă tachina, o certă el. 

-Nu o fac. Există multe tipuri de îngeri. Îngeri căzuți, răzbunători... 

-0O să te răzbun, jură el. Când o să reușesc să mă rup din braţele 
tale, o să-i tai fiecare deget cu care te-a atins şi o să-l fac să privească 
în timp ce le dau rechinilor. O să-i atârn cadavrul însângerat ca mo- 
meală și o să mă uit cum sar rechinii după el, rupând bucăți mari... 

- Ash, opreşte-te! Lorelai îl împinse, fără succes însă, dar își 
făcu destul loc ca să-l privească în ochi. Nu îmi pasă de asta. Nu 
asta vreau. 

El o privi șocat. 

-Ce vrei? Orice. Zi-mi! E al tău. 

-Vreau să mă iubești. 

Lorelai se uită în jos, la nasturii lui, dorindu-și să nu fi recunoscut 
asta. Dorindu-și să nu se simtă atât de vulnerabilă. 

El scoase acel sunet diavolesc pe care ea ajunsese să-l recunoas- 
că ca fiind amuzament. Îi puse un deget sub bărbie și îi înălță ca- 
pul. Ce îi citi în ochi îi umplu sufletul mai mult decât ar fi putut s-o 
facă vorbele. 

-Fiecare cuvânt pe care ţi l-am spus vreodată şi care te-a făcut 
să te îndoiești de dragostea mea mi se pare acum o blasfemie. Am 
vorbit serios când am spus că ar fi trebuit să-ți zic asta acum 20 
de ani, înainte să plec. Ar fi trebuit s-o spun în momentul în care 
m-am întors. 

O lacrimă îi alunecă pe obraz, iar el i-o şterse. 

-De ce nu ai făcut-o? 

Nu îi reproșa nimic, ci doar voia să ştie răspunsul. 

-Când eram doar un tânăr, mă temeam că puterea iubirii mele 
pentru tine era greșită. Erai atât de tânără, atât de inocentă! lar eu 
mereu am ştiut că sunt un monstru. Chiar dacă nu aveam amintiri, 
existau cicatrice pe sufletul meu mai urâte și mai dizgrațioase de- 
cât cele de pe corp. Nu puteam suporta să ţi le dezvălui, mai ales că 
nu-mi aminteam ce le provocase. 

-Şi acum îţi amintești? 

Îşi trecu mâna peste barba nerasă, iar inima i se umplu cu o căldu- 
ră și o lumină pe care nu le mai simţise din copilărie. 

El încuviință, înghițind o emoție greu de înţeles. 

-Când am venit după tine, chiar credeam că nu sunt capabil de 
iubire. Eram egoist, acum ştiu asta. Dar nu puteam să recunosc că 
tot ce simțeam pentru tine era exact asta. Credeam că era o simplă 
nevoie. Aveam un gol nu numai în memorie, ci și în suflet. Golul 
acela erai tu, Lorelai! Mereu am știut asta. 

-Şi mie mi-a fost dor de tine, Ash. În fiecare zi, timp de 20 de ani, 
în inima mea a fost un gol care ţi-a aparținut doar ţie. 

-Nu înţelegi, mormăi el, ca și cum ar fi fost supărat, deși Lorelai 
nu-și dădu seama dacă pe el sau pe ea. Nu e vorba doar de faptul că 
mi-a fost dor de tine. Tu nu eşti un gol în inima mea, ești întreaga 
mea inimă. Când mă gândesc la viaţa fără tine, e ca viața fără aer. 
Sunt eu însumi doar cu tine. Exist, dar nu trăiesc. Ai spus că, atunci 
când m-ai cunoscut, ochii îmi erau morţi. Chiar așa era. Eu eram 
mort. lar dacă te pierd, o să fiu din nou așa. Știu că nu te merit. Ştiu 
că sunt un hoț, un criminal, un pirat şi nu numai. Lorelai, în mine 
există un întuneric care mă tem că îţi va consuma lumina. Dar, Dum- 
nezeu să mă ajute, nu pot să-ţi dau drumul! 

Lorelai își lipi fruntea de a lui și amândoi își întoarseră capetele ca 
să privească soarele după-amiezii, care intra în peșteră. 

- Dar lumina nu funcționează astfel, nu-i așa? Întunericul e ușor 
de depășit. Nu și lumina. Cea mai mică rază de lumină poate îndepăr- 
ta întunericul cel mai profund, se poate strecura prin cea mai mică 
fisură. Niciodată nu se întâmplă invers. Ea îl sărută ușor, cu buzele 
sărate, iar un val de emoții îi copleși pe amândoi. lubirea mea, mereu 
a existat lumină în tine și, indiferent câți au încercat s-o înăbușe cu 
faptele lor întunecate și sufletele negre, încă există. Simt asta chiar 
şi acum. 

El se lăsă în brațele ei, corpul lui magnific scufundându-se în al ei 
într-un gest de supunere în faţa ei, a sorții, a lor și a inevitabilei lor 
legături. 

Îi luă fața în mâinile lui aspre și o fixă cu privirea, pentru a întări 
pasiunea din vorbele lui. 

-Tot ce este sau a fost vreodată bun în mine începe și se termină 
cu tine, zise el. De fiecare dată când am spus că ești a mea, voiam să 
spun că eram al tău. Mereu, Lorelai, mereu am fost al tău. Aș trece 

prin tot ce am suferit în aproape 40 de ani pe pământ dacă m-ar adu- 
ce în acest moment. Dacă ar însemna că nu va mai trebui să petrec 
niciodată o noapte departe de tine în următorii 40 de ani. 

Fericirea care îi zburda prin vene fu temperată de o teamă adusă 
de prea multe pierderi și tragedii. 

-Se pot întâmpla multe între acum și niciodată. 

Când spusese asta prima dată, fusese o declaraţie de speranță, 
însă acum era un avertisment. 

- Da, se pot întâmpla multe între acum și niciodată. 

El îi sărută o lacrimă care nu fusese vărsată de durere sau de tris- 
tețe, ci de bucurie, speranţă și din teama că, odată ce simţea aceste 
lucruri, le putea pierde. 

- Însă timpul o să se termine înainte să nu te mai iubesc. 

-Aşa e, oftă ea. 

Oare era real? Oare dragostea pe care i-o purta chiar se întorcea la 
ea, și nu o dată, ci însutit? 

-Te iubesc, șopti el, lipindu-și buzele de ale ei, fermecând-o cu 
mici săruturi. Aș putea fi trimis în cealaltă parte a pământului — 
de fapt, chiar am fost acolo — și nu ar conta, pentru că mereu o să-mi 
găsesc drumul înapoi spre tine. Mi-am desenat aripile negre de pe 
spate acum mulţi ani, pentru că mereu am fost Corbul tău. Partene- 
rul tău. 

Acum ea înțelese. El nu fusese niciodată Corbul, ci mereu 
fusese... 

-Corbul tău. 

Şase luni mai târziu 


- Vai, uite ce bărbați chipeşi! 

Lorelai îl prinse de braț în timp ce pasarela era așezată ca să poată 
cobori de pe vas. 

Ash se încruntă. 

-Nu te uita prea atentă. Încă suntem proaspăt căsătoriți. Sau tre- 
buie să-ți amintesc asta? 

Râsul ei vesel încă îi trezea un gâdilat straniu în piept. 

- Nu-ţi face griji, dragul meu. Mi se pare amuzant pentru că, de 
la distanța asta, bărbaţii aceia arată mai degrabă ca niște pirați, nu 
ca niște nobili, din cauza bandajului de la ochi și a mâinii de metal. 
Poate că, dacă mi-ar da un picior de lemn și ţie un papagal, am com- 
pleta tabloul. 

Ash îi zâmbi indulgent. 

-Cât suntem invitaţii ducelui de Trenwyth și ai soţiei lui, ţin să-ți 
amintesc că nu mai sunt un pirat, spuse el cu o urmă de melodramă. 
Sunt Excelenţa Sa, Ashton Weatherstoke, ducele castelului Dome- 
nico, conte de Lyon și Verdun, conte de Southbourne și tot așa. 

-Ca soție a ta, presupun că ar trebui să fiu impresionată, dar toa- 
te titlurile astea tot mi se par o retrogradare de la Regele Mărilor, îl 
tachină Lorelai. 

- Nu, zise el și îi aranjă o șuviţă rebelă sub pălărie. Nu dacă tu ești 
alături de mine. 

Ash o susținu în timp ce ea se rezemă de el pe pasarela instabilă, 
reducând la tăcere cu o privire malefică pe toţi cei care ar fi putut 
comenta ceva despre mersul ei greoi. 

Farah Blackwell o luă în braţe în momentul în care atinseră pă- 
mântul și i-o prezentă pe Lady Imogen, ducesa de Trenwyth. 

-Excelența Voastră, îl salută Blackwell, iar Ash trebui să recu- 
noască meritele prietenului său, care îi rostea titlul mai puțin amuzat 

de fiecare dată. Permiteţi-mi să vi-l prezint pe Excelenţa Sa, Collin 
Talmage, ducele de Trenwyth. 

Grupul făcu schimb de politețuri, ca și cum cei din jur nu s-ar fi 
holbat la ei. 

-Vă sunt dator ţie şi soției tale, Lady Imogen, pentru că aţi fost 
de acord să vă folosim cunoştinţele de la Spitalul St. Margaret pen- 
tru a examina cazul lui Lorelai, spuse Ash, în timp ce bărbații se 
aşezară în spatele doamnelor lor, care îşi ajustară ritmul de mers în 
funcţie de Lorelai. 

În ultimul timp, se simțise mai rău, mergea mai încet şi avea 
dureri mai des. Erau zile furtunoase, precum acea zi, în care trebuia 
să folosească bastonul ca să meargă. 

De fiecare dată când scâncea, o parte din Ash murea. Dacă ar fi 
putut să-i dea putere, sănătate ori să-i ia din durere, ar fi făcut-o. 

Trenwyth, un bărbat neobișnuit de înalt şi bronzat, o privea pe 
Lady Trenwyth cu adoraţie și respect. 

-Şi eu aș fi la fel de disperat după un miracol dacă Imogen ar trece 
prin ceva asemănător. 

Bărbaţii merseră în spatele soțiilor lor către-un șir de trăsuri, 
admirând în tăcere priveliștea celor trei femei neobișnuit de 
minunate. 

Farah se îmbrăcase într-o rochie din catifea roșie cu negru, care 
scotea în evidenţă tonurile argintii din marea de bucle. 

Lorelai, aflată în mijloc, purta o rochie de un albastru-cobalt, care 
se potrivea cu safirele din baston și, bineînţeles, cu ochii. Ash o privi 
admirativ cum își prinsese părul auriu într-un coc la modă, deoarece 
nu dorise să-și ia camerista în acea călătorie. 

Imogen era o frumusețe suplă, cu o față expresivă și păr de un 
blond-zmeură. Avea un aer de femeie învățată, iar acest lucru îi făcea 
pe cei din jur să se simtă în largul lor. Judecând după temperamentul 
soțului ei, care era erou de război, acea trăsătură era necesară. 

Nu era de mirare că Ash, Blackwell și Trenwyth trebuiau să stea în 
jurul lor ca niște statui îmbufnate, în timp ce ele vorbeau și râdeau ca 
niște prietene care nu se mai văzuseră de mult, fără să bage de seamă 
că un asemenea grup de doamne uluitoare atrăgea atât atenţia băr- 
baţilor, cât și a femeilor. 

Consultaţia de la St. Margaret cu un anume doctor Longhurst ar 
fi mers mult mai repede dacă Lorelai nu ar fi trebuit să-l convingă pe 
Ash să lase alt bărbat să îi dea jos ciorapii și să-i examineze glezna. 

-Specialiştii nu ar trebui să fie bătrâni și orbi? întrebă Ash. 

Se părea însă că tânărul și seriosul doctor era obișnuit cu soții 
protectori, așa că îl lăsă pe Ash să intre cu ea în camera de examinare. 

După un examen dureros și riguros, în urma căruia Ash era mai 
palid şi mai transpirat decât soția lui, bărbatul întrebă nerăbdător: 

- Credeţi că poate fi vindecat? 

-Cu siguranţă. Doctorul Longhurst îi acoperi glezna goală și îi 
ridică ușor piciorul pe pat. Trebuie doar să o rupem din nou. 

-În nici un caz! 

Lorelai îi puse mâna pe braţ. 

-Dacă facem asta, o să pot merge din nou normal? 

Doctorul Longhurst încuviință. 

-E riscant, dar, dacă pot să descopăr unde a fost ruptura inițial, 
atunci pot să rup glezna din nou cu un ciocan mic, reașez osul și îl 
forțez să se vindece așa cum ar fi trebuit s-o facă acum mulți ani. 

-A spus cumva ciocan? interveni Ash. 

Atât soția lui, cât și doctorul îl ignorară. 

-Cu timpul și cu ajutorul unor exerciţii de întărire, e posibil nu 
numai să mergeţi din nou normal, dar și să alergați. 

Ash lovi biroul cu mâna, atrăgându-le atenția amândurora. 

-Ați spus risc. Ce fel de risc? 

Privirea lui Longhurst îi aminti de ochii unei căprioare sau ai unui 
iepure. Blânzi și căprui. Erau ochii unei victime. Rapizi, dacă era 
inteligent. 

-Mereu există un risc asociat cu anestezia, se bâlbâi el. Dar, pe 
măsură ce aflăm mai multe despre asta, se întâmplă din ce în ce mai 
rar. Apoi altă grijă e infecția, dar, odată cu tehnicile moderne de ste- 
rilizare, și aceasta devine... 

- Lorelai, ia-ți lucrurile, plecăm! 

Ash își luă haina și pălăria ei. 

Încăpățânată, ea rămase unde era. 

- Ash, vreau să-mi facă operaţia. 

El o privi încruntat. 

-Ai ratat partea în care a spus de ciocan? 

Privirea ei era calmă și hotărâtă. 

-Vreau să fac asta. Vreau să merg în toate locurile în care mă 
duci, dar eu nu pot... 

- Ţi-am zis deja că te car eu dacă e nevoie. 

-Vreau să merg lângă tine. 

Ash făcu o pauză înainte să vorbească din nou. 

-Nu merită dacă există riscul să te pierd. 

Lorelai îl trase lângă ea și îi luă fața în mâini. 

- Lasă lucrurile să-și urmeze cursul, iubirea mea! Uneori, trebuie 
să fii frânt ca să te poți vindeca. 

Cu ochii împăienjeniți, Ash se întoarse către Longhurst. 

-Dacă i se întâmplă ceva, soarta ta o să fie de trei ori mai rea, 
ascultă-mă cu atenţie! 

După ce rezolvă și acest aspect, Ash ieși valvârtej din birou, însă 
apucă să audă scuzele lui Lorelai. 

- lertați-l, domnule doctor, chiar se străduiește să facă mai puţine 
amenințări cu moartea în numele meu. 

-E în regulă, îi răspunse doctorul Longhurst. Îi tratez pe mulți 
dintre asociaţii lui Blackwell, precum și pe soțiile și copiii lor. Nici 
măcar nu a fost cea mai groaznică ameninţare pe care am primit-o 
săptămâna asta. Și sunt aici, încă în viață. 


Un an mai târziu, Lorelai putu să îl însoțească pe Ash la a doua 
nuntă a Veronicăi, în ciuda preferințelor ei şocante în ceea ce îl pri- 
vea pe mire. 

Iar Lorelai nu merse pur și simplu pe jos pe aleile însorite din 
sudul Franței pentru a-și saluta iubita cumnată. 

Alergă. 

